
A  A  A 


UUDEN  AJAN  SARASTAESSA. 


Uuden  ajan  sarastuksen 
useat  jo  nähdä  voi. 

Paljon  löytyy  pimeyttä, 
valon  puute  yleinen. 
Veli,  veljeään  ei  tunne 
pimeys  nyt  estää  sen. 

Suuri  osa  ihmiskuntaa 
torkkuu  puolivalveillaan. 
Uuden  ajan  aamunkoitto 
herättää  sen  valollaan. 

Päivä  nousee,  valo  virtaa 
läpi  öisten  usvien. 
Köyhälistö  syyt  huomaa 
kärsimysten,  tuskien. 

»Milloin  koittaa  uusi  aika, 
uudet  aatteet  voiton  saa? 
Milloin  poistuu  rahavalta? 
köyhälistö  vaikertaa. 

Ääni  paisuu,  joukot  kasvaa 
köyhät  liittyy  yhtehen. 
Veli  tuntee  veljyensä 
toinen  luottaa  toisehen. 

Aika  vierii,  päivä  nousee, 
valo  virtaa  yli  maan. 
Öiset  usvat  taivahalta 
häipyy  kerran  kokonaan. 

Uuden  ajan  sarastuksen 
useat  jo  nähdä  voi. 
Kerran  koko  ihmiskunnan 
onnekkuuden  kello  soi. 

M.  T ...  a. 


A  A  A 


TYÖ  JA  TYÖVÄKI. 


uolimatta  aikakautemme  ajattelijain  ja  kielen- 
tutkijain pyrkimyksistä  määrittelemään  sanoilla 
ilmaistut  käsitteet  mahdollisimman  tarkasti,  löy- 
tyy nykyajan  sivistyskielissä  sanoja,  joitten 
merkitys  horjuu  kahden  äärimmäisyyden  välillä.  Täm- 
möisten sanojen  merkitys  voidaan  mielivaltaisesti  su- 
pistaa tai  laajentaa,  riippuen  niistä  vaikuttimista,  jotka 
merkitykseltään  epämääräisten  sanojen  tulkitsijoita  kul- 
loinkin kannustavat. 

Mainitunlaisia,  merkitykseltään  epämääräisiä  sanoja 
ovat  esim.  suomenkielessä  työ  ja  työväki. 

Tavattoman  sanarikkaissa  kielissä,  joissa  samaa 
käsitettä  katsotaan  monelta  eri  puolelta,  ei  luulisi  ole- 
van niinkään  helppoa  valita  täysin  vastaavaa  sanaa 
tulkitsemaan  saman  suurkäsitteen  kutakin  haaroittumaa. 
Vanhassa  kreikankielessä  esim.  on  kokonaista  14  eri 
sanaa,  jotka  kaikki  voidaan  suomeksi  kääntää  työ-sdi- 
nalla.  Vanhat  kreikkalaiset  voivatkin  mitä  erilaatuisim- 
pia  työhaaroja  nimittää  eri  sanoilla.  Mutta  toinen  on 
laita  esim.  suomenkielessä.  Meillä  on  päinvastoin  yksi 
ainoa  sana  kaikkia  tuon  laajan  Y);ö*-käsitteen  eri  haaroja 
varten. 

Aivan  kuin  yhteisestä  sopimuksesta  ovat  kaikki 
nykyajan  sivistyskielet  antaneet  ^ö'-sanalle  hyvin  huo- 
non kaiun.  Periaatteessa  kyllä  ylistetään  työtä  ja  sen 
tuottamaa  siunausta,  mutta  käytännössä  työtä  ja  työn- 
tekijöitä halveksitaan. 

Työväenkirjallisuudessa  samoin  kuin  julkisissa  pu- 
heissa väitetään  häikäilemättä,  että  suuri  osa  kansaa 
elää  työstä  pois  vetäytyneenä  muitten  työntuloksista. 
Nämä  tämmöiset  lausunnot  eivät  suinkaan  tunnu  hy- 
viltä n.  s.  yläluokkalaisista.  Mutta  minkäpä  sille  voi, 
kun  työ-sanalle  on  annettu  niin  peräti  ahdas  merkitys. 
Samalla  kun  yläluokkalaiset  kaikin  tavoin  koettavat  tor- 
jua niskoiltaan  sitä  syytöstä,  että  he  eläisivät  »laiskoina» 
työväen  kustannuksella,  samalla  he  näet  väittävät,  ettei- 
vät ole  työväkeä.  Mikä  merkillinen  ristiriitaisuus  ja  kä- 
sitteitten  hämmennys!  Vai  eikö  asia  ole  täyttä  totta? 
Kuka  virastossa  tai  kotonaan  kirjoituspöytänsä  ääressä 
työskentelevä  isopalkkainen  herrasmies  tahtoisi  tunnus- 
taa itsensä  työmieheksi?  Mennäppä  vaan  puhuttele- 
maan esim.  herra  kauppaneuvosta  työmieheksi!  Sem- 
moinen menettely  otettaisiin  hävyttömyydeksi  ja  suora- 
naiseksi kunnianloukkaukseksi.  Ja  kuitenkin  valittavat 
kauppaneuvokset  vertaistensa  seurassa,  että  heillä  on 
paljo  työtä  liikeasiainsa  hoitamisessa!  Ottavatpa  jo 
kauppapalvelijatkin  nenäänsä,  jos  joku  tosissaan  nimit- 
tää heitä  työmiehiksi. 

Onko  ihme,  jos  työväki  asiain  näin  nurjalla  kan- 
nalla ollessa  on  tullut  siihen  käsitykseen,  että  kaikki, 
jotka  häpeävät  tunnustaa  kuuluvansa  työväkeen,  ovat 
joutilaita  ja  työväen  elätettäviä?  Kun  puhutaan  työ- 
väestä sillä  nimenomaisella  erotuksella,  etteivät  kaikki 
ihmiset  ole  työväkeä,  niin  luonnollisesti  nousee  kysy- 

mys,  mikä  on  työväen  vastakohta  eli  mihin  väkeen 
kuuluvat  ne  ihmiset,  jotka  eivät  tahdo  kuulua  työvä- 
keen. Itse  logiikan  perusteella  täytyy  vastata,  että  työ- 
väen vastakohta  on  työtön  väki,  s.  o.  semmoinen  väki, 
jonka  ei  syystä  tai  toisesta  tarvitse  tehdä  työtä.  Mutta 
eihän  tämä  logiikan  avulla  saatu  ratkaisukaan  tyydytä 
sitä  väkeä,  joka  ei  tahdo  kuulua  työväkeen.  Äsken 
juuri  sanottiin,  ettei  kauppaneuvos  huoli  >^työmiehen» 
tittelistä,  vaikka  hän  itse  tunnustaa  tekevänsä  työtä 
liikeasioissaan.  Mutta  kaikkein  vähimmin  sama  kauppa- 
neuvos huolii  »työttömän»,  »laiskan»  ja  »toimettoman» 
tittelistä.  Mitenkä  nyt  tästä  pulmasta  selviydytään? 
Sivistys  on  keksinyt  koko  joukon  väliasteita  työväen 
ja  joutilaan  eli  työtä  tekemättömän  väen  välille,  niin  ettei 
sivistyneitten  tarvitse  kuulua  halpa-arvoiseen  työväkeen 
eikä  toisaalta  myöskään  kantaa  »joutilaan»  ala-avoista 
nimeä.  Ja  mitä  olisivat  ne  väliasteet?  Ne  ovat  virkai- 
lijat. Mutta  »virkamieshän»  on  kovin  epämääräinen 
käsite.  Eikö  henkilö,  joka  uhraa  kykynsä  ja  aikansa 
virastossa,  sitten  teekään  työtä?  Jokainen  järkevä  ja 
rehellinen  maalaisrenki  vastaa:  »Tekee  tietysti».  Eihän 
»viran»  ja  »työn»  välillä  pitäisi  olla  mitään  erotusta. 
Huolimatta  »virkojen»,  »toimien»  ja  »ammattien»  eri- 
laisuudesta ovat  ne  kumminkin  työtä.  Työn  eri  asteet 
ja  laatu  kuuluvat  työhön  yhtä  luonnollisesti  kuin  kaikki 
eri  eläinlajit  kuuluvat  eläviin  olentoihin. 

Mutta  jos  perinpohjaista  järkeilyä  ja  käsitteitten 
määrittelyä  käyttämällä  saadaan  virkailijat  myöntämään, 
että  he  ovat  työväkeä,  niin  lakattakoon  herran  nimessä 
tarkoittamasta  »työllä»  jotakin  määrättyä  työlajia  ja  »työ- 
väellä» jotakin  erityistä  kansanosaa! 

Porvarilliset  sanomalehdet  käyttävät  yhä  edelleen 

seisovaa  otsaketta  »uutisia  työväen  jpiireistä».  Täm- 
möisen otsakkeen  alla  puhutaan  teollisuus-,  maanvilje- 
lys- y.  m.  aloilla  ahertavien  työntekijäin  toimista.  Mutta 
jos  kerran  kaikki  virkailijat  tahtovat  saada  osansa  »työn 
kunniasta»,  niin  silloin  kaikki  sanomalehdissä  olevat 
uutiset  luonnollisesti  on  poimittu  työväen  piireistä.  Asiain 
näin  ollen  on  perin  tarpeetonta  ensinkään  käyttää  moista 
otsaketta,  joka  luonnollisesti  aina  edellyttää  tuota  kaik- 
kea ihmisarvoa  polkevaa  vastakohtaa:  »työtä  tekemä- 
töntä» väkeä. 

Edellämainitun  käsitteitten  hämmennyksen  ansioksi 
on  luettava  sekin  seikka,  että  ainoastaan  muutamissa 
määrätyissä  toimissa  voimiaan  ja  aikaansa  kuluttavat 
ahertajat  itsekin  kutsuvat  itseään  »työntekijöiksi».  Mutta 
missä  koko  ihmiskunnan  yhteisessä  säännöksessä  on 
määritelty,  kuinka  paljo  lihaksia  on  ponnisteltava  ja 
kuinka  monta  hikipisaraa  ruumiin  huokosten  täytyy 
erittää  ennenkuin  tointa  sanotaan  työksi?  Päinvastoin 
nykyinen  elinvoimaisempi  oikeustajunta  vaatii  liiallisen 
rasituksen  poistamista  työstä,  siltä  tinkimättä  mitään  työn 
arvosta  ja  kunniasta.  Ja  kun  kaikellainen  ruumiinvoi- 
miakin  kysyvä  työ  on  saatu  ruumiin  elimistöä  miellyt' 
täväksi,  niin  silloin  ei  luulisi  olevan  mitään  erotusta 
helpon  ja  raskaan  työn  välillä.  Liiallisuus  henkisessä 
työssä  on  yhtä  turrniollista  kuin  ruumiillisessakin. 

Kun  liiallisen  työn  rasitus,  luokkaraja  ja  synnyn- 
näiset aineelliset  etuoikeudet  poistetaan  ja  palkat  jär- 
jestetään luonnollisten  tarpeitten  mukaisiksi,  niin  epäi- 
lemättä silloin  kaikenlaatuinen  toiminta  pidetään  työnä 
ja  kaikki  työkykyiset  ihmiset  lukevat  itsensä  työväkeen. 

Aate. 


^  ^  a 


«t«     «!•  •!«  *£•  «1#  «J«  «t*  «I*  «t«  «!«     «t«  «!•  «t«  «£•  •!«  «t*  «t*  «I*  *3*  *S*     •I'  *S*  *i*  *S*     »3^         4*  «S*  •!«  <^  «t* 

^  ^  ij^  ^  ^  ^  ^  ^  ^  *J»  ^  ^  ^  ^  <^  #11^  ^  ^  <j*  »J^  ^  ^  »J*  <^ 


NUORELLE  RAATAJALLE. 


yön  raataja  nuori,  jos  kultaa  vaan 
suIP  ei  ole,  lentohon  milloinkaan 
elä  untesi  siipiä  päästä! 
Jos  kutsuen  kaihosi  kellot  sois, 
palo  henkesi  sammuta  tyystin  pois, 
se  turhilta  tuskilta  säästä! 

Näet  vaikka  sä  kuinkakin  janoisit 
ja  intosi  hehkussa  anoisit 
valon  maljasta  tilkan  juoda; 
on  henkesi  painona  orjantyö, 
työn  orjalle  kuuluva  on  vaan  yö, 
ilon  pisarata  hälle  ei  suoda. 

Maan  akselin  vaikka  sä  rasvaisit 

ja  vaikka  sä  kukkia  kasvaisit 

ja  kaikkea  kaunista  loisit, 

elon  pyörä  se  onnehen  veis  vaan  muut, 

veis  kukkasi  rikkaat  naurusuut, 

ja  itse  sä  ilman  oisit. 

Voit  huutaa,  luottaen  oikeuteen,  — 
ei  hyttysen  ääni  soi  taivaaseen, 
ei  äänesi  kauvas  kanna. 
Joku  joutilas  herkinkorvainen 
jos  sattuman  oikusta  kuulis  sen, 
ei  arvoa  sille  hän  anna. 

Olet  ennalta  määrätty  orjaksi  työn, 
jos  mielisit  jättää  hengenyön, 
koko  maa  sinun  täytyis  kääntää. 
Mut  rikas  vain  sellaista  ymmärtää . . . 
hänen  tieto  ja  valta  on . . .  vaiti  sä  jää . . . 
olet  houkka  jos  kehtaat  ääntää... 

Jos  öillä  ja  päivillä  jaksaisit 

—  nälän  tuskalla  jonka  sä  maksaisit  — 

toden  kirkasta  kultaa  kaivaa, 

ei  tietosi  kelpaa,  kellekään, 

maa  käyttävi  koulunkäynneitään, 

muu  tieto  on  turhaa  vaivaa. 

Jos  siipesi  pilvihin  kantaa  vois, 
ja  vaikka  sun  henkesi  linnat  lois 
ja  vuoria  mullistaisi, 
ja  vaikka  sä  elämäsi  antaisit 
ja  kaikkesi  maallesi  kantaisit, 
sitä  tuskin  se  tunnustaisi. 

Siks  raataja  nuori,  jos  rahaa  vaan 
sulF  ei  ole,  lentohon  milloinkaan 
elä  untesi  siipiä  päästä . . . 
Jos  kutsuen  kaihosi  kellot  sois, 
palo  henkesi  sammuta  tyystin  pois, 
se  turhilta  tuskilla  säästä . . . 

Lauri  Soini. 


A  A  A 


KANSANOPETUS  JA  USKONNON- 
OPETUS. 


irkollinen  taistelu  Ranskassa,  taistelu  valtion 
erottamiseksi  kirkosta,  on  vaikutusajallaan  ve- 
tänyt koko  sivistyneen  maailman  huomion 
puoleensa.  Samainen  taistelu  ja  vastarinta, 
joka  parisen  vuosikymmentä  taaksepäin  aiheutui  kou- 
lujen maallistuttamislakiehdotuksen  toimenpiteistä  ja 
täytäntöönpanosta,  uudistui  taas  entistä  voimakkaam- 
min kiihkokatolisen  papiston  puolelta.  Valtion  erot- 
tamisella kirkosta  astuu  Ranska  taas  pitkän,  voimak- 
kaan edistysaskeleen  inhimillisen  kehityksen  tiellä,  pu- 
distaen päältään  sen  painajaisen,  joka  madon  lailla  kal- 
vaa yhteiskunta-ruumiin  elämisen  mahdollisuutta.  Toi- 
set sivistyskansat,  joko  myötätuntoisina  tai  vastenmie- 
lisinä tai  ainoastaan  pelkällä  uteliaisuudella  seuraavat 
vapaudentaistelua  Ranskassa.  Vaikka  varmaan  tietäen 
ennemmin  tai  myöhemmin  täytyvänsä  kulkea  samaisen 
kiirastulen  lävitse,  riippuvat  vielä  useimmat  kynsin  ham- 
pain kiinni  siinä  horjuvassa  maailman  mahdissa,  joka 
koko  laajuudellaan  lepää  ihmisten  tyhmyyden  perus- 
teella, kuten  Voltaire  sattuvasti  sanoo. 

Tämmöisissä  voitoissa  on  kirkollinen  puolue  kai- 
kissa maissa  onnistunut  kokoomaan  kultakasoja  ja  ai- 
neellista hyvää  itselleen  suunnattomasti.  Ranskan  hen- 
gellisen säädyn  kansalta  keinottelema  omaisuus  arvioi- 
daan nykyään  1,400  miljoonaksi  markaksi,  siinä  syy 
miksi  se  itse  ei  hevillä  tahdo  luopua  valta-asemastaan, 
ainoastaan  väistyy  askel  askeleelta  uudemman  kehi- 
tyksen tieltä. 

Aika  olisi  kirkollisen  puolueen  kaikissa  maissa 
antaa  tilaa  ajan  aatteille  tai  ryhtyä  yhdessä  uudemman 
kehityksen  mukana  toteuttamaan  ajan  vaatimia  vapaam- 
pia elämänmuotoja,  ainakin  siitä  syystä,  jos  se  tahtoo 
säilyttää  olemuksensa  ytimen  inhimillisessä  kehitys- 
työssä; muussa  tapauksessa  sen  on  väistyminen  tien 
oheen. 

Kansanopetuksen  järjestäminen  ajan  vaatimusten 
tasalle  on  se  laaja  työala,  joka  pikemmin  kaipaa  perin- 
pohjaisia uudistuksia  etenkin  meillä  Suomessa.  Ikävä 
kyllä  ei  meillä  vallassaolijain  puolelta  ole  sanottavasti 
yritettykään  aikaansaada  uudistuksia  kansakoulu-alalla, 
uudistuksia  semmoisia,  jotka  muissa  maissa  ovat  olleet 
jo  aikaa  sitten  päivänkysymyksinä,  jopa  toisissa  käy- 
tännössäkin toteutettuina.  Kansakoulu,  ollen  kaikkien 
kasvatusopillisien  aatteiden  pohjana,  kantaa  suurta  edes- 
vastuullista  tehtävää,  ehkä  suurinta  kasvatusopillisien 
aatteiden  toteuttamistyössä.  Se  on  niin  muodoin  oleva 
velvollinen  ennen  kaikkea  vastaanottamaan  uudempien 
kehitysmuotojen  ja  aatteiden  uudempia  virtauksia. 

Uskonnonopetuksen  poistaminen  kansakouluista 
ja  ne  perusteet,  minkä  nojalla  sitä  tahdotaan  toteuttaa, 
ei  ole  mikään  äsken  herännyt  kysymys,  vaan  aikakau- 
dellinen tulos  pedagoogisien  kysymysten  selviämisestä. 

Uskonnon  opettaminen  kansakouluissa  ja  toiselta  puo- 
len luonnontieteellisien  tosiasiain  esittäminen  samai- 
sessa laitoksessa  vaikuttaa  turmiollisesti  kehittyvään 
lapseen,  häntä  kun  niin  muodoin  kasvatetaan  kahden 
vastakkaisen  metoodin  alaisena.  Siinä  syy,  joka  Rans- 
kassa pidettiin  kyllin  painavana  säädettäessä  laki,  joka 
poisti  uskonnonopetuksen  kansakouluista,  ja  samaa 
periaatetta  silmällä  pitäen  näyttää  koulu-reformien  to- 
teuttaminen muissakin  maissa  nykyään  olevan  vilk- 
kaassa toiminnassa. 

Kokemus  on  näyttänyt,  ettei  uskonnon  opettamisella 
tarkoitettujen  siveyskäsitteiden  juurruttaminen  lapsen 
mieleen  ole  tuottanutkaan  tarkoitettua  tulosta.  Kaiken- 
laiset siveysrikokset  saavat  entistä  enemmän  jalansijaa 
nousevassa  nuorisossa.  Ojennuslaitokset  täyttyvät  pa- 
hantapaisista lapsista  ja  opiskeleva  nuoriso  käyttää  ylei- 
sesti uskonkappaleista  tekaistuja  lauseita  muotisanan- 
parsinaan.  Mistä  johtuu  tämä  tapain  turmeltuminen  aika- 
kautemme kasvavassa  polvessa,  epäkohta  joka  tosiasiain 
nojalla  voidaan  sanoa  lisääntyneen  samassa  suhteessa 
kun  yleinen  kansansivistys  toiselta  puolen?  Se  johtuu 
siitä  ristiriidasta,  mikä  vallitsee  dogmeihin  sidotun  us- 
konnon ja  vapaamman  valistuksen  välillä.  Dogmeihin 
uskominen  on  nykyaikaisen  nuorison  keskuudessa  alen- 
tunut teeskenneltyyn  ulkomuotoon  tai  kuolleeksi  kir- 
jaimeksi, hämmentäen  samalla  itseensä  sisältyvät  siveys- 
käsitteet  samaiseen  alennukseen.  Eikö  näin  ollen  ole 
paikallaan,  että  siveysoppia  vapaana  häilyvästä  dogmi- 
uskosta  erityisenä  oppiaineena  niin  kouluissa  kuin  ko- 
deissa juurutetaan  nousevaan  nuorisoon? 

Ollakseen  tarkoitustaan  vastaava,  tulee  kansakou- 
lun olla  kasvatuslaitos  eikä   oppikoulu,  mutta  niin 

kauan  ei  se  voi  kehittyä  kasvatuslaitokseksi  kun  lapsia 
opetetaan  kahden  vastakkaisen  maailmankatsomuksen 
ristiaallokossa,  ei  niin  kauan  kuin  moraalia  opete- 
taan ei-moraalisien  opinkappalten  yhteydessä.  Yhteis- 
kuntaoppi kansalaisvelvollisuuksista  ja  pyrinnöistä,  jotka 
koulusta  päästyä  muodostuvat  oppilaan  käytännöllisen 
elämän  keskustaksi,  puuttuu  tykkänään  opetusohjel- 
masta. Uudemman  kasvatusopin  vaatimus  on,  että  ih- 
minen kasvatetaan  ihmiseksi,  jonka  kaikki  hengen  lah- 
jat ovat  sopusoinnussa  kehitettävät  luonnon  ja  järjen 
mukaisesti.  Mutta  vastaako  nykyinen  kansakoulujen 
opetusohjelma  näitä  vaatimuksia?  Ei  suinkaan.  Sillä 
poikkeuksetta  esiintyvät  ihmisen  henkiset  pyyteet,  ai- 
nakin myöhemmällä  ijällä,  laajemmalla  maailmankatso- 
muksella kuin  mitä  yksipuolinen  uskonnon  opettami- 
nen tarjoaa  kansakoulussa. 

Seurauksena  yksipuolisesta  uskonnon  opettamisesta 
esiintyy  vielä  sekin  vaikutukseltaan  turmiollinen  epä- 
kohta, että  naisen  kasvatus  jo  pienestä  pitäen  yhä  oh- 
jataan samoja  jälkiä,  joissa  se  vuosisatojen  kuluessa 
on  näytellyt  moraalisen  ja  yhteiskunnallisen  kurjuuden 
alentavaa  osaa.  Niin  kauan  kun  naisen  yhteiskun- 
nallinen arvo  on  sidottu  alkeisopetuksen  tehtäviin,  on 
myöhempi  uudistustyö  mahdoton,  ainakin  suureen 
enemmistöön  nähden,  jonka  on  nykyään  mahdoton  al- 
keisopintojaan  pitemmälle  jatkaa.  Näin  ollen  onkin  al- 
keisopetuksen s.  o.  kasvatuksen  järjestäminen  vaikutta- 
vin tehtävä  kasvatusopin  alalla,  vaikka  ei  tosin  kansa- 
koulun enempi  kun  yliopistonkaan  oppimäärällä  saa- 
vuteta yhteiskunnallisia  uudistuksia;  ne  riippuvat  ta- 
loudellisesta kehityksestä.  Naiskysymys,  työväenky- 
symys, yhtä  verran  kuin  kansojen  uskonnot,  jopa  histo- 

riakin,  ovat  taloudellisen  kehityksen  tulos.  Mutta  tuon 
kehityksen  jouduttaminen  vapaammille  vesille  tulee  ol- 
lakin kansan  kasvatuksen  pääpyrintönä. 

Ja  ennen  kaikkea  riippuu  työväenliikkeenkin  edis- 
tyminen suurimmaksi  osaksi  siitä,  että  sen  kasvava 
polvi,  nouseva  nuoriso  kasvatetaan  sen  pyrinnöille  suo- 
tuisaan henkeen  uskonnon  alalla  eikä  päinvastoin,  ku- 
ten tähän  asti,  josta  onkin  ollut  seurauksena,  että  jär- 
jestynyt työväestö  on  alkanut  ankarammin  arvostele- 
maan kirkon  oppia,  jossa  se  näkee  edistysvirtaustensa 
piintyneimmän  vastustajan.  Yhteiskunnallisen  kysy- 
myksen juuret  ovat  toki  jo  niin  vankassa  maaperässä, 
ettei  niitä  enää  käy  kirkollisen  puolueen  pois  kitkemi- 
nen, kuten  muutama  vuosi  taaksepäin  uneksittiin.  Ai- 
noa mahdollisuus  sen  olemassaololle  on  mukaantumis- 
mahdollisuus,  mukaantuminen  aikakautisien  virtauksien 
myötäiseen  suuntaan. 

Aatto  Siren. 


^  ^  t 


RAATAJAN  RAKASTETTU. 


/  ystävä  kallis  Ja  kaunoinen, 
mun  kultani  armahaisin! 
Ois  onneni  suurin  ja  suloisin, 
jos  kanssasi  elää  saisin. 


Sun  kasvosi  ruskona  kimmeltää  — 
monen  murhe  on  murtanut  posket 
Sun  silmäsi  päivänä  säihkyää  — 
monen  tulvivat  kyynelkosket 

Olet  nuori,  ei  vieV  ole  murtanut 
sua  elämän  huolten  taakka, 
Sun  kanssasi  elää  kaihonnut 
olen  elämäni  iltaan  saakka, 

Mut  elämäni  riistää  orjantyö  — 
ja  vieras  sen  hedelmät  niittää. 
Mitä  tarjota  sulle  mä  saattaisin, 
kun  itselle  tuskin  riittää? 

Mitä  tarjota  sulle  mä  saattaisin, 
miten  turvata  elämäsi  nuoren? 
Miten  lapsoset  voisimme  nostattaa 
ikiloistohon  ihanteen  vuoren? 

Miten  voisimme?  Kciksin  me  mahattais 
vain  kourissa  kylmän  ja  puutteen. 
Vain  lapsien  itku  ja  vaikerrus 
tois  jylhälle  tiellemme  muutteen. 

Pian  puute  sun  poskesi  kalventais, 
ne  vaikka  nyt  ruskona  loistaa. 
Ja  päivyen  säihkyn  silmistäs 
pian  kyyneletulvat  poistaa. 

Oi,  armahin!    Onnea  saavuttaa 
on  vaikea  raatajaorjan. 
En  tahdo  mä  kietoa  kurjuuteen 
elon  päiviä  impeni  sorjan, 

Mut  sentään!    Tahdotko  uskaltaa, 
vaikk^  ei  ole  kultia  mulla, 
ala  tahdotko  aatteen  lippumme 
sinä  vihille  kanssani  tulla? 

Tule,  armahin,  käykäämme  kaksittain 
valon  taistohan  sortoa  vastaan, 
kunis  kerran  riemulla  tuudittaa 
joka  äiti  saa  onnehen  lastaan! 

Tule,  armahin!  Taistohan  voittoisaan 

osaveljemme  kanssamme  käyvät, 
ja  toivojen  tuuloset  meille  jo 
yli  ilmojen  lennättäyvät! 

Lauri  Soini. 


1^  1^  1^ 


«I«  «t«  «I«  «I«      »Sa  »Sa  »Sa  *Sa  •$»  »Sa  »S*  ^X»      %ti>      ^T>      vf>  «.f>  ^1*  «kl*      kT>  «Ttf  %t>  »X*  (xf> 

»j»       ^»       *j»  »v*       »T*  »f*  *»*    *v»  »II*  "T*        'J*    «Y*  "S*  •i'  'f*  »T»  *i*    ^t*    ♦!*  »J*  ^S*  •?*    ^J*  'V*  •J*  ^i* 


ERÄS  KUNNAN  ELÄTTI. 


ntero  Kala  oli  yksi  niitä  K:n  kunnan  irtolaisia, 
jotka  tuottivat  alituista  harmia  kunnan  johto- 
miehille. Mitäkö  harmia?  —  Sen  arvaa  kysy- 
mättäkin, mitä  huolta  ja  aineellista  vauriotakin 
kunnalle  tuottaa  sellaisen  Antero  Kalan  kaltaisen  ruti- 
köyhän ja  päälliseksi  hassahtavan  henkilön  hoitaminen. 
Kunnan  pomomiesten  mielestä  oli  K:n  kunta  oikeas- 
taan viaton  Anteron  elatuksesta  huolehtimaan,  sillä  hän 
oli  syntynyt,  kasvanut  ja  miehuutensa  päivät  viettänyt 
kaukana  rajantakaisessa  Venäjän  pääkaupungissa,  johon 
hänen  isänsä  oli  jo  nuorena  K:n  kunnasta  muuttanut. 
Täällä  eleli  isä  poikineen  passilaisena.  Mutta  kun  sitte 
isän  kuoltua  Anteron  järjenvalo  sumeni  ja  kun  hän  ei 
*  enään  osannut  eikä  jaksanutkaan  passin  uudistamisesta 
huolta  pitää,  rupesivat  viranomaiset  tiedustamaan  hä- 
nen sukuperäänsä  ja  kotiseutuaan.  Huomattiin  silloin, 
että  Antero  Kala  tai  oikeammin  hänen  isänsä  oli  kir- 
joilla kunnassa.  Seurauksena  oli  että  Antero  Kala  pas- 
sitettiin ruununkyydillä  mainittuun  kuntaan  kunnan- 
viranomaisten  suureksi  kiusaksi.  Kiusalliseksi  tunsi 
varmaan  Anterokin  olonsa  kunnassa,  koskapa  kiihkeästi 
halusi  takaisin  rajan  toiselle  puolelle.  Tämä  halu  pa- 
kotti Hänet  lähtemään  tuontuostakin  matkalle  rajaa  koh- 
den. Matkalla  otettiin  hän  kirjattomana  irtolaisena  kiinni 
ja  kyyditettiin  ruunun  vapaalla  kyydillä  K:n  kuntaan. 
Oltuaan  täällä  viikon  tai  pari,  läksi  hän  taas  salaa  apos- 

tolin  kyydillä  tallustelemaan,  otettiin  kiinni  ja  kyydittiin 
takaisin  sinne,  mistä  oli  lähtenytkin. 

Antero  Kalan  kiertokulku  teki  tietysti  tuntuvia  lo- 
via kunnan  kassaan  ja  tästä  olivat  kunnan  johtomiehet 
harmistuneina,  joskin  heitä  väliin  huvittikin  se  erin- 
omainen uutteruus  ja  taito,  jolla  Antero  suoriutui  sa- 
lassa livahtamaan  luvattomille  matkoille.  K:n  kunnassa 
näet  ei  ollut  viheliäisintäkään  vaivaistaloa  ja  kunnan 
elätit,  Anterokin  sijoitettiin  jonkun  yksityisen  talokkaan 
hoidettavaksi.  Tähän  hoitoon  ei  —  kuten  jo  mainitsin 
—  Antero  ollut  tyytyväinen,  vaan  teki  soveliaalla  ajalla 
mestarillisesti  suunniteltuja  karkausyrityksiä,  päästäk- 
seen ikävällä  kaihottuun  synnyinkaupunkiinsa,  rajan 
takana. 

Kunnan  johtajain  mielestä  ei  Antero  ollut  niin 
hullu,  että  hänet  voisi  mielisairaalaan  sijoittaa,  varsinkin 
kun  tällainen  sijoittaminen  tuli  kunnalle  maksamaan. 
Siksi  oli  Antero  Kalalla  hyvä  tilaisuus  tehdä  Pietarin- 
matkoja. 

Mutta  joskin  hänestä  oli  kunnan  johtaville  miehille 
harmia,  niin  oli  hänestä  hauskuuttakin.  Sillä  aina  iloi- 
nen ja  hyväntahtoinen  Antero  osasi  puhua  ja  toimia 
niin,  että  siitä  oli  hymyilevää  juttelemista  kaikille  K:n 
kuntalaisille.  Esimerkin  vuoksi  kerrottakoon  tässä  muu- 
tama Antero  Kalan  hauskasta  matkustuksesta. 

Kerran  oli  niinikään  Antero  onnistunut  pääsemään 
hoitolastaan  pakenemaan.  Sana  vietiin  nimismiehelle, 
joka  lähti  häntä  takaa-ajamaan  ja  saavuttikin  maan- 
tiellä muutaman  kymmenisen  kilometriä  ajettuaan.  Huo- 
mattuaan nimismiehen,  huusi  Antero  tuttavallisesti: 

—  A,  mihin  sie,  pyhä  veli  menet? 

—  Sinuahan  minä  läksin  tavottamaan.  Mutta  mi- 
hin sinä  nyt  oikein  olet  menossa? 

—  A,  pyhä  veli,  et  usko  ihmettä,  kun  tuo  Kanta- 
lan  hovin  patruuna  tilasi  itselleen  pataljoonan  sota- 
miehiä, löi  niiltä  päät  poikki  ja  lähetti  sitten  kulkemaan. 
Minä  läksin  niitä  päättömiä  sotamiehiä  katsomaan.  Et 
usko,  kun  ne  ovat  hauskannäköiset. 

—  Ei  sotamiehiä  ole  täälläpäin.  Nouse  minun 
kärryilleni,  niin  mennään  yhdessä  etsimään. 

Antero  Kala  nousee  nimismiehen  rattaille  ja  hänet 
tietysti  viedään  takaisin  hoitotaloon. 

Toisen  kerran  onnistui  Antero  Kalan  karkuretki 
paremmin.  Hän  pääsi  aina  Viipuriin  asti.  Tallustel- 
lessaan  siellä  pitkin  katua  tapasi  hän  äkkiä  erään  tun- 
netun K:n  kunnanmiehen  ja  Antero  alottaa  hänen  kans- 
saan keskustelun. 

—  Kuule,  pyhä  veli,  anna  minulle  tupakkaa! 

—  Kas,  Antero  Kala!  Mitä  sinä  täällä  teet? 

—  Tulin  tätä  kaupunkia  katsomaan.  Mutta  anna- 
han sitä  tupakkaa! 

—  Minä  annan.  Mutta -  sinun  täytyy  luvata,  että 
heti  lähdet  pois  kaupungista ^ja  matkustat  Km  pitäjää-, 
seen.    Sinä  näet  joudut  täällä  pian  poliisin  kynsiin. 

—  Sen  lupaan.  Minä  lähden  täältä,  kun  vaan  saan 
sitä  tupakkaa. 

Antero  Kala  sai  tupakkaa  ja  lupasi  suoriutua  kau- 
pungista lähtemään.  Hän  alkoikin  lähteä,  mutta  pis- 
täysi  lähtiessään  rautatieasemalle  katsomaan  vilkasta 
ihmisvilinää.  Siellä  joutuikin  hän  tekemisiin  poliisin 
kanssa,  joka  alkaa  kuulustella. 

—  Mistä  kaukaa  tämä  vieras  on? 

—  Niin,  minäkö?  Tuolta  tulen  K:n  kunnasta,  jossa 
minulla  on  kolme  maahovia,  nimittäin  Viluniemi,  Puut- 
teensaari  ja  Nälkälinna. 

—  Mihinkä  sinä  sitte  olet  matkalla? 

—  Ka,  Pietariin.    Siellä  minun  oikea  kotini  on! 

—  Kuules  mies!  Etkö  vaan  liene  tehnyt  tullessasi 
jotain  pahaa. 

—  En  niin  mitään.  Päinvastoin  sain  itse  kärsiä 
aika  suuren  vaurion. 

—  No,  minkä? 

—  A,  kun  kaksi  vieraan  naapurin  kirppua  tienvar- 
rella tappeli,  ja  minä  laskin  kirppuni  niitä  erottamaan, 
niin  silloin  katkesi  minun  kirpultani  jalka. 

—  Olipa  koko  vahinko.  Mutta  lähde  nyt  minun 
kanssani,  niin  koetetaan  hakea  vahingonkorvausta. 

Antero  läksi,  sillä  hän  oli  kaikille  nöyrä  ja  totte- 
levainen. Hänet  viedään  poliisikonttoriin,  valokuvataan 
ja  lähetetään  valokuva  K:n  kunnan  esimiehelle,  kysy- 
myksellä: onko  tämännäköinen  mies,  joka  sanoo  omis- 
tavansa kolme  hovia  teidän  kunnassa,  sieltä  poissa?  Kun 
kysymykseen  saadaan  myöntävä  vastine,  annetaan  An- 
tero Kalalle  vapaa  kyyti  ruunun  puolesta. 

Paljon  muitakin  tapahtumia  tiesivät  K:n  kunnan 
ukot  kertoa  Antero  Kalan  matkoilta,  mutta  tämäkin 
kertomani  matkaseikkailu  jo  todistaa,  että  hän  oli  iloi- 
nen, hyväntahtoinen  ja  sukkelasanainen  ja  tuotti  siten 
hauskaa  tupakkipakinan  aihetta  K:n  kuntalaisille. 

Muuten  oli  Antero  Kala  vielä  voimiltaan  vahvan- 
lainen  ja  olisi  kai  kunnanmiesten  iki-iloksi  tehnyt  työtä 
kuin  karhu,  mutta  hänellä  oli  sellainen  omituinen  säh- 
köttämistäpä, joka  aina  keskeytti  hänen  kiireellisimmät- 
kin  työpuuhansa.  Tämä  sähköttäminen  tapahtui  yksin- 
kertaisesti niin,  että  Antero  naputti  kahdella,  tarkoitusta 
varten  tekemällään  puuvasaralla  päähän  ohimiensa  koh- 
dalle ja  kuunteli  sitten  tarkkaan,  kuin  olisi  telefoonin 
kuulotorvi  ollut  korvissa,  naputti  taas  vasaroilla  uudel- 
leen, kuunteli  sekä  lähetti  höpisten  muka  sähkösanomia. 

Tätä  sähköttämistä  teki  hän  useita  tunteja  peräk- 
käin ja  niin  ahkeraan,  että  hänen  pitkä  ja  pörröinen 
tukkansa  oli  ohimoiden  kohdalta  mureten  kulunut  mel- 
kein kokonaan.  Maantiellä  kulkiessa  tapahtui  sähköt- 
täminen hiukan  toisella  tavalla.  Silloin  koputettiin  puu- 
vasaralla  sähkö-  tai  telefooninpylvästä,  pantiin  korva 
hyvin  lähelle  pylvästä  ja  kuunneltiin. 

Näin  eli  ja  toimi  Antero  Kala.  Teki  vuoroin  hyö- 
dyllistä työtä  hoitaja-isännälleen,  sähkötti  ja  vuoroin 
oli  karkau  s  matkoilla. 

Mutta  sitten  sattui  tapaus,  joka  kerrassaan  teki 
lopun  hänen  vaihtelevasta  vaelluksestaan.  Anterolla  oli 
nimittäin  vielä  elossa  vaimo  ja  pari  lasta.  Ahkerasti 
työtä  tehden,  kurjuutta  kärsien  koki  vaimo  miehestään 
erotettuna  omin  neuvoin,  ilman  kunnan  apua,  säilyttää 
itsensä  ja  lapsiensa  olemassaoloa.  Kerran  tuli  vaimo 
lapsineen  miestään  katsomaan.  Tästäkös  Antero  ilostui. 

Sillä  olihan  tuo  kalpea  nainen  hänen  vaimonsa  ja  oli- 
vathan nuo  kaksi  repaleista,  valkotukkaista  lasta  hänen 
omia  lapsiaan.  Kauan  kaihossa  kätkynyt  perherak- 
kaus  virkosi  voimakkaana  eloon  ja  valtasi  kokonaan 
tämän  heikkomielisen  miehen.  Vuoroin  itkien,  vuo- 
roin nauraen  katseli  hän  hellien  omaisiaan  ja  hyöri 
heidän  ympärillään.  Hän  kertoi  heille  katkonaisesti, 
mutta  innolla  aikeistaan,  toimistaan  ja  kuinka  hän  nyt 
ei  enään  koskaan  aio  heistä  erota,  vaan  rupeavat  he 
kaikki  yhdessä  elelemään  hänen  kolmessa  maaho- 
vissaan. 

Tuli  ilta  ja  samassa  eron  ikävä  hetki.  Vaimon  piti 
lapsineen  lähteä  omaan  kortteeritaloon,  mutta  ei  pääs- 
syt erilleen  miehestään.  Viimein  viekoteltiin  Antero 
kamariin  syömään  herkkuruokia  ja  sillä  aikaa  talon- 
isäntä läksi  hevosella  viemään  vaimoa  ja  lapsia  pois. 
Mutta  ikäänkuin  salaperäinen  henki  olisi  kuiskannut 
kertovan  viestin  tapauksesta  Antero  Kalan  korvaan. 
Yhtäkkiä  hän  jätti  syönnin,  juoksi  nuolen  nopeudella 
pihalle  ja  ehti  juuri  paraiksi  näkemään,  kun  hänen  vai- 
monsa ja  lapsensa  katosivat  pihan  portista  maantielle. 
Hän  juoksi  jälestä  ja  huusi. 

—  Voi,  rakas  Maija,  älä  jätä  Antero-raukkaa!  Minä 
tulen  rinnallesi  kärryihin  istumaan.  Kuule,  pysäytä 
hevonen,  että  Antero  ennättää  tulla! 

Mutta  ei  pysähtynyt  hevonen.  Päinvastoin  isän- 
nän juoksija  rupesi  kiireemmin  laukkaamaan.  Turhaan 
hän  hevosen  perästä  juoksi,  sillä  hänen  omaisensa 
ajoivat  näkymättömiin.  Jo  väsyi  Anteronkin  jalka,  hen- 
keäkin  salpasi,  täytyi  ruveta  levähtämään  kosken  yli 
vievän  sillan  käsipuulle. 

Veivät  minun  vaimoni,  lapseni!  Miksi  en  minä  saa 
heitä  nähdä?  Anteron  täytyy  vaan  yksin  maahoveis- 
saan  elellä...  Niin  täytyy  (katsoo  koskeen).  Mutta 
eipäs  täydykään.  Minä  näen  jo  Maijan...  Tuolla  kos- 
ken kuohuissa,  kultatuolilla  istuu  hän  ja  pienet  pellava- 
päiset  lapset  ovat  polvilla...  Voi,  Maija!  Odota!  Minä 
tulen ! 

Näin  huudettuaan  hyppäsi  Antero  Kala  kosken 
pyörteisiin  ja  hukkui. 

Eipä  siitä  ollut  vahinkoa  kenellekään.  K:n  kunnan 
johtavat  henkilöt  päästivät  helpotuksen  huokauksen, 
sillä  oli  päästy  yhdestä  levottomasta,  harmia  tuotta- 
vasta ja  kustannuksia  kysyvästä  kunnan  elätistä,  jota 
ei  edes  tarvinnut  mielisairaalaankaan  kustantaa.  Mutta 
K:n  kunnan  vaarit  voivat  kertoa  lapsilleen  tarinoita 
Antero  Kalasta,  hänen  lystikkäistä  puheistaan  ja  haus- 
koista karkausmatkoistaan,  ja  niin  elää  kunnan  elätin, 
Antero  Kalan  muisto  paikkakunnalla  kauemmin  vielä 
kuin  jonkun  suuren,  manalle  menneen  mahtimiehen. 

M.  P. 


1^  1^ 


TIENRAIVAAJIA  ERÄMAASSA. 


seitten  vuosien  kuluttua  saavun  synnyinseudul- 
leni. Mitä  lähemmäksi  kotikylääni  saavun,  sitä 
valtavammasti  avautuvat  menneitten  aikojen 
muistot  herkkään  mieleeni,  muodostuen  lopulta 
katkeamattomaksi  kuvitteluksi  lapsuusajoilta.  Kaikki- 
alla ympäristö  näyttää  tutulta,  niin  kotoiselta,  mutta 
sittenkin  on  siinä  jotain  uutuuden  viehätystä,  jota  par- 
haalla tahdollanikaan  en  olisi  osannut  kuvitella.  Se  on 
samaa  eikä  kuitenkaan  sitä,  joka  kuin  panoraamassa 
aste  asteelta  aukenee  silmäni  ihailtavaksi.  Talot,  mö- 
kit, mäet  ja  järvet,  ne  kaikki  näyttävät  niin  pieniltä, 
mitättömiltä,  joitten  rinnalla  taas  taivas  kuin  paljoa 
korkeammalla  kuulehtisi,  sekä  puistikot  asuntojen  ym- 
pärillä ovat  tuntuvasti  ylenneet.  Ja  tuo  kotimökki  sit- 
ten tuossa!  Sekin  näyttää  paljoa  mitättömämmältä. 
Näin  uudistuksia  luonnossa.  Miten  lienee  ihmisissä? 
Nehän  saattanevat  olla  kuin  ennenkin,  joskin  nuorempi 
polvi  on  etualalla. 

Näin  kuluu  muutamia  päiviä.  Sitten  alan  vasta 
huomattavasti  ympäristööni  kotiutua.  Yhä  suurem- 
massa määrässä  löydän  luonnossa  entisyyttä  vastaavia 
yhdenmukaisuuksia.  Ja  ennenkuin  viikkokaan  on  ku- 
lunut, olemme  jo  sulautuneet  toisiimme.  Nyt  vasta 
alkaakin  huomioni  kiintyä  ympäristöni  elämään.  Mikä 
lieneekään?  Enkö  enää  ihmisiä  ymmärtäne  vai  eivätkö 
he  minua?  Päähuomioni  on  kuitenkin  siinä  että  jo- 
tain vierasta  on  välillä.    Minua  paljon  vanhemmat  ja 

entiset  lapsuuden  ystävät  —  teitittelevät,  tietenkin,  ku- 
ten sanovat,  sentähden,  kun  olen  niin  paljon  muuttu- 
nut. Se  heidän  menettelynsä  taas  vuorostaan  rasittaa 
minua,  enkä  tahdo  osata  olla  sitäkään  mitä  olen  .  .  . 

Omalta  aatteelliselta  kannaltani  kaipaan  kyllä  heis- 
säkin  muutoksia,  mutta  niitä  en  parhaalla  tahdollani- 
kaan löydä.  Nuorisolla  on  omat  nuorisoseuransa.  Pi- 
temmällekin koulutettuja  näen  yhden  siellä  toisen 
täällä,  mutta  minusta  tuntuu  kuin  ei  täällä  sittenkään 
olisi  mitään  todenperäisiä  uudistuksia  aikaan  saatu  eikä 
tahdottukaan.  Työväestössä  ja  sen  nuorisossa  en  näe 
edes  alkuakaan  siihen  suureen  uudistukseen,  joka  on 
sukeutunut  jokahetkiseksi  ajatuksemme  esineeksi  suur- 
kaupungin huumaavassa  pyörteessä.  Mutta  vastusta- 
jia vanhoillisten  syöttämillä  voimalauseilla  tapaa  use- 
ampiakin, kaikki  kuuluen  maalaiskermaan.  Syötetyt 
ovat  kansakoulun  opettajia,  sairaanhoitajia,  rikkaiden 
kauppiasten  nuoria  perillisiä  y.  m.  Tuostapa  selvenee 
kuin  itsestään  miksi  työväki  nukkuu  täälläkin. 

»Sehän  on  sosialisti»,  sanovat  he  tuontuostakin, 
puhuessaan.  Kun  se  tapahtuu  vielä  ivallisella  äänellä, 
niin  jo  innostun  lopulta  ja  höyhennän  heistä  yhdestä 
ainakin  tarkkaan  sen  harhakäsitteen  »että  sosialistit 
tahtovat  jakaa  kaiken  tasan!» 

Mutta  sittenkin  painaa  raskas  tunne  yhä  mieltäni. 
Olisinko  ainoa  täältä  lähtenyt  ja  nyt  täällä  tuhansien 
joukossa,  jotka  jo  olisivat  asemansa  oivaltaneet?  Tä- 
mähän on  jo  kuin  sattuman  ivaa!  Näin  vähiinkö  on 
mennyt  vuosikausia  kestänyt  vaivannäkömme,  hiki- 
pisarat, taistelut,  melu  ja  pauhu?  Eikö  värivivahdus- 
takaan  ole  vielä  kajastanut  tänne  muualla  jo  voitok- 
kaasta liikkeestä?  Mitä  kauemmin  viivyn,  sitä  enem- 
min uskoni  vaan  tuosta  varmenee. 

Alkaessani  jo  pois  lähtöä  ajatella,  tulen  puheisiin 
kuin  sattumalta  erään  konttoristin  kanssa.  Ja  kuin 
pakottamalla  johtaa  hän  puheensa  aina  työväen  asiaan 
ja  rientoihin. 

Puoliherraskaisia  olemme  tottuneet  aina  epäile- 
mään; sama  epäilys  minutkin  taas  valtaa.  Tahtovat 

vaan  koukutella,  ajattelen.  —  Antaa  sitten  tulla,  olen 
valmis! 

Mutta  mitä  ihmettä!  Mitä  tuo  mies  puhuu  ja 
mitä  oikeastaan  on?  Sillähän  on  päässä  kokonainen 
sarja,  niin  ehyt  ja  johdonmukainen  yhteiskuntamme 
suuremmista  ja  tärkeimmistä  uudistuskysymyksistä.  Ja 
niin  kevyesti  ne  sieltä  tulevat  kuin  sydämestä  lähte- 
neinä, pulppuavat  kuin  kristallikirkas  helmeilevä  vesi, 
lähteestä  vievässä  purossa  erämaan  kosteikossa.  Tai- 
tanetkin  olla  .  .  . !  Mitä  enemmän  häntä  nyt  seuraan 
ja  kuuntelen,  niin  jo  lopulta  innostus  valtaa  molemmat, 
kuin  vanhat  tarustojen  laulajat,  eikä  tarvitse  kuin  yh- 
teensattuva,  silmäin  syvällinen  välähdys  ja  me  ymmär- 
rämme toisiamme  kaikesta  sielustamme. 

Sinä  iltana  ei  ole  puhetta  erosta  ja  nukkumisesta. 
Ei  muistu  mieleen  levon  tarve  eikä  lopu  puheen  aine. 
Kerkiän  vaan  kuunnella.  Eikä  se  lopu  vielä  huomenna, 
ei  toisenakaan. 

Jo  toisena  iltana  kiiruhdan  hänen  asuntoonsa, 
kuin  ennen  Stoolin  majaan  suurlaulaja.  Sanalla  sanoen 
hänessä  olen  löytänyt  miehen,  joka  vastaa  satoja. 
Täällä  hiljaisessa  maaelämässä  voidaankin  paljoa  pe- 
rusteellisemmin syventyä  jaloihin  ajatuksiin,  kuin  suu- 
rien taistelujen  jokapäiväisessä  mylläkässä.  Terve  sinä 
odotettu  ja  kaivattu  yksi  tienraivaajista  erämaassa! 
Kuin  taiteilija  luontevassa  taulussaan  loihtii  hän  sa- 
noissa eteeni  koko  seudun  aatteellisen  ja  henkisen 
elämän.  Räikein  todellisin  värityksin  tekee  hän  selvää 
täälläkin  työväestön  kurjasta  elämästä,  sen  uinuvasta 
välinpitämättömyydestä  ja  pienistä  tuskin  huomatta- 
vista yrityksistä  asemansa  parantamiseksi.  Jos  se  on- 
kin huonoa,  tuskin  näkyvää,  niin  on  hänen  uskonsa 
luja  kuin  kallio,  siitä  että  »uusi  aika  kaikki  muuttaa 
voi».  Ja  sen  ajan  eteen  tahtoo  hän,  konttoristi,  mil- 
joonamiehen  sukulaisena,  sen  palveluksessa,  kaikkensa 
uhrata.  Tuon  minä  uskon,  sillä  koko  olennoltaan  on 
hän  niitä  »oikeita  punasia». 

Säälittelemme  kumpikin  ettemme  ennemmin  toi- 
siamme tavanneet.    Siksipä  tuntuukin  yhteentulo  nyt 

sitä  herttaisemmalta.  Ihailen  tuon  vaatimattoman  ^nuo- 
ren korkeata  otsaa,  sydämellistä  puhetta  ja  toverilli- 
suutta.  Erotessa  ei  yksi  kädenlyönti  riitä.  Ja  kun 
olemme  jo  matkan  päässä  vielä  huudahdan  »koettakaa 
parastanne»,  johon  tulee  vastaus  niin  teeskentelemä- 
tön: »Tervehdys  tovereille  suuressa  maailmassa,  että 
täälläkin  löytyy  niitä,  joita  sama  tunne  elähyttää  yhtei- 
siin ponnistuksiin  köyhälistön  vapauttamiseksi!» 

Lähtiessä  tuntuu  koko  seutu  ihan  kuin  toiselta. 
Tuntuu  kuin  raskas  taakka  olisi  hartioiltani  vieritetty 
ja  ajatus  vapautunut  kahlehtivasta  katkeruudesta.  En- 
hän täälläkään  ollut  yksin!  Joka  soppeen,  syrjäisim- 
piinkin  seutuihin  on  jo  langennut  siemen,  joka  itää! 
Tunnen  miten  rintani  laajenee,  katse  kirkastuu  ja  sie- 
luni täyttää  uusi  uskallus  ja  hurmaava  ilo  siitä  ettemme 
ole  sittenkään  turhaan  työtä  tehneet,  taistelleet  ja  kär- 
sineet. 

Otto  Tiuppa. 


^  ^  ^ 


SYKSYÄ. 


yt  lehdet  lentää,  varisee, 
syystuuli  pieksee  puita, 
pois  kesäkorut  karisee, 
vain  puissa  joitakuita 
on  lehtiä  ja  oksillaan 
ne  on  kuin  ois  ne  ivallaan. 

On  kesä  lyhyt.  Tuskinpa 
se  täysin  tulla  ehtii, 
luo  lämpöä  ja  paistetta 
ja  puissa  oksat  lehtii, 
kun  taas  jo  pois  se  kaikkoaa 
ja  alla  syksyn  ompi  maa. 

On  luonto  niinkuin  elämä, 

mi  ihanteita  vailla, 

on  aina  synkkää  syksyä, 

ja  talvituulten  lailla 

se  jäätää  ihmissydämet 

ja  tukahuttaa  tuntehet. 

Mut  kesän  meille  ihanteet 
tuo  elon  talvisäihin. 

luo  lakkapäiset  lainehet 
ne  valtimoiden  jäihin, 
ne  mielen  synkän  seestyttää 
ja  väsyneitä  virkistää. 

Vaan  miksi  ihanteillakin 
niin  lyhyt  ompi  aika, 
miks  voittavi  ne  kumminkin 
ain  talvisäiden  taika? 
Miks  ihanteiden  ihmepuu 
niin  pian  kuihtuu,  lakastuu? 

Miks  ihanteiden  ihminen 
ain  elon  alle  taipuu 
ja  miksi  ase  aattehen 
niin  pian  häitä  vaipuu 
ja  tylstyy  taikka  katkeaa 
ja  tuskin  mitään  aikaansaa? 

Kas,  alla  arkihuolien 
ja  olemisen  armon 
ei  kestä  ase  aattehen 
ja  mahti  miehen  tarmon: 
Jok'ainoalta  ihanteet 
lyö  taistotavan  käsitteet. 

Mies  tuskin  täällä  tuntevi 

nyt  aatteen  aateluutta 

ja  rintahansa  tahtovi 

hän  saada  ilmaa  uutta 

ja  tarttuu  hengen  tapparaan, 

käy  taistotietä  astumaan. 

Kun  hän  jo  pettyy!  Elämä 
ei  ihanteita  tunne. 
Jos  täällä  tahtoo  iskeä 
ja  lyöpi  vaikka  kunne, 
niin  paatta  vasten  aina  lyö, 
ei  näe,  kun  on  yllä  yö. 

Vain  kipeniä  kimmahtaa 
se  vuoren  paksu  paasi, 
ja  turhaan  kalvat  kalskahtaa. 
—  Ken  elonvuoren  kaasi? 
On  sitä  vastaan  turhaa  työ, 
jos  vaikka  millälailla  lyö. 

Ja  miekanterät  tylstyvi. 
On  miesten  mielet  haikeet. 
Jos  vaikka  kunne  katsovi, 
on  eessä  ajat  vaikeet: 
Pois  ihanteen  on  kesäkuu, 
on  jäätä  maa  ja  liinta  puu. 

Ja  pakkasessa  paukkuvi 

se  elon  hallavuori, 

ja  lumihin  se  jäätyvi 

niin  moni  mieli  nuori. 

Jos  pakkasesta  säästyy  ken, 

niin  vuoren  peikot  vievät  sen! 

Kössi  Lindström. 

«  «  t 


ENNEN  LAILLISTA  KOKOUSTA. 


äkeä  on  kokoontunut  kunnanhuoneusto  täy- 
teen. Kohta  pitäisi  alkaa  kokous.  Vielä  ei 
kuulu  esimiehiä.  Mutta  pian  he  tulevat  ja  aset- 


tuvat pöydän  taakse.  Iloinen  mieli,  hyvinvointi 
loistaa  heidän  kasvoistaan,  heitä  ei  ole  huoli  runnellut 
eikä  elannon  puute  kalvistanut.  Hyvillä  mielin  ja  tyy- 
tyväisinä tämän  elämän  hyvyydestä  istuvat  nyt  pöydän 
takana  kokousta  pitääkseen,  jossa  käydään  läpi  taksoi- 
tuslautakunnan tekemä  verotuslista.  Sen  takia  onkin 
kokoontunut  näin  sankasti  väkeä  kokoukseen,  saadak- 
seen kukin  jonkun  äyrin  alemmaksi  taksoitetusta  mää- 
rästä. Varsinkin  pitäjän  rikkain  mies  istuu  lähellä  esi- 
miehiä hyvin  tuiman  näköisenä.  Hänen  ainakin  tulee 
saada' joku  äyri  vähemmäksi,  siinä  ei  auta  mikään. 

Samalla  kun  esimiehet  olivat  päässeet  pöydän 
taakse,  lähti  ovensuunnurkasta  vanha  mummo,  köykis- 
tynyt,  vaivainen  olento  sauvansa  nojassa  verkalleen 
pöytää  kohti.  Kaikkein  huomio  kääntyi  häneen  ja  useim- 
mat kai  hänet  tunsivatkin.  Matka  ei  näyttä  kuluvan. 
Sauva  aina  vaan  kopsahtaa  kunnantuvan  lattiaan  ikään- 
kuin se  pyytäisi  auttamaan  sen  varassa  kulkevaa  van- 
husta, joka  kantaa  ei  ainoastaan  vuosia,  vaan  myöskin 

vaivoja,  raskasta  elämänsä  taakkaa  hartioillaan.  Hän  on 
saanut  raataa,  puuhata  koko  ikänsä  minkä  suinkin  on 
voinut  ihan  viimeiseen  voimansa  pinnistykseen  saakka 
siltäkään  saamatta  vanhan-päivän  turvaa.  Nyt  täytyy 
hänen  nöyrtyä  ja  kaikkein  ihmeteltävänä  kulkea  laajan 
lattian  ylitse  huonoine  voimineen.  Jäseniä  pakotti,  hen- 
keä ahdisti,  mutta  vielä  oli  saatava  joksikin  päiväksi 
ravintoa.  Hiukan  vain  leipää,  muusta  ei  ollut  kysy- 
mystäkään. Kunhan  jaksaisi  lepäämättä  tämän  ennen- 
kun  he  enättävät  alkaa  kokouksen.  Kaikki  katsovat 
jännityksellä  vanhaa  kulkijaa.  Mutta  esimiesten  kas- 
voilla näkyy  kärsimätön  piirre  mitä  lähemmäksi  kulkija 
heitä  lähestyy.  Ja  viimeinkin  pääsee  vanhus  pöydän 
luo  ja  alkaa  puhua: 

—  Hyvät  herrat!  Minä  pyytäisin  apua!  Antakaa 
minulle  vähäsen,  en  minä  paljoa  tarvitse  niinkuin  näette. 
Olen  hautaan  kallistumaisillani,  mutta  minä  tarvitsisin 
vielä  jonkun  kerran  syödä.  Antakaa  minulle  apua,  muu- 
ten kuolen  nälkään.  Ei  ole  leivän  palaa  suuhun  pan- 
tavana. 

—  Me  emme  voi  tähän  asiaan  mitään,  vakuutti 
puheenjohtaja  varmasti.  Teidän  pitää  ilmoittaa  seuraa- 
vaan kokoukseen,  silloin  kun  pannaan  esille  kokouk- 
sessa esille  tulevia  kysymyksiä  kuulutettavaksi  kirkkoon. 
Ja  sitte  kun  se  on  kirkossa  kuulutettu,  kuntakokous 
päättää,  jos  teille  voidaan  apua  antaa. 

—  Mutta  hyvät  herrat !  Minun  täytyy  saada  syödä, 
en  minä  voi  enään  odottaa,  enkä  minä  jaksa  tulla  ilmoit- 
tamaan. 

—  Niin,  mutta  emmehän  me  mitään  voi,  änkytti 
esimies.  Pankaa  joku  mies  ajamaan  asiaanne,  että  hän 
silloin  ilmoittaa  meille,  kun  kuulutus  pannaan  kirkkoon. 

Se  tulee  keskustelunalaiseksi  sitten  seuraavassa  ko- 
kouksessa. 

—  Miten  minä  panen,  kenenkä  saan  asiaani  aja- 
maan? Kukaan  ei  rupea  enkä  minä  jaksa.  Olkaa  hyvä 
ja  antakaa  nyt.    Minä  kuolen. 

—  Kuulettehan,  ettemme,  kun  tätä  kokousta  ei 
kuulutettu  sitä  varten,  huusi  esimies. 

Mummo  kääntyy  ovea  kohti  ja  lähtee  taivaltamaan 
apua  saamatta.  Vaivoin  pääsee  hän  ovesta  ulos. 
Minne  hän  meni  ja  miten  eli,  en  tiedä,  vaan  laillinen 
kokous  alkoi  kunnantuvassa. 

Kaima  Katves. 


AJATELMA. 


Ken  ihanteitta. 
Se  köyhä  on! 
Ken  aattehitta, 
Se  kurja  on! 


Kaima  Katves. 


AATTEEN  VAIKUTUSTA. 


^^^^  räänä  päivänä  oli  Vaaralan  talon  emäntä  hyvin 
jj^lS   alakuloisen  ja  miettivän  näköinen.  Vaikka  emän- 
~^P^^  nän  hyvä  tuttava  Syrjäkylän  Miina  oli  ohimen- 
nessään  sisälle  istumaan  poikennut,  ei  hänen- 
kään kanssaan  tahtonut  emännältä  puhe  luistaa.  Hä- 
nellä oli  vaan  ajatukset  niin  merkillisen  kummallisia  ja 
ja  tuntui  juurikuin  olisi  sydänalustaakin  jollain  tavalla 
kouristellut. 

»Emäntä  näyttää  hyvin  sairaalta  tänään»,  virkkoi 
pitkän  äänettömyyden  perästä  Miina. 

»Lienenkö  tässä  juuri  sairas,  mutta  hullaantuuhan 
sitä  jo  ihminen  järjeltäänkin  sellaisessa  hölläkässä  mitä 
tätä  nykyä  pidetään  tässä  kylässä»,  vastasi  emäntä. 

»Hyvänen  aika! . . .  Mistä ...  Ei  sinne  meidän  kul- 
malle ole  outoja  kuulunut»,  sanoi  Miina  hätäillen. 

»Ei.  ole  tainnut  kuulua,  mutta  kyllä  on  olemassa 
outoja  asioita,  jotka  jo  panevat  ihan  pään  pyörälle,  ja 
toisinaan  tahtoo  mieleenkin  koskea.  Sentähden  sitä 
joutuu  ajoittain  jo  pois  suunniltaan,  kun  oikein  perin- 
pohjin on  pakotettu  ajattelemaan  tätä  maailmaa  ja  maail- 
man kaikenmoisia  pahuuksia . . .  Ajattelin  juuri  tässä, 
että  jo  tämä  lienee  sitä  maailman  lopun  esimakua,  kun 
ihmiset  eivät  enää  pysy  paikoillaan  ja  tee  työtänsä, 
vaikka  kirjanoppineet  heille  saarnaavat  ja  on  olemassa 
lait  ja  asetukset»,  jutteli  emäntä. 

»Eivätkö  tahdo  rengit  ja  piiat  tehdä  enään  töi- 
tänsä», kysyi  Miina  uteliaana. 

»Nehän  ne  juuri  eivät  tahdo.  Tekivät  ne  kyllä  en- 
nen työnsä  ilman  murinaa,  mutta  siitä  lähtien  kun  tuo 
Voimala  ilmestyi  tähän  kylään  ja  alkoi  niitä  villityssaar- 
nojansa  pitämään,  on  palvelusväessä  tapahtunut  muu- 
tos, joka  ainakaan  isäntäväelle  ei  ole  hyödyksi  eikä 
mieluistakaan ...  Ja  kyllä  sen  osaat  arvata,  hyvä  Miina, 
minkälaista  se  on,  kun  rengit  ja  piiat  vastoin  tahtoamme 
alinomaa  käyvät  turmiollisia  esitelmiä  kuulemassa,  joita 
Voimalassa  aina  iltaisin  pidetään. 

»Mutta  onhan  tämä  Vaaralan  isäntä  aina  osannut 
pitää  aisoissa  rengit  ja  piiat!  Panisi  isäntä  sellaisen 
eteen  kovan,  ettei  tekisi  mieli  nokkinensa  kaikkiin  saar- 
nailuihin»,  ehdotti  Miina. 

»On  se  meidän  Antero  jo  kyllä  koettanut,  mutta 
niihin  ei  sana  pysty  eikä  kovuuskaan ...  on  sitä  jo 
koeteltu». 

»No  mutta  tuohan  on  kauheata,  etteivät  palvelijat 
tottele  isäntäänsä!  Mitähän  se  Voimala  oikein  saar- 
naakaan, kun  sillä  tavalla  ovat  villiintyneet»,  kysyi 
Miina. 

»Jostain  pakanallisesta  työväenseurasta  se  kuu- 
luu...» 

»Hyvänen  aika!» 

»Vaikka  en  minä  siellä  ole  käynyt  ja  varjelkoon- 
kin  minua  siitä  taivas!...  Olen  kuitenkin  kuullut  ren- 
kien ja  piikojen  keskenään  supattelevan,  josta  olen  sen 
verran  saanut  kuulla  että  työtä  tekemästä  se  kieltää.  Työtä 
pitäisi  tehdä  ainoastaan  hiukan  päiväsydännä,  jotta  piiat 
ja  rengit  saisivat  laiskotella  isäntien  kustannuksella  pit- 
kät aamu-  ja  iltapuhteet . . .  Sellaista  se  kuuluu  saarnaa- 
van. Onko  sitte  ihme  jos  palvelusväki  siellä  juoksee. 
Niillä  ei  ole  mistään  huolta,  istua  saavat  vaan  valmiin 
ruoan  ääreen». 

»Jo  se  on  todellakin  outoa,  jonkalaista  en  ole  kos- 
kaan kuullut,  ja  sitäpaitsi  tuntuu  se  tarkoittavan  ihan 
pyöreätä  kuperkeikkaa  talollisille»,  huudahti  Miina. 

»Sellaista  se  kyllä  tarkoittaa.  Mutta  eiköhän  siitä 
vielä  Voimalan  housut  ala  vapisemaan,  kunhan  hänen 

villityshommansa  tulevat  vallesmannin  korviin»,  lohdutti 
emäntä. 

»Vaaralliseksi  mieheksi  se  onkin  uskaltanut  ruveta, 
se  Voimala.  Jos  katsoo  asiaa  tarkemmin,  hyvin  ym- 
märrettävältä kannalta,  niin  näkee  selvästi,  vaikka  silmät 
ummessa  katsoisi,  ettei  talollinen  voi  elää  ja  elättää 
joutilasta  väkeä,  jos  kerran  työnteko  entisestään  supis- 
tettaisiin. Täysi  tosi  se  on  tainnut  monella  olla  kä- 
sissä, vaikka  on  tehnyt  työtä  yötä  ja  päivää.  Voinkin 
sentähden  sanoa  sellaiset  esitelmät  suorastaan  kansan 
villitsemiseksi,  ja  on  niistä  estettävä  rengit  ja  piiat  ta- 
valla millä  tahansa,  ennenkuin  se  ehtii  talolle  turmioksi 
tulla»,  selitti  Miina. 

»Senhän  me  olemme  kyllä  ajoissa  oivaltaneet,  mutta 
mitä  sille  nyt  teemme»,  kysyi  emäntä. 

»Niin,  kun  ne  eivät  tottele...» 

»Sitä  ne  eivät  tee  millään  ehdolla!» 

»Mutta  jos  isäntä  koettaisi  pitentää  päivää  muuta- 
malla tunnilla  illasta,  että  olisivat  vielä  parhaallaan  työssä 
silloin  kun  se  Voimala  esitelmiänsä  pitää,  niin  uskon 
että  pysyisivät  poissa  sieltä,  sillä  onhan  sitä  toki  isän- 
nän sanalla  valtaa  renkien  ja  piikojen  yli.  Ja  jos  koko 
kylän  isännät  tekisivät  samoin,  saisi  silloin  varmasti  Voi- 
malan seurakuntana  olla  ainoastaan  torakat  seinäin 
raoissa,  jos  niitä  osuisi  olemaan  ja...» 

»Älä,  Miina  hyvä,  jo  se  on  sekin  koetettu^,  huu- 
dahti emäntä. 

»Eikö  sitten  auttanut?» 

»Ei  mitään  auttanut.  Siihen  asti  kyllä  tekivät,  kun 
tiesivät  Voimalassa  esitelmät  alkavan,  mutta  siihen  ne 
jättivät  työt  ja  Voimalaan  läksivät  iltaa  kuluttamaan.  — 
Eihän  niille  läpivilliintyneille  ole  apua  paremmin  siitä 
kuin  tästäkään.  Anteroparkakin  tahtoi  jo  silloin  raivos- 
tua mokomiin  piikoihin  ja  renkeihin,  jotka  eivät  isän- 
tänsä ja  elättäjänsä  kieltoa  tottele,  vaan  vasten  hänen 
tahtoaan  aina  toisin  tekevät». 

»Mutta  siitähän  kuuluvat  viisaat  kirjanoppineet  sa- 
novan, että  jos  renki  tai  piika  ei  tee  työtä,  jonka  isän- 
tänsä on  käskenyt,  vaan  niskoittelee  ja  tekemättä  jät- 

tää,  seuraa  siitä  laillinen  rangaistus.  —  Totta  kaiketi 
isäntä  ei  jätä  asiaa  sikseen,  vaan  vallesmannin  tietoon 
saattaa  noin  julkean  asian»,  ehdotti  Miina. 

»Niin  sen  Anterokin  ajatteli  oikein  lain  nojalla,  ja 
tulee  hän  sen  kyllä  vallesmanniin  ilmoittamaan.  Samalla 
hän  ilmoittaa  myöskin  tuon  Voimalan,  joka  kansaa  sillä 
tavalla  villitsee»,  selitti  emäntä. 

»Kuulutte  puhuvan  noista  Voimalan  villityksistä», 
virkkoi  tuohon  isäntä  Antero,  joka  juuri  osui  sisälle 
tulemaan  ja  kuuli  viimeiset  sanat. 

Niinhän  me  tässä ...  ei  ole  kuulunutkaan  siitä  mi- 
tään sinne  meidän  kulmalle»,  sanoi  Miina. 

»Mutta  ettepä  te  vielä  taida  tietää  noista  Voimalan 
viimeisistä  asioista  mitään,  sillä  hänellä  on  taas  ihan 
uuttakin  alulla,  katsellaan  vaan  miten  menestyy.  Se  on 
nähkääs  talossaan  ottanut  käytäntöön  sellaisen  työpäi- 
vän, joka  aletaan  aamulla  tuossa  murkinan  tienoossa  ja 
iltapäivällä  lopetetaan  kolme,  neljä  tuntia  ennemmin 
kuin  muualla.  Eikös  tämä  ole  suorastaan  mielettö- 
män tekoa!  Ja  sellaisen  järjestelmän  mukaisiksihan 
se  on  opettanut  tämän  kylän  palkkaväkeäkin,  mutta 
saadaan  vielä  nähdä  kuinka  käy.  Minä  siihen  jo  tuu- 
mailin lain  voimalla  kiinni  iskeä,  mutta  tuskin  tuossa 
tarvinnee  paremmin  pappia  kuin  vallesmanniakaan,  sillä 
äsken  kun  tuolla  tapasin  muutamia  isäntiä  ja  otettiin 
puheeksi  tuo  Voimalan  uusi  työjärjestelmä,  tulimme 
yksimielisesti  siihen  johtopäätökseen,  ettei  lyhyellä  päi- 
vällä voi  millään  muotoa  tulla  työtä  tehdyksi  samaa 
määrää  kuin  pitemmällä.  Jotta  voisi  lyhyempänä  päi- 
vänä saavuttaa  edes  saman  tuloksen  kuin  nykyisinä, 
pitäisi  väen  yrittää  työssä  koko  joukon  ripeämmin, 
mutta  sitä  ei  tule  tehdyksi  palkkaväeltä,  jonka  ei  tar- 
vitse mistään  huolehtia.  Se  on  siten  pelkkää  hulluutta 
tuommoinen  teko  ja  sanoimmekin  jo,  että  mykertyy  se 
Voimala  siitä  ennen  pitkää  taloineen  päivineen  ihan 
itsestään.  Onhan  sitä  paitsi  varma  ja  luonnollinen  to- 
tuus, että  joka  tahtoo  aittansa  hinkalot  täysinä  pitää 
ja  varallisuutta  kartuttaa,  täytyy  tehdä  työtä  melkein 
yötä  ja  päivää.    Voimala  luulee  jyvät  aittaansa  juokse- 

van  sillä  että  hän  itse  nukkuu,  rengit  ja  piiat  nukku- 
vat ja  koko  talo  nukkuu.  Noustaan  vähän  keskellä 
päivää  kähnimään,  mutta  jo  kun  päivä  on  vielä  kor- 
kealla, lopetetaan  Voimalassa  työ  ja  väki  pääsee  istu- 
maan joko  isäntänsä  esitelmiin  tai  kirjat  kourassa  jo- 
honkin mäkiäyräälle.  Voin  sanoa,  näin  vanha  mies 
kun  olen  ja  paljon  kokemuksia  tehnyt,  että  Voimala 
kaivaa  kuoppaa  itselleen,  vaikka  lienee  sitä  tarkoittanut 
muille.  Pian  hän  tekee  niin  pyöreän  kuperkeikan,  että 
sille  kerran  saamme  oikein  nauraa,  kunhan  vähän  odo- 
tamme». 

Tämän  sanottuaan  otti  isäntä  Antero  muutaman 
askeleen  lattialla,  sitten  harppasi  hän  kamariinsa  ja  sulki 
oven  perässään. 

Syrjäkylän  Miina  vielä  hetken  Vaaralan  emännän 
kanssa  päivitteli  tätä  maailmaa  ja  sen  villityksiä,  joitten 
emäntä  vieläkin  vakuutti  olevan  maailmanlopun  esima- 
kua. Sen  jälkeen  alkoi  Miina  tehdä  poislähtöä;  sydä- 
melliset hyvästit  sanottuaan  sekä  isännälle  että  emän- 
nälle, poistui  Miina. 

*  * 

Vuosikausia  oli  Vaarala  hartaasti  odotellut  varmaa 
häviötä  Voimalalle,  mutta  kun  sitä  ei  alkanut  kuulua, 
kävi  Vaaralan  Antero  oikein  harmilliseksi. 

Ajan  kuluessa  on  kylän  köyhimmästä  väestä  muo- 
dostunut ikäänkuin  jokin  eri  ryhmä,  jota  yhteisellä  ni- 
mellä kutsutaan  »Työväenyhdistykseksi».  Alussa  kat- 
soivat isännät  tätä  yhdistystä  hyvin  karsaasti,  mutta 
sen  vanhentuessa  tottuivat  he  siihen  vähitellen  niin, 
että  jonkun  ajan  kuluttua  alkoi  näkymään  joitakuita 
isäntiäkin  yhdistyksessä. 

Tämä  järjestynyt  väki  on  hiljalleen  herännyt  kuin 
unesta.  Se  saattaa  jo  katsella  maailmaa  toiseltakin 
kannalta  kuin  ennen  yhdistyksen  syntyä.  He  näkevät 
jo  sekä  itsensä  että  isännän,  kun  sitä  vastoin  ennen 
näkivät  isännän  ja  hänen  ruoskansa,  joka  vinkuen  il- 

massa  heilui  ja  uhkasi  sivellä  joka  hetki  sitä,  joka  hen- 
kensä pysymiseksi  työtä  raatoi.  Nyt  he  näkevät  ruos- 
kan vaipumaisillaan  ja  itsensä  kohoavan  ihmisinä,  yh- 
denvertaisina; heillä  kaikilla  on  sama  pyrkimys,  sama 
aate.  He  näkevät  eräänlaisen  sortovoiman  hartioillansa, 
voiman,  joka  estää  heitä  sekä  ruumiillisesti  että  henki- 
sesti, ja  tämä  sortovoima  on  alas  lyötävä  köyhien  hy- 
väksi. 

Aletaan  vaatia  työpäivää  lyhyemmäksi,  että  voisi 
kehittyä  henkisesti,  sillä  työväenkin  täytyy  valmistautua 
taisteluun  maailman  paheita  vastaan.  Nyt  jo  vaaditaan, 
että  kukin  saisi  itse  nauttia  oman  työnsä  tulokset,  joita 
tietämättömyydessä  on  annettu  muitten  omistaa,  työn- 
tekijäin itsensä  kärsiessä  puutetta. 

Ilmoitetaan  vaatimuksista  isännille.  Nämä  antavat 
puolestaan  jyrkän  kieltävän  vastauksen,  samalla  lyöden 
jykeviä  kämmeniään  yhteen,  ikäänkuin  sanansa  pitä- 
vyyden sinetiksi. 

Mutta  on  ilmaantunut  jo  hyvin  mahtava  uutuus, 
joka  voimakkaasti  lannistaa  jyrkkiä  kieltoja.  Se  on 
käytännössä  työpäivän  lyhennys,  jonka  muutamat  ovat 
koetteeksi  ottaneet  käytäntöön.  Se  ei  ollutkaan  tu- 
hoava muutos  taloudessa,  niinkuin  Vaarala  ja  monet 
muut  olivat  ennustaneet;  päinvastoin  oli  tulos  lyhyem- 
mästä  päivästä  yhtä  suuri  kuin  ennen  pitemmästä,  jonka 
vaikutti  työntekijäin  ripeys,  saadessaan  kohtuullisesti 
lepoa  ja  vapautta. 

Kulkee  tuosta  puheita  kylässä,  luiskahtavat  kym- 
meneenkin kertaan  ulos  samoista  suista.  Ovat  toisi- 
naan epäröivällä,  toisinaan  puolustavalla  kannalla.  Isäntä- 
miehet ovat  vielä  kieroja.  He  tuntevat  sydämmessään  vaa- 
timukset olevan  oikeutettuja,  mutta  vanhoista  tavoista 
on  raskas  luopua  ja  sanaansa  peruuttaa.  Vähitellen 
ottaa  kuitenkin  yksi  ja  toinen  käytäntöön  lyhennetyn 
työpäivän  eikä  sitä  jälkeenpäin  tarvitse  katuakaan. 

Jonkun  ajan  perästä  ovat  melkein  kaikki  kylän 
isännät  ottaneet  käytäntöön  lyhennetyn  työpäivän.  Vaa- 
rala vielä  vastustaa  sitä  ennen  lausuttujen  sanojensa 
nojalla,  mutta  ei  itse  periaatteessa. 

Ihmeteltiin  suuresti  Vaaralan  jatkuvaa  sitkeyttä. 

Mutta  eräänä  päivänä  leviää  yhtäkkiä  tieto  ympäri 
kylää,  että  Vaarala  on  täydellisesti  ottanut  käytäntöön 
lyhennetyn  työpäivän  ja  sitäpaitsi  ylentänyt  palvelijain 
palkkoja  tuntuvasti. 

»Aatteemme  on  hänen  vaikuttanut»,  virkkoi  Voi- 
mala tyynesti. 

Ja  nyt  kaikuivat  mahtavina  ne  totuuden  sanat, 
jonka  siemeniä  Voimala  oli  kylvänyt. 

J.  Löfberg. 


«  t  « 


SURUNNEIDON  LAULU. 


inä  koskeni  rannalla  istun, 
Ja  kuuntelen  laulua  veen. 
Ja  rintani  kantelo  yhtyy 
Sen  sointuhun  suruiseen. 


Kun  maassa  on  tyyntä  ja  rauhaa, 
Ja  ilta  on  ehtinyt, 
Niin  koskeni  rannalla  kuulen 
Taas  aaltojen  laulua  nyt. 


Ja  kuohuvat  aallot  ne  soittaa 
Surulaulua  sydämen. 
Ne  soittavat  murhetta,  tuskaa 
Ja  taistoja  ihmisten. 

Alma  Malander. 


A  A  A 


JOONAS  JUUSONEN. 


än  oli  todellinen  syvien  rivien  mies,  ajatuksis- 
saan ja  töissään.  Hän  ei  ollut  noita  pinta- 
puolisia puoliluonteita,  jotka  muotiharrastuk- 
sesta ovat  työväenyhdistyksissä.  Ei  hän  myös- 
kään ollut  noita  tinkiviä  sieluja,  jotka  ovat 
mukana  näennäisesti,  mutta  joiden  sydän  on  hyvinkin 
vieras  aatteellemme.  Hän  oli  rehellinen,  vilpitön  aat- 
teen mies.  Hänellä  oli  aina  tarjona  lämmin  käden- 
puristus kaikille,  sillä  hänen  veljeydentuntonsa  ulettui 
ryysyläisiin  ja  vankeihin  saakka.  Hän  oli  todellinen 
sosialisti,  siitä  saakka  kun  aatteemme  omaksui,  aina 
kulki  työväenmiehenä  huolimatta  siitä,  että  sai  puo- 
lelta ja  toiselta  parjausta.  Hänen  hehkuvaa,  intomie- 
listä persoonaansa  täytyi  ihailla.  Kun  tuo  reipas- 
puheinen  ja  teräväjärkinen  kansanmies,  joka  ei  ollut 
varsinaista  kouluopetusta  saanut  paljoakaan,  puhui, 
niin  vaikenivat  kuulijat,  ja  hänen  sanansa  saavuttivat 
huomiota.  Hän  oli  Viipurin  työväenyhdistyksen  johto- 
miehiä,  mies  jonka  siirtyminen  manan  majoille  jätti  jäl- 
keensä kauvan  tuntuvan  aukon.  Monta  ansiokasta  pal- 
velusta teki  hän  yhdistyksellemme  ja  aatteellemme  ot- 
taen osaa  moniin  toimikuntiin  sekä  ollen  yhdistyksen 
johtokunnassa.  Hän  täytti  hyvin  paikkansa,  lausuen 
julki  ännioikeudettomain  ajatuksen  yleisen  äänioikeuden 
tärkeydestä.  Hän  ei  suinkaan  säästänyt  arvostellessaan 
yläluokkaa  ja  olevia  oloja,  joiden  ainoana  terveeseen 
suuntaan  ohjaajana  hän  tiesi  sosiaalidemokraatisen  puo- 
lueen olevan.    Hän,  vankilan  työnjohtaja  tunsi  pohja- 

kerrosten  kärsimykset.  Hän  itse  työmiehen  kohtalon 
koulua  käyneenä  tiesi,  että  eivät  säästäminen,  ahkeruus, 
raittius  ja  muut  hyveet  koskaan  jaksa  kohottaa  koko 
köyhälistöä.  Monta  sortumusta  »olojen  pakosta»  oli 
hän  nähnyt.  Ja  koska  hän  ei  voinut  heltymättä  nähdä 
onnettomuutta,  tahtoi  hän  järjestelmän  parantamista. 
Hän  oli  sosialisti,  koska  järki  häntä  siihen  vaati  ja  sy- 
dän innosti. 

Hän  on  poissa  nyt.  Vilkas,  liijoittelematta  sanoen 
kaunissieluinen,  puhdas  toverimme  makaa  nyt  mustan 
mullan  povessa.  Keväisellä  mielenosoitusretkellä  mai- 
nitsi hän  sairaudesta,  jonka  säälimättömäksi  uhriksi  hän 
sitten  suistui. 

Sananen  vielä  ulkonaisista  piirteistä  Joonas  Juu- 
sosen  elämässä.  Hän  oli  syntynyt  17  p.  Toukokuuta 
1865,  sepän  poikana  Jyväskylän  pitäjässä.  Kävi  puu- 
sepän opin,  jonka  päätti  1887.  Oli  sotilaana  Mikkelin 
pataljoonassa  3  vuotta  saaden  aliupseerin  arvon.  Siirtyi 
Helsinkiin  työskennellen  useissa  puusepän  tehtaissa 
m.  m.  Huberin  vesijohtolaitoksessa  mallipuuseppänä, 
josta  V.  18Q7  siirtyi  Sörnäisten  kuritushuoneeseen  työn- 
valvojaksi.  Sieltä  siirtyi  hän  Viipurin  Lääninvankilan 
työnjohtajaksi,  liittyen  Viipurin  T.  Yhdistykseen  v.  1898. 
Mainitsemattakin  arvaa  lukija,  että  toimessaan  vankeja 
kohtaan,  oli  vainaja  ihmeellinen.  Lempeydellä,  hänen 
ajatustensa  mukaan,  saattoi  herättää  sortuneissa  uutta 
elämän  halua  ja  toivoa. 

Rauha  niille,  jotka  lepoon  ovat  päässeet,  mutta 
me  elävät  muistakaamme:  etehen  elävän  mieli.  Paljon, 
paljon  on  meillä  työtä.    Riittäköön  intoa  ja  voimia 

Yksi  Joukosta. 


t  «  ^ 


TAISTOON  JOUKOT  JOUTUKAA 


äykää,  käykää  tutkikaa 
onnettoman  synkkä  mieli. 
Huonehesen  astukaa, 
tumma  siin'  on  pihtipieli. 
Pois  on  ilon  valkopilvet 
toivottomuuden  mustat  kilvet 
kaiken,  kaiken  varjostaa. 

Käykää,  käykää  katsokaa, 
missä  nälkä,  puute  vaanii, 
epätoivo  asustaa, 
rikos  uhrejansa  maanii 
langetellen  hennot  lapset 
horjutellen  harmaahapset, 
sinne  käykää,  katsokaa. 

Käykää,  käykää  katsokaa 
kärsimystä  köyhän  kansan. 
Siellä  kurjuus  vaeltaa 
viritellen  surman  ansan, 
SielF  on  tuskaa  ahdistusta 
monta  rinnan  riutumusta, 
sinne  käykää,  katsokaa. 

Sinne  käykää,  miettikää, 
kunnes  routa  itsekkyyden 
tunnostanne  häviää, 
kunnes  tuli  veljeisyyden 

sytyttäisi  roihun  suuren 
tosi  toimen  syntyjuuren 
antain  uutta  elämää. 

Uutta  lemmen  elämää 
kaipaa  kurja  ihmiskunta, 
eihän  jaksa  hengittää, 
kun  on  kaikkialla  lunta, 
kun  on  monta  pahaa  pulmaa 
raastamista,  hurjaa,  julmaa, 
sortovaltaa  hirveää. 

Eihän  jaksa  hengittää 
alla  orjan  raskaan  ikeen. 

—  Vapauteen  pyrkikää! 
Taistelkaatte  asti  hikeen, 
asti  vereen  intoisesti! 

—  Kauvan,  kauvan  yötä  kesti.  — 
Nytpä  taistoon  rientäkää. 

Kuulkaa,  halki  maailman 
lentää  valon  ihmeloihtu. 
Rantamalla  taivahan 
näkyy  huikaiseva  soihtu: 
sosialismin  jalo  viiri. 

—  Katso,  kansain  näköpiiri 
laajeneepi  ainian. 

Jokainen  on  ihminen 
eikä  luotu  ruoskan  tiehen. 
Uskaltaako  enää  ken 
Kahlehtia  vapaan  miehen, 
vapaan  naisen  orjaks'  myödä, 
toisen  eestä  leivän  syödä 
uskaltaako  enää  ken? 

Kyllä  monet  uskaltaa 
puoltaa  sortovaltaa  nurjaa. 
Siksi  taistoon  joutukaa 

auttamahan  kansaa  kurjaa. 
Leivän,  elon  ensi  ehdon, 
veljesrauhan,  onnen  kehdon 
voimme  kerran  valloittaa. 

Taistoon  joukot  joutukaa, 
aate  kutsuu  työhön  varmaan. 
Tällä  lailla  saavuttaa 
voimme  ihanteemme  armaan. 
Rahavallan  raskaan  alta 
uusi,  veljessovun  valta 
toimestanne  kohoaa. 

Silloin  tasa-arvoa 
huokuu  kansain  rivit  taajat. 
Hyveen  valkoliljoja 
puhkeaapi  pellot  laajat. 
Pois  on  kurja  leipäkiista, 
runsas  kasvaa  hengen  riista, 
ihanaks'  käy  maailma. 

Hilja  Liinamaa. 


^  9$  ^ 


KUN  HERRA  PÖLKKYLIN  SATTUI 
RAKASTUMAAN. 


aupunkimme  jokainen  asukas  tuntee  epäilemättä 
herra  Pölkkylinin  —  Malakias  Pölkkylinin,  aioin 
sanoa. 

Ei  hän  tosin  pidä  tapana  siten  itseään  ni- 
mittää tai  kirjoittaa  nimeään  sillä  tavalla;  hän 
on  herrasmies  ja  siis  tietysti  myöskin  sivistynyt,  sik- 
sipä hän  nimekseen  omistaakin  Malakin  Pölk-Kylin.  Se 
haiskahtaa,  nähkääs,  hieman  sivistyneemmältä.  Mutta 
Malakias  Pölkkyiin  hän  on  joka  tapauksessa. 

Eikä  hän  itse  eikä  kukaan  kuolevainen  pidä  sitä 
minäkään  suurena  syntinä,  että  hän.  Pölkkyiin  on  rikas 
mies  ja  omistaa  pari  taloa,  suuren  vatsan  ja  sen  mu- 
kana luonnollisesti  hyvin  mahtavan  rahalompakon.  Mitä 
vielä!  Hän  on  herrasmies,  ja  sellaisen  miehen  ominai- 
suuksiin kuuluu  niin  hyvin  paksu  vatsa  kuin  rahapus- 
sikin, —  »kokovillaisen»  herrasmiehen  nimittäin. 

Omaisuutensa  oli  herra  Pölkkyiin  koonnut  aivan 
rehellisellä  tavalla.  Sosialistit  siitä  kyllä  ajattelevat  päin- 
vastoin niin,  että  hän  sen  on,  siveellisesti  lausuen,  va- 
rastanut — ,  mutta  mitäpä  sosialisteista.  Tehtailijana 
hän  omaisuutensa  oli  koonnut,  eikä  hänen  tehtaansa 
työmiehiä  ole  kukaan  nähnyt  kerjäilevän  kaupungilla 
niin  kauan  kuin  ovat  jaksaneet  tehdä  työtä.  Leivissä 
ovat  pysyneet,  ja  jos  toisinaan  nälkä  hieman  kiusaakin, 
niin  siitä  vähät.    Kärsitään,  sillä  häpeä  ja  lainvastaista 

on  kerjuuseen  ryhtyä.  Ne,  jotka  eivät  enää  kykene 
työhön,  kerjätkööt.  Siitä  pohatat  vähän  välittävät,  kaik- 
kein vähemmän  juuri  herra  Pölkkyiin. 

Yhteiskunnallisissa  kysymyksissä  oli  hra  Pölkkyiin 
oikea  nero  —  ainakin  omasta  mielestään  ja  rahamas- 
siinsa katsoen.  Valtuustossa  —  sosialistit  sanoivat 
hänen  päässeen  sinne  tuhmuutensa  nojalla  —  puhui 
hän  paljon  ja  antoi  aina  äänestäessä  »jaa»-äänensä 
kuulua  sille  puolelle,  jossa  tiesi  enemmän  olevan 
»jaa'ta»;  toisin  sanoen  voiton  puolelle.  Eikä  se  suin- 
kaan ollut  hänen  syynsä,  jos  päätökset  tavallisesti  oli- 
vatkin —  kanan  päätöksiä.  Sillä  kuka  käsittäväinen 
ihminen  voisi  toivoa  sellaista,  että  järki  saisi  päätöksiä 
tehdä  esim.  valtuuston  kokouksissa?  Mutta  onhan 
niillä  sosialisteilla  väliin  sellaisiakin  toivoja;  eivät  käsitä, 
että  on  parempi  myöntää  kuin  panna  vastaan.  Muu- 
tamia pölkkypäitä  —  herra  Pölkkylinin  mielestä  — 
löytyi  valtuustossa  niitäkin.  Mutta  kun  nämä  ehdotti- 
vat joitakin  hullutuksia  ja  kun  puheenjohtaja  sekä  jo- 
kin viisas-pää  ehdotti  sellaisia  tyhmyyksiä,  kuten  työ- 
väen tilan  parantamista,  paremman  palkan  maksamista 
kaupungin  töissä,  työväenasuntojen  rakentamista  y.  m. 
koskevia  hylättäviksi,  silloin  kuului  hra  Pölkkylinin 
»jaa»  tunkeuvan  kuin  tynnyristä  huudettuna  ilmoille. 
Ja  hyvillään  suuresta  viisaudestaan  silitteli  hän  tyyty- 
väisenä paksua  leukaansa.  Sillä  päätös  tuli  luonnolli- 
sesti hänen  »jaa»-äänensä  puolelle,  ja,  uskokaa  pois, 
hän  piti  sen  päätöksen  kerrassaan  onnistuneena. 

Taiteesta  piti  hra  Pölkkyiin  paljon.  Soitanto  häntä 
erittäin  miellytti,  eikä  yhdenkään  positiivinsoittajan  tar- 
vinnut poistua  hänen  talonsa  pihalta  ilman  kiiltävää 
markkaa  taskussaan.  Sirkusnäytännöt  ja  variete-tan  s  si- 
jat glunttilaulajattarineen  olivat  hänen  parhaita  nautin- 
tojaan,  sillä  hän  oli  sivistynyt  mies  ja  ankara  taidear- 
vostelija. Teatterinäytännöt  ja  konsertit  häntä  taas  ikä- 
vystyttivät pitkäpiimäisyytensä  takia,  ja  jos  hän  joskus 
niihin  poikkesikin,  nähtiin  hän  unen  helmoihin  vaipu- 
neena keskellä  näytäntöä  kallisarvoinen  päänsä  rotkot- 
taen  rinnoillaan,  tai  istuvan  lämpiössä  höyryävä  totilasi 

nenän  edessä.  Eikä  sitä  kukaan  paheksinut,  sillä  kaikki 
tiesivät  hänet  sivistyneeksi  mieheksi. 

Viime  kesänä  taide  hänet  kokonaan  valloitti,  sel- 
vemmin sanoen  käänsi  nurin  hänen  koko  terävän  aja- 
tuskykynsä. 

Varieteteatteriin  oli  saapunut  uusi  »numero»,  s.  o. 
oikein  ehta  ruotsitar  laulamaan  glunttilauluja.  Se  oli 
se  numero,  joka  hurmasi  herra  Pölkkylinin. 

Voi  sua,  Taavetti,  kuinka  hän  lauloi  kauniisti!  Ja 
se  sulava  ruumiinluonto  sitten?  Enkelin  uskoi  hän 
saapuneen  emämaasta  hänen  murheellista  sydäntään 
ilahuttamaan. 

Ja  kun  vaan  ohjelmassa  seisoi,  että  glunttilaulajat 
herra  Svensborg  ja  neiti  Gerda  Flygblad  lauloivat,  sil- 
loin oli  myöskin  hra  Pölkkyiin  yksi  illan  vieraita.  Siellä 
hän  istui  ensimäisellä  tuolirivillä  ja  paukutti  käsiänsä 
riivatusti  glunttilaulajattarelle  ja  —  suurimmaksi  osaksi 
—  hänen  loistaville  kasvoilleen.  Numeron  loputtua 
nähtiin  lisäksi  hänet  joka  kerta  syvästi  kumartaen  — 
sen  mukaan  luonnollisesti  kuin  paksunlainen  ruumiinsa 
myönsi  —  kurottavan  tuoksuvaa  kukkakoria  tai  vihkoa, 
vieläpä  seppeleitäkin  tuolle  lumoavalle  laulajattarelle. 
Ja  hänen  taidehartaalle  sydämelleen  teki  niin  hyvää, 
kun  laulajatar  sen  suloisesti  hymyillen  otti  käteensä  ja 
keijukaisen  tavoin  heitettyään  lentomuiskun  sipsutteli 
tiehensä.  Lentomuisku  kyllä  heitettiin  yleisön  keskelle, 
mutta  hra  Pölkkyiin  tiesi  omassatunnossaan  sen  viska- 
tuksi yksistään  hänelle. 

Kotiinsa  palattuaan  kääntelihe  hän  kauan  vuoteel- 
laan, ähki  ja  puhkui,  yski  ja  huokaili.  Kaunis  gluntti- 
laulajatar  häilyi  ja  sipsutteli  tuolla  hänen  leveän  rin- 
tansa sisimmässä  sopukassa,  väliin  lirittäen,  väliin  taas 
loirottaen  ja  temmeltäen  viehättävillä  käsillään,  aivan 
kuin  olisi  lentoon  lähdössä. 

»Oi,  ettei  vaan  lähtisikään  lentämään»,  huokaili 
Pölkkyiin.  Sillä  hän  tiesi  nyt  olevansa  rakastunut; 
totta  jumaliste  rakastunut,  kuudestakymmenestä  ikä- 
vuosistaan huolimatta. 

Ja  koko  riivattua  oli  sentään  se  rakkaus,  sen  huo- 

masi  Pölkkyiin  varsin  selvään.  Siellä  se  vaan  aina 
rentosi  sydänalassa,  hyppii  ja  häilyi,  tuntuipa  toisinaan 
oikein  repäisevänkin  vimmatun  pistävästi.  Ja  mitä  lä- 
hemmäksi tuli  se  hetki,  jolloin  »numeron»  piti  muuttaa 
muille  markkinoille  eli  oikeammin  sanoa  jäähyväiset 
Suomen  varietenäyttämölle,  sitä  suuremmaksi  kasvoi 
kamppailu  hra  Pölkkylinin  povessa.  Oikein  hän  pel- 
käsi sen  kappaleiksi  lentävän. 

Viimeinen  gluntti-ilta  saapui.  Sen  saivat  laulajat 
Svensborg  ja  Flygblad  omaksi  hyväkseen. 

Mutta  sen  illan  johdosta  oli  Pölkkylinillä  puuhaa. 
Parhain  rannerengas  oli  ostettu  ja  siinä  säteili  pieni 
kivi,  varsin  mitättömän  hintainen,  maksoi  ainoastaan 
pari  sataa  alle  tuhannen,  komea  kukkakori  johon  ran- 
nerengas kätkettiin,  ja  sen  lisäksi  pieni  kirjoitus  —  jaa, 
siinä  sitä  olikin  pulma  —  kyhäyksessä  nähkääs.  Proo- 
sako vai  runoa  olisi  sopivampi,  kysyi  Pölkkyiin  itsel- 
tään. Proosa  sujuisi  paremmin,  runous  taas  tempaisi 
mukaansa  enemmin.  Hän  siis  päätti  runoilla.  Mutta 
vaikkakin  hän  joka  tapauksessa  itse  mielestään  oli  nero, 
niin  eipä  se  vaan  runous  ottanut  sujuakseen.  Suuri 
joukko  hienoimpia  paperiarkkeja  meni  piloille.  Oikein 
tuppasi  kirous  pääsemään,  hänen  siinä  hiki  tukassa 
runoutta  kyhätessä.  Lopulta  valmistui  seuraavanlainen 
tuote,  mainio  lopultakin,  ainakin  runoilijan  mielestä: 

Sun  laulus  minut  hurmasi 
Oikein  aikalailla; 
Siksipä  tämän  muistoksi 
Tarjoon  kaihoomalla. 

Hymyillen  tyytyväisenä  puhtaalle  runotaiteelleen, 
pisti  hän  lipun,  jonka  toisella  puolella  vielä  seisoi  kir- 
joitus: »Omistettu  ihanalle  laulajalle  Gerda  Flygbladille», 
kukkakoriin. 

Myrskyiset  olivat  sen  illan  suosionosotukset  — 
joku  osa  lienee  ollut  hyvillään  siitäkin,  että  taiteilijat 
jo  näkivät  hyväksi  matkustaa  —  mutta  kaikista  innos- 
tunein oli  hra  Pölkkyiin.   Ja  kun  viimeinen  laulu  oli 

gluntattu,  astui  hän  taas  tapansa  mukaan  näyttämön 
eteen,  antaen  korinsa  ja  runonsa  suloiselle  gluntti- 
taiteilijattarelle.    Hymy  taas  ja  muisku  —  hm! 

Mutta  tänä  iltana  täytyi  tapahtua  enemmän.  Hä- 
nen, hra  Pölkkylinin  täytyi  saada  puhutella  laulajatar- 
taan. Vahtimestari  sai  sileän  viisimarkkasen,  kun  toi- 
mitti tilaisuuden  hra  Malakin  Pölk-Kylinille,  kuten  kulta- 
reunaisessa  visiittikortissa  seisoi,  audiensin  laulajatta- 
ren pukuhuoneessa. 

Vähän  tuntui  hävettävän  astua  nuoren  ja  kauniin 
tytön  luo  sellaiselle  asialle,  mutta  tuo  kiusottava  sydä- 
men pamppailu  —  se  ei  antanut  rauhaa.  Täytyi  yrit- 
tää. Voitostaan  hän  oli  muuten  varma,  sillä  hän. 
Pölkkyiin  oli  mies,  jonka  arvoista  vaan  ani  harvoin  on 
neitosille  tarjolla.  Sitä  paitse  rannerengas  puhuisi  myös- 
kin jotain.   Ja  Pölkkyiin  astui  sisään. 

Aivan  oikein!  Rannerengas  oli  tehnyt  tehtävänsä. 
Mitä  herttaisimmalla  hymyllä  kiitti  gluntti-taiteilija  lah- 
jasta ja  —  hm  —  runosta.  Pölkkyiin  oli  äärimmäi- 
syyksiin ihastunut.  Siinä  istuivat  he  rinnatusten,  tuon 
sulottaren  lörpötellessä  yhtä  ja  toista,  jonka  jokin  tyh- 
myri oli  sanonut  olevan  paljasta  pötyä,  vaan  minkä 
hra  Pölkkyiin  piti  mitä  viisaimpana  ja  herttaisimpana 
puheluna. 

Lopuksi  teki  hän  päähyökkäyksensä  ja  monin  ker- 
roin pyydettyään  anteeksi  ja  yskittyään  hän  kurkkuaan 
köristäen  ilmoitti  rakastavansa  oikein  polttavasti,  tuli- 
sesti, pistävästi  ja  kenties  minkä  taudin  mukaan  häntä, 
Qerdaa,  ihanata  enkeliä,  jumalaansa. 

Lörpötys  taukosi,  tyttö  näytti  tulleen  hämilleen  — 
Pölkkyiin  oli  kuullut  naisien  aina  sellaisissa  tapauk- 
sissa tulevan  hämilleen  —  väliin  saavan  pyörrytyskoh- 
tauksenkin, eikä  Pölkkyiin  siis  ensinkään  epäillyt  on- 
nistumisestaan tuollaisen  ilmiön  sattuessa. 

Pyörtyvänsä  luuli  kuitenkin  Pölkkyiin  itsekin  kuul- 
tuaan seuraavan  vastauksen:  »Kiitän  suuresta  tarjouk- 
sestanne. En  olisi  sitä  toivonut,  se  on  ylen  suuri 
kunnia  minulle.  Ikävä  vaan,  että  sattui  liiaksi  myöhään. 
Jo  kolme  vuotta  olen  ollut  hra  Svensborgin  puolisona». 

»Kirottu  naikkonen»,  puhkuili  Pölkkyiin  ajurin  ros- 
kassa palatessaan  kotiinsa.  »Tuo  kanalja  esiintyy  oh- 
jelmissa tyttönä  ja  vetää  siten  nenästä  vallan  rehellisiä 
ihmisiä.  Saapa,  lempo  soikoon,  vielä  viisaatkin  päät 
pyörälle.  Linnaan  moiset  pelimannit . . .  Jukuliste,  jalo- 
kivi-rannerengas  ja  seppeleet  sekä  kukkakorit . . .  Olenpa, 
peto  vieköön,  minä  aika  nauta ...  Ja  ne  suloiset  lento- 
muiskut.    Hohhoh!...    Linnaan,  sanon  minä. 

Hra  Pölkkyiin  ärjäsi  viime  sanat  niin  lujalla  äänellä 
että  puolitorkuksissa  oleva  ajuri  luuli  tuon  kaupungin 
papan  aikovan  häntä  linnaan  passittaa  ja  nykäsi  tuli- 
sesti hevostaan,  joka  teki  äkkinäisen  hypähdyksen, 
pyöräyttäen  samalla  hra  Pölkkylinin  roskistaan  kadulle. 
Tosin  ei  siinä  tapaturmassa  tullut  muuta  vahinkoa  kuin 
että  ainoastaan  uusi  silinterihattu  meni  sataan  eri  muk- 
kulaan ja  hra  valtuuspapan  nenä  joutui  saamaan  — 
siinä  kun  näet  on  vähempi  pehmikkeitä  —  ikävänlaisen 
tärähdyksen.  Mutta  se,  mikä  sillä  matkalla  ainaiseksi 
hävisi,  oli  hra  Pölkkylinin  rakkaus  naisiin  —  ja  eten- 
kin variete-  ja  glunttilaulajaneitosiin. 

Jussi  Jukola. 

SÄTEITÄ. 


i  ompi  ihmisessä  niin  suurta,  pyhää,  kaunista, 
Jot^  ei  voi  muotoin  pukea,  ei  sanoiks'  sovitella? 
Se  heräjää,  se  väräjää,  se  soiton  lailla  heläjää; 
Se  on  kuin  ilta  rauhaisa  ja  aamukoitto  valoisa. 
Se  korkealle  tähtääpi  ja  mielen  sytyttävi! 

Se  ompi  meissä  Jumalaa,  on  jaloa  ja  ihanaa. 
On  ylevyyden  hehkua  ja  nöyrän  kauneutta. 
Se  totta  on  ja  puhdasta,  se  tulos  hyvän  taistelon. 
Saa  kyynelen  se  silmähän  ja  mielen  lempeäksi. 
Ja  ihmisrinnan  syttymään  pyhälle  liekkiväksi. 

Vain  hetken  hehkuu  elämä  näin  tunnetulta  syvää. 
Pois  silloin  itsekkyyskin  jää  ja  kaikki  on  niin  hyvää! 
Jokaista  silloin  rakastaa  ja  hyve  kaikki  valloittaa. 
Ei  riitaa,  epäsointua,  eikä  paha  voittoa  saa. 
Ja  maailman  on  kaikkeus  ijäinen  rakkaus. 

Alma  Malander. 


^  ^  ^ 


PALVELIJOITA  PESTAAMASSA 


o  aamulla  aikaisin  kihisi  H — n  pitäjän  kirkon- 
mäellä väkeä  kuin  mehiläisiä  pesän  ympärillä. 
Varsinaista  kirkkorahvasta  se  ei  ollut,  vaan  oli- 
vat pestattavaa  palkka-väkeä,  jota  oli  saapunut 
kaukaisemmilta  kyliltä,  jopa  naapuripitäjästä  asti. 
Paljo  oli  siinä  myöskin  huvittelijoita,  sillä  paikkakun- 
nalla oli  jo  kaukaisemmista  ajoista  opittu  pestipyhiä 
pitämään  jonkinmoisina  huvi-  ja  juhlapäivinä.  Maantien 
sivuun,  joka  kaarevasti  kulki  kirkon  ohitse  viljavainioi- 
den läpi,  oli  asettunut  kahvin-,  leivosten-  ja  hedelmäin- 
myyjiä,  joiden  ääressä  iloisesti  nauraen  kauppoja  teh- 
tiin ja  veitikkamaisia  sanansutkauksia  vaihdettiin.  Var- 
sinaisia pestauskauppoja  ei  vielä  tehty.  Korpelan  isäntä 
kulki  kuten  monet  muutkin,  vaaleanharmaaseen  koti- 
kutoiseen sarkapukuun  puettuna,  pieni  piipunnysä 
suussa  ja  virsikirja  kainalossa  katselemassa  ja  kuunte- 
lemassa palkkavaatimuksia. 

»Joko  sinulla  on  ensi  vuodeksi  palkolliset  pestat- 
tuna», kysyi  tervehdittyään  Peltola  Korpelalta,  »kun  et 
tämän  joutuisammin  riennä  kauppoja  tekemään?» 

»Ei,  mutta  mikäs  tässä  kiire,  ennättäähän  niitä 
saamaan,  jos  on  tarvis». 

»Aivan  oikein.  Samaa  minäkin,  ettei  ole  hoppu 
hyväksi,  kiire  kunniaksi.  Olisivat  ne  tämänvuotisetkin 
vielä  meille  jääneet,  jos  vähän  olisin  heille  rahapalkkaa 
lisännyt». 

»Heh  hee»,  nauroi  Korpela  kuivasti,  »kyllä  maar 

joka  mies  voi  rahansa  kanssa  kotonakin  kauppoja 
tehdä,  mutta  se  on  toista  minkälaisiksi  herroiksi  sillä 
tavalla  palvelusväki  opetetaan.  Kun  tänä  vuonna  mak- 
sat heille  sen  mitä  vaativat,  niin  tulevana  vuonna  vaa- 
tivat vielä  enemmän  ja  kolmantena  vieläkin  enemmän. 
Samoin  se  on  palkollisten  kuin  pappienkin  säkki  poh- 
jaton». 

»Oikein,  naapuri!  Kun  ei  kukaan  ryhtyisi  maksa- 
maan korkohintoja,  niin  pakosta  olisi  palkollisten  tar- 
jota itseään  halvempaan.  Täälläkin  kuuluvat  jo  riskim- 
mänlaiset  piikatytöt  vaativan  40 — 50  mk  vuodessa  raha- 
palkkaa». 

»Se  on  oikea  järkiperäinen  ajatus.  Kun  ei  kukaan 
maksa,  niin  mistäs  enemmän  ottavat?  L — n  kauppa- 
lan pestimarkkinoilla  olivat  ensin  aluksi  älähdelleet  oi- 
kein sadoissa  palkkaansa,  mutta  kun  ei  niitä  vaatimuk- 
sia kukaan  ollut  kuulevinaan,  niin  jo  oli  lopulta  pakko 
tarjoilemaan  itse  itseään.  Ja  kas  sitten  niitä  vasta  riskiä 
piikoja  ja  renkiä  oli  saanut  oikein  pilahinnoilla». 

»Mikäs  pakko  meidän  on  sitten  täällä  maksaa», 
vastasi  Peltola  innostuneena.  »Voimmehan  täällä  mene- 
tellä samoin.  Kutsutaan  varakkaammat  isännät  tänne 
sivupuolelle  kokoon,  jossa  teemme  sopimukset  mitä 
ryhdytään  maksamaan». 

»Niin  oikein,  nyt  ei  ole  aikaa  enää  suun  soittoon, 
vaan  on  ryhdyttävä  tositoimeen.  Lähettäkäämme  ko- 
koonkutsujia kaikkialle». 

Pian  oli  iso  ryhmä  pitäjän  mahtavimpia  isäntiä 
koolla,  joille  Korpela  teki  ehdotuksen:  »Me  harmaa- 
hapsisiksi elähtäneet  olemme  tulleet  siihen  ikävään  ko- 
kemukseen, että  nuorisossa  ylellisyysvaatimukset  päivä 
päivältä  kasvavat.  Se  on  surkuteltava  tosiasia.  Tällä 
hetkellä  me  näemme  miten  palkkaväki  tuolla  riehuu 
elämän  ylellisissä  nautinnoissa,  syövät  hedelmiä  ja  ma- 
keisia sekä  käyvät  hienoina  kuin  parhaat  rusthollin 
lapset.  Ja  ne  kaikki  tulevat  pois  meidän  pussistamme, 
sillä  vuosi  vuodelta  he  vaativat  meiltä  yhä  suurempaa 
palkkaa.  Mutta  ei  siinä  kylliksi.  Me  isäntinä  olemme 
edesvastuussa    palvelijaimme   moisesta  turmiollisesta 

elämästä.  Mutta  jos  me  haluamme  tämän  suuren  edes- 
vastuun syrjäyttää,  niin  on  siihen  meillä  nyt  sopivin 
tilaisuus.  Älkäämme  maksako  piialle  kuin  25  mk  ja 
rengille  60  mk  vuosipalkkaa,  niin  silloin  ymmärtävät 
antaa  rahalle  arvon». 

»Hyvä,  hyvä»,  kuului  joukosta  huuto,  mutta  äänien 
vaiettua  alkoi  lauhalla  äänellä  hyvinvoivan  näköinen 
isäntä: 

»Toverit!  Viivähtäkäämme  hetkisen  miettimään 
tätä  palvelijain  palkkausasiaa,  ennenkuin  semmoisenaan 
hyväksymme  Korpelan  ehdotuksen». 

Joukosta  kuului  yleistä  nurinaa,  että  »suotta  tässä 
enää  aikaa  tuhlataan  selvän  asian  kanssa.  Tietäähän 
Rintalan.  Kaikissa  asioissahan  se  on  muiden  hyviä 
ehdotuksia  vastaan,  kun  on  kysymyksessä  köyhä  kansa. 
Tahtoisi  ehkä,  että  kaikki  tulisivat  yhtä  köyhiksi». 

»Kun  ajattelee»,  jatkoi  Rintala,  »mitenkä  monta 
askelta  palvelija  vuoden  loppuun  tulee  ottamaan,  erit- 
täinkin semmoisissa  paikoissa,  joissa  ei  ole  päivätyön 
pituudella  rajaa,  niin  ei  voi  olettaa,  että  niiden  pitäisi 
tyytyä  25  markan  vuosipalkkaan.  Ei  sillä  rahalla  voida 
ylellisesti  elää,  ei  edes  saada  elämän  välttämättömiä 
tarpeita,  puhumattakaan  säästöstä  vanhuuden  päiväin 
varalle.  Mutta  minä  en,  hyvät  toverit,  langeta  syytöstä 
tässä  enempää  yhdelle  kuin  toisellekaan  meikäläiselle. 
Syy  on  olevissa  oloissa.  Pääoma  on  anastanut  vallan 
ja  oikeuden.  Se  koneellisesti  kulettaa  koko  ihmiskun- 
taa. Heikomman  sorto  ja  väkevämmän  valta  on  ai- 
kamme tunnusmerkki.  Mekin  tietämättämme  olemme 
apureita  tämän  mahtavan  kapitalistisen  vauhtipyörän 
kuljetuksessa.  Ja  tämän  mahtavan  painon  pakotuk- 
sesta meistä  moni  on  pakotettu  koettamaan  saada  niin 
huokealla  kuin  suinkin  on  mahdollista  työnsä  teete- 
tyksi. Se  on  todella  tukala  asema.  Mutta  meidän 
täytyy  ihmisyyden  nimessä  ottaa  osaa  tUon  painon 
kantamiseen  niin  paljon  kuin  suinkin  mahdollista.  Me 
emme  ihmisinä  voi  koko  painoa  asettaa  palkkaväen 
niskoille,  niin  sokeasti  ettemme  maksa  heille  edes  tyy- 
dyttävän kohtuullista  palkkaa.    Ehdotan,  että  naispal- 

velijalle  maksetaan  vuodessa  rahapalkkaa  100  mk  ja 
rengille  200  mk.  Kun  tämmöisen  palkan  maksamme, 
niin  silloin  ne  tekevät  iloisina  nurkumatta  työtä  paljon 
enemmän.  Se  on  meille  hyödyksi  ja  kunniaksi.  Sen 
minä  olen  jo  kokenut  ja  voin  varmasti  vakuuttaa  to- 
deksi». Mutta  tämä  ehdotus  otettiin  naurulla  ja  iva- 
puheella  vastaan. 

»Joutavia  mies  kehtaa  uskottaa»,  huusi  Korpela. 
»Jahka  nyt  olet  moniaan  vuoden  taloa  pitänyt,  niin  ne 
periaatteet  saat  vararikolla  maksaa». 

Isännät  hajosivat  yksi  yhtäälle,  toinen  toisaalle  te- 
kemään pestauksia.  Korpela  ja  Peltola  kulkivat  rinna- 
tusten virsikirjat  kainalossa  ja  pienet  piippukynät 
suussa,  ja  kuunnellen  palkollisten  vaatimuksia. 

»Ka  tuossa  on  terhakkaan  näköinen  mies»,  kuis- 
kasi Peltola  Korpelalle,  osottaen  nuorta,  keskikokoista, 
punakkaa,  hartevaa  miestä,  joka  seisoi  nojallaan  aitaa 
vastaan,  poimien  karviaismarjoja  hatusta  suuhunsa. 

»Oletteko  pestausta  varten  täällä»,  kysyi  Korpela. 

»Olen»,  vastasi  mies  tyynesti. 

»Paljonko  vaaditte  vuosipalkkaa?» 

»125  mk  rahaa,  sarkavaatteet,  kaksi  paria  mekko- 
housuja,  kahdet  sukat,  samoin  kintaita  ja  aivinaisia 
paitoja  sekä  kaksi  paria  saappaita  ja  talon  täyden 
hoidon». 

»Oh-hoo  poikaa»,  ihmettelivät  molemmat  isännät 
yhteen  aikaan.  »Heh  hee!...  Eivät  miehet  nyt  niin 
paljoa  maksa.  Viimeinen  vuosi  tuli  maamiehille  huono, 
joka  vaikuttaa,  ettei  voida  pitää  paljoa  työväkeä,  joten 
niitä  on  paljo  joutilaina.  Moni  rupeaisi  työhön  ruoka- 
palkasta». 

»Tehkööt  —  mutta  en  minä  ainakaan  alle  sadan  ru- 
pea vuoden  ajaksi  toisen  orjaksi»,  vastasi  mies  kuivasti. 

»Osaatteko  tehdä  käsitöitä»,  kysyi  Peltola. 

»Osaan»,  vastasi  mies,  ojentaen  ulossetelinsä  isän- 
nille. 

»Noo»,  sanoi  Korpela  pitkäveteisesti,  »se  antaa 
sinulle  enemmän  puoltoa  pyytämään  s-uurempaa  palk- 
kaa, kun  osaat  käsitöitä.    Ota  75  mk!» 

»Mitä  joutavaa  riskin  ja  kykenevän  miehen  kanssa 
maksaa  tinkiä»,  sanoi  Rintala,  joka  oli  kaupantekoa 
kuunnellut  sivulta.  Minulta  saatte  150,  jos  lupaatte 
10  tuntia  päivässä  tehdä  uskollisesti  työtä». 

Hämmästyneenä  ja  miltei  liikutettuna  teki  nuoru- 
kainen Rintalan  kanssa  sopimuksen.  Korpela  ja  Peltola 
sadattelivat  Rintalaa  hävyttömäksi  konnaksi,  kun  se- 
kaantuu toisten  kauppaan.  Semmoisesta  hävyttömyy- 
destä saisi  oikeudessa  vastata. 

Rintalalla  oli  palkollisia  jos  jonkin  näköisiä  ja  ko- 
koista tarjolla,  mutta  Korpela  ja  Peltola  eivät  tahtoneet 
kohtuullisella  palkallakaan  saada  palvelijaa  pestatuksi. 
Kun  jumalanpalvelus  oli  jo  alkanut  ja  iloinen  virren- 
veisuu kaikui  kirkon  avoimesta  ovesta  ja  akkunoista, 
kuleksi  Korpela  vielä  tekemässä  renginkauppoja.  Mutta 
Peltolan  oli  jo  toivomuksensa  mukaan  onnistunut  saada 
pari  renginkauppaa  tekaistuksi,  joiden  kanssa  hän  tyy- 
tyväisenä piippuaan  imien  virsikirja  kainalossa  riensi 
kirkkoon.  Mutta  tämä  pestipäivä  oli  ensimäinen  ja 
viimeinen  kerta,  kun  nähtiin  Peltola  yhdessä  renkinsä 
kanssa  kirkonpenkissä  istuvan  ja  samasta  kirjasta  lau- 
lavan. 

Tapani  Orasmaa. 


1^  1^ 


YSTÄVÄNI. 


n  mullakin  yksi  ystävä 
jota  unhota  en  koskaan. 
Hänettä  olis  ikävä, 
joutuisin  suureen  tuskaan. 

Hän  surut,  murheet  karkoittaa, 
ainaiset  leipähuolet. 
Mielen  synkän  kirkastaa, 
aattehet  nostaa  nuoret! 

Hän  toverina  matkoilla 
on  hauskan  viehättävä 
ja  ystävä  taas  kotona 
niin  rakas,  miellyttävä. 

Mä  usein  häntä  suutelen, 
aamuin  sekä  illoin. 
Vienoa  ääntään  kuuntelen, 
ja  huolet  haihtuu  silloin. 

Hän  ompi  kaikki  kaikessain, 
en  ilman  tulis  aikaan. 
Ja  luulen  että  haudassain 
mä  vielä  häntä  kaipaan. 

Hänt  ilman  öisin  onneton, 
ois  talvi,  taikka  kesä. 
Vaan  arvatkaapas  ken  se  on?  — 
On  pieni  —  piippu-nysä. 

M.  T....a. 

9i  ^  fi 


KEINOTEKOINEN  RUOSKA. 


uurta  ihmettelyä  sai  aikaan  N:n  kylän  asujanten 
keskuudessa  Rantatalon  isännän  Juhannin  tuh- 
laavaisuus. Sitä  kesti  aina  vuodesta  toiseen,  ja 
useat  päättelivät  päätänsä  pudistellen,  että  kyllä 
siitä  vielä  kerta  tule  loppu  koko  talosta  moisen 
tuhlaavaisuuden  takia. 

Merkillisintä  koko  jupakassa  oli  se,  että  talon  la- 
veat tilukset  voitiin  hoitaa  niin  vähälukuisella  väestöllä 
ja  siitä  huolimatta  olivat  pellot  parhaimmassa  kun- 
nossa. Talon  miehiseen  väkeen  kuului  nimittäin  ai- 
noastaan kaksi  renkiä  ja  muonamies,  vaikka  toisissa 
Rantatalon  suuruisissa  taloissa  täytyi  olla  vähintäin 
viisi  miestä  vakinaisina  työssä. 

Mutta  se,  joka  ei  ihmetellyt  tuhlausta  eikä  talon 
menestystä  pienellä  voimalla,  oli  itse  Juhanni-isäntä, 
sillä  hän  oli  viisaana  miehenä  keksinyt  itselleen  mai- 
nion ruoskan,  sellaisen,  jonka  avulla  työt  luistivat  kuin 
taikavoimalla,  ja  se  oli  se  menettely,  jota  toiset  pitivät 
tuhlauksena. 

Juhanilla  oli  näet  tapana  tarjoilla  miehilleen  ryyp- 
pyjä useita  kertoja  päivässä  työtä  tehtäessä,  ja  siitä 
kiitollisina  ja  hurmaantuneina  ponnistivat  työntekijät 
viimeisen  voimansa  »hyvän  isäntänsä»  tyydyttämiseksi. 

Mutta  tämän  ruoskajärjestelmän  seuraukset  eivät 
suinkaan  jääneet  näkymättä.  Monta  verevää  nuorta 
miestä,  palveltuaan  kolmisen  vuotta  Rantatalon  Juha- 
nia, oli  muuttunut  heikoksi,  kivuliaaksi  ja  täydelliseksi 

juomariksi.  Silloin  näki  Juhani  parhaaksi  erota  sellai- 
sesta miehestä,  ottaen  tilalle  taas  uuden,  jonka  voimat 
hän  tarvitsi  työssään  omaksi  hyödykseen. 

Vielä  oli  eräs  seikka,  joka  suuresti  vaikutti  hänen 
edistymiseensä,  samalla  tehden  päinvastaisen  vaikutuk- 
sen toisiin.  Talossa  oli  näet  väellä  kovin  huono  ruoka. 
Se  olisi  epäilemättä  vaikuttanut  sen,  ettei  väki  talossa 
olisi  ollut  pysyväistä,  mutta  isännän  oli  tapana  tarjota 
»suunavausta»  syömään  ruvetessa,  ja  silloin  kelpasi 
huonokin  ruoka  vastalauseetta. 

Kun  väki  oli  työssä  vainioilla,  oli  siellä  myöskin 
isäntä  mukana  ruoskansa  taskussa.  Siellä  jaaritteli  hän 
väen  kanssa  joutaviaan,  kuitenkaan  milloinkaan  muis- 
tuttamatta heitä  työn  joutuisuudesta,  ärjymättä  tai  suu- 
tuttelematta.  Hilpeällä  mielellä  tahtoi  hän  aina  pitää 
työväestöään,  vieläpä  kehuen  sitä  oikein  maan  mai- 
nioksi, ja  kun  hän  huomasi,  että  väsymys  lopultakin 
alkaisi  haittaamaan,  otti  hän  mainion  ruoskansa  esille, 
puheli  iloisesti  miehille,  ja  poikkeuksetta  teki  se  me- 
nettely tehtävänsä.  Ja  kun  ilta  tuli,  olivat  kaikki  niin 
väsyneitä,  että  illallista  tuskin  jaksoivat  syödä.  Mutta 
he  eivät  käsittäneet  saaneensa  päivällä  isännältään 
ruoskaa,  joka  pakotti  heidän  puristamaan  viimeisensä 
sinä  päivänä. 

Mutta  ihmetellen  puhuttiin  kylässä  aina  vaan 
Rantatalon  isännän  suuresta  tuhlaavaisuudesta  väel- 
leen; kukaan  ei  käsittänyt  tämän  tuhlaavaisuuden  sy- 
vää tarkoitusperää.  Ei  edes  siitäkään  tultu  asiaa  huo- 
maamaan, vaikka  kyläkunnan  suutari,  tuo  suureksi  irvi- 
hampaaksi tunnettu  Naskali-Jussi,  jouduttuaan  Juhanin 
kanssa  kerta  riitoihin,  silloin  tekasi  laulun,  jossa  hän 
mitä  purevimmin  kosketteli  myöskin  tuota  keinotekoista 
ruoskajärjestelmää.  Laulussa  oli  esim.  kolme  seuraa- 
vanlaista värssyä: 

Ei  Ranta-Jussi  isäntä 
Renkiänsä  hauku 
Eikä  piiska  ikänä 
Selässänsä  pauku. 

Viina  ompi  rengin  ruoska, 
Silakka  sakuskata, 
Kirnupiimä,  peruna. 
Ne  oivaa  herkkua. 

Jos  nälkä  on  tai  väsyttää, 
Niin  ruoskaryyppy  laulaa. 
Vähät  niistä  väliä. 
Kun  viina  kastaa  kaulaa. 

Laulua  ei  käsitetty.  Isännän  suuri  tuhlaavaisuus 
kulki  vuodesta  vuoteen  ihmisten  huulilla.  Tiedettiin 
häneltä  menevän  pullo  viinaa  päivässä  ja  vaikka  ei  se 
isossa  määrin  ostaen,  kuten  Juhanilla  oli  tapana,  nous- 
sut kuin  80  penniin  pulloa  kohti,  saatiin  siitä  kuiten- 
kin vuoden  pitkään  summa,  joka  nousi  aina  kolman- 
nelle sadalle.  Siinä  tosin  oli  vaan  arkipäivät  laskettu, 
sillä  pyhinä  ei  annettu  muuta  kuin  yksi  pieni  ryyppy 
aamiaiseksi,  mutta  siltikin  oli  siinä  summa  joka  sai  ai- 
kaan ihmettelyä. 

Kukaan  ei  näet  käsittänyt  sitä  seikka,  että  Ranta- 
talossa olisi  tarvinnut  olla  työssä  vähintäin  viisi  miestä, 
siis  kaksi  lisää.  Niiden  palkka  vuodessa  veisi  noin 
neljäsataa.  Ruoka,  huonompikin  y.  m.  kustannukset 
nousisivat  noin  viiteensataan.  Sitä  paitsi  ei  nykyinen 
huono  ruoka  olisi  kelvannut.  Siinäkin  siis  säästöjä. 
Lisäksi  olisi  talossa  täytynyt  pitää  pari  hevosta  lisää; 
tällä  laskulla  piti  hän  ainoastaan  kolmea;  ne  ruokittiin 
hyvin,  jotta  jaksoivat  miehen  mukana  raataa,  ja  näin 
ollen  oli  keinotekoisesta  ruoskasta  lähemmäs  tuhannen 
markan  hyöty  vuosittain  Rantatalon  Juhani-isännällä. 

Talvisin  piti  Juhani  tapanaan  vähässä  määrin  har- 
joittaa metsän  hakkausta.  Sahattiin  lankkuja  tai  hakat- 
tiin halkoja.  Ruoska  oli  sama  kuin  kesälläkin,  sillä 
erotuksella  vaan,  että  siitä  silloin  tulivat  osallisiksi  toi- 
setkin kuin  talon  vakinainen  väki.  Talvella  otti  hän 
lisää  miehiä  metsätöihin,  halvalla  palkalla  tietenkin,  ja 
teetti  työtä  aivan  samoilla  ohjeilla  kuin  konsanaan.  Itse 
oleksi  hän  metsässä  lähitienoilla  valkean  ääressä,  pais- 

telien  milloin  lammasta  tai  sianlihaa  vartaalla,  ja  tehden 
tuontuostakin  ruoskineen  kierroksen  työntekijäin  luona. 
Koko  päivän  varastoa  säilytti  hän  kontissa  tulensa  lä- 
hellä ja  pienellä  noppasella  vei  ryypyt  jokaiselle. 

Kerran  oli  Juhani  onnistunut  saamaan  työhönsä 
neljä  kuleksivaa  lankunsahuria,  oikeaa  »matkasälliä». 

Vaikka  nämä  miehet  eivät  suinkaan  ryyppyjä  hal- 
veksineet, eivät  he  kuitenkaan  olleet  ensinkään  tyyty- 
väisiä Juhanin  maksamiin  palkkoihin  ja  vielä  vähem- 
min hänen  ruokiinsa.  Heillä  oli  se  hyvä  tieto,  että 
täyden  palkan  saamisella  voittaa,  ostipa  sitten  itse  ra- 
hallaan mitä  halusi.  Huono  työnsaanti  yksin  pidätti 
heitä  heti  eteenpäin  lähtemästä. 

Harmistuneena  tästä,  päätti  yksi  heistä,  Jaska-ni- 
minen pohjalainen  tehdä  isännälle  pienen  kepposen, 
josta  syystä  hän  kehotti  toisia  voimainsa  mukaan  pi- 
dättämään isäntää  mahdollisimman  kauan  luonaan  hä- 
nen tullessa  viinaryyppyä  tuomaan.  Sillä  välin  lupasi 
hän  »tullata»  isännän  sekä  ruoka-  että  viinavarat  pa- 
rempiin suihin.  Hän  tiesi  nim.  hyvin  isännän  omalla 
tulella  olevan  vähän  parempia  ruokia  kuin  mitä  heidän 
eväslaukkunsa  sisälsi,  ja  siitä  syystä  teki  Jaskan  mieli 
niitä  hieman  tutkia. 

Toiset  suostuivat  tuumaan,  ja  kun  nyt  Juhani  seu- 
raavan kerran  tuli  Jaskan  luo  ryyppyä  tuomaan  ja  siitä 
lähti  toisten  luo,  lähti  samalla  Jaska  isännän  tulille. 
Sahureita  metsässä  oli  useita  pareja  silloin  ja  kaikki 
jonkun  matkan  päässä  toisistaan,  niin  että  Jaska  hyvin 
tiesi  isännän  tällä  matkalla  viipyvän  ainakin  tunnin 
ajan. 

Tulelle  päästyään  oli  Jaskan  ensi  tehtävänä  kantaa 
lähellä  olevasta  koivuhalkopinosta  useita  sylillisiä.  Saa- 
tuaan näin  oikein  mainion  loimutulen,  alkoi  hän  tar- 
kastamaan eväskonttia.  Ja  aivan  oikein!  Siellä  löytyi 
paitsi  suurta  viinapulloa,  myöskin  muhkea  juusto, 
nuorta  voita  ja  suolattua  silavaa. 

Leveäksi  meni  Jaskan  suu  ja  hyvillään  siitä  että 
taas  kertakin  pääsi  vähän  parempiin  ruokiin  käsiksi, 
otti  hän  aimo  naukun  pullosta,  tuumien  itsekseen: 


63 


—  Maljasi  nyt,  sinä  ryypyllä  ruokkija...  Höh! 
Mainiota  ottaa  kerta  minkä  haluttaa . . .  Toinen  kulaus 
vielä  suuhun...  Höh!  ompas  se  äijää!...  Ja  nyt, 
sinä  komea  juusto,  saat  antaa  tuntea,  miltä  tunnut 
nälkäisen  vatsassa ...  Ja  nuorta  voita ...  Sillä  aikaa 
kun  ryypyllä  ruokkija  viipyy,  ruokin  minä  omaa  ruu- 
mistani . . .  Ahaa,  läskiä  tulelle . . .  Tuossapa  paistin- 
varras!...  Syön  oikein  herraspäivällisen  . . .  ja  juon! 
Tämäpäs  maistuu  . . .  Kolmas  ryyppy  . . .  Höh!  Kar- 
vasta, peijakas !  No,  ompas  sakuskaa  . . .  Kun  ei  tuo 
nälkämestari  saapuisi  ikinä!...  Hitto,  kun  ruoka  tun- 
tuu hyvältä  . . .  Neljäs  ryyppy  ja  kunnollinen  . . .  Höh- 
höhhöh!    Taisi  mennä  puoli  äijän  pullosta... 

Kun  Jaska  lopetti  ateriansa,  oli  isännän  suuren 
pullon  sisällys  myöskin  lopussa.  Jaskan  pää  tuntui 
raskaalta,  häntä  väsytti  ja  siksipä  hän  huolettomana 
heittäytyi  lähellä  tulta  olevalle  risuläjälle  ja  oli  heti  si- 
keässä  unessa. 

Juhani  tällä  välin  kuleksi  pitkin  metsiä  ryyppyjään 
jakamassa  ja  palasi  kuten  tavallisesti  Jaskan  sahaus- 
paikalle,  joka  oli  lähimpänä  hänen  tultaan.  Hänen  sil- 
mänsä lensivät  kuitenkin  hyvin  suuriksi  huomatessaan 
sahan  olevan  aivan  samalla  kohdalla  kuin  hänen  läh- 
tiessäänkin  ja  toisen  miehistä  torkkuvan  kannon  ne- 
nässä, toista  näkemättä  missään.  Suuttumus  valtasi 
Juhanin  ja  hän  karjasi  tavalla,  joka  vaan  oli  harvinaista 
tältä  hyvältä  isännältä: 

—  Hoi,  mies!  Sitäkö  riivattua  täällä  laiskotellaan! 
Missä  on  toverisi? 

—  Sinne  isännän  tulille  tuo  lähti,  eikä  ole  kuulu- 
nut vielä  palaavan  —  tuumi  toinen  haukotellen. 

—  Minun  tulelleni?...  Srtäkös  riivattua..! 

Kiireesti  läksi  Juhani  kohti  majapaikkaansa.  Hä- 
nestä tuntui  kauhistuttavalta,  että  jokin  vieras  uskaltaa 
lähetä  hänen  tultaan. 

Jo  kaukaa  näki  Juhani  iloisen  tulen  loimuavan  ja 
päästyänsä  lähemmälle  huomasi  hän  suureksi  harmik- 
seen koivunpinosta  viedyksi  hyvän  joukon  hänen  par- 

haita  koivuhalkojaan.  Kirous  kuului  Juhani-isännän 
huulilta. 

Mutta  tulen  luo  päästyänsä  hänen  silmänsä  vasta 
aukenivat.  Ruokakontti  oli  auki,  ruoista  tähteet  jälellä, 
tyhjä  viinapullo  lojui  hangella,  puoliksi  palanut  läskin- 
pala näkyi  tulen  lähellä,  mutta...  kauhistavin  näky 
kohtasi  häntä  tulen  sivussa  risuläjässä. 

Risut  palaa  räiskyivät  iloisesti,  liekkien  sivellessä 
hiiltynyttä  ihmisruumista  keskellä  roviota! 

Kamala  oli  tämä  näky;  itse  sellainenkin  mies  kuin 
Juhani,  joka  ei  toisella  tavalla  säälinyt  ihmistä,  säikäh- 
tyi  aivan  tajuttomaksi,  nähtyään  tuon  mustaksi  kärty- 
neen  ruumiin  liekkien  hyväiltävänä. 

Illalla  kannettiin  Jaskan  hiiltynyt  ruumis  kylään  ja 
uutinen  levisi  siitä  kiireesti  joka  mökkiin.  Juhanin  an- 
tama selitys,  joka  kuului:  »viinanahneuden  tähden», 
hyväksyttiin  kaikkialla.  Että  siihen  m.  m.  oli  syynä 
itse  Juhani-isäntä,  ei  kenenkään  päähän  pälkähtänyt. 
Mitä  siitä  asiasta  sanoi  Juhanin  oma  povi,  ei  kuulu- 
nut toisten  korvissa,  ja  Juhani  oli  mies,  joka  osasi  pi- 
tää omaatuntoaan  aisoissa. 

Se  oli  ensimäinen,  hänen  keinotekoisen  ruoskansa 
oikein  näkyvä  uhri.  Toisia  kyllä  oli  olemassa  jo  kym- 
meniä, mutta  ne  kulkivat  vitkalleen  perikatoaan  kohden. 

Mutta  sallimus  oli  määrännyt,  että  saatiin  nähdä 
toinenkin,  joka  Rantatalon  isännän  ruoskan  lopultakin 
katkaisi. 

Samana  syksynä  kun  talvella  tapahtui  edellä  ker- 
rottu tapaus,  oli  taloon  tullut  rengiksi  20-vuotias  tor- 
panpoika  Aapeli  Kivimäki.  Tämä  nuori  mies  oli  tun- 
nettu siivoksi  ja  hyväntahtoiseksi,  ollen  kaikissa  hy- 
vissä pyrinnöissä  aina  etumainen  ja  hyvän  joukon 
edellä  sen  ajan  nuorista  miehistä  maalla. 

Tultuaan  Rantataloon,  ei  Aapeli  vielä  ollut  ryyp- 
pyäkään laskenut  suustansa,  ja  kun  isäntä  ensi  kertaa 
sitä  hänelle  tarjosi,  hylkäsi  Aapeli  inholla  tarjouksen. 
Tämä  luonnollisesti  pelästytti  Juhania,  ja  hän  kertoi 
oikein  herttaisen  ystävällisesti,  kuinka  suuri  hyöty  oli 

ihmisellä  terveyden  puolesta  nauttia  väkevää,  tehdes- 
sään raskasta  työtä. 

Isäntä  oli  ikämies.  Vanhempien  puheita  uskotaan, 
ja  kun  juoppoutta  ei  vielä  tiedetty  pitää  suurempana 
paheena,  uskoi  Aapelikin  isännän  puheen  ja  tarttui 
koukkuun.  Alussa  tuntui  se  katkeralta,  mutta  lopulta 
alkoi  hän  jo  odottamaan  hetkeä,  jolloinka  hyvä  isäntä 
taas  saapuisi  ryyppyineen. 

Vapaaviikon  aika  oli  saapunut,  vuosi  siis  Aape- 
lilta mennyt  Rantatalossa. 

Tällä  välin  oli  Aapeli  myöskin  jo  tottunut  juo- 
miin niin,  että  tuotti  juomia  jo  toisinaan  itsekin  kau- 
pungista, kun  ei  enää  riittänyt  se  minkä  isäntä  suvaitsi 
tarjota. 

Vapaaviikoksikin  oli  hän  yhdessä  toisten  kanssa 
hommannut  muutaman  pullollisen  tuota  nestettä,  ja 
sitä  nautittiin  iloisessa  seurassa,  jossa  oli  paljo  vapaa- 
viikon viettäjiä. 

Aapeli  juopui  sinä  kertana  tavallista  enemmän, 
muuttui  riitaiseksi  ja  saavuttuaan  kotiinsa  Rantataloon, 
oli  hän  aivan  hurjana  viinasta  ja  vihasta.  Kiljuen  ja 
huutaen  viskasi  hän  pöydän  ruokineen  kumoon,  heitti 
tyhjän  viinapullonsa  pirstoiksi  vasten  uunia  sekä  rai- 
vosi muuten  kuin  mieletön. 

Alussa  pysyttelihe  isäntä  kamarissaan,  mutta  lo- 
pulta oli  hän  pakotettu  tulemaan  ulos  muka  rauhoit- 
tamaan reuhojaa. 

Mutta  Aapelia  ei  nyt  saatu  rauhoitetuksi.  Isäntää 
nimitti  hän  nylkyriksi,  nälkäherraksi  y.  m.,  tarttuen  lo- 
pulta häntä  kaulukseen  ja  paiskata  rojautti  hänet  lat- 
tiaan. 

Vavisten  vihasta  syöksyi  Juhani  lattialta  pystyyn, 
tempasi  halon  nurkasta  ja  lyödä  sivalsi  sillä  Aapelia 
kylkeen.  Säikähtynyt  väki  ryntäsi  silloin  ulos  huo- 
neesta; sieltä  kuului  kauhistava  huuto,  kuului  jonkin- 
lainen lusaus,  taas  parkaisu,  ja  hurjistunut  Aapeli  ryn- 
täsi ulos  talosta. 

Väliaikaisilla  kihlakunnan  käräjillä  oli  Aapeli  vas- 
taamassa vapaaviikolla  tekemästään  työstä. 
Tuomari  luki  syytöksen: 

»Torpparinpoika  Aapeli  Kivimäki  N:n  kylästä,  viime 
marraskuun  8  päivänä  tekemästään  murhasta,  jolloin 
hän  kirveellä  löi  kuoliaaksi  talollisen  Juhani  Rantatalon 
sanotusta  kylästä,  käsketään  siis  vastaamaan  tästä  teos- 
taan näillä  ylimääräisillä  käräjillä». 

Kovasti  raudoitettuna  seisoi  Aapeli  oikeussalissa, 
kuunnellen  syytöstä  niin  vakavana,  ettei  pienintäkään 
levottomuutta  tai  toivonsädettä  näkynyt  hänen  kas- 
voillaan. 

—  Tunnustaako  syytetty  tekonsa  —  kysyy  tuo- 
mari virallisesti. 

—  Sen  olen  jo  monta  kertaa  tunnustanut,  yhtään 
kertaa  en  ole  kieltänyt. 

—  Mikä  aiheutti  syytetyn  tekemään  noin  kauhean 
murhan? 

—  Viina!  Se  kirottu  neste,  jota  tuo  murhattu 
isäntä  minua  opetti  juomaan.  Hän  aikoi  murhata  mi- 
nut viinallaan,  työllään  ja  nälällä,  mutta  lankesi  itse 
kuoppaan.  Uhreja  ennen  häntä  itseään  oli  hänellä 
monta,  hänen  oma  vuoronsa  tuli  minun  käteni  kautta; 
hän  sai  palkkansa,  niitti  mitä  oli  kylvänyt . . .  Enem- 
pää ei  minulla  ole  vastattavaa. 

—  Astukaa  ulos!  Julmasti  kalahtelivat  raudat  Aape- 
lin astellessa  odotushuoneeseen. 

Tuomio,  joka  heti  sen  jälestä  julistettiin,  sisälsi 
elinkautisen  vankeuden  »isäntänsä  tahallisesta  mur- 
hasta». 

Kun  Aapelia  lähdettiin  kulettamaan  käräjätalosta, 
tuli  hänen  vanha  äitinsä  kyynelien  vallassa  heittämään 
jäähyväisiä  pojalleen. 

Silloin  kuohahti  nuoren  vangin  povi,  kyyneleet 
tunkeutuivat  silmiin.  Kovasti  nyyhkyttäen  ja  painaen 
päänsä  äitinsä  helmaan  —  siihen  samaan,  jossa  monta 
hetkeä  oli  viattomana  uinaillut  —  hän  katkonaisesti 
puheli: 

—  Oi,  rakas  äiti!...    Alä  koskaan  syytä  onne- 

tonta  poikaasi . . .  syytä  viinaa,  Rantatalon  isännän 
ryyppyjä  . . .  Äiti,  äiti ! . . .  Ne  veivät  sinulta  lapsesi, 
kätkivät  linnan  komeroihin  . . . 

Surkea  oli  Rantatalon  Juhanin  loppu.  Mutta  sa- 
malla loppui  talosta  myöskin  tuo  keinotekoinen  ruoska- 
järjestelmä.  Taloa  ryhtyi  hoitarhaan  Juhanin  vävy,  ja 
siitä  päivästä  ei  palvelijoille  siinä  talossa  ole  viinaa 
eikä  muitakaan  väkijuomia  tyrkytetty. 


T. 


1^  1^  1^ 


KEIKARI. 


ie. 

u!^  i  elä  hän  työstään 


vaan  korskaasti  käy, 
Hän  köyhä  ei  myöskään, 
ei  siltä  hän  näy. 


On  vaatteensa  viimeisen  muodin  mukaan 


Nimeään,  arvoaan,  tiedä  ei  kukaan. 
Ihmiset  kuiskivat  hymyssä  huulin: 
»Hänpä  on  keikari  kaikista  suurin». 


^  a  a 


•s»  »S^  »Sa  »3a     »s*  »S^  »s»         ^*         *S*         »s*  *S*     ^*  »S^  *S*  »s*  ^*  ^*     »i*  *Sa     •s*  »3*  »3*  »S^  »s*  tS*  »3* 

•]«         •{*  ^«  ^«  «3*  ^»     ^«     #{«  «f*  «S*  ^»     ^*  «{•  «{^ 


MIETELMÄ. 


OS  rikkaudet  ma  koota  voisin 
Ja  niiden  kautta  onneni  loisin, 
Arvoon,  kunniaan  kohoaisin, 
Ja  köyhät  veljeni  unohtaisin. 
Ylellisyydessä  hekumoisin,  — 
Niin  silloin  suurin  lurjus  öisin. 

Jos  valtani  käyttäisin  mä  väärin. 
Kadottaisin  tuntoni  ja  säälin. 
Köyhät  veljeni  orjuuttaisin, 
Työntulokset  heidän  anastaisin 
He  kärsiä  saisi  onnetonna  — 
Niin  silloin  öisin  lurjus  ja  konna! 

Siksipä  halveksunkin  heitä. 
Jotka  eivät  kynnä  eikä  keitä; 
Jotka  vaan  keskenänsä  tasaa 
Mitä  köyhät  työllänsä  kasaa. 
Riistäen  köyhiltä  tunteetonna.  — 
Siksipä  heitä  kutsun:  —  konna! 

M.  T ....  a. 

1^  1^  ^ 


RAHATTOMAN  SEIKKAILU. 


Tf^^T  sein  olen  kuullut  väitettävän,  että  on  sopima- 
^(W^  tonta  puhua  ja  kirjoittaa  itsestään.  Henkilö, 
(d^)^lr  ^^^^  kertoo  omia  havaintojaan,  on  muka  itse- 
^^^^  rakas  raukka.  Mutta  minä,  joka  en  monessa 
muussakaan  suhteessa  tahdo  kulkea  »yleisen 
mielipiteen»  turvallisessa  vanavedessä,  pidän  varsin 
sopivana  kertoa  muille  juuri  niitä  havaintoja,  joita  Itse 
olen  tehnyt.  Vai  olisiko,  sopivampaa,  että  minä  tässä- 
kin kertomuksessa  vetäytyisin  kainosti  syrjään  ja  esit- 
täisin omia  kokemuksiani  muitten  tekeminä?  Mitähän 
sillä  olisi  voitettu?  En  minä  semmoista  teeskentelyä 
siedä.  Se  on  minusta  rehellistä  peliä,  että  kukin  pu- 
huu mitä  hän  omasta  kokemuksestaan  tietää.  Kun 
joku  toinen  kertoo  minulle  kokernuksiaan,  jotka  minä 
panen  paperille,  niin  luonnollisesti  saa  silloin  itse  ker- 
toja oikeuden  esiintyä  yleisön  edessä.  Mutta  kun  minä 
nyt  olen  sekä  kokija  että  kertoja,  niin  on  minulla  täysi 
oikeus  esiintyä  omassa  nimessäni. 

Olen  suurimman  osan  ikääni  ollut  rahattomana. 
Mokomaa  puutetta  en  viitsi  kutsua  edes  köyhyydeksi, 
koska  en  tunnusta  rahan  yliherruutta,  mutta  sen  sa- 
non, että  suuttumus  väkisinkin  valtaa  mielen,  kun  saa 
kokea  miltä  rahattomana  oleminen  »maailmanrannalla» 
maistuu. 

Muutama  vuosi  sitten  täytyi  minun  aivan  kuin 
sallimuksen  pakosta  mennä  Amerikkaan  —  tietysti 
lainarahoilla.    Vielä  tänä  päivänä  olen  velassa  tuon 

matkan  tähden.  Tekisi  mieleni  kutsua  sitä  matkaa  on- 
nettomaksi, mutta  minäpä  nimitänkin  sitä  onnelliseksi 
niihin  kokemuksiin  nähden,  joita  sain  tehdä  sekä  itse 
Amerikassa  että  meno-  ja  paluumatkalla. 

Oikeastaan  tekisikin  mieleni  kertoa  sekä  meno-  ja 
paluumatkasta  että  Amerikassa  oleskelustani.  Mutta 
siinä  tapauksessa  tulisi  tämä  juttu  mielestäni  väsyttä- 
vän pitkäksi.  Kun  sanon,  että  menin  Amerikkaan 
siirtolaisena,  niin  eipä  kukaan  halunne  matkasta  enem- 
pää tietääkään.  Onhan  jo  tarpeeksi  kuultu,|miten  siir- 
tolaisia kohdellaan. 

Amerikassa  oloajastani  olisi  myös  liiaksi  kerrotta- 
vaa; siksipä  en  puhu  siitä  asiasta  sen  enempää  kuin 
että  olin  koko  ajan  melkein  rahattomana  ja  ilman  ys- 
täviä —  tietysti  oman  kehnouteni  tähden.  Sen  sijaan 
luulen  lukijoita  hieman  huvittavan,  jos  kerron  heille 
paluumatkani  päävaiheet. 

Kärsittyäni  noin  8  kuukauden  ajan  nälkää  rikkaassa 
Amerikassa,  rupesin  toivomaan  ja  yrittämään  pois  koko 
maasta.  Kun  minä  nähkääs  ansaitsin  dollarin  tai  kor- 
keintaan kaksi  viikossa  —  ottamatta  lukuun  niitä  viik- 
koja, jolloin  en  ansainnut  niin  ropoakaan  —  ja  näillä 
tuloillani  elätin  Suomeen  jäänyttä,  silloin  4-henkistä 
perhettäni  sekä  tietysti  omaakin  ruumistani,  niin  ar- 
vaatte sen,  ettei  tuommoisesta  ansiosta  mitään  matka- 
rahoja säästetty.  Joku  ehkä  ihmettelee  kehnoutta  mie- 
hen, joka  ei  Amerikassa  enempää  ansaitse.  Mutta 
minkäpäs  omalle  kehnoudelleen  voi.  Kyllä  minä  par- 
haani panin,  mutta  myttyyn  menivät  kaikki  yritykseni. 
Yritin  työhön  missä  vaan  työpaikka  oli.  Kaikkialta 
ajettiin  pois  sillä  selityksellä,  ettei  tarvita.  Ainoana 
ansionani  oli  käännöstyö.  Kääntelin  novelleja  y.  m. 
englanninkielestä  suomalaisiin  lehtiin.  Mutta  kun  tä- 
täkin työtä  sain  kovin  harvoin  ja  silloinkin  armosta 
—  ei  näet  olisi  tarvittu  ylimääräisiä  kääntäjiä  —  ja 
siitä  maksettiin  perin  vähän  —  ainoastaan  50  senttiä 
pieniriviseltä,  noin  metrin  pituiselta  palstalta  —  niin 
ei  siitä  mitään  säästää  voinut. 

»No  miten  sinä  sitten  Suomeen  pääsit,  kun  ei 
sinulla  rahaa  ollut»,  tiuskasee  lukija  jo  kärsimättömänä. 

No  en  minä  taas  ihan  rahatta  ollut,  vaikka  en 
sillä  kyennytkään  matkalippua  lunastamaan.  Olipas 
minulla  rahaa  ostaa  matkalippu  Waukeganista  —  tuolta 
puolen  Chicagon  —  aina  Newyorkkiin  asti.  17  dol- 
laria 5  senttiä  maksoi  se  lippu.  Ajatelkaas,  se  on  jo 
koko  pitkä  rautatiematka,  joka  meidän  rahassa  lasket- 
tuna maksaa  noin  90  markkaa.  Siihen  minulla^oli  it- 
selläni rahaa. 

Istuttuani  1  V2  vuorokautta  rautatievaunussa,  tulin 
eräänä  kesäkuun  iltana  klo  8  aikaan  Newyorkin  kau- 
punkiin, tuohon  ihmisellisten  intohimojen  ja  ihmiselli- 
sen  kurjuuden  pesäpaikkaan.  Junan  pysähdyttyä  kas 
voivat  huoleni.  Mikä  tulisi  neuvoksi  tuossa  miljoona- 
kaupungissa, kun  kukkarossani  oli  ainoastaan  3  dol- 
laria rahaa,  oli  kysymys,  johon  en  osannut  keksiä  mi- 
tään vastausta.  Ja  olinhan  minä  lisäksi  vielä  matkalla 
Suomeen!  Astuin  ulos  junasta  tietämättä  minne  me- 
nisin. Asemalla  oli  sadottain  hotellien  vaunuja  odot- 
tamassa matkustajia.  No  mitäs  muuta  kuin  astuin 
vaunuun.  Samaan  vaunuun  tuli  pari  puolalaista  poi- 
kaa, jotka  niinikään  olivat  matkalla  kotimaahansa.  Pian 
pysähtyivät  vaunut  hotellin  edustalle.  Minut  osotet- 
tiin  yöksi  pieneen  pilkkopimeään  kamariin  toisessa 
kerroksessa.  Kuumuus,  joka  siihen  vuodenaikaan  oli 
tuskastuttava,  vaivasi  minua  koko  yön.  Vaikka  maka- 
sin ihan  »Aatamin  puvussa»,  pursuivat  sittenkin  hiki- 
helmet  ruumiistani  aivan  kuin  olisin  ollut  saunan  lau- 
teilla. 

Aamulla  niukan  aterian  syötyäni  kysyin  maksua. 
Yösijan  ja  ruoan  sanottiin  yhteensä  maksavan  1  V2 
dollaria.  Luin  rahat  palvelijan  kouraan.  Koko  kassani 
oli  vähentynyt  puolella.  1  V2  dollaria  oli  vielä  taskus- 
sani, ja  kuitenkin  olin  matkalla  Suomeen. 

Näin  kallista  »kortteeria»  en  tietysti  enää  voinut 
ajatellakaan.  Pian  löysin  erään  siirtolaismajan,  jossa 
yösija  maksoi  25  senttiä.  Sinne  vein  kaksi  kirjoilla 
täytettyä  matkalaukkuani.    Suuren  matka-arkkuni,  joka 

niinikään  oli  kirjoja  täynnä,  ajatin  asemalta  Nielsen  & 
Lundbeckin  siirtolaiskonttoriin.  Ajopaikka  oli  puoli 
dollaria.  Nyt  olivat  rahani  siis  1  dollarissa.  Nielse- 
nin konttorissa  kävin  joka  päivä  neuvottelemassa. 
Täältä  en  kumminkaan  saanut  muuta  neuvoa  kuin 
että  matka  Suomeen  tulisi  maksamaan  lähemmäs  200 
markkaa.  Kovasti  minua  pelotti,  kun  joka  aamuna 
sain  keventää  kukkaroani  25  sentillä.  Ainoastaan  4 
yötä  saisin  1  dollarilla  viettää  majassa,  mutta  kun  mi- 
nun päivän  mittaan  täytyi  käyttää  kymmenkunta  sent- 
tiä ruokaankin,  en  voinut  laskea  saavani  4:kään  yötä 
huoneessa  majailla.  Epätoivon  valtaamana  kävin  use- 
ammassa paikanvälitystoimistossa.  Niissä  istui  aamusta 
iltaan  satoihin  nouseva  joukko  paikkaa  etsimässä. 
Päivän  mittaan  voi  yksi  tai  kaksi  odottajaa  saada  pai- 
kan. Kysyttyäni  palkkoja,  vastattiin,  että  ne  vaihteli- 
vat lOrstä  12  dollariin  kuukaudessa.  Jos  minun  olisi 
joskus  onnistunut  saadakin  paikka,  ei  tuommoista 
palkkaa  nauttiessa  olisi  pitkiin  aikoihin  voinut  ajatella 
Suomeen  pääsemistä.  Perheeni  olisi  makein  paloin 
semmoisen  palkan  syönyt.  Mutta  kaikeksi  onneksi  ei 
minulla  ollut  vähintäkään  toivoa  saada  edes  tuommoi- 
sella palkalla  korvattavaa  tointa. 

Käyden  vuoroin  Brooklynissa  —  luullen  sieltäkin 
saavani  jotakin  neuvoa  —  vuoroin  Newyorkin  paikan- 
välitystoimistoissa  tai  Nielsenin  konttorissa,  olin  jo 
kuluttanut  kymmenen  pitkää  päivää  mitä  tuskallisim- 
massa  epätoivossa.  Silloin  näin  vilahdukselta  heikon 
toivonsäteen.  Nielsenin  konttorissa  sanottiin,  että 
tanskalaisen  Thingvalla-linjan  laivat  satunnaisesti  ku- 
lettavat  matkustajia,  jotka  haluavat  tehdä  työtä  laivalla. 
Minut  opastettiin  Hornborgin  konttoriin  saamaan  asi- 
asta tarkempia  tietoja.  Täältä  annettiin  minulle  suosi- 
tuskirje Hekla-laivalle.  Sain  itse  viedä  sen  perille  Ho- 
bokenin  esikaupunkiin,  jonka  satamassa  laiva  oli.  Vein 
kirjeen  määrätylle  henkilölle.  Tämä  luki  sen  heti  ja 
sanoi,  että  laivalla  oli  jo  täysi  miehistö.  Ahdistuksen 
huokaus  pääsi  rinnastani.  Raskain  askelin  laivasta 
poistuessani  huusi  kirjeensaaja  minut  takaisin.  Hän 

kysyi,  haluaisinko  istua  laivan  keittiössä  perunoita 
kuorimassa.  Ilomielin  suostuin  ehdotukseen.  Seuraa- 
vana päivänä  tulin  laivalle  ja  ryhdyin  heti  »virkaani». 

Koska  suosituskirjeessä  oli  sanottu  minua  m.  m. 
sanomalehtimieheksi  —  olinhan  sillä  alalla  jo  muuta- 
man vuoden  työskennellytkin  —  niin  pääsin  vähemmällä 
kuin  muut.  Laivalla  oli  näet  koko  joukko  norjalaisia 
ja  tanskalaisia,  jotka  olivat  »ulkotyössä»  kannella  ja 
maksoivat  lisäksi  7  dollaria  ruoastaan  ja  matkastaan 
Eurooppaan.  Kun  minä  olin  sanomalehtimies,  luvat- 
tiin minut  viedä  Kööpenhaminaan  5  dollarin  lisämak- 
susta, jos  näet  kotimaahan  päästyäni  kirjoittaisin  muu- 
taman kehasevan  rivin  Thingvalla-linjasta.  Sen  lupa- 
sin tehdä  ja  täytinkin  rehellisesti  lupaukseni. 

Heklan  höyryessä  Hobokenin  satamasta  juoksin 
keittiöstä  ulos  kannelle.  Riemulliset  hyvästit  minä  sa- 
noin Miss  of  Libertylle  (vapauden  neidon  kuvapat- 
saalle) ja  Newyorkin  nokisille,  pilviä  piteleville  kivimuu- 
reille. Laiva  suuntasi  kulkunsa  Atlannin  ulapalle,  jolta 
puhaltava  raitis  tuuli  tuntui  niin  virkistävältä,  oikein 
terveeksi  tekevältä  voiteelta  kovan  helteen  rasittamalle 
ruumisraukalle. 

Sitten  alkoi  varsinainen,  yksitoikkoinen  vesimatka, 
jota  kesti  kaksi  viikkoa.  Kello  5  aamulla  täytyi  minun 
jo  olla  keittiössä.  Ensi  työkseni  sain  jauhaa  pari  ka- 
pallista paahdettua  kahvia,  parempaa  ja  huonompaa. 
Suuret  kiiltävät  kahvipannut  porisivat  näet  aamusta 
iltaan  keittiön  hellillä.  Sitten  alkoi  aamijaisperunain 
kuoriminen.  Noin  parin  nelikon  vetoinen  läkkikorvol- 
linen  niitä  kuorittiin  täyteen  joka  aamu.  Minulla  oli 
vahvarakenteinen  tanskalainen  rantajätkä  nimeltä  Mad- 
sen  työtoverinani.  Kun  perunat,  toisinaan  myös  nau- 
riit, porkkanat  ja  punajuuret  oli  kuorittu,  nosti  keittäjä- 
mestari  kattilan  toisensa  perään  lattialle.  Kattila  oli 
heti  tyhjennettävä  ja  perinpohjin  pestävä.  Mutta  se 
työ  ei  ollut  niinkään  helppoa.  Kun  pohja  oli  usein 
palanut,  täytyi  karttu  veitsellä  huolellisesti  raappia  irti. 
Itse  pesu  oli  toimitettava  kiehuvalla  vedellä.  Kyllä 

siinä  hikihelmet  valuivat  otsaltani,  kun  pesurätti  kädessä 
hääräsin  kattilan  ääressä. 

Illalla  täytyi  minun  ja  Madsenin  huolellisesti  pestä 
koko  keittiö,  ja  pesu  toimitettiin  aina  kiehuvalla  vedellä. 
Minä  kannoin  toisessa  keittiössä  olevasta  suuresta  pa- 
dasta vettä.  Madsen  hankasi  harjalla  lattiaa  ja  minä 
huuhtelin.  »One  more»  (yksi  vielä),  —  nim.  vesisan- 
gollinen  —  huuto  kaikui  siihen  asti,  että  lattia  oli  täy- 
sin puhtaana.  Tämän  siivoustyön  tehtyämme  saimme 
peseytyä  ja  pääsimme  »vapaalle  jalalle»  käyskentele- 
mään  kannelle  ja  nauttimaan  vapautta  työstä.  Päivä- 
työmme päättyi  kello  6:n  ajoissa  illalla. 

Työ  oli  minusta  muuten  mieleistä,  mutta  kun  piti 
tyhjentää  suurin  osa  ruokakattilain  sisällystä  mereen, 
niin  luontoni  tahtoi  nousta  kapinaan.  Kun  minun  ensi 
kertaa  piti  tyhjentää  hyvältä  lemuavaa,  hedelmillä  höys- 
tettyä, kuumaa  rusinasoppaa  puolillaan  oleva  kattila 
sankoihin,  kysyin  yksinkertaisuudessani,  mihin  sangot 
veisin.  »Into  the  sea»  (mereen)  tiuskasi  ylikeittäjä. 
Minä  rupesin  väittämään  vastaan.  Keittäjämestari  rai- 
vostui ja  komensi  minut  heti  kaatamaan  ruoat  mereen. 
Kyynelsilmin  täytyi  minun  totella  korkeampaa  käskyä. 
Kerran  rupesin  tämän  suunnattoman  tuhlauksen  joh- 
dosta oikein  »argumentteeraamaan»  työtoverini  Mad- 
senin kanssa.  Tämä  ja  keittäjämestari  nauraa  virnis- 
telivät.  Mutta  kun  minä  selitin  että  laivan  kolman- 
nen luokan  matkustajat  makupaloina  söisivät  ne  her- 
kut, jotka  toisen  luokan  matkustajilta  jääneinä  tähteinä 
noin  sydämettömästi  heitetään  mereen,  niin  jo  ratkesi 
myrsky.  Madsen  rypisti  kulmakarvojaan,  ojensi  jänte- 
reisen  käsivartensa  minua  kohden  ja  kiljasi  vihan  vim- 
massa: »I  viii  make  the  discussion  short  (minä  tah- 
don tehdä  keskustelun  lyhyeksi)».  Kun  minä  en  ha- 
lunnut ottaa  vastaan  hänen  nyrkkinsä  iskuja,  niin  olin 
vaiti.  Kun  illalla  olimme  työstä  vapaat  ja  istuimme 
kannella,  uhkasi  hän  minua  vielä  nyrkillään,  sanoen 
pieksävänsä  minut  pahanpäiväisesti,  jos  vielä  kerran 
puhuisin  »tyhmyyksiä»  ruoan  haaskaamisesta. 

Kolmasluokkalaisia  kävi  keittiön  ovella  usein  hais- 

telemassa  herkkujen  käryä.  Usein  he  pyysivät  saada 
osan  niistä  ruoista,  joita  minä  kattilasta  kaadoin  san- 
koon mereen  vietäviksi.  Mutta  silloin  oli  tavallisesti 
aina  keittäjämestari  saapuvilla  ja  hän  oli  ankara  herra, 
joka  ei  sallinut  kerjäämistä.  Toisinaan  pisti  hän  kau- 
halla kattilasta  jonkun  kolmasluokkalaisen  lautaselle 
vähän  rusinasoppaa,  mutta  otti  siitä  5—10  senttiä 
maksua.  Surkeaa  oli  minun  tämmöistä  peliä  katsella, 
kun  ruoka  muutenkin  vietiin  mereen. 

Yhtä  surkeaa  oli  nähdä,  miten  keittäjämestari 
omassa  persoonassaan  heitti  paistinloput,  aamijais- 
pöydästä  jääneet,  koskemattomat  nisuleivät  y.  m.  me- 
reen. Sitä  tehtävää  ei  näet  uskottu  minulle.  Pelättiin 
kai  minun  »varkain»  antavan  niitä  kolmasluokkalaisille. 

Saavuttuamme  Kristianssandin  satamaan  Norjaan, 
tuli  köyhä  vaimo,  koppa  käsivarressa  ja  pientä  tyttöä 
taluttaen  laivallemme  pyytämään  »pientä  lihanpalaa». 
Sydämestäni  olisin  minä  hänelle  antanut  osan  siitä 
ylellisyydestä,  joka  oli  valmiina  vaeltamaan  mereen, 
mutta  keittäjämestari  komensi  vaimoraukan  heti  pois. 
Tämä  sydämetön  menettely  koski  minuun  niin  kovasti, 
että  menin  erääseen  syrjäiseen  komeroon  itkemään 
»sivistyneen  maailman»  nurjuutta  ja  kovuutta. 

Oltuamme  kaksi  vuorokautta  Kristiaanian  sata- 
massa —  jolloin  minullakin  oli  tilaisuus  käydä  maissa 
Norjan  tuntureita  ihailemassa  saavuimme  muistaak- 
seni heinäkuun  12  p:nä  Kööpenhaminaan.  Minut  pääs- 
tettiin »vapaaksi»  jo  ennenkuin  satamaan  tultiinkaan. 
Sanottiin  vielä,  että  milloin  tahansa  pääsisin  »samalla 
kaupalla»  Amerikkaan,  jos  sinne  vielä  joskus  haluaisin. 
Olivat  kai  tyytyväiset  työhöni. 

Kolme  pitkää  päivää  käyskentelin  Kööpenhaminan 
katuja,  odotellen  Englannista  palaavaa.  Suomeen  me- 
nevää laivaa. 

Vietin  yöni  eräässä  hotellissa  vastapäätä  Amalien- 
borgin  linnaa.  Pihan  perällä  olevassa  pienessä  kama- 
rissa makasin  ja  maksoin  kruunun  yösijasta.  Kun  ei 
minulla  ollut  rahaa  käydä  missään  ravintolassa  syö- 
mässä, keksin   katuja   mittaillessani   erään  laitoksen, 

jonka  seinältä  luin  sanat:  Hjem  for  hjemlöse  (kodit- 
tomain  koti).  Siellä  kävin  syömässä  3 — 6  äyrin  an- 
noksia, jotka  eivät  varsin  lihavia  olleet.  Kööpenhami- 
nassa olisi  kyllä  ruoka  maistunut.  Laivalla  ei  minulla 
ollut  ensinkään  ruokahalua.  Kun  keittiössä  oli  kovin 
kuuma,  elin  pääasiallisesti  jäävettä  juomalla. 

Katkeralta  ivalta  minusta  tuntui  se  kohtalon  oikku, 
että  jouduin  Kööpenhaminassa  asumaan  hotelliin  kuu- 
luvassa huoneessa,  kun  kuitenkin  kävin  ruokailemassa 
»yhteiskunnan  hylkiöitten»  majassa. 

Kolme  päivää  Kööpenhaminassa  oltuani,  tuli  Eng- 
lannista Urania-laiva,  joka  kuletti  minut  Helsinkiin. 
Matka  Kööpenhaminasta  tänne  maksoi  20  markkaa. 
Koko  minun  halvan  persoonani  kuletus  Newyorkista 
Helsinkiin  tuli  maksamaan  —  ainoastaan  45  markkaa. 
Kun  sitten  rautateitse  matkustin  Seinäjoelle,  jossa  per- 
heeni silloin  asui,  oli  minulla  vielä  10  markkaa  tas- 
kussani, vaikka  olin  maksanut  lähes  8  markkaa  ylipai- 
noisesta kirja-arkustanikin  rautatiellä. 

Lukijan  tehnee  mieli  kysyä,  mistä  minä  sain  nuo 
45  mk  ja  sen  ylijäämän,  joka  Seinäjoella  vielä  oli  tas- 
kussani, koska  rahani  Nevvyorkissa  jo  oli  1  dollarissa. 
Siihen  kysymykseen  en  minäkään  osaa  antaa  oikein 
»tyhjentävää»  vastausta.  Viime  tingassa  sain  Ameri- 
kassa lainata  10  dollaria.  5  dollaria  sain  suorastaan 
kaitselmuksen  kädestä  sekä  2  dollaria  jokseenkin  ar- 
vottomasta taskukellosta,  jonka  eräs  tuttavani  Ameri- 
kasta lähtiessäni  antoi  minulle  muistoksi. 

Voin  omasta  puolestani  muille  vakuuttaa,  ettei 
maailmanranta  haiskahda  kovinkaan  suloiselta  rahatto- 
man seikkailijan  nenään. 

Aate. 

KATKELMA. 


— 

Ja  Jumala  mykkänä 

i  pyysivät  leipää, 

nukkui  kai. 

heiltä  kun  vei 

oli  taivas  vaiti; 

sen  elämänvarkaat  — 

ja  tyhjän  sai 

saanehet  ei. 

nälän  nähnyt  nöyrähän 

Ne  matasi  maassa 

rukoukseen  — 

polvillaan 

käsi  kuolon  kuivasi 

ja  ne  huusivat  Luojaa 

kyynelveen. 

tuskissaan, 

Oli  palkkana  uskon, 

mut  yö  oli  yllä; 

ja  toiveiden, 

ja  kalmanmies 

työtaistelun,  tarmon 

syyssatoja  suuria 

ja  haaveiden 

niittää  ties. 

elonpäivät  tuskia. 

Elon  viljat  kypsyi, 

nälkää  vaan, 

tuuleutui, 

sen  jälkehen  multaa 

yli  laihon  viikate 

hautausmaan. 

kaareutui. 

Kössi  Lindström. 

SAKSAN  TYÖVÄENLIIKKEEN  ALKU- 
AJOILTA. 


aksan  työväenliike,  joka  sai  viime  kesän  valtiopäivä- 
miesvaaleissa  niin  suurenmoisen  kannatuksen,  että 
se  herätti  koko  sivistyneen  maailman  huomion  ja 
korotti  sosiaalidemokraattisen  puolueen  Saksan 
mahtavimmaksi  puolueeksi,  ei  vielä  ole  vanha  il- 
miö. Se  vietti  viime  kevännä  40  vuotista  perustamismuis- 
toaan.  Sillä  »Yleinen  saksalainen  työväenyhdistys»  perus- 
tettiin Leipzigissä  toukokuun  23  p.  1863,  ja  siitä  alkaa 
Saksan  nykyjään  niin  valtava  sosiaalidemokraattinen  liike. 

Puolueen  40:tenä  perustamispäivänä  ilmestyneessä  jul- 
kaisussa kuvailevat  jo  silloin  mukana  olleet  puolueen  vete- 
raanit Bebel  ja  Vahlteich  oloja  puolueen  perustamisaikana. 
Ne  eivät  suinkaan  olleet  valoisat.  Bebelin  kertomuksen 
mukaan  vallitsi  Saksassa  silloin  sellainen  taantumus  ja  hau- 
dan hiljaisuus,  että  sitä  tuskin  voidaan  nyt  enää  käsittää. 
Kumousvuosi  1848  oli  kuohuttanut  laineitaan  myöskin  Sak- 
sassa, mutta  silloiset  yritykset  olivat  tukahdutetut,  ja  niitä 
oli  seurannut  mitä  synkin  taantumisen  aika.  Kumousyri- 
tyksiin  osallisia  oli  karkotettu  kymmenintuhansin  pois  maasta, 
tuhansia  oli  suljettu  vankiloihin,  joista  he  palailivat  murret- 
tuina miehinä,  jos  palasivat  ollenkaan,  ja  sankkoja  joukkoja 
edistyksen  miehiä  oli  kaatunut  katutaisteluissa  tai  tappelu- 
tantereella,  puhumattakaan  niistä,  joilta  oli  vainoamisen  kautta 
riistetty  toimeentulo.  Ja  ne,  jotka  olivat  vainoamisilta  säi- 
lyneet, olivat  pakotetut   vaikenemaan.     Sillä  sanomalehtiä 

kahlehtivat  ankarat  painolait,  ja  kaikki  valtiolHset  yhdistykset, 
varsinkin  työväenyhdistykset,  ohvat  kielletyt.  Niiden  har- 
vojen yhdistysten,  joita  löytyi,  täytyi  pysyä  visusti  erillään 
kaikesta  politiikasta.  Nuorelta  sukupolvelta,  joka  oli  kas- 
vanut tällaisissa  oloissa,  oli  kadonnut  vallankumouksen  ai- 
kuinen innostus,  eikä  siltä  ollut  paljoa  odotettavissa. 

Yhteiskunnallinen  elämäkin  oli  tykkänään  toisenlaista 
kuin  nykyjään.  Suurteollisuus  oli  tosin  jo  Saksassakin 
alulla,  jopa  muutamissa  osissa  maata  vallitsevanakin,  mutta 
pääasiassa  oli  Saksa  kuitenkin  vielä  silloin  pikkuporvarillis- 
talonpoikainen  maa.  Työntekijät  olivat  enimmäkseen  käsi- 
työläisiä, jotka  asuivat  mestariensa  luona  ja  olivat  heidän 
muassaan  sekä  omistivat  näin  ollen  heidän  poroporvarilli- 
sen katsantokantansa.  He  olivat  mielestään  paljoa  korke- 
ammalla kuin  tehdastyöväestö  ja  päiväpalkkalaiset,  jopa  pi- 
tivät loukkauksena,  jos  heitä  kutsuttiin  työmiehiksi.  Tämä 
lienee  johtunut  osaksi  ammattikuntalaitoksen  juurruttamasta 
luokkahengestä,  osaksi  siitä,  että  tehtaantuotteita  pidettiin  ja 
todella  olivatkin  siihen  aikaan  paljoa  huonompia,  kuin  käsi- 
teollisuustuotteet.  Ammattikuntalaitos  oli  tosin  jo  melkein 
yleensä  lakkautettu  ainakin  jyrkimmässä  muodossaan,  mutta 
sen  henkeä  oli  vielä  paljon  jälellä.  Näiden  jätteiden  jou- 
kossa oli  kyllä  sellaistakin,  mikä  rajoitti  käsityöläistyöntekijän 
vapautta.  Heidän  tuli  vaeltaessaan  alistua  hankaloiden  ja 
aikaa  kuluttavain  määräysten  alaisiksi  ja  heidän  oli  peräti 
vaikea  päästä  harjoittamaan  liikettään  siellä,  missä  tahtoivat. 
Mutta  nämä  epäkohdat  eivät  lähentäneet  käsityöläistyöväestöä 
muuhun  työväestöön.  Heidän  ainoana  valtiollisena  ihan- 
teenaan, jos  sellaisista  voi  siihen  aikaan  ollenkaan  puhuak- 
kaan  oli  elinkeino-  ja  painovapaus. 

Sosialistinen  aatesuunta  oli  saksalaiselle  työväestölle 
vielä  silloin  tykkänään  suljettu  maailma.  Ennen  vallan- 
kumousvuotta oli  tosin  näitä  aatteita  innokkaastikin  levitetty. 
Saksalainen  maanpakolainen  räätäli  Weitling  oli  agitatsioo- 
ninsa  kautta  Sveitsissä  matkustelevain  saksalaisten  käsityö- 
läisten keskuudessa  sekä  lentokirjojensa  kautta  levittänyt 
kommunistisia  aatteita,  jopa  perustanut  erityisen  salaisen 
hitonkin  tätä  tarkoitusta  varten.  Ja  hänen  opeillaan  olikin 
Saksan  kaupungeissa  joitakin  hajallaan   olevia  kannattajia. 

Mutta  silloisen  taantumuksen  aikana  katsoivat  he  viisaam- 
maksi pitää  mielipiteensä  mahdollisimman  salassa.  Maan- 
paossa olevain  Marxin  ja  Engelsin  toiminta  oli  niin  tunte- 
matonta, että  ne  saksalaiset  työmiehet,  jotka  siitä  jotakin 
tiesivät,  voitiin  Bebelin  vakuutuksen  mukaan  laskea  sormilla. 
Työväenasiaa  valaisevaa  kirjallisuutta  oli  peräti  niukasti. 
Lehtiyrityksiä  oli  tosin  aikaisemmin  ollut,  mutta  ne  olivat 
saaneet  pari-  kolmesataa  tilaajaa. 

Sensijaan  oli  Saksan  kansan  kuten  muittenkin  keskuu- 
teen levinnyt  Ranskasta  tasavaltaisia  aatteita,  jotka  saivat 
osakseen  myötätuntoisuutta  luokkatietoisuuteen  heräämättö- 
män  työväestönkin  keskuudessa.  Näiden  aatteiden  vallan- 
kumouksenaikuiset  kannattajat,  joita  palaili  silloin  tällöin 
vankiloista,  olivat  kansan  silmissä  marttyyreja.  Miehiä,  jotka 
eivät  tunteneet  eivätkä  hyväksyneet  työväenliikkeen  alkeita- 
kaan,  pidettiin  silloin  työväen  etujen  valvojina  ja  ylisteltiin 
semmoisina.  Työväestö  oli  tähänaikaan  Saksassa,  kuten 
aluksi  muuallakin,  porvarillisten  ohjattavana.  Sekä  vanhoil- 
liset että  etenkin  vapaamieliset  koettivat  kalastella  heitä  verk- 
koihinsa. Tässä  tarkoituksessa  he  perustivat  työväenyhdis- 
tyksiäkin, saadaksensa  siten  työväestöä  kannattamaan  heidän 
pyrintöjänsä  ja  estääksensä  heitä  tutustumasta  Ranskan  so- 
sialistisiin aatteisiin,  joista  he  tosin  vielä,  kuten  sanottu, 
olivat  pysyneet  erillään,  mutta  joita  jo  silloin  alettiin  por- 
varillisella taholla  peljätä.  Työväestölle  perustettujen  yh- 
distysten säännöissä  oli  useimmiten  määräys,  että  yhdistys 
ei  saa  käsitellä  valtiollisia  kysymyksiä.  Porvarilliset  ainekset, 
joiden  käsissä  yhdistysten  johto  tietysti  oli,  pahottelivat  työ- 
väestölle, että  tämä  määräys,  muka  oli  olojen  pakottama, 
vaikka  se  täydellisesti  vastasi  heidän  omia  salaisia  toiveitaan. 
Kun  työväestö  ei  näitä  tuntenut  eikä  ollut  herännyt  luokka- 
tajuntaan,  menestyivät  porvarillisten  perustamat  »työväestön 
sivistysyhdistykset»  sekä  »kulutus-  ja  säästöyhdistykset»  jon- 
kun aikaa  aivan  rauhassa.  Jälkimäiset,  joiden  harrastajana 
oli  porvarillisten  ylistämä  Schulze-Delitzsch,  eivät  saaneet 
osakseen  suurempaa  innostusta,  mutta  »sivistysyhdistyksiin» 
virtasi  työväestöä.  Tiedon  ja  valistuksen  jano  oli  suuri, 
vaikka  päämäärä  olikin  vielä  hämäränä. 

Varsinkin  jälkeen  v.  1859,  jolloin  vapaamieliset  perus- 
tivat suuren  »kansallis-yhdistyksensä»,  koettivat  he  saada 
työväestöä  kannattajakseen,  koska  he  ainoastaan  siten  voivat 
saada  edustamansa  aatesuunnan  syvien  rivien  liikkeeksi. 
He  ryhtyivät  innolla  perustamaan  työväenyhdistyksiä,  vaikka 
ei  menestys  ollutkaan  sanottavan  suuri.  Heillä  oli  näitä 
yhdistyksiä  v.  1862  kaikkiaan  104,  mikä  ei  ole  paljon, 
verrattuna  siihen,  että  vanhoillisilla  oli  samaan  aikaan  »Evan- 
kelisia nuorisoyhdistyksiä»  368  ja  »Katoolisia  sälliyhdis- 
tyksiä»  188. 

Vapaamielisten  toimesta  perustettiin  Leipzigin  kaupun- 
kiin Saksenissa  sekin  yhdistys,  jonka  jäsenten  keskuudessa 
Saksan  nykyinen  työväenliike  alkoi,  tehden  Leipzigin  kau- 
pungin tämän  liikkeen  kehdoksi.  Siellä  kutsui  polyteknilli- 
sen  yhdistyksen  johtokunta  helmik.  19  p:nä  1861  kokouk- 
sen työväen  sivistysyhdistyksen  perustamista  varten.  Perus- 
tajat tahtoivat  uutta  seuraa  polyteknillisen  yhdistyksen  ala- 
osastoksi. Tätä  vastustivat  kokouksessa  saapuvilla  olevat 
työväenmiehet  Vahlteich  ja  Fritsche  sekä  eräs  työväenasiaan 
innostunut  professori  Rossmässler,  joka  ei  kuitenkaan  jak- 
sanut ajan  oloon  seurata  alkavan  työväenliikkeen  mukana, 
vaan  jäi  syrjään.  Nämä  vaativat,  että  yhdistys  on  perustet- 
tava itsenäiseksi,  erilleen  vapaamielisistä.  Mutta  suuri  enem- 
mistö, joista  useimmat  lienevät  olleet,  samoin  kuin  silloin 
Leipzigissä  sorvarina  työskentelevä  A.  Bebelkin,  ensi  kertaa 
läsnä  yleisessä  kokouksessa,  eivät  yhtyneet  tähän  vaatimuk- 
seen, ja  niin  jäi  uusi  yhdistys  mainitun  porvarillisen  yhdis- 
tyksen osastoksi. 

Uuteen  yhdistykseen  liittyi  kohta  400  jäsentä,  niiden 
joukossa  Bebel  ja  Fritsche  sekä  Vahlteich,  joista  kaksi  ensi- 
mainittua liittyi  yhdistyksen  laulukuntaan,  viimeksimainittu 
voimisteluseuraan.  He  agiteerasivat  aatesuuntansa  hyväksi 
ja  yhdistyksen  ensi  vuosijuhlassa  1862  pitämässään  juhla- 
puheessa kehitteli  Vahlteich  työväen  ohjelmaa  sosialistisessa 
hengessä.  Puheenjohtajan  vaalissa  saivat  he  ehdokkaalleen 
professori  Rossmässlerille  niin  suuren  kannatuksen,  että  hän 
jäi  valitsematta  yhden  äänen  vähemmistöllä.  Seuraavassa 
kokouksessa  hylkäsi  suuri  enemmistö  heidän  nostamansa 
yhdistystä   koskevat   ehdotukset,  jolloin  he  kannattajineen 

perustivat  uuden  yhdistyksen,  nimeltä  »Vorwärts»  (eteen- 
päin). Tämä  uusi  yhdistys  jätti  kaikki  opetuspuuhat  syr- 
jään, muodostuen  puhtaasti  valtioUiseksi  yhdistykseksi.  Se 
asetti  erityisen  komitean  valmistamaan  yleisen  saksalaisen 
työväenkongressin  kokoonkutsumista.  Kongressissa  aiottiin 
ottaa  esille  työkyvyttömyys-  ja  vanhuudenvakuutuskassojen 
perustaminen,  äänioikeuskysymys  ja  yleisen  saksalaisen  teol- 
lisuusnäyttelyn  pitäminen.  Taantumiskausi  oli  jo  sen  ver- 
ran lievennyt,  että  tällaista  kongressia  voitiin  katsoa  mah- 
dolliseksi. 

Samaan  aikaan  eli  v.  1862  sattui  eri  osissa  Saksaa 
tilapäisiä  seikkoja,  jotka  vaikuttivat  herättävästi  työväestöön. 
Weimarin  kaupungissa  pidetty  ammattikuntakongressi  oli 
vaatinut  ammattikuntajärjestelmän  asettamista  uudelleen  käy- 
täntöön. Tätä  oli  työväestö  ryhtynyt  vastustamaan  etenkin 
Baierissa,  missä  ammattikuntalaitos  vielä  oli  voimassa.  Ääni- 
oikeuskysymys  oli  joutunut  huomion  alaiseksi  muissakin 
kuin  työväestön  piireissä.  Ja  vapaamielisten  »Kansallisyhdis- 
tys»  oli  lähettänyt  reklaamikseen  kustannuksellaan  12  työ- 
miestä Lontoon  silloiseen  maailmannäyttelyyn.  Näiden  piti 
palattuaan  kertoa  havaantojaan  työväestölle.  Kun  Berlinissä 
pidettiin  tässä  tarkoituksessa  kokous,  heräsi  sielläkin  kysy- 
mys yleisen  saksalaisen  työväenkongressin  pitämisestä. 

Tällaiset  työväestön  itsenäiset  pyrinnöt  säikyttivät  va- 
paamielisiä, vaikkei  työväenliikkeessä  vielä  näkynyt  merkkiä- 
kään kallistumisesta  sosialismiin.  Päinvastoin  oli  työväestö 
jäänyt  jotenkin  kylmäkiskoiseksi,  kun  Lassalle  oli  samana 
vuonna  eräässä  Berlinin  esikaupungissa  pitämässään  koko- 
uksessa esittänyt  julkisesti  sosialistisia  aatteita,  mikä  tapahtui 
ensi  kerran  sitte  vuoden  1849,  ja  julkaissut  esitelmänsä  ni- 
mellä »Työväen  ohjelma».  Tämä  sisälsi  samoja  aatteita, 
kuin  Marxin  ja  Engelsin  jo  ennen  julkaisema  »kommunisti- 
nen manifesti»,  joka  alkoi  levitä  Saksan  työväestön  keskuu- 
teen vasta  vuosia  myöhemmin.  Mutta  työväestö  ei  vielä 
käsittänyt  näitä  aatteita.  Vapaamielisten  pelko  oli  siis  en- 
nenaikaista. Mutta  he  muistivat  tapahtumia  Ranskasta,  jotka 
aina  olivat  esimerkin  voimalla  vaikuttaneet  Saksassa,  ja  se 
teki  heidät  levottomiksi. 

Vanhoilliset  taas  varsinkin  Preussissa  toivoivat  sitä, 
mitä  vapaamieliset  pelkäsivät.  He  tahtoivat  saada  työväestön 
erilleen  vapaamielisistä  ja  liittymään  heihin.  Sentähden  he 
koettivat  lietsoa  erimielisyyttä  työväestön  ja  vapaamielisten 
välille.  Kun  Berlinin  työväestö  edellämainitussa  kokouk- 
sessaan oli  päättänyt  yleisen  työväen  kongressin  kokoon- 
kutsumisen  ja  asettanut  sitä  varten  komitean,  kannattivat 
vanhoilliset  päätöstä.  Komitea  pyysi  Saksin  hallitukselta 
lupaa  kongressin  pitoon,  sai  sen,  ja  kutsui  kongressin  Leip- 
zigiin marraskuun  18  päiväksi.  Vaikka  ei  kongressiin  kut- 
sumuksessa ollut  yhtään  vapaamielisiä  loukkaavaa  kohtaa, 
vaan  siinä  päinvastoin  kehotettiin  lähettämään  ilmoitukset 
osanotosta  Berlinin  vapaamielisten  lehtien  toimituksiin,  al- 
koivat nämä  lehdet  vastustaa  kongressia  tarpeettomana  ja 
vahingollisena  puuhana.  Kuului  vanha  virsi:  yritys  olisi 
hyvä,  mutta  nykyinen  aika  on  aivan  sopimaton.  Ristiriito- 
jen lisäksi  olivat  eräät  vanhoilliset  lehdet  alkaneet  vaatia 
yleistä  äänioikeutta,  koska  he  laskivat  sen  avulla  saatavan 
hallitusmielisen  enemmistön.  Ruhtinas  Bismark  oli  samana 
vuonna  tullut  hallitusohjiin,  ja  hänen  ystävänsä  agiteerasi- 
vat  tosin  rajoitetun  äänioikeuden  hyväksi  Preussilaisessa  kan- 
sanyhdistyksessä,  joka  oli  vapaamielisten  Kansallisyhdistyk- 
sen  vastapainona. 

Kun  eräs  maalari  Eichkr,  joka  oli  Berlinin  työväestön 
puolesta  pyytänyt  luvan  työväenkongressin  pitoon  ja  lähet- 
tänyt kutsumuskirjeet,  saapui  Leipzigiin  neuvottelemaan  si- 
käläisen samaa  tarkoitusta  varten  asetetun  komitean  kanssa, 
huomasivat  nämä  pian,  että  hän  kulki  Bismarkin  asioilla, 
eivätkä  antautuneet  häntä  kannattamaan.  Päinvastoin  päätti- 
vät he  eräässä  suuressa  kokouksessaan  jatkaa  aikomansa 
kongressin  valmistelua  ja  lähettää  yllämainitun  Fritschen  ja 
Vahlteichin  Berliniin  estämään  työväestöä  joutumasta  van- 
hoillisten kannattajaksi,  kuten  sillä  taholla  oli  toivottu. 

Lähettiläät  ryhtyivät  neuvottelemaan  vapaamielisten 
kanssa,  joiden  vaikutuksen  alaisena  Berlinin  työväestö  vielä 
oli.  Eichlerin  salaisten  tarkoitusten  paljastaminen  Leipzigissä 
oli  osottanut  selvästi,  etteivät  vanhoilliset  olleet  saaneet  hou- 
kutelluksi työväestöä  puoleensa.  Ja  vapaamieliset  toivoivat 
vieläkin  voivansa  pitää  työväestöä  talutusnuorassaan  tyhjillä 

lupauksilla,  tarvitsematta  luovuttaa  heille  mitään.  Neuvotte- 
lun tuloksena  oli,  että  työväen  kongressi  oli  kutsuttava  ko- 
koon hiukan  myöhemmin,  ja  sen  toimeenpano  jäi  Leipzi- 
gin komitean  huoleksi.  Eichlerin  täytyi  luopua  johtavasta 
asemastaan  Berlinin  alkavassa  työväenliikkeessä. 

Leipzigiläinen  komitea,  johon  kuului  10  miestä,  niiden 
joukossa  Bebel,  Vahlteich  ja  Fritzsche,  muut  enemmän  tai 
vähemmän  porvarillisia,  ryhtyi  heti  valmistuspuuhiin.  Se 
kehotti  työväestöä  perustamaan  paikalliskomiteoja,  joiden 
tuli  valmistaa  opettavia  esitelmiä  ja  kerätä  varoja  kongressia 
varten  sekä  asettua  yhteyteen  Leipzigin  komitean  kanssa. 
Samalla  levitti  komitea  ohjelmakirjoituksenaan  lentokirjasta 
»Sananen  Saksan  työmiehille»,  jonka  laatija  oli  edellämai- 
nittu professori  Rossmässler,  myöskin  komitean,  jäsen. 
Mielipiteitten  epävarmuutta  ja  katsantokannan  häilyväisyyttä 
kuvaavaa  on,  että  komitea  jakoi  yhtäaikaa  tämän  kirjoituk- 
sen kanssa  Lassallen  »Työväenohjelmaa»,  vaikka  näiden 
lentokirjasten  tekijäin  mielipiteet  olivat  aivan  erilaiset  ja 
vaatimukset  luonnollisesti  aivan  erisuuntaiset.  Itse  Lassallen 
kanssa  ei  komitea  kuitenkaan  ollut  vielä  minkäänlaisessa 
yhteydessä. 

Kun  kongressin  valmistelua  näin  joudutettiin,  paljastui 
vapaann*elisten  teeskennelty  ystävällisyys  työväkeä  kohtaan. 
Koburgissa  alkoi  ilmestyä  heidän  toimestaan  »työväenlehti», 
joka  tosin  puhui  suorempaa  kieltä  kuin  tavallisesti  junkkeri- 
kuntaa  ja  papistoa  vastaan  ja  oli  olevinaan  myötätuntoinen 
Leipzigin  komitean  pyrkimyksille.  Vaan  ei  ollut  sen  mie- 
lestä vielä  »oikea  aika»  toteuttaa  niitä.  Sentähden  järjestet- 
tiin eräs  vapaamielisten  hallussa  olevain  työväen  yhdistysten 
kokous,  jossa  päätettiin,  että  kongressin  kokoonkutsuminen 
oli  lykättävä  toistaiseksi  ja  sen  valmistuminen  jätettävä  sitä 
ennen  pidettävälle  työväen  sivistysyhdistysten  kokoukselle. 
Mainittu  työväenlehti  alkoi  innokkaasti  kannattaa  näitä  vaati- 
muksia, sillä  voitiinhan  niiden  kautta  saada  koko  vastenmie- 
linen kongressi  kysymys  haudatuksi,  koska  sivistysyhdistykset 
olivat  vielä  suurimmaksi  osaksi  vapaamielisten  käsissä,  ja 
koska  ei  varsinainen  työväestökään  ollut  vielä  yleisemmin 
selvillä  kongressin  tarpeellisuudesta,  kuten  näkyy  siitä  välin- 
pitämättömyydestä, millä  kutsu  yleensä  otettiin  vastaan. 

Vapaamielisten  kieroiluun  aiottiin  kyllä  julkaista  vasta- 
lauseena uusi  Vahlteichin  laatima  kehotus  työväestölle,  mutta 
se  jäi  julkaisematta.  Komitea  ei  tahtonut  jyrkästi  rikkoa 
välejä  tämän  puolueen  kanssa,  koska  sen  sanomalehdet  oli- 
vat ainoana  keinona,  jonka  avulla  komitea  voi  puhua  työ- 
väestölle ja  pysyä  sen  yhteydessä.  Tämä  oli  välttämätöntä, 
jos  mieli  saada  toteutetuksi  komitean  salainen  aie:  perustaa 
yleinen,  koko  Saksan  käsittävä  työväenjärjestö.  Sentähden 
komitea  oli  niin  taipuvainen  sovitteluihin  vapaamielisten 
kanssa. 

Mutta  sovitteluista  ei  ollut  hyötyä.  Kaikki  todellinen 
yhteistoiminta  osottautui  mahdottomaksi.  Vapaamieliset  ei- 
vät suostuneet  ohjelmassaan  suoraan  vaatimaan  yleistä  ääni- 
oikeutta, koska  se  muka  jo  sisältyi  1849  hallitusmuotoon, 
jota  he  tahtoivat  uudelleen  asetettavaksi  voimaan.  Sitäpaitse 
he  vetosivat  niihin  huonoihin  kokemuksiin,  mitä  yleisestä 
äänioikeudesta  oli  saavutettu  Ranskassa  toisen  keisarikunnan 
aikana,  jolloin  se  oli  ollut  tukena  taantumukselle.  Jos  mieli 
näitä  huonoja  puolia  välttää  oli  työväkeä  ensin  »sivistettävä»; 
sitte  vasta  voidaan  puhua  yleisestä  äänioikeudesta. 

Monet  valistuneimmat  työväenmiehetkin  olivat  äänioi- 
keuden suhteen  samalla  kannalla.  Hamburgilainen  York 
vastusti  yleistä  äänioikeutta,  koska  oli  pelättävissä,  että  sitä 
voidaan  käyttää  vapauspyrintöjen  vastustamiseksi  niin  kauan 
kuin  sivistys  oli  yhteiskunnan  vähemmistön  käsissä.  Samaa 
mieltä  oli  Bebelkin,  joka  erosi  sen  johdosta  Leipzigiläisestä 
komiteasta,  vaikka  hänen  mielipiteensä  äänioikeusasiassa  kui- 
tenkin pian  muuttuivat.  Yksinpä  Marxkin  piti  myöhemmin 
äänioikeusasian  ajamista  Lassallen  suurimpana  virheenä. 

Säilyttääksensä  edellämainituista  syistä  sovintoa  vapaa- 
mielisen puolueen  kanssa,  lähetti  komitea  vielä  kerran  lähe- 
tystön Berliniin,  mutta  se  sai  äänioikeusasiassa  vain  kierte- 
leviä vastauksia.  Vapaamieliset  osottautuivat  aivan  kykene- 
mättömiksi ohjaamaan  työväenliikettä  omaksi  edukseen. 
Kun  heitä  pyydettiin  järjestämään  »Kansallisyhdistyksen» 
jäsenmaksu  kuukausittain  perittäväksi,  jotta  työväestökin  voisi 
päästä  tämän  vapaamielisten  yhdistyksen  jäseniksi,  paljastui 
tämä  heidän  kykenemättömyytensä  mitä  räikeimmässä  muo- 
dossa.   He  hylkäsivät  pyynnön,  vakuuttivathan  vain,  että 

työmiehet  voivat  yhdistykseen  kuulumattominakin  pitää  itsi- 
änsä  sen  »synnynnäisinä  kunniajäseninä».  Sitäpaitse  voivat 
työväenyhdistykset  maksaa  puheenjohtajainsa  puolesta  »Kan- 
sallisyhdistyksen»  jäsenmaksut  ja  olla  siten  heidän  kauttansa 
edustettuina  yhdistyksessä.  Työväestöä  ei  tahdottu  vapaa- 
mielisten taholla  tunnustaa  täysi-ikäiseksi,  vaan  sitä  koetet- 
tiin edelleenkin  saada  pysymään  holhuunalaisessa  asemassa. 

Kun  vapaamielisen  puolueen  kykenemättömyys  ja  ty- 
peryys oli  tehnyt  kaikki  sovittelu-yritykset  turhiksi,  kääntyi 
komitean  lähetystö  Berlinissä  Lassallen  puoleen  —  ainoan 
miehen  hoko  Saksassa,  joka  voi  heitä  auttaa,  kuten  sosiaali- 
demokratian historioitsija  Mehring  sanoo  hänestä.  Neu- 
vottelun tuloksena  oli,  että  komitea  julkaisi  Lassallen  kehoi- 
tusta seuraten  julistuksen,  missä  edelleenkin  pidettiin  kiinni 
kongressipuuhasta.  Sen  ohessa  pyydettiin  tässä  julistuksessa 
Lassallea  selittämään  julkisesti  —  tavalla,  minkä  hän  par- 
haaksi katsoo  —  mielipiteensä  työväenliikkeestä  ja  sen  kei- 
noista sekä  yhteenliittymisen  merkityksestä  kaikille  vähä- 
varaisille luokille. 

Tämän  johdosta  ilmestyi  Lassallen  »Vastaus  Leipzigi- 
läiselle  komitealle»,  joka  tuiman  ottelun  jälkeen  hyväksyi 
sen  työväenliikkeen  ohjelmaksi.  Neljä  komitean  jäsentä, 
niiden  joukossa  edellämainittu  Rossmässler,  vastustivat  pää- 
töstä mitä  ankarimmin  ja  erosivat  sen  johdosta  komiteasta. 
Kun  vastauskirjoitus  oli  ilmestynyt  painosta  maalisk.  17  p. 
1863,  hyväksyi  Leipzigin  työväestökin  sen  yleisessä  ko- 
kouksessaan valtavalla  enemmistöllä,  —  1350  ääntä  kahta 
vastaan. 

Lassalle  osotti  vastauksessaan,  että  koska  vapaamielinen 
puolue  on  osottautunut  kykenemättömäksi  ajamaan  vapau- 
den ja  edistyksen  asiaa,  on  työväestön  velvollisuus  muo- 
dostua itsenäiseksi  valtiolliseksi  puolueeksi  ja  pyrkiä  kaikin 
keinoin  saavuttamaan  valtiollista  valtaa.  Ainoastaan  siten  se 
kykenee  parantamaan  omankin  asemansa.  Sitä  se  ei  voi 
tehdä  minkäänlaisten  säästö-,  apu-  ja  vanhuuskassojen  tai 
kulutusyhdistysten  avulla,  joita  vapaamieliseltä  taholta  oli 
sille  suositeltu.  Sillä  nämä  samoin  kuin  yksilöidenkin  yri- 
tykset ovat  »rautaisen  palkkalain»  alaisia,  jonka  mukaan 
työväestön  palkkojen  aina  täytyy  pysyä  niin  alhaisina,  että 

ne  juuri  riittävät  turvaamaan  hengissä  pysymisen  ja  suvun 
jatkumisen.  Jos  ne  nousevat  korkeammalle,  on  siitä  seu- 
rauksena suurempi  lisäytyväisyys,  jolloin  palkat  taas  alene- 
vat. Alentuminen  voi  jatkua  ainoastaan  määrättyyn  koh- 
taan, sillä  työntekijät  alkavat  vähentyä  ja  seurauksena  on 
palkkojen  kohoaminen.  Ainoa  keino,  millä  työväestö  voi 
parantaa  asemaansa,  on  valtion  kannattamat  suuret  tuotanto- 
yhdistykset.  Mutta  näiden  saamisen  ehtona  on  yleinen 
äänioikeus,  johon  siis  ennen  kaikkea  on  pyrittävä  kaikin 
voimin. 

Lassallen  vastaus  ei  ollut  läheskään  yhtä  selväpiirteinen, 
kuin  hänen  aikaisemmin  julkaisemansa  työväenohjelma,  mikä 
sisälsi,  kuten  mainittu.  Kommunistisen  manifestin  aatteet, 
vaikka  toisessa  muodossa.  Eivätkä  vastauskirjoituksen  väit- 
teet pitäneet  kaikissa  suhteissa  paikkaansakaan,  kuten  oli 
esim.  »rautaisen  palkkalain»  laiia.  Mutta  Saksan  silloinen 
työväestö  ymmärsi  vastauskirjelmän  helpommin  kuin  työ- 
väenohjelman.  Lassallen  vastauksesta  on  sanottu,  että  se 
antoi  työväestön  käsiin  aseet,  joilla  se  voi  alkaa  vapautus- 
taistelunsa, ja  osotti  sille  lähimmän  päämäärän,  mihin  oli 
pyrittävä.  Se  riisti  työväestön  erilleen  porvarillisista  puo- 
lueista ja  korotti  sen  luokkatietoisuutta. 

Kirjoituksen  johdosta  syntyi  porvarillisella  taholla  hir- 
veä meteli.  Se  vaikutti  kuin  pommi,  on  Bebel  siitä  sano- 
nut. Sekä  Lassallea  että  komiteaa  vastaan  tuli  vastalauseita 
ja  syytöksiä  oikein  satamalla  joka  taholta.  Sitävastoin  oli 
kannatus  jotenkin  heikkoa.  Ainoastaan  aniharvat  työväen- 
yhdistykset hyväksyivät  Lassallen  kirjoituksen.  Sen  sijaan 
julkaisivat  työväen  sivistys-yhdistykset  kymmenittäin  pahek- 
sumislauseita.  Lassallea  syytettiin  »vanhoillisten  palkatuksi 
kätyriksi»,  Leipzigin  komiteaa,  että  se  oli  tehnyt  suuren 
palveluksen  edistyksen  vastustajille.  Syytökset  aiheutuivat 
vanhoillisten  vahingonilosta,  kun  he  näkivät  työväestön 
luopuvan  vapaamielisistä. 

Komitea  pysyi  kuitenkin  lujana  päätöksessään.  Las- 
salle  saapui  Leipzigiin  antautuen  tykkänään  työväen  asian 
ajamiseen  ja  alkoi  sieltä  tavattoman  innokkaan  kiihoitus- 
matkan.  Mutta  huolimatta  hänen  lumoavasta  puhekyvys- 
tään eivät  tulokset  olleet  niin  suurenmoisia,  kun  hän  oli 

odottanut.  Vapaamieliset  ryhtyivät  kiivaaseen  puolustukseen. 
Heidän  johtamansa  yhdistykset  olivat  kiivaita  vastustajia  ja 
työväestö  pysyi  enimmäkseen  välinpitämättömänä.  Ainoas- 
taan Rheinin  maakunnissa,  missä  Marxin  sanomalehtityö 
vallankumousvuosina  oli  kylvänyt  sosialismin  siementä,  oli 
menestys  suurempi. 

Puuhaa  ei  kuitenkaan  heitetty  ja  toukokuun  23  p. 
1863  kokoutui  Leipzigiin  yleinen  työväenkongressi.  Siinä 
oli  ainoastaan  kaksitoista  edustajaa  yhdestätoista  eri  kau- 
pungista. Näistä  on  vielä  puolueessa  kaksi  henkilöä,  en- 
nenmainitut Vahlteich  ja  Fritzsche.  Muut  ovat  joko  kuol- 
leet tai  luopuneet  siitä.  Kongressissa  perustettiin  Saksan 
ensimäinen  työväenjärjestö  nimellä  »Yleinen  saksalainen 
työväenyhdistys».  Lassalle  oli  sille  laatinut  sääntöehdotuk- 
sen, jonka  kongressi  hyväksyi,  valiten  Lassallen  viideksi 
vuodeksi  yhdistyksen  puheenjohtajaksi  ja  antaen  hänelle 
melkein  rajattoman  vallan.  Kun  ei  Saksassa  saanut  olla 
yhdistysten  liittoja,  täytyi  jäsenten  liittyä  suorastaan  järjes- 
töön ilman  väliyhdistyksiä.  Järjestön  hallintopaikaksi  tuli 
Leipzig. 

Nyt  ryhtyi  Lassalle  jatkamaan  agitatsiooniaan.  Hän 
toimi  koko  jälellä  olevan  elämänsä,  jota  kesti  enää  ainoas- 
taan alun  toista  vuotta,  yötä  päivää  perustamansa  järjestön 
hyväksi,  järjestäen  kokouksia  ja  pitäen  puheita,  jotka  hän 
aina  kirjoitti  sanasta  sanaan,  julkaisten  useimmat  painosta. 
Hänen  puheensa  tuottivat  hänelle  oikeusjuttuja,  jotka  yhä 
lisäytyivät,  kun  hänen  puolustuspuheensa  aiheuttivat  uusia 
syytöksiä.  Sitäpaitse  sai  hän  kokea  paljon  pettymystä  työ- 
väestönkin taholta.  Esimerkkinä  olkoon  mainittu,  että  Ber- 
linin työväenkokons  taputti  käsiänsä,  kun  poliisi  vangitsi 
hänet  kesken  kokousta.  Eikä  hän  saanutkaan  Berlinin  työ- 
väestöä puolellensa,  se  oli  vapaamielisten  talutusnuorassa. 
Hän  perusti  tosin  sinne  yhdistyksen,  johon  tuli  parisataa 
jäsentä,  mutta  muutaman  kuukauden  kuluttua  oli  jäsenluku 
supistunut  kolmeenkymmeneen.  Kaikkiaan  kuului  Lassallen 
järjestöön  ensi  vuoden  lopulla  noin  3000  jäsentä,  joka  ei 
likimainkaan  vastannut  hänen  odotuksiaan.  Hän  oli  työ- 
väenliikkeeseen yhtyessään  kerran  huudahtanut:  antakaa  mi- 
nulle 500,000  työmiestä  niin  ei  Saksassa  enää  ole  valtiol- 

lista  taantumista.  Ja  tämänmukaiset  olivat  tietysti  hänen 
toiveensakin. 

Melkein  yhtä  huono  kuin  Berlinissä  oli  Lassallen  jär- 
jestön menestys  Leipzigissäkin.  Siellä  oli  hänen  yhdistyk- 
sensä jäsenluku  korkeimmillaan  ollessaan  ainoastaan  350 
henkeä.  Tähän  vaikutti  se,  että  Bebel,  joka  jo  aikaisemmin 
erosi  komiteasta,  johti  sangen  taitavasti  alussa  mainittua  työ- 
väen sivistysyhdistystä,  jonka  johtokuntaan  hän  oli  tullut  jo 
1862.  Tähän  yhdistykseen  oli  myös  liittynyt  osa  »Vor- 
wärts»  yhdistyksen  jäsenistä,  m.  m.  mainittu  Rossmässler, 
kun  yhdistyksessä  oli  syntynyt  hajaannusta  Lassallen  vas- 
tauskirjoituksen  johdosta. 

Yleisen  saksalaisen  työväenyhdistyksen  heikkona  puo- 
lena oli  Lassallen  aikana,  että  hän  yksin  oli  ollut  kaikki 
kaikessa.  Kun  hän  kuoli  kaksintaistelussa  saamastaan  haa- 
vasta elokuun  31  p.  1864,  tuli  tämä  heikkous  selvästi  nä- 
kyviin. Yhdistyksessä  oli  silloin  4,610  jäsentä,  mutta  sen 
toiminta  oli  alkuaikoina  alituista  keskinäistä  riitelemistä.  Sen 
ensimäinen  puheenjohtaja  Becker,  jota  Lassalle  oli  toivonut 
seuraajakseen,  oli  toimeensa  aivan  kykenemätön.  Hän  oli 
suuruudenhullu  sanan  täydessä  merkityksessä:  kutsuikin  itse- 
änsä arvonimellä  »ihmiskunnan  presidentti».  Hänen  seu- 
raajansa Schweizer  perusti  Lassallen  suunnitteleman  »Social- 
demokrat»  lehden  tammikuun  1  p:stä  1865,  saaden  siihen 
aluksi  lupautumaan  avustajaksi  m.  m.  Marxin,  Engelsin, 
Hessin,  Liebknechtin  y.  m.,  mutta  jo  kuukauden  kuluttua 
hän  heidät  lehdestä  karkoitti. 

Sillä  välin  oli  Bebel  jatkanut  toimintaansa  Leipzigin 
sivistysyhdistyksessä,  saaden  »Vorwärts»  yhdistyksenkin  liit- 
tymään siihen  v.  1865.  Näin  muodostuneen  »Leipzigin  työ- 
väensivistysyhdistyksen»  johtavana  sieluna  oli  Bebel.  Hänen 
onnistui  liittää  kaikki  Sachsenin  työväenyhdistykset,  yhteensä 
29,  liitoksi  johon  kuului  4,579  jäsentä.  Tämä  liitto  joutui 
myöskin  sosialistisen  aatesuunnan  levittäjänä  ja  köyhälistön 
luokkatietoisuuden  herättäjänä  etusijaan,  kun  Bebel  sai 
työtoveri kseen  kesällä  1865  W.  Liebknecht  vainajan,  joka 
silloin  Berlinistä  karkoitettuna  kansan  villitsemisen  tähden 
muutti  Leipzigiin.  Liebknecht  oli  osanottonsa  tähden 
vallankumouksellisiin  yrityksiin  joutunut  jo  v.  1850  maan- 

pakoon  ja  oli  Englannissa  ollessaan  ollut  läheisessä  yh- 
teydessä Marxin  ja  Engelsin  kanssa,  joiden  lähettiläänä 
hän  Saksaankin  saapui  v.  1862.  Hänen  kauttaan  tuli  sil- 
loin vielä  nuori  ja  innokas  Bebelkin  selville  Marxin  aate- 
suunnasta. 

Mutta  ohjelmakysymys  ei  ollut  ainoana,  eipä  edes 
vaikuttavimpana  syynä.  Lassallen  ja  Bebelin  edustamain 
suuntain  väliseen  erimielisyyteen  ja  riitaan.  Siihen  oli  par- 
haana aiheena  valtiolliset  erimielisyydet.  Molemmat  suun- 
nat näyttivät  jo  olevan  lähellä  yhdistymistä,  kun  saksalainen 
kysymys  tuli  polttavaksi.  Ne  olivat  jo  ainakin  Leipzigissä 
puuhanneet  yhteisesti  suuria  kansankokouksia,  mutta  tämä 
kysymys  puhalsi  veljesriidan  ilmiliekkiin.  Saksan  yhtenäi- 
syyskysymyksessä  oli  molempain  työväen  ryhmäin  ihan- 
teena koko  saksankielen  alueen,  siis  myöskin  Itävallan  kä- 
sittävä saksalainen  tasavalta.  Sen  puolesta  olivat  sekä  Marx 
ja  Engels  että  myöskin  Lassalle  taistelleet  sitte  vallan- 
kumousvuoden 1848.  Mutta  Saksan  porvarikunta  ei  ollut 
kyennyt  arkuudessaan  tätä  ohjelmaa  toteuttamaan,  vaikka 
se  oli  sen  puolesta  aseisiin  ryhtynyt  ja  aikojen  kuluessa 
olivat  olot  muuttuneet  niin,  että  sen  toteuttamista  tuskin 
voitiin  ajatella.  Oli  vain  valittava  kahden  mahdollisuuden 
välillä,  joko  säilytettävä  silloinen  hajanainen  Saksan  pikku- 
valtioitten  liitto  Itävallan  yliherruuden  alaisena,  tai  hyväk- 
syttävä vaillinainen  kansallinen  yhtenäisyys  Preussin  joh- 
dolla, jota  Bismarck  parhaaltaan  pyrki  toteuttamaan.  Schwei- 
zerin  suunnan  lehti  oli  julkaissut  sarjan  artikkeleita,  joissa 
Bismarkin  pyyteitä  kannatettiin  ja  vaadittiin  Preussin  hallit- 
sijaa ryhtymään  valloituspolitiikkaan  verellä  ja  raudalla,  sekä 
siten  luomaan  Saksan  yhteyden.  Tämä  Schv^eizerin  kirjoit- 
tama artikkelisarja  sai  Marxin,  Engelsin  ja  Liebknechtin 
luopumaan  lehden  avustuksesta,  ja  se  vaikutti  työväestöön 
siinä  määrässä,  että  Socialdemokratin  tilaajamäärä  supistui 
neljäänsataan.  Bebelin  ja  Liebknechtin  ryhmä  taas  vastusti 
sotaa  ja  päätti  leppymättömästi  taistella  sen  kautta  mahdol- 
lisesti saavutettavia  oloja  vastaan,  pitää  yllä  alkuperäistä 
Saksan  valtion  yhteysihannetta  ja  vaatia  yleissaksalaisen  par- 
lamentin kokoonkutsumista,  johon  Itävaltakin  lähettäisi  edus- 
tajia samoin  kuin  kaikki  Saksan  valtiot. 


91 


Nämät  valtiolliset  erimielisyydet  pääasiassa  synnyttivät 
Saksan  työväenliikkeen  molempain  suuntain  välillä  veljes- 
sodan, mikä  leimahti  pitkin  linjaa  ilmiliekkiin  v.  1868,  jol- 
loin Marxilainen  suunta  sai  oman  äänenkannattajansa,  Leip- 
zigissä ilmestyvän  »Demokratische  Wochenblatt»  lehden, 
jonka  toimittaja  Liebknecht  oli  »Bismarkin»  veri-  ja  .rauta- 
politiikan  leppymätön  vihollinen.  Hänen  ohjelmanaan  oli 
kolme  pyrintöä,  jotka  hän  yhdisti  erinomaisen  taitavasti 
yhdeksi  kokonaisuudeksi:  hän  taisteli  luodakseen  Saksan 
köyhälistölle  marxilaisen  tulevaisuuden  ohjelman,  samalla 
kuin  hän  tahtoi  kehittää  1848  vuoden  vallankumousyritys- 
ten perinnöstä  suuren  saksalaisen  tasavallan,  minkä  puitteissa 
työväenohjelma  sittemmin  olisi  toteutettava.  Nämä  pyrin- 
nöt synnyttivät  kolmannen:  vastustaa  mahdollisimman  tar- 
mokkaasti Bismarkin  työtä  sekä  kaikkia,  jotka  hänen  pyrin- 
tönsä hyväksyivät. 

Täten  syntynyt  erimielisyys  Saksan  alkavassa  työväen- 
liikkeessä kesti  kuten  tunnettu,  pitkän  ajan,  pian  vuosikym- 
menen, kunnes  vastustajain  vaino  sai  sen  lakkaamaan,  sitte 
kun  alkuperäiset  riitakysymykset  olivat  kadottaneet  merki- 
tyksensä. 

Bebel  sanoo  tästä  veljestaistelusta:  Siihen  tuhlattiin 
suurin  osa  meidän  parhaita  voimiamme,  aikaamme  ja  aina 
niukkoja  varojamme.  Mutta  se  myöskin  selvitti  mielipiteet 
kummallakin  puolella,  ja  siten  muuttui  näennäinen  tappio 
työväenliikkeen  voitoksi.  Erimielisyyksiä  ei  mikään  työväen- 
liike voi  välttää,  sitä  vähemmän  Saksan  silloisissa  kehitty- 
mättömissä oloissa.  Lopputuloksena  kaikista  suruista  ja 
vastuksista,  mitä  taistelijat  toisilleen  tuottivat,  oli  se  runsas 
palkka,  että  puolue  oli  tullut  voittamattomaksi  jo  ennen, 
kuin  vallanpitäjät  koettivat  sitä  väkivaltaisesti  tukahduttaa. 
Soihtu,  jonka  Lassalle  viritti  1863,  on  sytyttänyt  joukot,  ja 
työväenliikkeestä  on  tullut  vaikuttava  tekijä  sekä  sisä-  että 
ulkopolitiikassa,  vaikka  se  onkin  tapahtunut  toisin,  kuin 
Lassalle  ja  me  kaikki  muut  alussa  kuvittelimme.  Ja  ennem- 
min tai  myöhemmin  siitä  tulee  määräävä  tekijä.  Jos  käy, 
kuten  tähän  saakka  —  ja  siihenhän  merkit  viittaavat  —  ei 
kestä  kovin  kauan,  ennenkuin  pystytämme  lippumme  vas- 
tustajaimme  valleille.  J.  K.  K. 


UUDEN  AJAN  KYNNYKSELLÄ. 


oi  huuto  nyt  ympäri  maailman, 
joka  ilmojen  ääret  huhuu. 
Maan  täyttävi  huuto  ja  taivahan. 
Näin  ääni  se  meille  puhuu: 
Pois  pankaa  arvojen  astehet 
ja  yksilön  orjuusaattehet! 
Kukin  herrana  olkoon  itsensä, 
sillä  siksipä  hän  on  luotu; 
kukin  kuningas  olkoon  mielensä, 
ei  muut'  ole  kelleen  suotu. 
Yli  kaiken  olkohon  vapaus. 
Hyvän  ompi  se  kruunaus! 

Näin  huutaa  ääni  ja  maailma 
on  niinkuni  kuolemalla. 
Perustukset  järkkyy,  rauniona 
on  kaikki  ja  kauhun  alla; 
väkeväinkin  voimat  herpoutuu; 
kysymyksiä  täynnä  on  kunkin  suu. 
Mut  kova  on  vastine,  ankara 
ja  se  julma  on  korvan  kuulta; 
jos  kellä  on  korvat,  on  kuuleva 
näin  elämänlakien  suulta: 
Jos  uutta  luomisentyötä  ei 
voi  maailma  kestää,  niin  sen  vei 

perikatohon  puuttuva  perustus, 
siis  oma  sen  heikkous! 

Ei  muuta  sen  täytyne  kestääkään, 

kuin  painoa  raskautensa, 

ja  turhaan  eipä  se  pelkääkään, 

se  kun  tuntee  heikkoutensa. 

Siks  kuolemankauhua  päällä  on  maan, 

varmuutta  ja  selkoa  vaaditaan, 

ja  yllä  sen  uhkaa  tuleva  uus, 

ja  sillä  on  vahva  mahti, 

mitä  vastaan  turha  on  urhokkuus 

ja  elämän  sokea  vahti, 

joka  kantaa  nimeä  itsekkyys 

tai  tietämättömyys. 

Ja  kohta  se  kaikki  jo  tapahtuu 

ja  pian  se  uusi  ehtii, 

elonpuu  pian  murtuu,  murskautuu 

tai  uusia  silmuja  lehtii. 

Paras  meidän  täällä  on  tarkastaa, 

tulevalle  tanhuat  tasoittaa, 

ja  estää  tuhmien  taisteluun 

sitä  vastahan  ryhtymästä, 

näät,  sehän  se  estävi  elämänpuun 

ihan  ehjänä  kestämästä. 

Tien  raivaajia  me  olemme 

ja  tulevan  eestä  me  seisomme 

ja  vuotamme,  koska  se  hetki  lyö, 

jona  elämän  loppuu  yö! 

Kössi  Lindström. 

^  1^  1^ 


MUSTAIN  PÄIVÄIN  MUISTOKSI. 


August  I5ebel. 


^altavimpain  yhteiskunnallis- 
ten taistelujen  perussyynä 
on  etujen  ristiriitaisuus. 
Ihmisille  mieluisia  luonnon 
ja  työn  tuotteita  anastaak- 
seen tai  näiden  omistamista  puo- 
lustaakseen ryhmittyvät  yksilöt 
puolueiksi,  valtioiksi  jopa  valtio- 
liitoiksi. Ryhmityssuhteissa  oli 
viime  vuosisadan  loppupuolella 
Saksan  kansan  keskuudessa  mo- 
nien muiden  ohella  pari  varsin 
yleistä  piirrettä.  Jakautuminen  työn- 
tuotteita  vääryydellä  anastaviin 
sekä  siitä  anastamisesta  kärsiviin 
oli  sekä  jokapäiväisessä  elämässä 
huomattavissa  että  numeroilla  to- 
distettavissa. Omistavain  ryhmäin 
keskuudessa  tapasi  ankarata  kil- 
pailua. Virkavaltaiseen  hallitus- 
koneistoon kuuluvat  ja  sen  voi- 
masta itselleen  etuja  saavat  koet- 
tivat yhtäällä  keskittää  tulovirrat 
heitä  itseään  voimistuttaviksi  ja 
rikastuttaviksi,  toisaalla  pyrki  por- 
varisluokka  suojelemaan  varalli- 
Paui  Singer.  suuttaau  yufiä  sen  anastamisase- 

Ignaz  Auer. 


miten  muka 
tahtoisi  kohottaa  työväestön  si- 
vistyneeksi ja  vapaaksi.  Edistys- 
puolueena näytteli  osa  siitä  ikään- 
kuin todella  tahtoisi  saada  koru- 
lauseitaan käytännössä  toteute- 
tuiksi. Kummako  jos  hyvää  ha- 
luava köyhälistö  osaksi  uskoi 
olevan  siellä  kiitettävää,  missä 
sitä  löytyvän  kehuttiin,  ja  yhtyi 
valistusvirtaan.  Toisaalla  kilvot- 
telivat  virkavaltaisen  hallituksen 


mia.  Vallassa  olijain  paraina  asei- 
na toisiaankin  vastaan  taistellessa 
ovat  anastuksista  kärsivät  kerrok- 
set. Näissähän  on  sekä  työn 
tuotteita  antavaa  että  verisissäkin 
kahakoissa  kestävää  voimaa.  Ku- 
kin luokkavallassa  oleva  tai 
luokkavaltaan  pyrkivä  ryhmä  on 
pakotettu  keinottelemaan  itselleen 
pohjakerrosten  kannatusta.  Sa- 
nottu Saksan  porvarisryhmä  luuli 
saavansa  sitä  myhertelemällä  vie- 
hättävästi, 


Wilhelm  Pfannkuch. 


Alwin  Gerisch. 


jäsenet  ja 

kannattajat  osaa  syväin  rivien 
suosiosta  itselleen,  uskottelemalla 
että  virkavallan  avulla  on  työ- 
väestö voittava  paraimman  hyö- 
dyn. Osa  oloihinsa  kipeästi  pa- 
rannusta kaipaavista  saattoi  us- 
koa myös  tuota. 

Tuollaisten  viettelysuuntain 
ohella  pyrki  lakkaamatta  köyhä- 
listön puhtain  luokkatunne,  sen 
taloudellisesta  asemasta  saatu, 
kehittymään  suunnaltaan  ja  pää- 
määrältään itsenäiseksi  riennoksi. 

Paljo  hapuilemisia,  paljo  hyppäyksiä  puoleen  ja  toiseen. 
Sekavan  hyrskyn  tavoin  pulppuili  vapauden  halun  kuo- 
huva lähde.  Valtavin  nykäyksin  tempauduttiin  ihan  irti 
porvarisryhmäin  holhouksesta,  selvittävä  kokemus  vä- 
henti  samaten  hallinnollisen  virkavallan  muka  hyvään 
tahtoon  uskomisen.  Itsenäistyneet  kilpailivat  tehok- 
kaimpien vapautuskeinojen  keksimisessä  ja  ankarissa 
keskinäisissä  kiistoissa  koettelivat  eri  tahoilla  löydetty- 
jen ja  ehdotettujen  pätevyyttä.  Ulospäin  ja  sisäisesti 
toisiaan  vastaan  hyökänneiden  kuohujen  seasta  selviää 
vihdoin  voimakkaasti  yhteen  sitovia  päämääriä  ja  niihin 
johtaviksi  uskottuja  uria.  Qothan  keväisessä  yhdisty- 
miskokouksessa  v.  1878  liittyivät  molemmat  luokka- 
taistelun pohjalla  olevat  työväenliikkeen  suunnat  yh- 
deksi veljesliitoksi. 

Köyhälistön  osan  kehityttyä  siten  itsenäisesti 
luokka-asemataan  ymmärtäväksi  ja  kurjuudestaan  to- 
della vapautua  tahtovaksi  alkoivat  sille  ennen  hyvää 
hymyilleet  yhä  tuntuvammin  ilmaista  oikean  sisunsa. 
Seurasi  toinen  toistaan  kurjempi  kuristusyritys.  Piti- 
hän estää  niiden,  joilta  enin  anastettiin,  vapautumista! 
Silloisen  hallintovallan  puolesta  puuhasi  »rantakansien» 
Bismarck  jo  v.  1874  valtiopäiville  lakia,  joka  estäisi 
työväen  yhdistymisvapautta.  Työnantajia  olisi  sentään 
suosittava.  Heille  lupa  estää  työlakkoja  julistamalla 
lakkolaiset  huonomaineisiksi,  mutta  työläisille  lakon- 
rikkojain  moittimisesta  kuusi  kuukautta  tyrmää.  Yk- 
sin ammattikunnallinen  parannustaistelu  oli  tukahutet- 
tava  työväestöä  erikoisesti  sortavilla  poikkeuslaeilla. 
Sittekin,  vaikka  liike  oli  niin  alussa  että  tuskin  löytyi 
50,000  järjestynyttä  edes  v.  1877.  Sillä  alulla,  samoin 
kuin  poliitillisella  haaralla,  oli  suuri  edistymismahdolli- 
suus,  ja  sen  vuoksi  määräsi  hallintovalta  ne  ituunsa 
tapettaviksi. 

Häpeälliset  kuristamisyritykset  olivat  vapaamieli- 
sille ihanteille  vastakkaisia.  Sellaisten  loistolla  itseään 
koristelevain  porvarillisten  oli  luonnollisesti  jonkun 
verran  näyteltävänä  hylkivänsä  kuristustoimia.  Mutta 
sopivain  tilaisuuksien  tultua  kytkivät  myös  vapaamie- 

liset  vapautta  rautahäkkeihin.  Heidän  myötävaikutuk- 
sellaan täyttyi  hallituspuolueen  hartain  toivo:  lokak.  21 
p:nä  1878  astui  voimaan  valtiopäivillä  »kansan  edus- 
tajain» hyväksymä  laki  »sosiaalidemokraatian  yleisesti 
vaarallisia  pyrintöjä  vastaan».  Se  kielsi  työväen  toi- 
mimasta itsenäisesti  sivistyäkseen  ja  asemataan  paran- 
taakseen. Hirvittävä  historiallinen  häpeä  tuli  pitkiksi 
vuosikausiksi  tahraamaan  Saksan  nimeä  ja  kunniaa. 
Valistuneita  työläisiä  vainottiin  kärsimyksiä  ja  suruja 
tuottavalla  tavalla.  Heitä  lyötiin  kahleisiin,  raastettiin 
vankiloihin,  ajettiin  maanpakoon  jostain  Saksan  osasta 
ja  taas  pois  toisesta  osasta,  jonne  he  olivat  menneet. 
Lukuisilta  perheiden  isiltä  hävitettiin  siten  elättävä 
toimi,  äitejä  ja  lapsia  syöstiin  nälkään,  pois  rakkailta 
oloseuduilta  ja  sääliväin  puoluetoverien  lahjoilla  elätet- 
täviksi. Sanoin  selittämättömiä  ovat  »mustain  päiväin» 
suuret  murheet.  Kylmät  numerot  maanpakoon  ajettu- 
jen, vangittujen,  lakkautettujen  sanomalehtiliikkeiden, 
yhdistysten  y.  m.  puoluelaitosten  luvusta  kätkevät  ta- 
kanaan satain  tuhanten  epätoivoa  ja  valituksia.  Myös 
kuolemaa,  vihaa  ja  kirousta.  Vielä  neljännesvuosisadan 
jälkeen  kuristuslain  synnystä,  vielä  kauvan  tulevaisuu- 
dessa saa  saksalainen  ja  muunkin  maan  työläinen  py- 
hää kiukkua  ja  taisteluintoa  »sosialistilain»  hirvittävistä 
seurauksista.  Marttyyrien  kärsimykset  huutavat  yhä 
julmuuksia  synnyttävien  olojen  kukistamista.  Bis- 
marckin  suuntaama  sorto,  mikä  oli  tarkotettu  luokka- 
valtion  säilyttämiseksi,  on  syntymästään  vaikuttanut  ja 
yhä  muistoillaan  vaikuttaa  päinvastaista:  luokkavaltion 
kukistamista.  Kuristus  pantiin  toimeen  noin  puolen 
miljoonan  ihmisen  puoluetta  vastaan,  25  vuotta  jäl- 
keenpäin oli  sillä  kuristuksella  osansa  kiihottaessa 
puolueen,  jolla  on  yli  3  miljoonaa  valtiollisesti  ääni- 
oikeutettuja, edustajakokousta  jyrkästi  kumoukselliseen 
päätökseen.  Valtaluokkain  isäin  pahat  teot  tulivat  si- 
ten sukupolven  jälkeenpäin,  tullevat  vielä  »kolmannessa 
ja  neljännessä  polvessa»  —  jos  luokkayhteiskunta  niin 
kauvan  kestää  —  »lasten  päälle». 

Tämän  kirjan  tila  ei  salli  esittää  työväenliikettä  ku- 
ristaneen lain  aikaista  jännittävää  taistelua.  Vain  muu- 
tamia sellaisen  toimenpiteen  voimattomuuden  todisteita. 
Lain  toimeenpanijat  pyyhkäsivät  heti  sen  voimaan  as- 
tumisvuotena  elävien  kirjoista  pois  17  ammattiliittoa, 
muuten  oli  sorron  vuoksi  lopetettava  10  liittoa,  vain 
4  eli  yli  sen  vuoden.  22  paikallista  ammattiyhdistystä 
kärsivät  lakkautuksen.  Työväestö  ei  saanut  vapaasti 
avustaa  itseään  edes  sairauden  varalta,  sillä  myös 
avustusyhdistykiä  ja  -rahastoja  hajotettiin.  Ammatilli- 
nen sivistysharrastuskin  oli  kuolemaan  tuomittua,  sillä 
myös  ammattilehtiä  lakkautettiin.  »Mestauksesta»  oli 
V.  1882  jälellä  enää  5  liittoa,  joita  erikoisilla  kujeilla 
oli  saatu  pelastetuksi.  —  Vähänkin  valtiollista  sisältöä 
ilmaisseita  yrityksiä  kohtasi  vielä  hävittävämpi  lakaisu. 
Heti  ensi  päivinä  lain  julkaisemisen  jälkeen  meni  3 
suurinta  lehteä,  joten  ryöstettiin  45,000  tilaajalta  mie- 
luinen lukeminen.  Toisia  seurasi  pian  sama  kohtalo. 
47  poliitillisesta  lehdestä  pelastettiin  vain  2,  nekin  si- 
ten että  muuttivat  otsikkonsa  ja  lieventivät  sisältönsä. 
Kirjallisuutta  tehtiin  teos  toisensa  jälkeen  »luvatto- 
maksi» —  kiihottaen  ihmisiä  sitä  hartaammin  luke- 
maan niitä.  —  Köyhälistön  sivistyselämän  murhaus 
näytti  suvella  v.  1879  uhreina  217  yhdistystä,  5  ra- 
hastoa, 129  aikakautista  ja  278  tilapäistä  painotuotetta. 
Sosialistilain  koko  tappama  joukko  lie  332  työväen 
järjestöä  ja  painotuotteita  kaikkiaan  noin  1,300. 

Työväen  toiminnalta  oli  siten  ryöstetty  edistämis- 
ja  säilyttämiskeinoja.  Sortajilla  oli  seurauksista  hapan 
ilonsa.  V.  1878  vaaleissa  oli  sosialistien  äänimäärä  vähen- 
nyt 56,289.  Mutta  silti  oli  437,158  jälellä.  Ensi  hämmen- 
nyksen jälkeen  keksittiin  nopeasti  ja  käytettiin  rohke- 
asti ja  taitavasti,  antamatta  rankaisujen  lannistaa,  uusia, 
kiellettyyn  asemaan  soveltuvia  taistelutapoja.  1884  oli 
jo  yli  puoli  miljoonaa  äänestäjiä.  12  vuotta  kuristi 
hallitus,  toisin  ajoin  lievästi,  toisin  julmasti,  sitte  ha- 
vaitsivat herratkin  kuristuslain  itselleen  vahingolliseksi, 
sillä  sosiaalidemokraatia  oli  vaan  kiivastunut  luokka- 
taistelussa ja  kasvattanut  äänimääränsä  vuodeksi  1890 

lähes  puoleentoista  miljoonaan!  Se  saanut  myös  edus- 
tajia valtiopäiville  35.  Siis  sortolain  aikana  26  lisää! 
—  Nyt  »mustain  päiväin»  alkamisen  muistoa  juhliessa 
voivat  sosialistit  ylpeillä:  neljännesvuosisadassa  äänes- 
täjäin määrä  lisääntynyt  seitsenkertaisesti,  valtiopäivä- 
edustajain  luku  yhdeksänkertaiseksi.  —  Edistys  sano- 
malehdistön, yhdistysten,  rahastojen  ja  lain  aikana  kiel- 
letyn sivistyksen  aloilla  myös  hämmästyttävän  suuri. 

Alkuunsa  poljettu  ammatillinen  työväenliike  näyt- 
tää nyt  mahtavan  konaisjärjestön,  johon  viime  vuoden 
lopulla  kuului  60  liittoa,  niihin  yhteensä  jäseniä  733,206. 
Liitoilla  on  runsaat  tulot  ja  suuret  rahastot,  joilla  ne 
turvaavat  jäseniään  työttömyyden,  sairauden,  matkain 
kestäessä,  kustantavat  runsaasti  sanomalehtiä  ja  kir- 
jallisuutta ynnä  suullista  kansan  valistamista.  Koko- 
naisjärjestön  asioita  hoitaa  Berliinissä  päätoimikunta. 

Työväen  valtiollisen  toiminnan  asioita  hoitaa,  edus- 
tajakokousten ohjeiden  mukaan  ja  valitsemana,  Berli- 
nissä  oleva  sosiaalidemokraatisen  puolueen  esikunta. 
Siihen  kuuluu  kaksi  puheenjohtajaa,  kaksi  sihteeriä  ja 
rahastonhoitaja.  Esitämme  tässä  niiden  kuvat  ja  hiu- 
kan vaiherikkaista  elämäkerroista. 

Puheenjohtajista  on  August  Bebel  kuuluisin. 
Syntyi  Kölnissä  helmik.  22  p:nä  1840.  Kävi  kansa-  ja 
sunnuntaikouluja.  Koki  sorvarina  työmiehen  kovaa 
osaa.  Vuodesta  1861  työväenliikkeeseen  kuuluneena 
on  hän  saanut  kokea  kaikkia  sen  eri  asteita:  olla  kier- 
tolaisena, maanpaossa,  oikeussaleissa,  vankiloissa  ja 
valtiopäivillä.  Hänen  57  vankeuskuukauttaan  ovat  joh- 
tuneet monellaisista  seikoista,  kuten  luokkavaltiolle 
vaarallisten  oppien  levittämisestä,  maankavalluksen  val- 
mistamisesta, valtiolaitosten  halveksittaviksi  tekemisestä, 
laittomista  yhteyksistä  ja  Bismarckin  loukkaamisesta. 
Siinä  luettelossa  on  valtaluokan  mielipiteillä  osansa. 
Köyhälistö  on  vastannut  niihin  valitsemalla  Sachsenin 
maapäiville  vuosiksi  1881 — 1890,  koko  Saksan  valtio- 
päiville miltei  yhtämittaa  vuodesta  1867  alkaen.  Hänen 
suuritöisen  elämäkertansa  esittäminen  olisi  Saksan  työ- 
väenliikkeen historian  esittämistä.  —  Toinen  puheen- 

johtaja  —  Paul  Singer  —  on  "kuulunut  puolueeseen 
vuodesta  1867.  Ammatiltaan  oli  hän  liikemiehiä.  Sor- 
tolain  aikana  tuli  hän  niin  ansiokkaaksi,  että  sai  pyy- 
tämättään  huoneeseensa  kotitarkastajia  ja  asuntonsa 
eteen  sekä  kävelemään  peräänsä  seuraajan,  joka  piti 
silmällä,  toki  usein  puheilla  häiritsemättä  puoluetoimissa 
hommailevaa.  Singerillä  on  nyt  huvia  kertoessa,  miten 
silmällä  pitäjiä  sivuutettiin  tarpeettomasti  sekaantumasta 
kiellettyjen  vaalijulistusten  levittämiseen  ja  muuhun 
ylen  tärkeään  tehtävään.  V.  1883  karkotettiin  hänet 
Berlinistä  ja  vielä  sittekin  Offenbachista.  Valtiopäivä- 
miehenä  on  herkeämättä  vrsta  1884  alkaen.  Täyttänyt 
ja  hoitaa  edelleen  useita  työväen  luottamustoimia.  Tun- 
nettu Saksan  ja  kansainvälistenkin  sosialististen  edus- 
tajakokousten puheenjohtajana.    Syntyi  v.  1844. 

Sihteereistä  on  Ignaz  Auer,  ennen  satulamaakari, 
huomattu  ja  luotettu  puoluetoveri.  Hän  hoiti  jo  v. 
1874  puoluesihteerin  tointa  Hampurissa.  Sortolain 
tultua  järjestelemässä  sen  jälkeistä  toimintaa.  Paljo  on 
hänellä  katkeria  kokemuksia  vainon  ajoilta.  Kirjoitellut 
tovereista,  jotka  sen  johdosta  joutuivat  ennenaikaisen 
kuoleman  uhreiksi.  Ottanut  ahkerasti  osaa  puolueen 
kirjallisiin  töihin.  Ajettu  maanpakoon  Berlinistä  ja  sit- 
temmin Hampurista.  Myöhemminkin  ollut  moninaisissa 
puoluetehtävissä,  kuluttaen  voimiaan  köyhälistön  hy- 
väksi. Edusmiehenä  useilla  valtiopäivillä.  Syntynyt 
1846.  —  Toinen  sihteeeri,  Wilhelm  Pfannkuch,  en- 
nen puuseppä,  on  kuulunut  puolueeseen  kolmisen- 
kymmentä vuotta.  Istunut  sortolain  loukkaamisesta  6 
viikkoa.  Toimittanut  ammattikuntansa  lehteä.  Puolue- 
sihteerinä vuodesta  1894,  samoin  edusmiehenä  valtio- 
päivillä.   Syntyi  1841. 

Tärkeässä  suuren  puolueen  rahastonhoitajan  toi- 
messa on  Alvin  Qerisch.  Hänkin  työmies.  Raken- 
nellut ennen  koneita.  Kansakouluopetuksen  lisäksi 
saanut  kasvatusta  metallityöntekijäin  järjestöissä,  ollen 
myös  luottamustoimissa.  Valtiopäivämiehenä  vuosina 
1894 — 98  ja  taas  valittu  tänä  vuonna  viideksi  vuodeksi 
eteenpäin. 

Täten  olemme  tutustuneet  vain  muutamiin  työ- 
väenliikkeen piirteisiin  ja  tärkeimmissä  toimissa  oleviin 
henkilöihin.  Sadat  ja  tuhannet  ansaitsisivat  tulla  mai- 
tuiksi.  Sillä  työväenliikkeen  luotettavin  elinvoima  on 
tuhansien  ja  taasen  tuhansien  riveissä.  Olot  synnyt- 
tävät niihin  uhkuvan  vapautushalun.  Sen  innostama 
toiminta  opettaa  kokemuksen  luotettavalla  taidolla  va- 
pauteen johtavan  menettelytavan,  tietysti  ympäröiviin 
olosuhteisiin  sopivan.  Edistystä  niin  ulkonaisten  kah- 
leiden painaessa  kuin  niiden  hellitettyä  murhaavia  pu- 
ristuksiaan!  Sen  vakaumuksen  antavat  saksalaisen 
liikkeen  yllä  merkityt  kohdat.  Työväenliikkeellä  täytyy 
olla  suuri  ja  voittoisa  tulevaisuus,  sillä  sekä  ystävät 
että  pahimmatkin  vastustajat  pakottavat  sitä  eteenpäin 
siksi  kunnes  viimeisen  sorretun  luokan  vapautus  on 
saavutettu. 

Valpas. 


«  «  ^ 


MUSTALAISLEIRI. 


uvaelman  oudon  mä  nähdä  sain; 
näin  leirin  mä  Mustalaisten. 
Sulosilmäin,  lempenä  leimuavain 
näin  joukon  mä  miesten,  naisten. 


Nyt  kerron,  mitä  mä  siellä  näin 

ja  mitä  mä  korvin  kuulin. 

Sitä  tokkohan  muistan  ma  jälkeenpäin, 

mut  kerro  en  valheenhuulin: 

Ilonaurut  kaikui  ja  laulut  soi 
vihellyksien  vinkuessa, 
uus  hetkipä  uusia  riemuja  toi 
näin  raisujen  riemuitessa. 

Ja  kulkuri-immet  ne  keijuivat 
ja  ilmoja  vaipat  viiltää, 
hajahiukset  tuulena  leijuivat 
ja  säihkyen  silmät  kiiltää. 

Sulosuistapa  silloin  suukkoset  sai 
aropoiat  leikkien  lomaan, 
ja  tyttöset  tummat,  tottapa  kai, 
pojat  painalti  rintaan  omaan. 

Jo  saapui  ilta  ja  saapui  yö 
ja  kohta  on  aamun  koitto, 
vaan  vinhaan  vielä  ne  valtimot  lyö 
ja  jatkuu  sielujen  soitto. 

Mut  kaikesta  kumminta  sentään  on, 
mitä  muistan  ma  huimapäistä, 
se,  joka  myös  jutussa  varmint'  on: 
olin  itse  mä  yksi  näistä! 

Kössi  Lindström. 


^  ^  ^ 


ELVIIRA  VVILLMAN. 


'hfäkkiä  Elviira  Will- 
mannin  nimi  on  käy- 
nyt yleisesti  tutuksi  ja 
rakkaaksi  ja  Lyyli  sen 
on  aikaansaanut.  Se  se  vei 
voiton  kaikista  viime  kevään 
kuluessa  esitetyistä  uusista  ko- 
timaisista kappaleista.  »Ei  ole 
Minna  Canthin  ajoista  saatu 
nähdä  näin  voimakasta  ja  to- 
dellisuudesta temmattua  kuva- 
usta» tuumi  yleisö  ja  täytti 
Kansallisteaatterin  ilta  toisensa  perästä.fn  Erittäinkin  sy- 
vät rivit.  Ja  nyt  hartaudella  odottavat  ja  toivovat  jo- 
takin uutta  hänen  kynästään.  Ja  tässä  toivossaan  he 
eivät  suinkaan  pety,  sillä  Elviira  Willman  on  vielä  nuori 
ja  paljon  hänellä  vielä  on  sanottavaa.  Hän  katselee 
ihmiselämää  kuin  rikasta,  värillistä  kuvakirjaa,  jonka 
joka  lehdellä  on  draman  aiheita.  Mutta  hän  ei  suin- 
kaan tutki  sitä  vaan  välinpitämättömän  uteliaan  tähys- 
täjän tavoin,  vaan  koko  tulisen  luonteensa  hehkulla, 
koko  sydämmensä  säälillä. 

Lähteneenä  pikku  kaupungin  porvarillisestä  pii- 
ristä, on  hän  jo  hamasta  lapsuudestaan  nähnyt  sen 

pikkumaisuuden,  vanhoillisuuden  ja  puolisivistyksen, 
joka  siellä  vallitsee.  Ja  tämä  on  jo  aikaisin  herättänyt 
hänen  vastustamisvaistinsa  vireille  ja  tehnyt  hänestä 
kiivaan  taistelijan  yhteiskunnassa  vallitsevaa  valheelli- 
suutta, ulkokullaisuutta  ja  teeskentelyä  vastaan.  Mutta 
koska  hän  toisaalta  on  lähtenyt  kodista,  jota  aineelliset 
huolet  monta  kertaa  ovat  painostaneet,  on  hän  myös- 
kin aikasin  ruvennut  myötätuntoisuudella  katselemaan 
ja  ymmärtämään  yhteiskunnan  »lapsipuolia»  ja  heidän 
kovaa  kohtaloaan.  Heidän  taistelunsa,  surunsa  ja  kai- 
puunsa on  kuin  osa  hänen  omasta  itsestään.  Nämä 
puolet  esiintyvätkin  jo  hyvin  selvästi  »Lyylissä». 

Sangen  nuoresta  alkaen  on  Elviira  Willman  kir- 
joitellut. Vuorotellen  on  hän  koettanut  sepitellä  ru- 
noja, kertomuksia  ja  näytelmäkappaleita.  Sisällinen 
tarve  on  pakottanut  hänet  antamaan  ulkonaista  asua 
kaikille  niille  kuville  ja  tunnelmille,  jotka  ovat  liikku- 
neet hänen  mielikuvituksessaan.  Tuo  aatteiden  tulva 
on  estänyt  häntä  tavallisen  »dietin»  ylioppilaan  tavalla 
lukemasta  läksyjä  ja  konemaisesti  vastaanottamasta  mui- 
den valmiita  lauselmia.  Ja  niin  hänestä  ei  liioin  ole 
voinut  tulla  tuollaista  tutkintokynttilää,  jolla  on  kosolta 
kiitettäviä  arvolauseita  papereissaan  ja  sangen  vähän 
omatakeisia  ajatuksia  päässään. 

Hän  tutki  yliopistossa  ollessaan  etupäässä  kirjal- 
lisuutta ja  kieliä,  ja  opetteli,  voidakseen  oikein  syven- 
tyä vanhojen  mestarien  teoksiin,  latinaa  ja  kreikkaa, 
italian  ja  espanjan  kieliä,  joista  viimemainituista  kie- 
listä hän  myöskin  on  tehnyt  käännöksiä  suomalaista 
teaatteria  varten.  Ranskan  kielen  oppimista  varten  hän 
taas  on  oleskellut  Parisissa,  missä  hän  suurella  innolla 
seurasi  teaatterioloja.    Teaatteri  on  jo  näet  kauvan  ai- 

kaa  ollut  hänen  unelmiensa  luvattu  maa.  Siellä  hän 
itsekin  pari  vuotta  takaperin  koetteli  voimiaan  näytte- 
lijänä, mutta  kun  hän  kuitenkin  luuli  huomanneensa 
ettei  hänellä  ollut  kyllin  edellytyksiä  tätä  uraa  varten, 
jätti  hän  sen  jälleen.  Hyötyä  hänellä  tästä  lyhyestä 
näyttelijäajastaan  epäilemättä  kuitenkin  on  ollut.  Pal- 
jon hän  siellä  ollessaan  oppi  sellaista,  joka  on  tule- 
valle näytelmäkappaleen  kirjoittajalle  suuresta  arvosta. 

Koulutus  teaatteria  varten  on  myöskin  hyvä  val- 
mistus tulevalle  esitelmänpitäjälle,  jommoisena  Elviira 
Willman  tänä  syksynä  on  toiminut.  Hän  näet  on  ot- 
tanut osaa  Helsingin  Kansanopistokurssien  työhön  ja 
pitänyt  siellä  sarjan  esitelmiä  Shakespearista  ja  hänen 
teoksistaan,  joita  kuulijakunta  suurella  jännityksellä  on 
seurannut.  Niissä  on  ollut  eloa  ja  tulta,  paljon  runol- 
lista lentoa  ja  siveellistä  voimaa,  joka  on  antanut  niille 
aivan  omituisen  viehätyksen. 

Ajatuksien  rohkeus  ja  tunteiden  hehku  ei  suin- 
kaan ole  meidän  suomalaisten  vahvin  puoli,  mutta 
siksi  tekeekin  Elviira  Willmanin  tapaisen  henkilön  esiin- 
tyminen niin  sanomattoman  virkistävän  ja  raikkaan 
vaikutuksen.  Kun  jo  monta  kertaa  aivan  on  joutu- 
maisillaan  epätoivoon  kansamme  tulevaisuuden  suh- 
teen nähdessään  kaikkialla  laimeutta,  uneliaisuutta  ja 
saamattomuutta,  heräjää  toivo  taas  uudelleen  kun  huo- 
maa, että  samaisen  kansan  keskuudesta  kuitenkin  sil- 
loin tällöin  voi  nousta  henkilö,  jolla  on  tarmoa,  elin- 
voimaa ja  innostuksen  tulta. 


A  A  A 


NÄLKÄMAILLA. 


§ijyharmaana  levisi  maaliskuun  taivas  vaarojen  ja 
notkelmien  yli,  tuntui  ikäänkuin  sen  synkkä 
totisuus  lisäisi  ihmiskunnan  kärsimyksiä.  Ei 
väräystäkään  näkynyt  metsän  puissa,  jotka  juh- 
lallisina ja  äänettöminä  seistä  törröttivät  huurre 
puvussaan  lumen  taivuttamine  oksineen.  Keväisen 
ahavan  kovettamalle  hangelle  yöllä  satanut  pehmeä 
lumi  takeltui  kiinj  suksen  pohjiin  viivyttäen  kulkua. 
Vähän  väliin  täytyi  polkea  täräyttää  takellosta  suksista 
vähemmäksi,  vaan  ensi  pituutensa  sujuttuaan  nuos- 
keassa  lumessa  olivat  ne  taasen  yhtä  raskaat.  Hiki 
tihkui  otsalle  suuren  harmaan  lammasnahka  lakin  reu- 
nain  alta,  ja  ottipa  oikein  henkeen  siinä  vaaran  rin- 
nettä ponnistellessa.  Teki  mieli  heittäytyä  varvikkoon, 
luonnon  kirkkaan  kylmälle  vuoteelle  edes  hetkeksi 
nauttimaan  suuren,  jylhän  luonnon  komeudesta.  Teeri- 
parvi istua  kykötteli  kuusen  latvassa  vilkuillen  eteen- 
päin ponnistelevaa,  joku  joukosta  aina  tavan  takaa  rä- 
päytti siipiään  ikäänkuin  koetellen  niiden  kuntoisuutta 
siltä  varalta  jos  tuo  kulkia  aikoisi  rauhan  häiritä. 

Tuon  kaiken,  luonnon  juhlallisuuden  ja  viehkey- 
den läpi  soi  lakkaamatta  korviin:  eteenpäin,  eteenpäin! 
Tuolla  metsän  kätkössä,  mihin  viittaili  peittynyt  suk- 
sen latu  vain  heikkona  juovana,  sieltähän  piti  löytyä 
mökki,  ja  sen  asukkaina  yksi  perhe  elämän  onnesta 
osattomaksi  jääneestä  suuresta  joukosta.  Lähimmät 
naapurit  tiesivät  kertoa  näiden  salon  lapsien  olleen  jo 

kumminkin  kaksi  päivää  syömättömänä.  Se  oli  tuo 
tieto  joka  joudutti  eteenpäin.  Varmuuden  vuoksi  täy- 
tyi heilauttaa  konttia  koetteeksi  oliko  siellä  todellakin 
leipiä,  joita  ilman  tämä  käynti  mökissä  vain  katkeroit- 
taisi sen  asukkaita.  Pehmeän  hiljainen  kolaus  kuului 
kontista  leipien  vierähtäessä  toisesta  reunasta  toiseen. 
Eteenpäin,  eteenpäin!  uudistui  voimakkaammin.  Matka 
tuntui  loppumattomalta  vaikka  kilometri  väistyi  toisensa 
perästä  jälelle.  Pyrkipä  jo  mieleen  ajatus:  entäs  jos 
olisin  eksynyt.  Siitä  mielijohteesta  huolimatta  täytyi 
vaan  pyrkiä  eteenpäin,  vakuutettuna  eksymisen  mah- 
dottomuudesta, sillä  eihän  ollut  muita  latuja  lainkaan 
näkynyt  ja  tännehän  viimeisestä  talosta  neuvottiin. 
Yhtäkkiä  aukenikin  metsän  reuna  ja  edessä  näkyi  laaja 
varvikkorinne.  Huraus  vaan  kun  sen  yli  myötämäkeä 
toiseen  metsän  reunaan  sukset  kiidättivät.  Siinähän 
se  oli  puron  uomakin  edessä,  jonka  yli  talossa  neu- 
vottiin, ja  heti  sen  takaa  piti  mökinkin  alkaa  näkyä. 
Kotvan  hiihdettyä  aukeni  eteen  aidattu  pelto  asutuk- 
sen todistajana.  Ja  oikein;  tuoltahan  pellon  takaa  var- 
vikosta kohosi  sinervää  savua.  Yhä  vinhempään  vauh- 
tiin heilauttelivat  jalat  suksia,  kunnes  mökin  edessä 
saivat  potkun  irtautua  ja  pysähtyä. 

Edessä  oleva  mökki  oli  yksi  niitä  kurjia  hökke- 
lejä joita  sydänmaillakin,  keskellä  rakennusaineiden 
aarreaittaa,  löytyy  sangen  paljon.  Ikkunan  tehtävätä 
toimittava  pieni  neliömäinen  reikä  oli  tukettu  lasin  ase- 
mesta leveillä  päreillä.  Ovi  mökkiin  oli  auki  ja  tup- 
rusi siitä  ulos  sakea  savu,  ilmaisten  tuvan  »sisään- 
lämpiäväksi». Räystästä  vasten  vierettäin  pystyyn  ase- 
tetut riuvut  muodostivat  eteisen,  josta  tietenkään  ei 
tuiskulla  suojaa  ole. 

Astuin  sisään.  Tuvassa  olevan  sakean  savun 
läpi  vain  vaivalla  voin  eroittaa  ihmisiä.  Tervehdittyäni 
vasta  pitkän  äänettömyyden  jälkeen  sain  vastauksen. 
Vieraan  odottamatoin  ilmestyminen  näkyi  asukkaat 
saattaneen  hämilleen.  Astuin  peremmälle  paremmin 
nähdäkseni  sisällä  olijoita.  Sairaan  näköinen  emäntä 
istui  matalalla  jakkaralla  vuoleskellen  kuoria  pihlajoista, 

joita  oli  hänen  vieressään  lattialla  iso  kasa.  Tyynenä, 
melkeinpä  elottomana  tähysti  hän  minua  paksun  sini- 
sen savun  läpi.  Ikkunan  tapaisen  edessä  istui  tappu- 
roita kehräämässä  nuori,  noin  16  vuotias  tyttö.  Hä- 
nestä näytti  tuloni  vastenmieliseltä,  luultavasti  kehno- 
jen pukimiensa  vuoksi.  Vaikka  hän  näytti  häpeävän, 
ei  hänen  sinertävän  kelmeät  poskensa  osoittaneet  vä- 
häistäkään veren  liikuntoa,  niin  pitkälle  oli  jo  nälkä 
hänessä  vaikuttanut.  Ensin  koetti  hän  piiloutua  tap- 
purakuontalonsa  taakse  samalla  siirrellen  nuttunsa  rie- 
kaleita ihonsa  alastomien  kohtien  verhoksi,  siten  saat- 
taen vaan  toisen  kohdan  paljaaksi  peitetyn  asemesta. 
Pitemmältä,  kun  mitä  pikaiseen  silmäykseen  tarvitaan, 
en  voinut  häntä  katsella.  Sitävastoin  sattuivat  silmäni 
alun  toisella  kymmenellä  olevaan  poikaan,  joka  totisena 
istui  tuvan  nurkkauksessa  penkillä  paljaat  jalat  allaan 
ja  sylissään  pieni  koiran  pentu,  jonka  selkää  hän  har- 
voin vedoin  kädellään  siveli. 

—  Mitäs  sitä  taloon  kuuluu,  kysyin  puhelun 
aluksi? 

—  Tuossahan  tuota  on  värjötelty,  vastasi  emäntä 
konemaisesti,  työntäen  pihlajan  kuoret  sylistään  lat- 
tialle. 

—  Missäs  teiltä  on  isäntä? 

—  Sinnehän  se  kirkolle  tästä  lähti  niiden  »kome- 
tiian»  herrain  luokse. 

—  Lehmillekin  laitetaan  siinä  päivällistä,  sanoin 
vihdoin  hetken  äänettömyyden  perästä.  Tuntui  niin 
kovin  tukalalta  tunkeilla  toisten  asioihin  mutta  täytyi- 
hän sitä  koettaa  lähennellä  pääasiata  jollakin  tavalla. 
Eloisuutta  en  tahtonut  mitenkään  saada  kyselyilläni 
emäntään,  kuivina  tulivat  vastaukset.  Viimeiseen  huo- 
mautukseeni puuttui  hän  kuitenkin  hiukan  vilkkaammin 
puhellen: 

—  Sehän  se  tässä  onkin  surkeinta  kun  eläin- 
raukatkin  ovat  saaneet  kärsiä  tämänlaisella  ruualla  ai- 
kasesta  syksystä  asti,  ja  nytkään  ei  ole  ollut  viikko- 
kauteen niille  muuta  antaa  kuin  näitä  kuoria. 

—  Montakos  teillä  on  elukoita,  kysyin? 

—  Eihän  niitä  olis  heinillä  ruokittavia  kun  kaksi 
lehmää  ja  ruuna  pahanen,  joka  jo  sekin  on  niin  huono 
ettei  tielle  kykene.  Olisi  ukkokin  sen  ehkä  tarvinnut 
kylällä  käydessään  vaan  eihän  se  enää  olis  sieltä  ta- 
kasin jaksanut. 

—  Ettekös  te  ole  saaneet  agronoomin  jauhoja? 

—  Eihän  me  niitä.  —  Mistäs  kaukaa  se  vie- 
ras on? 

—  Helsingistä. 

—  Vai  Helsingistä.  Eipä  meillä  ennen  niin  kau- 
kaisia vieraita  ole  milloinkaan  käynyt.  Tukkiherrojakos 
sitä  ollaan? 

—  Eikös  mitä.  Läksinpähän  katselemaan  mitenkä 
täälläkin  maailman  kulmalla  päivästä  toiseen  päästään. 

—  Vai  ihan  sitä  vasten. 

—  Neuvovat  tuolta  kylältä  teilläkin  käymään. 

—  Huonoahan  se  on  elämä  meillä  jos  muual- 
lakin. 

—  No  minkästähden  teille  ei  ole  agronoomin 
apuja  annettu? 

—  Eihän  ne  ole  antaneet  kun  ei  meidän  mökille 
ole  »kontrahtia»,  eikä  sitäkään  tukkiyhtiöltä  saada. 

—  Onkos  teitä  muuten  autettu  koko  talvena. 

—  Antoivathan  ne  pitäjän  herrat  kerran  10  kiloa 
jauhoja,  mutta  mitä  senvertasesta  lähtee,  ja  kun  tekee 
vielä  mieli  vähistäänkin  riputtelemaan  kuorien  sekaan 
eläimille. 

—  Olettekos  itse  tarvinneet  ruokaväliänne  mi- 
tenkä pitkäksi  jatkaa?  Tähän  kysymykseeni  en  saa- 
nutkaan enää  vastausta.  Itku  katkasi  emännältä  pu- 
helun. Heti  arvasin  naapurien  kertomuksen  todeksi, 
he  kun  arvelivat  »ettei  ainakaan  eilen  ja  tänäpäivänä 
ole  Hihusen  mökissä  mitään  syöty».  Kysyin  kuitenkin 
vielä: 

—  Ehkäpä  nytkin  lienette  olleet  syömättä  jo  pi- 
temmän aikaa? 

—  Eihän  sitä  vielä,  sanoi  emäntä  hiukan  rau- 
hoittuneena, muuta  kuin  eilinen  päivä.  Toisiltana  tässä 
vielä  vähän  syötiin. 

Kauvempaa  en  malttanut  viivytellä,  otin  kontin 
selästäni  ja  kaivoin  siitä  vähäiset  evääni,  ainoastaan 
pari  leipää  sekä  puoli  kiloa  voita  ja  laskin  ne  pöydälle. 
En  ikinä  voi  unhottaa  sitä  väläystä  mikä  näkyi  emän- 
nän katseessa  nähtyään  nuo  kaksi  leipää.  Kehotin 
heitä  syömään  ja  nyt  tyrskähtivät  tytär  sekä  poika 
vuorostaan  itkemään,  eikä  se  paljoa  puuttunut  enää 
minultakaan.  Annokseni  vaikka  olikin  pieni  sai  se  nuo 
nälkiintyneet  salon  lapset  hämilleen.  Kului  kotvan  en- 
nenkuin äiti  rupesi  änkytellen  kiittelemään: 

—  Tuhannet  kiitokset  —  Jumala  kai  teidät  lähetti 
juuri  nyt  kun  tullessanne  tässä  puheltiin  että  kuolla 
sitä  täytynee  jos  ei  se  ukkokaan  sieltä  mitään  tuo 

ja  vielä  kun  on  voitakin,  jota  ei  meidän  mökissä 
ole  ollut  sitte  sulan  kesän,  paljas  vesi  vaan  särpimenä 
myrkyllisen  akanaleivän  kanssa  koko  talven. 

—  Onkos  teillä  niitä  viime  kesän  eloja  sitte  riit- 
tänyt näihin  asti,  kysyin? 

—  Eikö  mitä  —  kun  on  tehty  ihmisille  töitä 
niin  niillä  ovat  palkan  maksaneet. 

—  Ovatkos  nuo  niitä  hätäaputöitä,  kysyin  tap- 
purakehruuksia? 

—  Niitähän  ne  ovat,  mutta  niistäkin  tulee  niin 
kovin  vähän  näinkin  monelle  hengelle. 

—  Mitenkäs  niistä  maksetaan? 

—  Viime  kesäisiä  elojahan  ne  yksinomaan  niistä 
antavat. 

Nähtyäni  heidän  jokaisen  kovin  kehnot  pukimet, 
pälkähti  mieleeni  ajatus  hankkia  jokaiselle  uudet  ja 
ehjät.  Senpä  vuoksi  päätinkin  tulla  takasin,  en  kui- 
tenkaan heille  mitään  puhunut  aikeistani,  tein  lähtöä 
ja  sanoin  hyvästit.  Hiljaisen  nöyrinä  tulivat  lapsetkin 
jäähyväisiksi  kättelemään. 

Asetin  vielä  tuvan  edessä  suksia  jalkaani  kun 
kuulin  avonaisesta  ovesta  mitenkä  lapset  melkein  yh- 
destä suusta  sanoivat  »nyt  syödään  äiti».  Jos  läsnä- 
ollessani  he  pidättivät  itseänsä,  tiesin  heidän  nyt  mal- 
tittomana häärivän  leipien  ääressä.    Näkemäni  puute 

sai  käteni  lujasti  pusertamaan  sauvoja  sekä  jalat  vin- 
haan suksia  potkimaan. 

Päästyäni  taloon  jossa  kyytimieheni  odotteli  läh- 
dettiin heti  taivaltamaan  kirkolle.  Kahdeksan  kilomet- 
rin taival  oli  kahlattava  alussa  ihan  umpea  korpea 
päästäksemme  suorinta  tietä  selvälle  ajotielle.  Entisiä 
jälkiä  kulkien  olisi  tullut  tehtäväksi  kiertoa  kolmatta 
peninkulmaa.  Hitaasti  astuskeli  ruuna  umpinietoksessa, 
reki  kallisteli  puolelle  ja  toiselle,  ei  kuitenkaan  kaatu- 
nut. Tuskalloisen  hitaasti  kävi  kulku  mutta  päästiin 
siitä  viimeinkin  avotielle.  Istuttuamme  reessä  yhtämit- 
taa seitsemättä  tuntia  saavuttiin  myöhään  illalla  kir- 
kolle. 

Varhain  aamulla  olin  jo  liikkeellä  ostelemassa  ta- 
varoita seuraavata  salomatkaa  varten.  Siellä  kylällä 
kierrellessäni  näin  salolle  vievän  tien  risteyksessä  pie- 
nen ryysyisen  äijän  tallustelevan  eteenpäin,  oppaani, 
joka  oli  eilinen  kyytimieheni,  neuvoi  hänen  olevan 
Hiltusen,  sen  leivättömän  mökin  isännän.  Mitään 
kantamusta  ei  hänellä  ollut,  joten  arvasin  hänen  tur- 
haan tehneen  kumarrusmatkan  »hätä-herrain»  luokse. 
Ukko  oli  jo  siksi  etäällä  että  en  viitsinyt  peräänsä  läh- 
teä kävelemään,  jonka  yrityksen  jätin  siitäkin  syystä 
kuin  tiesin  huomenna  hänet  tapaavani. 

Yhdessä  puodissa  oli  reserviläisten  käyttämättö- 
miä sinellejä  myytävänä  ostin  niitä  kolme,  Hiltus-ukolle 
sekä  pojalle  pukukankaaksi.  Vein  ne  räätälille  ja  sitte 
hankin  puvun  äidillekin  ja  tyttärelle,  sekä  näiden  li- 
säksi vielä  muutamia  vaatekappaleita  muille  näkemil- 
leni tarvitseville.  Saatuani  tarpeelliset  valmistukset  teh- 
dyksi kiertelin  loppupuolen  päivää  käsityökoululla  ja 
lastenkodissa  kunnan  lääkärin  opastamana. 

Seuraavana  aamuna  istuin  jo  täysinäisessä  reessä 
matkalla  salolle.  Kuormana  oli  jauhoja,  ryynejä  sekä 
vaatteita.  Vaikka  reki  oli  aivan  kukkuroilleen  ahdettu 
tavarata,  tiesin  sen  haihtuvan  tarvitsevain  paljouteen 
nähden  kuin  tuhka  tuuleen. 

Samana  päivänä  en  enää  ehtinyt  Hiltuselle  mutta 
seuraavana  aamuna  hiihdin  sinne  jo  varhain.  Saatu- 


Kovan  onnen  lapsi  Kuhmoniemen  pitäjän  Lentiiran  kylästä,  nimeltä 
Kalle  Vihtori  Kallenpoika  Anttonen.  Poika  on  syntynyt  kesäk.  27  p:nä  1891 
ja  valokuvattu  helmik.  tänä  vuonna.    Hän  on  nälän  eikä  taudin  kuihduttama. 

aan  jokainen  puvun  jäivät  he  mykkinä  tuijottamaan 
niihin  känäinkin  epäillen  niitä  todellisiksi.  Ukko  suli 
ensiksi  puheluun,  ihaillen  sarkasta  nuttuaan  ja  päivi- 
tellen  tätä  onneaan,  kuin  18  vuoteen  ei  ollut  minkään- 
laista uutta  vaatetta  itselleen  saanut.  Ei  ollut  vähempi 
äidin,  eikä  lastenkaan  riemu.  Tytölläkin  kuului  nyt 
saamansa  puku  olevan  ensimäinen  uusi  eläissään. 

Päästyään  hiukan  tointumaan  ensi  ilostaan  an- 
noin ukolle  10  markkaa  heinäin  ostamista  varten  elu- 
koille ja  neuvoin  naapuritalosta  hakemaan  heille  vara- 
tut 10  kiloa  jauhoja  sekä  2  kiloa  ryynejä.  Nytkös  al- 
koi uusi  ihmettely  ja  kiitteleminen.  Siunailivat  minua 
joka  muka  Jumalan  lähettämänä  tulin  heidän  salolleen. 
Silloin  loppui  malttini.  En  voinut  olla  suoraan  selittä- 
mättä asiata.  Nuo  salon  lapset  uskoivat  sen  ja  että  mi- 
nut olivat  lähettäneet  vain  köyhät  etelässä,  joilla  toki 
tällä  kertaa  ei  ollut  niin  kovaa  hätää  kuin  osaveljillä  ja 
sisarilla  sydänmaan  saloilla.  He  vakuuttivat  vielä  ettei 
herrat  ja  heidän  lähettinsä  viitsikään  korpiin  itseään 
vaivata  nälän  tähden. 

Mieli  kuohuksissa  läksin  mökistä.  Sen  asukkaat 
jokainen  seisoivat  tuvan  edessä  katsellen  jälkeeni  niin- 
kauvan  kunnes  painuin  näkyvistä  varvikkoon.  Sano- 
mattoman kevyeltä  tuntui  mieli  tietäessä  ainakin  yhden 
perheen  olevan  tällä  hetkellä  tyytyväinen  laajalla  nälkä- 
salolla. 

Kaarlo  Luoto. 


PALKEEN  VÄÄNTÄJÄ. 


Hän  vääntävi,  vääntävi  hiljalleen^ 

pajapalkehen  vauhtipyörää 

ja  ilma  se  vinkuen  vitkalleen 

kivihiihssä  hehkua  hyörää 

—  ja  vääntäjä  ah  johon  tuijottaa 

jos  rauta  se  punaisna  kuumottaa. 

Hän  kyttyräselkä  ja  raihnainen 
on,  vanhus  ja  harmajahapsi, 
ja  mestarin  oppilaspoikanen 
se  hänen  on  lapsosenlapsi, 
ja  poikansa  seppänä  myöskin  on 
ja  voimakas  moukarin  nostohon. 

Hän,  vanhus  jaksanut  takoa  ei, 
niin  palkehen  vääntäjäksi  pääsi; 
työ  raskas  ja  vanhuus  voimat  vei 
ja  lepohon  luontokin  sääsi 
vaan  köyhyys  suonut  ei  päätty- 
vän työn 

vaikk^  kasvoissa  enne  on  kuolon 
yön. 

Ja  mestari  armotta  ärjyy  vain, 
jos  ahjossa  kyllin  ei  tulta: 
ma  tuostakin  äijästä  kuulla  sain 
»syö  leipänsä  laiskana  multa». 
Sen  tyynenä  kuulevi  vanhus  vaan, 
yhä  hiljaisna  vääntävi  paljettaan. 

Vaan  harvaanpa  vakaana  virkkaa 
hän: 

»sun  työssäsi  harmeni  hapsen, 
kun  nälkäisnä  raadoin  ikäni  tän 
ja  työssäsi  nääntyvi  lapsen. 


Sun  tähtesi  voimani  menivät, 
sun  tähtesi  isäni  elivät. 

Me  pyöränäs  olemme  ollehet  vaan 
ja  raadeltu  raskasta  työtä, 
et  aikoa  antanut  harkintaan, 
miksi  rautahan  täydymme  lyödä? 
Meit^  ihmisiks^  tuskin  tiedettiin, 
ei  muuten  kuin  työssä  siedettiin». 

Nyt  mestari  poistuu  äkeissään, 
—  vaan  puhetta  jatka  vi  ukko 
ja  pystyhyn  huojuvan  nostaa  pään, 
on  murtunut  huulilta  lukko, 
ja  silmät,  ne  oudosti  säihkyää 
ja  suustansa  kuuluvi  enne  tää: 

»Te  nuoret  lapseni  toivokkaat, 
pois  nouskaa  sorron  alta! 
Käsivarret  teillä  on  tarmokkaat 
sen  murtaa  mahtava  valta. 
Työn  orja  ei  ihminen  olla  saa, 
se  luotu  on  varten  parempaa. 

Tie,  jota  me  olemme  kulkeneet, 
nyt  tunnen,  se  oli  väärä: 
vain  harvojen  hyödyksi  toimi- 
neet — 
se  elomme  ei  ole  määrä! 
Vaan  toisen  ajan  jo  koittavan  näin, 
sen  valonkin  vilkkuvan  tänne 
päin ! » 

Nyt  vaieten  vanhus  seisahtuu, 
ja  pyörä  ja  hiiloskin  hiiltyy. 

hän  liiku  ei,  pyörähän  nojautuu, 
ja  lapsien  silmä  se  kiiltyy. 
Hän  päätti  jo  raadannan  raskaan 
työn 

ja  saavutti  rauhasen  kuoleman 
yön. 

* 

Kun  mestari  saapuvi,  huutaa: 
»Pois! 

Pois  viekää  hyödytön  ruumis! 
Ei  itkuhun  aikaa  nyt  tuhlata  ois, 
pian  sammuvat  hiiletkin  uunis\ 


Sä,  poikansa,  isäsi  paikalle  käyt 
jo  heikolta  moukarin  varressa 
näyt. 

Vaan  poikapa  valmis  on  vastaa- 
maan, 

sanat  sattuvat  huulilta  pääsi: 
»käyn  toista  paljetta  painamaan 
sen  tehtävän  taattoni  sääsi. 
Pois  murtaa  sortajavaltasi  sun, 
se  työnäni  eespäin  ompi  nyt 
mun». 

Emil  Elo. 


«  «  « 


G.  F.  STOCKIIM  0.  Y. 


\ 


Helsingissä 


I 


Parhaat 
tavarat 


Halvat 
hinnat 


Suuri 
valikoima 


Vakuutusosakeyhtiö 


KALEVA 


^  %  Helsingissä 

myöntää  henkivakuutuksia,  kansanvakuutuksia,  myö- 
täjäisvakuutuksia,  elinkorkovakuutuksia  ja  jälkeen- 
elokorko-  (eläke-)  vakuutuksia. 

Yhtiön  rahastot  olivat         1902:  A 


Vakuutusrahasto  Smk.  15,224,686 

Pohja-  ja  takuurahasto  .....  »  2,000,000: 
Vara-  ja  voitonjakorahasto   ....       »  1,600,000 

Yht.  Smk.  18,824,686:  64 

Yhtiö  on  kaikkiaan  maksanut  vakuutetuille: 

Kuolemantapauksista   Smk.  9,512,269:  55 

EHnkorkoja   »  1,773,484:  53 

Myötäjäisvakuutuksia   »  333,500:  97 

Pääomanvakuutuksia   »  494,802:  13 

Voitto-osuuksia    .   »  1,416,706:  41 

Yht.  Smk.  13,530,763:  59 

Yhtiö  on  maksanut  osakkaille  Smk.  1,281,700:  — . 

Vuonna  1902  vaakuutetuille  jaettu  voitto-osuus  tekee 
Smk.  267,420:  70,  joten  siitä  vanhemmille  vakuutuksille 
tuleva  voitto-osuus  vähentää  vakuutusmaksuja  yli  35  Vo- 


POHJOLA  p 

välittää         JH  i 


alovakuutuksia 


Osakepääoma:  5  milj.  in:kaa. 


Ediallisimmat  ehdot. 


Tpaturmavakttutuksia 
v«»a  KULLERVO 

HUOM.!  Monelle  kymmenelle  hengelle  maksettiin  viime 
vuonna  vahingonkorvausta  KULLERVOSSA  sen  johdosta 

että  heille  oli  sattunut  tapaturma  ajaessaan  maantiellä. 
Vakuutusmaksu  on  ainoastaan  20  mk.  vuodessa  10,000  mar- 
kan vakuutuksesta. 


Suomen  Gummitehdas  Osakeyhtiö 


Kalosseja, 

Päällyskenkiä  ja  Urheilu- 
kenkiä 

Konehihnoja, 
(valmistetut  amerikkalai- 
sen tav.  mukaan)  gummi- 
päällisellä  eH  ilman  sitä 

Gumtniletkuja, 
höyryä,  vettä,  ilmaa,  kaa- 
sua, happoja  y.  m.  varten 

Spiraaliletkuja 

Puuvillaletkuja, 
paloruiskuja  varten,  sisä- 
puolelta gumitettuja 

Pyörärenkaita, 
ajoneuvoihin 


valmistaa : 


Gumtnisia 

pumpunventtiilejä,  laat- 
toja, nyöriä,  pesu  y.  m. 
valssien  päällisiä,  kork- 
kia, tivistysnauhoja,  pal- 
loja, biljaardivalleja  y.  m. 

Separaattorirenkaita 

Block,  MiesreikäjaTuks- 

pakkausta.  Jenking,  to- 
toniitti-  ja  n.  k.  ameri- 
kalaista  höyrypakkausta 

Raaputusgummia 

merkki  »Karhu» 
y.  m.,  y.  m. 


PATRl  A 


Palovakuutus-    ^       X  T  X  T  I  A 
osakeyhtiö  ^    M  1^  M/\ 

^     Helsingissä  ^  Unioninkatu  N:o  25  ^ 

1^  myöntää  i\ 

W    PALOVAKUUTUKSIA  W 

mk      Kotim/aineriL  Vtitiö     ^    Määrätyt  mk 
T    tialvat  val^TjitJLttismakrstit.    Y 

Tapaturma-vakuutus  osakeyhtiö  ^"<r"^5 — 

Helsingissä 
Unionink.  N:o  25 

myöntää  Tapaturmavakuutuksia. 

Patria  on  yli   11,000  ilmoitetusta  tapaturmasta 
maksanut  ja  varalle  pannut  noin  Smk.  1,500,000. 

Suomen  Käsityön  YstäDät 

Unionink.  23,  2  kerros.   Telef.  22  20 

toimittaa  kaikenlaisia  koruompeluja  ja  kutomatöitä  sekä  antaa 
opetusta  gobeliini  eli  kuvakutomisessa. 

Valokuvauskoneita  ja  -tarpeita 

Kinematograafeja  (eläviä  kuvia), —  Fonograaffeja,  —  Taika- 
lyhtyjä ja  kuvia  kymmeniä  tuhansia,  melkeinpä  joka  paikasta 
maailmaa.  —  Valokuvauksen  oppikirja  1  m.  50  p.  —  Valokuvaus- 
tarpeitten  hintaluettelo  50  p. 


Apollon 


Valokuvaustarpeitten  kauppa 

K.  E.  Stählberg,  Helsinki,  Aleksanterink.  13. 


Amerikaan,  Afrikaan  ja 
Austraaliaan 


matkustaville  tarjoaa  ehdottomasti  nopeimman,  mukavimman,  helpoimman  ja  var- 
mimman ylimatkan  Suomen  Höyrylaiva  Osakeyhtiö  Helsingissä,  joka  yhtiö 
tähän  nähden  on  yhteydessä  seuraavien  maailmankuulujen  höyrylaivalinjoj en  kanssa: 

AMERIKKAAN  Allan,  American,  Ankhor,  Beaver,  Cunard,  Dominion,  State, 
Skandinavian-Amerikan  ja  White  Star  linjojen  kanssa. 

ETELÄ-AFRIKKAAN  Union-Castle  linjan  kanssa. 

AUSTRAALIAAN  ja  UUTEEN  ZEELANTIIN  Orient  linjan  kanssa.^ 

Matka  Suomesta  Englantiin  tapahtuu  Suomen  Höyrylaiva  Osakeyhtiön  vasta- 
rakennetuilla,  nopeakulkuisilla  postilaivoilla  „Arcturus"  ja  „Polaris"  jotka  vuo- 
rotellen joka  keskiviikko  kl.  4  j.  p.p.  lähtevät  Hangosta  Hulliin  Köpenha- 
minan  kautta.  Sisustus  siirtolaisia  varten  näillä  upeilla  laivoilla  voittaa  täydellisesti 
kaiken  sen  mitä  Suomalaiset  laivat  tällä  alalla  tähän  asti  ovat  saavuttaneet  ja  voi- 
nevat ne  useammassa  kuin  yhdessä  suhteessa  kilpailla  niiden  mukavuuksien  kanssa, 
joita  uusimmilla  valtamerihöyryillä  tarjotaan.  Niinpä  on  eri  osastot  miehiä,  naisia 
ja  nainutta  väkeä  varten.  Kukin  näistä  osastoista  on  taas  puolestaan  jaettu  pie- 
nempiin hytteihin,  jotka  ovat  varustetut  mukavilla  rautaisilla  makuulavoilla  ja  aiotut 
6  hengelle  tai  useammalle.  Jokainen  siirtolainen  saa  käytettäväkseen  madrassin, 
päänalusen  ja  peitteen,  joita  usein  uudistetaan.  Sähkövalaistusta  on  kaikkialla. 
Kummassakin  laivassa  on  päällysmies  kolmatta  luokkaa  varten  ja  voivat  siirtolaiset 
tarpeen  vaatiessa  kääntyä  hänen  puoleensa. 

Tämän  lisäksi  välittää  vanhastaan  hyväksi  tunnettu  höyrylaiva  „Urania**  lii- 
kettä samalla  linjalla,  lähtien  Hangosta  joka  toinen  lauantai  ilta. 

New-Yorkissa,  Bostonissa  ja  Quebec'issä  ottavat  matkustajia  valtamerihöyryjen 
saapuessa  vastaan  suomea  ja  ruotsia  puhuvat.  Suomen  Höyrylaiva  Osakeyhtiön  asia- 
miesten, herrojen  Hornborg  &  C:on  konttoreista  (osote:  24  State  str.  New- 
York,  73  Hannover  Str.  Boston  ja  121  Vinsdor  Str.  Montreal),  lähettämät  henkilöt, 
jotka  avustavat  matkustajia  tarpeellisilla  neuvoilla  ja  ilmoituksilla. 

Huom.!  Suomen  Höyrylaiva  Osakeyhtiöllä  on  tilavia,  hyvin  sisustettuja  öiir- 
tolaismajoja  Helsingissä,  Vaasassa,  Kokkolassa,  Hyvinkäällä  ja  Hangossa,  joissa 
ne  matkustajat,  joilla  on  piletti  yhtiön  laivoilla,  saavat  vapaan  asunnon.  Majatalo 
Hangossa  on  uudestaan  rakennettu  vuonna  1902,  yhtiön  omassa  talossa  ja  on  siellä 
makuusijoja  800  hengelle. 

Yhteydessä  tämän  kanssa  huomautetaan,  että  Suomen  Höyrylaiva  Osakeyhtiö 
ollen  pääasiamiehenä  yilä  mainituille  laivalinjoille  yksin  on  oikeus  myydä  pilettiä 
Ameriikkaan,  joko  sitten  itse  tahi  valtuutettujen  asiamlestensä  kautta,  joista  on 
allamainittu  luettelo.  Matkustajia  kehoitetaan  sentäbden  tarkasti  huomaamaan,  että 
piletti  on  yhtiön  laivoille  ja  sisältää  yhtiön  nimen.  Vastaisessa  tapauksessa  ei  mat- 
kustaja tule  lähetettyä  Englantia  kauvemmaksi  sinne  saavuttua. 

Koska  ei  passia  enää  anneta  Hankoosta,  kehoitetaan  matkustajia  hankkimaan 
sen  kotipuolestaan. 

Lähempiä  tietoja  antavat  ja  suoranaisia  pilettejä  myyvät  ainoastaan 

Suomen  Höyrylaiva  Osakeyhtiö, 


Helsingissä, 


tai  sen  asiamiehet 


Hangossa 

Kemissä 

Kokkolassa 

Kotkassa 

Kuopiossa 

Kristiinankau- 
pungissa 

Loviisassa 

Maarianhami- 
nassa 

Oulussa 

Pietarsaaressa 


S.  H.  O,  Siirtolaiskonttori 
Hra  H.  H.  H.  Halonen 
»    A.  Strömberg 
>     Karl  Boström 
S.  H.  O.  Siirtolaiskonttori 

Hra  Hugo  Sjöblom 
»  Joh.  Gust.  Wikeström 

P.  K.  Hansen 
E.  Winckelmann 
Karl  Friborg 


Porissa  Hra 
Raahessa  » 
Raumalla  Hrat 

Seinäjoella  Hra 
Tampereella  » 
Turussa  » 
Uudessa  Kaar- 
lepyyssä  » 
Vaasassa  » 
Viipurissa  >> 


Ivar  Sjöblom 
J.  G.  Wallin 
Fr.  Grundström 

&  C:o 
K.  J.  Hallongren 
Ivar  Sjöblom 
Joh.  Gust.  Wike- 

ström 
J.  H.  Holstius 
Hugo  Sjöblom 
F.  Michelsson 


H.  W.  LILIUS 

Rahai  n  perimis-  sl« 
&  Kiinteimistöjen 
*  Välitystoimisto 

*  * 

Helsinki,  Mikonk.  N:o  3 

(Pohjolan  talo) 

Puhelin  2770 

Toimittaa  rahainperimi- 
siä   kaikkialla  maassamme 
(pienempiäkin  määriä).  Vä- 
littää kaupunkitalojen  kuin 

^^^^^^ 

myös  maatilojen  kauppo- 
ja.   Hankkii  lainoja  sekä 
toimittaa  kaikkia  alalleen 
kuuluvia  liikevälityksiä 

joutuisaan  ja  kohtuullisella 
palkkiolla. 

Valokuva-albumeja 


Näköala- kortteja 
N  äköalakortti- ai  burneja  y.  m.,  y  m. 

JOULUNÄYTTELY 

1  p:stä  joulukuuta 

Dahlbergln  Paperikaupassa 

Helsinki 

Aleksanterink.  15.  —  Pohjois  Esplanaatink.  23. 


Kellot, 

korjaukset  ja  silmälasit  halvim- 
malla. Parhaita  Sveitsiläisiä  kel- 
loja halvimmalla.  Herättäjiä  5:  50, 
jousi  2:  25,  lasi  60  penniä. 

Axel  Johansson, 

Itä-Heikink.  3,  piharak.  Tel.  2419. 


Polttakaa  ainoas- 
taan  alkuperäisiä 

paperossia  puuimukkeilla,  jotka  valmistetaan  hienosta  Turkin  tu- 
pakasta.   Hinta  ainoastaan  30  p.  laatikko. 

Tupakkatehdas  „FENNIA"  Helsingissä. 

Karttakaa  Viipurilaista  jäljennöstä.  Telef.  2664. 


Työmies 


Kustannuksellamme  on  ilmestynyt: 


Suomen  Perustuslait.  Otavan  Asetuskokoelma  N:o  1. 
Hinta  — :  35.    Karton.  1:  25.    Koruk.  1:  75. 

Tekstin  selvittämiseksi  on  Lakit.  t:ri  J.  K.  Paasikivi 
varustanut  kirjan  muistutuksilla. 

Isien  Ääni.  Hinta  nid.  — :  85.  Kart.  1:  — .  Koruk.  2:  25. 


Sarjassa  Otavan  Asetuskokoelma  m.  m. 

N:o  5.  Osuustoimintalaki  y.  m.  siihen  kuuluvia 
säännöksiä.    Hinta  — :  60. 

N:o  9.  Laki  osakeyhtiöistä  ynnä  säännöksiä 
muista  yhtiöistä  sekä  kaupparekisteristä-,  toi- 
minimestä  ja  prokurasta.    Hinta  — :  60. 

N:o  10.  Elinkeinolaki  ja  työväensuojelusta  kos- 
kevat asetukset.    Hinta  85. 

N:o  11.  Työväen  vakuutusta  ja  työntekijäin  apu- 
kassoja  koskevat  asetukset.    Hinta  — :  80. 


SarjassaYhteiskunnallisia  kysymyksiä  m  m. 

N:o  4.  Valfrid  Vasenias,  Sanomalehdistön  suhde 
yleisöön.    Hinta  — :  50. 

N:o  6.  Valfrid  Vasenias,  Suhteellisesta  edustuk- 
sesta.   Hinta  1:  25. 

N:o  7.  K  /.  Stählberg,  Äänioikeusliikkeitä  ulko- 
mailla.   Hinta  1:  25. 

Nro  8.  Martti  Ruuth,  Kirkko  ja  yhteiskunnalli- 
nen kysymys.  Kuvaus  Saksan  evankeelissosialisesta 
liikkeestä.    Hinta  1:  25. 

N:o  14.  Rakhmetow,  Venäjän  työväestön  nykyi- 
nen asema.  Tekijän  käsikirjoituksesta  suom.  Ar- 
vid Järnefelt.    Hinta  1:  75. 


Kustannuksellamme  on  alkanut  ilmestyä 
huomattavat  vihkoteokset: 

3.  a  Snellmanin  Eiama 

Kirjoittanut  Th.  Rein.   «  Kuvitettu 

Toinen  täydellinen  ja  tarkastettu  painos.  Erittäin  huo- 
keaan hintaan  26  vihkoa  ä  50  p:niä.  Teoksen  kokonaishinta 
on  siis  vihottain  tilattuna  vain  13  m:kaa.  Ensi  painos  maksoi 
vihottain  23:  — ,  valmiina  25  m:kaa. 

Tämä  teos  on  Suomen  kansallisen  herättäjän  elämäkerta,  sivis- 
tyshistoriallinen  kuvaus  maastamme  viime  vuosisadalla,  valtio- 
elämämme  elpymisen  historia.  Teos  on  yleisesti  tunnustettu  ole- 
van paraimpia  mitä  maassamme  on  milloinkaan  kirjoitettu. 

Tämä  mitä  laajimmalle  lukijakunnalle  aiottu,  joka  kotiin  han- 
kittava kansallisteos  ilmestyy  26:ssa  vihkossa,  säännöllisesti  kaksi 
vihkoa  kuukaudessa.  Vihko  on  kooltaan  yleensä  3,  usein  4  ark- 
kia (48—64  sivua).  Vihon  hinta  vain  50  p:iä.  Tilausajan  pää- 
tyttyä koroitetaan  hinta. 

Tilattavissa  jokaisessa  kirjakaupassa,  asiamiehiltämme  maa- 
seudulla tai  suoraan  meiltä.    Tilaus  on  sitova  koko  teokselle. 

Helsingissä  Lokakuulla  1903. 

Kustannusosakeyhtiö  Otava 

Osoite:  Helsinki.  —  Konttori:  Hallituskatu  1. 


JULES  VERNEN 

Seikkailumatkoja 

Jules  Vernen  teokset  ovat  maailmanmainiot,  erittäin  viehättä- 
västi kirjoitetut,  jännittävät.  Ne  valaisevat  nykyajan  tieteen  tu- 
loksia ja  viittaavat  suuriin  vastaisiin  keksintöihin. 

Julaistaan  32  sivua  käsittävissä  kuvitetuissa  vihoissa. 

Kuukausittain  ilmestyy  säännöllisesti  kaksi  vihkoa 

Kukin  vihko  maksaa  vain  50  penniä. 
Sarjan  ensi  nide 

Viisi  viikkoa  ilmapallossa 

käsittää  8  tai  9  vihkoa  ja  valmistuu  talven  kuluessa. 

Teos  on  tilattavissa  jokaisessa  kirjakaupassa,  asiamiehiltämme 
maaseudulla  tai  suoraan  meiltä. 

Tilaus  on  sitova  sarjan  ensi  niteelle. 

Helsingissä  Marraskuulla  1903. 

Kustannusosakeyhtiö  Otava 

Osoite:  Helsinki.  —  Konttori:  Hallituskatu  1. 


Keskinäinen 


H  en  kivakuu  tusyhtiö 


SUOMI 


Joulukuun  31  p:nä  1903  oli  yhtiön: 

Henki  vakuutuskanta  yli  111,000,000  markkaa. 
Henki  vakuutettujen  lukum.  yli  34,000  henkilöä. 

Oletko  koskaan  ajatellut,  mitä  tämä  merkitsee?  Tiedätkö,  että  nämä  34,000 
henkilöä,  jotka  muodostavat  Suomi-yhtiön,  ovat  päättäneet  säästää  vuosittain  mää- 
rätyn summan  ja  siten  ta'ata  itselleen  vanhoiksi  päivikseen  tai  omaisilleen  näitä 
turvatakseen  määrätyn  pääoman,  ja  että  nämä  pääomat  nousevat  yhteensä  tnohon 
maamme  oloihin  nähden  suunnattomaan  summaan. 

00r  111  miljoonaan  markkaan  "^HB 

Etköhän  sinäkin  haluaisi  ruveta  käyttämään  tätä  säästämistapaa,  jossa  tulos 
on  varmasti  saavutettavissa,  vaikkakin  kuolema  keskeyttäisi  säästöjen  tekemisen? 
1,000  markan  pääomasta,  mikä  suoritetaan  heti  kuoleman  sattuessa  tai  viimeistään 
55  vuoden  ijässä,  on  vakuutusmaksu  20  v.  täyttäneeltä  henkilöltä  24:  30  mk.  vuo- 
dessa. Tätä  vuotuista  maksua  varten  ei  tarvitse  säästää  enempää  kuin  7  penniä 
päivässä.  Vuosimaksu  tavalHsesta  henkivakuutuksesta  10  vuoden  maksuajalla  on 
26  vuotta  täyttäneeltä  henkilöltä  43:  —  mk.  tuhannelta.  Tässä  tapauksessa  tarvit- 
taisiin siis  kymmenen  vuoden  aikana  varata  ainoastaan  12  penniä  päivässä,  jotta 
omaiset  saisivat  vakuutetun  kuoltua  nostaa  1,000  mk. 

Mietipäs  asiaa  ja  käänny  päätöksen  tehtyäsi  jonkun  Suomi-yhtiön  asiamiehen 
puoleen,  joita  on  melkein  joka  pitäjässä,  lähempiä  ohjeita  saadaksesi. 

^      4f  ^ 

Toimintansa  aikana  on  yhtiö  suorittanut: 

Kuolemantapauksista  .yli  5,000,000  markkaa 

Voitto  osuuksista  vakuutetuille  yli  2,000,000  markkaa 

4f  ^ 

Yhtiön  rahastot  nousevat  31 /XII  03  24  miljoonaan  markkaan. 
4&     "SS"  4^ 

Keskinäisenä  yhtiönä  jakaa  Suomi-yhtiö  koko  voittonsa 
yksinomaan  vakuutetuilleen. 

=  HELSINGISSÄ  = 

TYÖVÄEN  SANOMALEHTI-OSAKEYHTIÖ 


HELSINKI 

TYÖVÄEN  KIRJAPAINO  1904 


SISÄLTÖ 


KIRJOITUKSIA 

Sivu 


Liittoon  kaikki  (alkuruno),  kirj.  Santtu  Piri   1 

Siirtolaisuus,  kirj.  N.  R,  af  Ursin   4 

Surujen  suuri  virta  (runo),  kirj.  Laari  Soini   9 

Siveellisyys  luokka-asemamme  kannalta,  kirj.  Aatto  Siren  .    .  11 

Korpi-Jaakko  (runo),  kirj.  Lauri  Soini  .16 

Pakko  ja  vakaumus,  kirj.  Aate   18 

Milloin  meillä  on  sunnuntai  (runo),  kirj.  Attu   25 

»Köyhille  jouluksi»,  kirj.  A^.  .4.   .   27 

Ruukinkantaja  (runo),  kirj,  Emil  Elo                                 .  33 

Kuolema,  piirrelmiä   36 

Ikäloppu  kulkuri  (runo  Berangerin  mukaan),  kir],  Santtu  Piri  42 

Vähäväkiset,  kirj.  — /   45 

Tie  oikeuden  (runo),  kirj.  Lauri  Soini     .   49 

Murtunut  sinivuokko,  kirj.  Anton  Masti   51 

Köyhä  tyttö  (runo),  kirj.  Milja  Liinamaa  ........  57 

LIITTOON  KAIKKI 


lös  kaikki  nyt!    Ei  aikaa  arkaella, 
Eikä  veltostellen  torkutella  . . . 
Jaloon  liittoon  innoin  entäkäätte! 
Kas  jo  korkealla  puhdasihanteinen 
Valonlippu  liehuu  voitonenteheinen,  — 
Joukoin  suojallansa  rientäkäätte, 
Maasta  kurjuudet  niin  väistymään  te  saatte; 
Kuulkaa  kutsu!    Riviin  samotkaatte! 
Eespäin  kaikki!  taistoon  rynnäten, 
Raivaten  pois  tieltä  vapauden 
Hyiset  saastasulut  pahehallan  — 
Murtakaatte  mahti  sortovallan, 
Turmantuhoa  mi  tuonut  meill'  on  vaan. 
Kansan  kaiken  kytki,  kahli  maan. 

Poikki  kahleet  kurjat  kaikki  katkokaatte! 
Rikki  raastain  auki  ratkokaatte 
Ansapaulat  esteeks  elämänne,  — 
Eespäin  ponnistakaa  aina  urhomiellä 
Hyveen,  oikeuden,  totuusvalon  tiellä. 

Häpäisevät  ikeet  yltähänne 
Syöskää  pois  jo!    Orjuus  lakatkohon! 
Nouskaa,  nouskaa  pyhään  taistelohon 
Voitoks  vapauden!  Isänmaan, 
Kansan  onneks  yhteistoimintaan. 
Työhön  tarmolla  —  kuin  muinen  isänne. 
Kuolleet  uljuudella  eestä  Suomemme  . . . 
Tunnussana  olkoon:  loistoon  valo  uus. 
Josta  yleinen  ois  onnekkuus! 

*  * 

Kauan  kansaa  vainos  kauhuin  ilkivallat . . . 

Poltti  pouta,  kylmi  hyiset  hallat 

Sydänvainioilta  aatteenorahat; 

Kuihti  henkikukat,  kalvoi  elinjuuret?. . . 

Vaan  nyt  lämpimät  jo  leyhkää  kevättuulet, 

Sulaa  rinnanjäät  —  ja  elinuurahat 

Idut  uudet  juurtuin  tunkee  maahan, 

Karuin  kamarakin  käy  jo  vihantahan; 

Valon,  vapauden  virtaus 

Vyöryy  valtava,  sen  innostus 

Huuhtoo  saastantahrat  tulvillansa . . . 

Lemmenvoimat  saavat  muassansa 

Syttäin  tulta  syömmiin  —  suurin  toimin  nyt 

Hehkuu  kansanhenki  voimennut. 

Jälleen  paennut  taas  palaa  tunnonrauha. 
Kansaan  kevätmieF  kun  liikkuu  lauha  — 
Alkaa  rikkunehen  sammon  rakennus  . . . 
Paisuin  ponteva  jo  ääni  kauas  kaikuu, 
Veljyys-ihantehen  raikas  kutsu  raikuu  — 
Aukee  uudet  urat,  aika  koittaa  uus: 
Taukoo  vaiertelu  orjamainen. 

Tietoisuuden  taika  tenhovainen 
Kasvaa  mahtavasti  valliten, 
Joukot  toisihinsa  liittäen  . . . 
Ken  ei  kuulis  kansan  kutsuääntä? 
Kenen  kylmää  liikuttais  ei  syäntä 
Jalo  pyrkimys  sen,  voitonvakaumus, 
Valontoivo,  totuunharrastus?! 

*     *  * 

Niinpä  liittohomme  kaikki  yhtykäätte, 

Lemmentoimintahan  ryhtykäätte. 

Johon  vaati  meidät  Suomi-äiti. 

Ei  se  kysy  teiltä  suurta  uhrausta:  — 

Tavoist*  turmeluksen  vainen  luopumusta 

Kansan  ihanteille...  vallan  vaiti 

Halvat  mielipiteet  itsekkäiset!,. . . 

Yksimieltä  uhkuin  eestyväiset 

Kaikki  karkottavat  kammohenget  yön. 

Teko  jalo,  tehty  kunniaksi  Työn 

Suuren  aatteen  eteen  —  ikuistava 

Meidät  on,  kun  valo  jalostava 

Ajan  uuden  aamun  loiston  saava  on  — 

Meille  luo  se  mainemuistelon. 

Santtu  Piri. 


SIIRTOLAISUUS. 


unnettu  englantilainen  taloustieteilijä  Mal- 
thus  on  väittänyt,  että  ravintoaineet  eivät 
riitä  ihmiskunnalle,  jos  väestön  lisäys  ta- 
pahtuu samassa  määrässä  kuin  tähän 
asti.  Sen  kautta  ei  voi  syntyä  muuta  kuin 
kurjuutta  ja  todellisuudessa  on  muka  kurjuus  maail- 
massa juuri  tästä  saanut  alkunsa.  Jos  ihmiset  avioliitossa 
siittävät  kovin  paljon  lapsia,  eivät  varat  riitä  niiden  kaik- 
kien elättämiseen  —  paitse  varakkaissa  perheissä,  joita 
on  suhteellisesti  vähän  — ;  jos  taas  ihmiset  eivät  solmi 
avioliittoja  ja  siittävät  lapsia  ulkopuolella  avioliittoa,  syn- 
tyy kurjuutta  varsinkin  naisille.  Ei  siis  ole  muuta  neuvoa 
kuin  ehdottaa  »prudential  restraint»  sekä  avioliitossa  että 
sen  ulkopuolella  sukuvietin  tyydyttämisessä.  Mutta  koska 
useampien  mielestä  tämmöinen  vaatimus,  ainakin  ny- 
kyään on  laskettava  hurskaitten  unelmien  joukkoon,  on 
n.  k.  uusi  maltusianismi  sitä  mieltä,  että  sukupuolivietin 
tyydyttämistä  ei  ole  estettävä,  vaan  ainoastaan  keinotekoi- 
sella tavalla  —  ja  semmoisia,  viattomiakin  keinoja  löytyy 

kyllä  —  ovat  seuraukset  sukupuolten  yhtymisestä  väl- 
tettävät. Tämä  olisi  tehtävä  koko  ihmiskunnan  onnen 
kartuttamiseksi,  välttämättömän  kurjuuden  estämiseksi, 
koska  sukupuolivietti  on  luonnollinen  asia  vaikka  ei 
sen  takia  kuitenkaan  sovi  saattaa  viattomia  lapsia  kur- 
juuteen. 

Mutta  koko  Malthuksen  väite  ei  perustuksiltaan 
pidä  paikkaansa.  Vaikea  on  tosin  välttää  kurjuutta 
useammissa  maissa,  mutta  kyllä  sittenkin  vielä  tämän 
maa-pallon  päällä  löytyy  ravintoaineita  koko  nykyiselle 
ihmiskunnalle  ja  pitkiä  aikoja  eteenpäinkin  sen  on  Fr. 
Engels  muitten  ohessa  todistanut.  Muissa  maissa  on 
peltomaata  viljeltäväksi  yltä  kyllin,  jos  kurjuus  uhkaa  koti- 
maassa. Ja  näin  on  siirtolaisuus  ensi  kädessä  syntynyt. 
Poliittiset  olosuhteet  ovat  myöskin  jo  ammoisista  ajoista 
saakka  ajaneet  suuria  ihmislaumoja  kaukaa  isänmaas- 
taan: foiniikialaiset  ja  viikingit  lähtivät  tästä  syystä  muille 
maille  uusia  koteja  hakemaan.  Mutta  tämä  syy  on 
kuitenkin  melkein  aina  sama  kuin  edellinen,  sillä  n.  s. 
politiikka  ei  oikeastaan  silloin  tee  muuta  kuin  syrjäyttää 
jonkun  kansanluokan  jäsenet  taloudellisista  syistä  — 
vaikka  nämä  piilevät  syvemmällä  —  ja  niin  tekee  toinen 
kansakuntakin,  kun  se  toista  sortaa,  tahi  ainakin  hallit- 
seva kansanaines  tuossa  toisessa  kansassa.  Joskus  voi 
myöskin  siirtymiseen  maasta  toiseen  olla  syynä  aivan 
yksityiset  seikat:  suuri  runoilija  Franzen  aina  vakuuttaa, 
että  hänen  siirtymisensä  Ruotsiin  johtui  »satunnaisista 
olosuhteista  ja  persoonallisista  yhdyssiteistä»,  se  ehkä 
tapahtui  pääasiallisesti,  kuten  Fr.  .  Cygnaeus  arvelee, 
hänen  toisen  ruotsalaisen  vaimonsa,  Choraeus'en  les- 
ken, Sofia  Wester'in  vaikutuksesta,  jolla  oli  paljon 
omaisia  Ruotsissa. 

Onko  siirtyminen  toisesta  maasta  toiseen  oikeu- 
tettu? Vastaus  sisältyy  jo  melkein  edelliseen  esi- 
tykseen. 

Ei  kukaan  ole  velvollinen  nälkää  nähdä  eikä  ääre- 
töntä kurjuutta.  Jos  ei  hän  voi  omassa  maassaan 
saada  jotakuinkin  toimeentuloansa,  on  hän  oikeutettu 
muuttamaan  toiseen,  samoin  jos  häntä  valtiollisesti 
vainotaan.  Ei  se  edes  useimmissa  tapauksissa  ole  hä- 
nen oma  syynsäkään,  että  hänen  täytyy  siirtyä  toiseen 
maahan  oman  kansansa  keskuudesta.  Syy  siihen  on 
useimmiten  toisilla.  Äsken  julkaisi  kuuluisa  Göttin- 
gen'in  lääketieteen  prof.  Ebstein  kirjoituksen,  jossa  hän 
näytti  toteen,  että  kaikki  varokeinot  tautien  ehkäisemi- 
seksi varsinaisissa  kaupungeissa  ovat  turhia,  ellei  tar- 
kasti pidetä  lukua  siitä,  että  kaupunkien  läheiset  ympä- 
ristöt saavat  paremman  terveydenhoidon.  Ja  turhaa 
on  ehkäistä  maalaisväestön  muuttoa  kaupunkeihin,  ellei 
hankita  parempia  elämänehtoja  tälle  maalaisväestölle. 
Siirtolaisuus  riippuu  aivan  samanlaisista  edellytyksistä. 
Sitä  ei  voi  mikään  mahti  maailmassa  pysähyttää,  niin 
kauan  kun  ei  kotimaassa  valtiollisia  ja  taloudellisia 
oloja  niin  muuteta,  että  eläminen  siinä  tuntuu  kansalle 
todelliselta  elämiseltä.  Kaikki  elämisen  ehdot  ovat  koho- 
tettavat ja  parannettavat.  Tulee  luoda  semmoiset  olot, 
että  ihmiset  omassa  synnyinmaassaan  viihtyvät,  etu- 
päässä etteivät  tarvitse  nähdä  viheliäisintä  kurjuutta. 
Katkeralta  muuten  tuntuu  siellä  olo,  kun  esim.  saapi 
nähdä,  miten  vaimo,  lapset,  siskot,  vanhemmat  nään- 
tyvät puutteeseen  eikä  siihen  voi  mitään  tehdä  tahi  jos 
näitä  tahi  kysymyksessä  olevaa  henkilöä  muuten  sietä- 
mättömästi sorretaan  tai  vainotaan. 

Tältä  kannalta  on  siirtolaisuus  ennen  kaikkea  arvos- 

teltava.  Mutta  asialla  on  toinenkin  puoli.  Ihminen  ei 
ole  yksinäinen  olento  maan  päällä,  vaan  hän  on  kas- 
vanut jonkun  yhteisön  keskuudessa,  jolta  hän  on  saanut 
paljon  vastaanottaa  ja  jolle  hän  myös  on  paljon  velkaa. 
Ihminen  on,  kuten  jo  muinainen  suuri  filosoofi  Aristo- 
teles väitti,  yhteiskunnallinen  olento.  Hän  ei  saa  ilman 
pakottavia  syitä  luopua  siitä  yhteisöstä,  jolle  hän  on 
velkaa.  Jos  äitini  on  minun  tarpeessa  ja  minä  voin 
häntä  auttaa,  en  mirfä  saa  häntä  jättää  oman  onnensa 
nojaan.  Voihan  sekin  yhteisö,  jossa  minä  olen  kas- 
vanut, minua  tarvita  sen  tähden,  että  se  on  ahdinko- 
tilassa; silloin  en  saa,  jos  toimeentuloni  ei  ole  vallan 
kurja,  jättää  sitä  avuttani,  vaan  jäsenenä  yhteisössä 
tulee  minun  voimieni  mukaan^  sitä  auttaa  pysymällä 
paikallani.  Sillä  onhan  sekin  mahdollista,  että  jos  minä 
uskollisesti  jään  paikalleni,,  olot  vielä  muuttuvat  ja  että 
minäkin  puolestani  kun  lopputili  tehdään,  toisinaan 
olen  voinut  vaikuttaa  tähän  lopputulokseen. 

Ei  mikään  sana  Juhana  Vilh.  Snellmannilta  ole 
niin  syvälle  painunut  mieleeni  kuin  hänen  väitteensä, 
ettei  milloinkaan  olot  ole  niin',  ahtaita,  ettei  ihmisellä 
olisi  sijaa  hyödylliselle  toiminnalle.  Se,  joka  ei  vaan 
elä  omaa  itseänsä  varten,  vaan  etupäässä  muitten  ih- 
misten hyväksi,  hänellä  on  aina  tämmöinen  sija,  täm- 
möinen mahdollisuus,  elleivät  ulkonaiset  olot  ole  käy- 
neet varsin  tukaliksi.  Vasta  silloin  voi  ja  saa  hän 
siirtyä. 

Tähän  tulee  vielä  yksi  asia  lisäksi.  Monasti  eivät 
nuo  uudet  olot  tarjoakaan  niitä  etuja  kuin  on  luultu 
niiden  tarjoavan.  Ennen  kuin  siirtyy,  täytyy  tarkoin 
punnita,  mitä  varmaa  hyötyä  voipi  siirtymisestä  saada. 
Ainoastaan  epäviisas  ihminen  ja  onnen  onkija  heittäytyy 

aivan  uusiin  ja  tuntemattomiin  oloihin,  voimatta  laskea 
mitään  varmaa  hyväksensä. 

Ylipäänsä  ovat  siirtymisen  syyt  in  casu  punnittavat 
s.  o.  jokainen  tapaus  erikseen  arvosteltava  yllä  mai- 
nittujen periaatteiden  mukaan.  Me  emme  ole  oikeu- 
tettuja laskemaan  mitään  tuomiota  toisen  tai  toisen 
siirtymisestä  ennen  kuin  tunnemme  hänen  vaikutti- 
mensa  perinpohjin.  Ja  perinpohjin  me  harvoin  opimme 
niitä  tuntemaan.  Yleensä  hyödyttää  ihminen  ihmis- 
kuntaa kokonaisuutena  —  joka  on  yksityisen  ihmisen 
korkein  tarkoitusperä  —  siliä  että  hän  omantuntonsa 
mukaan  niin  hyvin  kuin  voi  täyttää  velvollisuutensa 
niitä  yhteisöjä  kohtaan,  joita  hän  seisoo  lähempänä, 
mutta  joskus  saavuttaa  hän  epäilemättä  tämän  pää- 
määrän paremmin  vieraassa  maassa.  Ja  monasti,  sangen 
monasti  voi  hän  tässä  vieraassa  maassa  hyödyttää  en- 
tisiä läheisiä  yhteisöjäkin  paremmin,  kuin  näiden  kes- 
kuudessa. Jos  näin  asian  laita  on,  ei  tämmöinen  siirto- 
lainen ole  siirtynyt  pois  itsekkäisistä  syistä  muille  maille, 
vaan  jalommista  vaikuttimista,  samoinkuin  toiset  kan- 
tavat edesvastauksen  siitä,  että  hän  on  siirtynyt  riittä- 
mättömän toimeentulon  takia,  jos  hän  muutoin  olisi 
langennut  viheliäisyyteen  ja  kurjuuteen.  Tässä  tapauk- 
sessa ovat  yhteiskunnalliset  olot,  taloudelliset  tai  val- 
tiolliset (joka  oikeastaan  on  sama  asia)  huonot,  huonot 
sen  takia,  että  muut  kansankerrokset  ovat  annastaneet 
itsellensä  liian  paljon  toisten  kustannuksella.  Ja  täm- 
möiset olot  ovat  ehdottomasti  korjattavat.  Silloin  vasta 
supistuvat  siirtymiset  toisesta  maasta  toiseen  melkein 
mitättömiksi.  N.  R.  af  Ursin. 


SURUJEN  SUURI  VIRTA. 


aikki  jos  olisivat  kyynelhelmet, 
kuohuvat,  katkerat  murhelähteet 
yhdessä  uomassa  juoksemassa, 
olisi  se  surujen  suuri  virta 
Vuoksen  vyöryjä  valtavampi, 
Imatran  kuohuja  korkeampi. 

Virtaan  nousisi  kolme  saarta, 
kussakin  saaressa  kukkea  kuusi, 
kuusissa  käköset  kukkumassa. 
Yksi  kukkuisi:  toivo,  toivo, 
toinen  kukkuisi:  lempi,  lempi, 
kolmas  kukkuisi:  onni,  onni. 


Käki  joka  kukkuisi:  toivo,  toivo, 
kukkuisi  toivoista  tulevista, 
paremman  elämän  unelmista, 
toivosta  kukkuen  kirkastaisi 
yötämme  synkeän  tähdetöntä 
taivaan  tulien  roihunnalla. 

Käki  joka  kukkuisi:  lempi,  lempi, 
kukkuisi  lämpöä  kylmiin  mieliin, 
lempeä  loisi,  innostaisi, 
veljeyshenkeä  virittäisi, 
nostaen  kärsivät  yhteistyöhön, 
edistyksen  taisteloihin. 

Käki  joka  kukkuisi:  onni,  onni, 
kukkuisi  kansalle  onnen  ehdot, 
kuinka  on  onnemme  toivon  työssä, 
veljestyössä  ja  taistelossa, 
konsa  me  riidoissa  riehumatta 
eespäin  riennämme  rinnatuksin. 

Käkien  kukkua  helskyttäissä 
kärsivä  kansani  souteleisi 
pinnalla  surujen  suuren  virran, 
soutaisi  veljinä  vieretysten, 
joukolla  kilvaten  kiiruhtaisi 
ihanneaikojen  valkamille. 

Lauri  Soini. 


SIVEELLISYYS  LUOKKA-ASEMAMME 
KANNALTA. 


tsetyytyväisinä  kun  toiselta  puolen  katsel- 
laan tieteen,  taiteen  ja  yleisten  tuotanto- 
lähteiden  verrattain  nopeaa  kehitystä,  miten 
mahtavat  luonnonvoimat  alistetaan  inhi- 
millisten elinehtojen  ehtymättömiksi  tuo- 
tantolähteiksi,  samalla  sitä  suuremmalla  kummastuksella 
katsotaan|toiselta  puolen  lukemattomien  epäkohtien  kär- 
jistymistä ja  lisääntymistä  samaisen  taloudellisen  elämän 
näyttämöllä.  Toimeentulon  epävarmuus  ja  moraalisten 
käsitteiden  alentuminen  pohjakerrosten  riveissäj  ovat 
seuraus  »liiallisesta  vapaudesta»,  tuhlailemisesta  ja  yhä 
lisääntyvästä  nautinnonhimosta,  sanotaan  parempiosais- 
ten luokkien  puolelta.  Ei  tahdota  nähdä  pintaa  syvem- 
mälle. Keksitään  keinoja  epäkohtien  poistamiseksi, 
mutta  poikkeuksetta  ovat  nuo  parannuspyyteet  pinnan 
pyhkimistä. 

Siveellisyysolojen  korjaaminen  kansamme  keskuu- 
dessa on  viime  aikoina  ollut  vilkkaan  pohdinnan  alai- 
sena laajoissa  piireissä.   Keinoja  siveettömyyden  pois- 

tamiseksi  on  tukkunaan  esitetty  ja  muutamia  poikkeuk- 
sia lukuun  ottamatta  tultu  siihen  päätökseen,  että 
siveellisyysolot  ovat  korjattavissa,  kunhan  voimakkaasti 
vaikutetaan  yksilöjen  parempien  tunteiden  herättämi- 
seksi, etenkin  langenneiden  ohjaamiseksi  oikealle  tielle, 
kunhan  kasvatuksen  kautta,  etupäässä  nousevaan  nuo- 
risoon juurrutetaan  siveellisen  elämän  käskyt  ja  vaati- 
mukset. 

Tämmöiseen  tulokseen  on  pääasiallisesti  tultu 
pohdittaessa  keinoja  epäsiveellisyyden  poistamiseksi. 
Työväenlehdissäkin  on  mainittua  kysymystä  paljon 
pohdittu  ja  selvitetty  taloudellisena  kysymyksenä,  mutta 
ei  haittaa  vieläkin  muutama  sana,  etenkin  kun  yllä- 
mainittu epäkohta  viime  aikoina  on  pitänyt  mieliä 
vireillä. 

Suurteollisuuden  levitessä  yhä  laajemmille  aloille, 
on  seurauksena  samassa  suhteessa  enenevä  toimeen- 
tulon epävarmuus  suurille  työläisjoukoille,  vaikka  vähäi- 
nen osa  kykeneekin  pääsemään  entistä  paremmille 
elämisen  ehdoille.  Perheolot  huononevat  naisten  ja 
lasten  siirtyessä  teollisuusaloille.  Taloustieteilijä  Karl 
Marx  väittää  nimenomaan:  »Samalla  kun  rikkautta  ja 
hyvinvointia  yhä  enemmän  kasaantuu  toiselle  puolelle, 
samalla  kasaantuu  viheliäisyyttä,  työntuskaa,  orjuutta, 
tietämättömyyttä,  villiintymistä  ja  siveellistä  alentumista 
toiselle  puolelle». 

Tätä  Marxin  väitettä  vastustetaan  etenkin  porva- 
rillisten puolelta  sillä  perusteella,  etteivät  työväen  olot 
ole  niin  kurjalla  kannalla  kuin  tuo  väite  edellyttää, 
eivätpä  edes  suurteollisuuden  liikekeskuksissakaan. 

Jos  eivät  työväen  olot  yleensä  vielä  olekaan  alen- 
tuneet äärimmäiseen  kurjuuteen,  ei  niiden  tule  parem- 

muudestaan  kiittää  pääoman  paisuvaa  valtaa,  vaan  päin- 
vastoin omaa  voimakasta  puoluetaisteluaan.  Marx  tahtoi- 
kin ylläolevalla  väitteellään  tehdä  tunnetuksi  suurteolli- 
suudeksi kehittyvän  pääoman  luonteenomaisimman 
kehitysmuodon,  joka  henkiseltä  ja  aineelliselta  kannalta 
painaa  köyhälistöä  lokaan  ja  kurjuuteen.  Tähän  kur- 
juuteen ja  alennukseen  on  köyhälistö  tuomittu  vajoo- 
maan,  jos  ei  se  omin  avuin  kykene  kohottamaan  itseään. 
Toiseksi  eivät  olot  ole  köyhälistölle  läheskään  niin 
suotuisat  kuin  otaksutaan.  Jos  osittaista  hyvinvointia 
tapaakin  paikoin  työväestössä,  on  toimeentulon  epä- 
varmuus yleensä  köyhälistön  piireissä  suurempi  kuin 
milloinkaan  ennen.  Siveellisten  käsitteiden  alenemi- 
nen, vankilain  ja  ojennuslaitosten  täyttyminen  rikoksel- 
lisilla,  väkijuomien  käyttöä  ehkäisevistä  toimenpiteistä 
huolimatta,  mitä  ne  muuta  todistaisivat  kuin  köyhälis- 
tön epävarman  toimeentulon  aiheuttamaa  vajoamista, 
luokka-asemansa  alapuolelle  kurjuuteen  ja  lokaan.  Jos 
työpalkat  ovatkin  kohonneet  entisestään,  niin  elämisen 
ehdot  ja  yleiset  kulttuurivaatimukset  ovat  kasvaneet 
sitäkin  enemmän.  Sata  vuotta  takaperin  ansaitsi  työ- 
mies niin  paljon  elintarpeita,  että  hän  perheineen  tuli 
hyvin  toimeen,  lukuunottamatta  katovuosia,  kasvatti 
lapsensa  kunnon  työläisiksi  kodissa  ilman  uhrauksia. 
Nykyään  vaatii  jo  kansanopetus  työläisperheeltä,  jossa 
on  useampia  kouluikäisiä  lapsia,  neljännen  osan  koko 
vuotuisista  tuloista.  Siihen  tulevat  lisäksi  monet  muut 
elämän  vaatimukset,  jotka  nykyään  ovat  käyneet  vält- 
tämättömiksi, mutta  joita  ei  sata  vuotta  takaperin  ollut 
olemassakaan.  Näin  muodoin  ovat  välttämättömimmät- 
kin  elämän  vaatimukset  kasvaneet  niin  paljon,  että 
työmiehen,   ollakseen   samalla   taloudellisella  asteella 

toimeentuloonsa  nähden  kuin  sata  vuotta  takaperin, 
pitäisi  saada  vähintäin  kahden  tuhannen  markan  vuo- 
tuiset tulot  maaseudulla,  kaupungeissa  ja  liikepaikoissa 
taas  vastaavan  määrän  enemmän.  Mutta  kun  niin  ei 
ole  laita,  kun  tilasto  päin  vastoin  näyttää,  että  enem- 
män kuin  puolet  kaikista  veronalaisista  maaseuduilla 
on  taksoitettu  alle  500  markan  vuotuisista  tuloista  ja 
9,2  'Vo  300  markan  tuloista,  on  siitä  tuloksena,  että 
työpalkat,  jotka  parempiosaisten  puolelta  on  huudettu 
suunnattomasti  kohonneen,  eivät  olekaan  kohonneet 
samassa  suhteessa  kuin  välttämättömimmätkään  elämän 
vaatimukset.  Yhä  lisääntyvä  koneiden  käyttö  kehittää 
työtöntä  varaväestöä  arveluttavassa  määrässä,  yksinpä 
jo  maanviljelysaloillakin.  Ajoittaiset  työnseisaukset  eten- 
kin maanviljelystöissä,  talvikauden  kestävät  ja  osittaiset 
teollisuustöissä,  lakkauttavat  tykkänään  elintarpeiden 
saannin  suurilta  työläisjoukoilta.  Tästä  on  seurauk- 
sena köyhälistön  siveellisten  käsitteiden  alentuminen, 
samalla  kun  aineellisetkin  elinehdot  alenevat  vallitse- 
van luokka-aseman  rajojen  alapuolelle.  Aleneminen 
tapahtuu  samassa  suhteessa  kuin  elämisen  vaatimukset 
ovat  kasvaneet  ansaitsemismahdollisuuden  yläpuolelle. 

Toimeentulon  epävarmuus  vaikuttaa  ensikädessä 
avioliittoihin.  Niihin  antaudutaan  vasta  viime  tingassa 
ja  silloinkin  luokkaetuja  silmällä  pitäen,  kun  taas  suku- 
puolielosteluihin  ennen  avioliiton  solmimista  antaudu- 
taan luonnollisen  tunteen  vetäminä.  Luonto  ajaa  suku- 
puolielämään nuoret  miehet  ja  naiset,  mutta  pelotta- 
van epävarma  toimeentulo  estää  mahdollisimman 
kauan  solmimasta  avioliittoa.  Siinä  valitettavasti  on 
suurin  syy  nykyään  vallitsevaan  sukupuolisiveettömyy- 
teen.   Olosuhteet  viittaavat  siihen,  että  sitä  tulee  jat- 

kumaan.  Toimeentulon  epävarmuus  laajenee  yhä,  kun 
pääoman  voittokulku  on  nopeampi  kuin  köyhälistön 
herääminen  puolustautumaan.  Kasvatuskin  siveellisenä 
kohottajana  on  nykyään  mahdoton.  Perheen  äiti  sa- 
moin kuin  lapsetkin  niin  nuoresta  kuin  kynnelle  kyke- 
nevät ovat  pakotetut  antautumaan  elintarpeita  tuotta- 
vaan työhön.  Koti  surkastuu  ja  hajaantuu.  Kansan- 
opetus —  kansakoulu  —  ei  vielä  vastaa  tarkoitustaan. 

Mitä  vaikuttaisikaan  kasvatus  sukupuolisiveettö- 
myyden  poistamiseksi!  Kun  se  juurtaa  alkunsa  talou- 
dellisista syistä,  on  se  poistettava  taloudellisilla  paran- 
nuskeinoilla. Sukupuolisuhteita  ei  millään  kasvatus- 
opilla eikä  lainsäädännöllä  voida  poistaa,  mutta  epä- 
varma toimeentulo,  joka  on  suurimpana  syynä  avio- 
liittojen epäsäännölliseen  solmimiseen  ja  niin  muodoin 
voimakkain  siveettömyyden  elonjuuri,  on  poistettavissa. 
Siveellinen  kasvatus  on  kyllä  tärkeä,  luova  voima  pa- 
rempien olojen  saavuttamiseksi,  mutta  nykyisten  tuo- 
tantotapojen vallitessa  on  kasvatus  siveellisyyteen  voi- 
mattomampi kuin  elinehtojen  epätoivoinen  tavoittele- 
minen. Aatto  Siren. 


KORPI -JAAKKO 


aapui  kuuluisa  Korpi-Jaakko, 
tuttu  sankari  tarujen, 
Karjalan  kansan  kaitsijaksi 
pitkän  Pielisen  perille. 

Karjalan  korpien  kainalossa 
kansa  kurjana  eleli, 
nälkään  näännytti  jännervoimat, 
taioin  sielunsa  pimitti. 

Saarnasi  kansalle  Korpi-Jaakko, 
jotta  temppeli  järisi, 
kertoi  helvetin  hirmukauhut, 
sulot  taivahan  selitti. 

Vavisten  kuunteli  kirkkokansa, 
vuoroin  toivosta  sulaen, 
kirkossa  heltyi,  arkena  paatui 
eikä  siitänsä  pamnnut. 

Ryhtyi  ruoskaan  Korpi-Jaakko, 
kehnon  kansansa  kuritti, 
pieksi  miehet  ja  pieksi  naiset, 
neuvoi  lyöntien  lomassa. 

Jaakon  ruoskalla  huimiessa 
kansa  itki  ja  kirosi, 
nöyrtyi  hetkeksi,  jälleen  paatui 
eikä  paljoa  parannut. 

Silloin  suuttui  Korpi-Jaakko, 
silloin  suuttui  ja  häpesi, 
mietti  kansansa  kohtaloita 
minkä  ymmärsi  paraiten. 

Kun  oli  miettinyt  kylliksensä, 
korven  suolle  hän  samosi, 
raivasi  korpea  miehen  kourin, 
itse  kuokki  ja  ojitti. 

Kansa  katseli  ihmetellen 
aimo  pappinsa  eloa. 
Sitte  se  kiirehti  konnuillansa 
työhön  uudella  teholla. 

Vahveni  leipä  ja  varttui  kansa 
kohta  Pielisen  perillä, 
onnekas  toimen  ja  kunnon  aika 
koitti  kansalle  pitäjän. 

Satojen  vuosien  jälkeen  kansa 
vielä  Jaakkoa  ylisti, 
kiitti  saarnasta,  lyönnistä  ruoskan, 
korven  kynnöstä  enimmän. 

Lauri  Soini. 


5C  =  5C  =  < 

PAKKO  JA  VAKAUMUS. 


u 

älttävälläkin  kehitysasteella  oleva  ihmisyksilö 
eroaa  jyrkästi  muusta  eläinkunnasta  siinä  suh- 
teessa, että  hänellä  on  jotakin  sisäistä  oman- 
takeisuutta.  Saman  eläinlajin  yksilöt  toimivat 
koko  joukkoa  elähyttävän  vaiston  opastamina. 
Vaikka  korkeammat  eläimetkin  tavallaan  neu- 
vottelevat yhteisistä  asioista,  ei  niitten  keskuudessa  sentään 
ilmene  sitä  hajottavaa  erimielisyyttä,  joka  tekisi  yhteisten 
pyrintöjen  toteuttamisen  mahdottomaksi  tai  sitä  edes  jossa- 
kin määrässä  haittaisi.  Kaikki  yksilöt  näyttävät  tottelevan 
jonkinmoista  yhteistä,  näkymätöntä  käskijää.  Tätä  eläinten 
käskijää  ihmiset  juuri  ovat  tottuneet  kutsumaan  vaistoksi. 

Kehittyneemmät  ihmiset  eivät  enää  toimi  vaiston  joh- 
tamina. Paljas  tilapäinen  nautinnontarve  ei  enää  saa  johtaa 
heitä  tekoihin,  joista  muut  ihmisyksilöt  tulisivat  kärsimään. 
Heillä  on  järki,  jolta  he  kysyvät  tai  jolta  ainakin  tulisi  ky- 
syä neuvoa.  Mutta  vaikka  ihmisiä  opastaa  järki,  jota  he 
pitävät  eläimellistä  vaistoa  paljoa  korkeampana  ja  luotetta- 
vampana johtajana,  näyttää  tämä  korkeampi  johto  hyvin 
tehottomalta  niihin  tuloksiin  nähden,  joita  siltä  tahtoisi 
odottaa.  Tuskin  milloinkaan  on  nähty,  että  saman  eläinla- 
jin yksilöt  tappaisivat  toisiaan.  Mutta  ihmiset,  joita  järjen 
pitäisi   johtaa,   tekevät  alinomaa  semmoisia  luonnottomia 

töitä.  Kun  silmäilee  n.  s.  järjestetyn  yhteiskunnan  jokapäi- 
väistä elämää,  niin  näyttää  siltä  että  järjelle  kaikista  ylevistä 
puheista  huolimatta  annetaan  kovin  pieni  arvo.  Järjellisiä 
ihmisiähän  sitovat  monenmoiset  määräykset.  Sanotaan  esim., 
että  avioliitto  on  tarpeen  järjestyksen  tähden.  Mutta  eikö 
järjelle  tunnu  alentavalta  semmoinen  järjestyksenpito,  jota 
paljas  vaisto  kykenee  muussa  eläinkunnassa  valvomaan? 
Mitä  merkitsee  ihmisen  etevämmyys,  kun  hän  järjestään 
huolimatta  tarvitsee  rajoituksia,  joita  ilman  eläinkunta  tulee 
hyvin  toimeen?  Esim.  se  tosiasia,  ettei  »järjettömässä» 
eläinkunnassa  esiinny  sukupuolisuhteitten  väärinkäytöstä 
niinkuin  järjellisten  ihmisten  yhteiskunnissa,  antaa  hyvin 
huonon  todistuksen  nykyisen  ihmiskunnan  järjelle.  Jos  järki 
siis  pidetään  eläimellistä  vaistoa  parempana  oppaana,  niin 
olisi  järjelliset  ihmiset  jätettävä  järkensä  varaan  ja  vapau- 
tettava holhoustilasta,  jota  eivät  »järjettömät»  eläimetkään 
tarvitse. 

Väitetään,  etteivät  ihmiset  käytä  järkeään  oikein,  ja  että 
he  siitä  syystä  tarvitsevat  määräyksiä  ja  ohjeita,  jotka  ran- 
gaistuksen uhalla  pakottavat  heitä  elämään  edes  jotakuinkin 
säännöllisesti.  Mutta  jos  nykyisen  järjen  käskevä  voima 
todellakin  on  niin  heikko,  täytyy  tätä  heikkoutta  juuri  etsiä 
itse  järjestä.  Täytyy  näet  otaksua,  että  löytyy  joku  kor- 
keampi järki,  joka  määräyksillä,  ohjeilla  ja  rangaistuksen 
uhalla  pitää  kurissa  tuota  tavallista  keskiarvojärkeä.  Siten 
tulee  järkikin  järjen  arvosteltavaksi.  Tämmöinen  arvostelu 
onkin  jo  ammoin  ollut  käynnissä  ja  on  nykyäänkin.  Mutta 
kun  järjen  ja  sen  työn  tulosten  arvostelijat  itse  ovat  niin 
monella  eri  kehityskannalla,  ei  arvostelu  voi  tyydyttää  kaik- 
kia. Siitäpä  syystä  täytyy  arvostelun  käytännöllisiä  tuloksia 
suojella  pakolla. 

Kysymykseen,  mikä  merkitys  on  yksilön  järjen  koke- 
muksista hankkimalla  omantakeisella  vakaumuksella,  ei  nyky- 
ajan käytännöllisyyden  kannalta  voida  antaa  muuta  vastausta 
kuin  että  yksilö  saa  ratkaisun  hetkenä  tyytyä  pakkoon,  jos 
hänen  vakaumuksensa  siitä  ja  siitä  asiasta  vastustaa  jotakin 
useamman  yksilön  äänestyksellä  tehtyä  päätöstä.  Mutta  vaikka 
pakko  nykyajan  ihmisten  keskuudessa  näyttää  ihan  välttä- 
mättömältä, ei  arvosteluhaluinen  ja  kehityksen  lopulliseen 

voittoon  luottava  yksilö  sittenkään  voi  nähdä  mitään  ihail- 
tavaa pakossa. 

Joku  aika  sitten  sukeusi  kahden  henkilön  välillä  kes- 
kestelu  siitä  kysymyksestä,  esiintyykö  ja  missä  muodossa 
pakkoa  niissä  tulevaisuuden  yhteiskunnissa,  joista  nykyään 
niin  paljon  puhutaan.  Toinen  henkilö  väitti,  että  enem- 
mistön pakotuksella  tulee  mainituissa  yhteiskunnissa  ole- 
maan suhteellisesti  yhtä  suuri  määräämisvalta  kuin  nykyään- 
kin. Hän  väitti,  että  ihmisluonne  aina  tulee  olemaan  sellai- 
nen, ettei  ihminen  vapaaehtoisesti,  s.  o.  ilman  ulkopuolista 
pakkoa  luovu  mistään  n.  s,  eduista  eikä  tee  mitään  myön- 
nytyksiä. Toinen  taas  väitti,  että  ihminen  voi  oman  sisäi- 
sen vakaumuksensa  käskemänä  tehdä  uhrauksia  yhtä  hyvin 
kuin  ulkopuolisen  pakonkin  vaatimana,  ja  että  vakaumuksen 
perusteella  tehdyt  uhraukset  ovat  arvokkaampia  kuin  pakon 
vaatimat. 

Kumpi  näistä  väitteistä  näyttää  nykyaikana  järkeväm- 
mältä? Tietysti  molemmat.  Mutta  ei  kumpikaan  semmoi- 
senaan perustu  elämän  käytölliseen  puoleen.  Pakko  ja  va- 
kaumus käyvät  niin  sanoaksemme  käsi  kädessä.  Ei  kumpi- 
kaan ole  ehdottomasti  määräävässä  asemassa.  On  kerrassaan 
mahdoton  sanoa,  mihin  pakko  loppuisi  ja  mistä  vakaumus 
alkaisi  tai  päinvastoin.  On  näet  huomattava,  että  yksilön 
sisäinen  vakaumuskin  on  tavallaan  pakosta  syntynyt..  Kun 
yksilö  harkkii  ja  punnitsee  jotakin  asiaa  ihan  yksin,  niin 
esiintyy  hänen  tajunnalleen  useam.pia  eri  suuntia  ja  näkö- 
kohtia. Hän  joutuu  näitä  eri  näkökohtia  toisiinsa  verrates- 
saan väittelemään  ihan  yksin.  Kun  hän  huomaa,  että  jokai- 
sessa näkökohdassa  on  sekä  hyväksyttävää  että  hylättävää, 
niin  koettaa  hän  ikäänkuin  noukkia  niistä  kaikki  edulliset 
puolet.  Mutta  sitä  tehdessään  hän  huomaa,  että  hän  tah- 
toisi puolustaa  noita  huonojakin  puolia,  koska  joku  hänen 
olemuksensa  osa  antaa  niille  hyväksyvän  tunnustuksensa. 
Yhä  tarkemmin  harkkiessaan  tulee  hän  huomaamaan,  että 
minkä  ratkaisevan  päätöksen  tahansa  hän  tekeekin,  hän  kum- 
minkin joutuu  hylkäämään  jotakin  hyvää  ja  valitsemaan 
pahaa.  Tämä  kiusallinen  ristiriitaisuus  johtuu  siitä  tosiasiasta, 
että  hänessä,  vaikka  hän  tietääkin  itsensä  yhdeksi  ainoaksi 
henkilöksi,  kumminkin  esiintyy  monta  määrääjäksi  pyrkivää 

mielijohdetta.  Nämä  eri  mielijohteet  taistelevat  ylivallasta. 
Yksilö  on  siis  samassa  asemassa  kuin  suurempi  joukko, 
joka  pitää  kokousta.  Kun  yksilö  tekee  päätöksen  harkin- 
tansa tuloksena,  voi  hän  —  sitä  varmemmin,  jota  tarkem- 
min hän  luulee  harkinneensa  —  tuntea  samallaista  tyyty- 
mättömyyttä kuin  yksilö,  jonka  mielipiteet  enemmistö  jos- 
sakin kokouksessa  on  äänestänyt  kumoon. 

Vaikka  yksilön  oma,  itsenäinen  vakaumus  ei  siis  ole- 
kaan vapaa  pakosta,  ei  tämä  sisäinen  pakko  tunnu  lähes- 
kään yhtä  vastenmieliseltä  kuin  ulkonainen,  s.  o.  muitten 
yksilöjen  harjoittama.  Kun  pakon  ja  vakaumuksen  arvoa 
verrataan  toisiinsa,  niin  tarkoitetaankin  yksinomaan  ulko- 
puolista pakkoa.  Tällainen  pakko  oli  kysymyksessä  edellä 
mainitussa  keskustelussakin.  Siinä  väitettiin,  että  yksilö  n.  s. 
tulevaisuuden  yhteiskunnissakin  on  suhteellisesti  saiTiallaisen 
ulkopuolisen  pakon  alaisena  kuin  nykyään.  Mutta  siinä 
tapauksessa  ei  ihmiskunnan  henkisellä  kehityksellä  olisi  mi- 
tään merkitystä.  Henkisesti  korkealle  kehittynyt  —  ei  yk- 
sinomaan opillisesti  ammattisivistynyt  —  ihminen  ei  tarvitse 
semmoista  ulkopuolista  pakkoa  kuin  vähän  kehittynyt.  Se 
»eläimellisyys»,  jota  nykyään  nähdään  ihmisissä,  on  samaa 
lajia  itsekkäisyyttä  kuin  tavallinen  n.  s.  eläimellinen  vaisto- 
kin. Tämmöisen  itsekkäisyyden  masentamista,  jopa  hävittä- 
mistäkin tarkoittaa  kaikki  henkinen  kehitys.  Turhaa  olisikin 
kaikki  valistustyö,  jos  ei  ihmiskunnan  nykyinen  itsekkäisyys 
ollenkaan  muuttuisi  luonteeltaan. 

Kun  henkinen  kehitys  johtaa  ihmisiä  tuntemaan  ja 
ymmärtämään  elämän  kokonaisuutta,  niin  on  selvää,  ettei 
kaukaisen  tulevaisuuden  yhteiskunnissa  valvota  omaa  yksi- 
löllistä etua  saman  mittakaavan  mukaan  kuin  nykyään.  Niinä 
aikoina  ei  siis  pakkokaan  voi  esiintyä  semmoisena  kurin- 
pito- ja  holhousvaltana  kuin  nykyaikana. 

Se  väite,  ettei  kukaan  vapaaehtoisesti,  s.  o.  omasta  va- 
kaumuksestaan luovu  mistään  etuoikeuksista,  todistaa  väittä- 
jän  suurta  yksipuolisuutta  ja  ihmisluonteitten  tuntematto- 
muutta. Nykyajankin  ihmisissä  löytyy  yksilöitä  —  vaikka 
tosin  vähäinen  määrä  —  jotka  oman  vakaumuksensa  opas- 
tamina luopuvat  aineellisista  eduista,  vieläpä  siihen  määrään, 
että  itse  joutuvat  puutteeseen  ja  köyhyyteen.  Semmoiset 

henkilöt  —  erittäin  ne,  jotka  tekevät  hyvää  salaisuudessa  — 
eivät  luonnollisesti  tunne  -tekevänsä  mitään  uhrauksia.  He 
toimivat  yksinomaan  oikeudentuntonsa  mukaan. 

Jokainen  voinee  tehdä  kokemuksia  sillä  alalla,  jolla 
pakon  ja  vakaumuksen  toisiinsa  vertaaminen  tulee  kysy- 
mykseen. Kun  »täytymisestä»  puhuvat  muut  yksilöt  eikä 
ihmisen  oma  sisäinen  ääni,  niin  tuntee  täytymisen  alainen 
tavallinen  ihminen  halua  nousta  tuota  täytymistä  vastaan. 
Täytymiset  juuri  nostavatkin  kaikki  maailman  rettelöt.  Kun 
suurempi  aineellinen  voima  on  täytymisen  takana,  niin  vä- 
hemmän voiman  edustajat  luonnollisesti  masennetaan,  mutta 
vaan  muodollisesti.  Yksilön  sisäistä  vakaumusta  ei  täytymys 
voi  muuttaa.  Pakon  alistama  yksilö  voi  kyllä  myöhemmin 
itselleen  vakuuttaa,  että  alistuminenkin  oli  oikea,  mutta  sil- 
loin voi  taas  esiintyä  uusi  täytymys,  joka  tuntuu  hänestä 
yhtä  vastenmieliseltä  kuin  edellinenkin. 

Juuri  se  tosiasia,  että  periaatteen  täytyy  valmistaa  tietä 
käytännölle,  tekee  ulkopuolisen  pakon  korkeammalta  kehi- 
tyskannalta  katsottuna  hylättäväksi.  Jos  yksilö  on  oma  pa- 
kottajansa,  niin  ovat  hänen  periaatteensa  hyväksyneet  pakon 
ennen  kun  se  käytännössä  toteutuu.  Siitäpä  syystä  ei  itsensä 
pakottaminen  tunnukaan  tappiolta  vaan  voitolta.  Jos  täm- 
möinen itsensä  pakottaminen  koskee  jostakin  aineellisesta 
edusta  luopumista,  niin  yksilön  sisäinen  tyydytys  on  arvok- 
kaampi kuin  tietoisuus  aineellisen  edun  tuottamasta  nau- 
tinnosta. 

Vakaumuksen  suuri  kasvatusopillinen  merkitys  on  etu- 
päässä siinä,  että  yksilö  saa  olla  oma  arvostelijansa  ja  tuo- 
mitsijansa. On  huomattava,  että  tavallinen  ihminen  pyrkii 
saamaan  tunnustusta  työnsä  arvosta  ja  pätevyydestä.  Mutta 
ulkopuolinen  pakko  tekee  semmoisen  tunnustuksen  saami- 
sen useimmiten  mahdottomaksi.  Kun  esim.  työnjohtajan  ase- 
massa oleva  henkilö  antaa  moitteellisen  arvostelun  työnteki- 
jän työstä,  tuntee  tämä  itsensä  kovin  loukatuksi,  erittäinkin 
jos  hänellä  on  pitkäaikainen  kokemus  sillä  työalalla.  Palve- 
lijain ja  isäntäväen  tavallinen  epäsopu  johtuu  juuri  maini- 
tusta seikasta.  Jota  enemmän  työtä  halventavasti  arvostellaan, 
sitä  huonompaa  jälkeä  se  työ  tuottaa. 

Yksilö  voi  rehellisestä  sydämestä  moittia  itseään,  päivi- 

teliä  omaa  taitamattomuuttaan  ja  ajattelemattomuuttaan  y.  m., 
mutta  jos  toinen  henkilö  ihan  tosissaan  yhtyy  hänen  moit- 
teeseensa, niin  hän  tuntee  itsensä  loukatuksi.  Tämä  tosiasia 
todistaa,  että  rappeutuneimpanakin  pidetyssä  ihmisluonteessa 
piilee  vastustamaton  itsenäisen  toiminnan  halu.  Mutta  kun 
yksilön  työlle  annetaan  tunnustus  ja  hän  saa  sitä  tehdä 
mahdollisimman  suuressa  vapaudessa,  niin  hän  rupeaa  yhä 
enemmän  vaatimaan  omalta  itseltään  ja  luottamaan  itseensä. 

Voidaan  väittää,  että  löytyy  yksilöitä,  jotka  eivät  kykene 
suorittamaan  mitään  työtä  kunnollisesti.  Tällä  väitteellä  on 
pätevyyttä  nykyaikaisissa  oloissa  mutta  ei  ehdottomasti.  Ku- 
kin ihmisyksilö  tietysti  pystyy  johonkin  työhön  ja  tekee 
työtä  mielellään,  kun  hän  saa  taipumuksensa  mukaan  va- 
paasti valita.  Luonto  ei  ole  luonut  eikä  luo  ihan  kykene- 
mättömiä olentoja.  Mutta  ulkopuolinen  pakko,  joka  usein 
määrää  yksilön  väärälle  työalalle,  juuri  tekee  työn  vasten- 
mieliseksi. Jos  pakko  saadaan  pois,  niin  kaikki  tekevät  työtä 
mielellään  ja  pystyvät  kunnollisesti  työnsä  suorittamaan. 

Kun  n.  s.  tulevaisuuden  yhteiskunnista  puhuttaessa 
juuri  edellytetään  vapautta  työn  valintaan  nähden,  on  selvää, 
ettei  niinä  aikoina  mikään  nykyaikainen,  työhön  velvoittava 
pakko  voi  tulla  kysymykseen.  Semmoiset  nykyaikaiset  olot, 
että  toisen  täytyy  tehdä  hänelle  muutenkin  vastenmielistä 
työtä  ylenmäärin,  kun  toinen  taas  saa  olla  pitkät  ajat  toi- 
mettomana, kolmas  elää  ylellisyydessä  muitten  kustannuk- 
sella j.  n.  e.,  ovat  saaneet  aikaan  perinpohjaisen  käsitteitten 
hämmennyksen  kaiken  ihmisellisen  toiminnan  alalla.  Mutta 
kun  nykyään  tekeillä  oleva  suuri  uudistus-,  parannus-  ja 
muutostyö  juuri  tarkoittaa  parempien  olomuotojen  hankki- 
mista, niin  on  oikeutettu  odottamaan,  että  tulevaisuuden  ih- 
misyksilöjen toimintaa  johtaa  yksilön  sisäinen  vakaumus 
enemmän  kuin  ulkopuolinen  pakko. 

Vaikka  oikeudettomien  kansankerrosten  nykyaikainen 
kokemus  todistaakin,  että  yksimielisellä  vaatimuksella  —  siis 
pakolla  —  saadaan  aikaan  parannuksia,  niin  ei  siltä  sovi 
kadottaa  vakaumuksen  ihannetta.  Tulee  näet  huomata,  että 
nykyajan  oikeudettomilta  on  riistetty  luonnolliset  oikeudet 
juuri  pakolla,  joka  on  ollut  sitä  tehoisampaa,  kun  sitä  on 
harjoitettu  asteettain  vuosisatojen  kuluessa.    »Pakko  pakkoa 


24 


vastaan»  on  siis  tarpeen  ainoastaan  niin  kauan  kun  luon- 
nolliset, pakolla  pois  otetut  oikeudet  saadaan  takaisin.  Sitä 
kaukaisessa  menneisyydessä  vaikutuksensa  alkanutta  pakkoa, 
jonka  tuloksena  on  nykyajan  suuri  köyhälistö,  voi  verrata 
nousuveteen.  Mutta  samoin  kuin  nousuvedellä  on  sekä 
nousemisrajansa  että  -aikansa,  samaten  on  yhteiskunnallisella 
kurjistumisellakin.  Nykyaikainen  valtaava  muutosliike  on 
yhteiskuntaolojen  laskemista  luonnollisiin  rajoihinsa. 

Luonnollista  on,  että  yhteiskunnallisten  asiain  »luoteen» 
ja  »vuoksen»  ollessa  tasaväkiset  syntyy  uusia  kysymyksiä, 
joita  käsittelemään  ryhdyttäessä  niinikään  huomataan  vasta- 
pakko  entisen  pakon  aiheuttamien  epäkohtien  poistajaksi, 
mutta  silloinhan  on  siirrytty  uusille  aloille,  joita  emme  voi 
arvostella  nykyisen  käytöllisyyden  kannalta. 

Alituisesti  eteenpäin  pyrkivä  kehitys  näyttää  kaikessa 
tapauksessa  viittaavan  siihen  tosiasiaan,  että  itse  kehityksen 
ydinkohta  on  juuri  yhä  suurempi  yksilöllinen  vapaus,  jonka 
turvissa  vakaumus  kasvaa  ja  valtaa  koko  ihmiskunnalle 
uusia  työaloja  tehoisammin  kuin  yksilöjen  ja  yksilöryhmien 
kesken  nykyään  käytännössä  oleva  ulkopuolinen  pakko. 

Ihmiskunta  tarvitsee  käytöllisyyden  ohella  myös  ihan- 
teita. Vakaumus  on  semmoinen  ihanne,  josta  ei  voi  luopua. 
Tämä  ihanne,  joka  johtaa  ihmiskuntaa  yhtä  hyvin  kuin 
yksilöäkin  voitosta  voittoon  ja  täydellisyydestä  täydellisyy- 
teen, onkin  ihmisen  ainoa  luotettava  opas. 

Aate. 


MILLOIN  MEILLÄ  ON  SUNNUNTAL 


illoin  meillä  on  sunnuntai 
Ja  milloin  on  pyhä  aatto? 
Milloinka  päättyy  tää  talvinen  yö 
Muuttuvi  murhe  ja  taukovi  työ 
Riemukulkuhun  käy  surusaatto? 

Milloinka  meillä  on  sunnuntai 
Saa  taistojen  yöstä  päivyt, 
Kansahan  kuuluvi  kellon  ään' 
Kutsuen  kokoon  kansan  tään 
Joka  puutteiden  purressa  häilyt? 

Milloinka  meillä  on  sunnuntai 
Ihanteittemme  päivä  suuri 
Onko  se  aamu  vai  onko  se  yö, 
Lepoko  lie  vai  kenties  työ 
Eikö  murru  jo  este  muuri? 

Milloin  meillä  on  sunnuntai  ' 
Ja  päättyy  murhepäivät, 
Onko  se  köyhyys,  kurjuuskaan, 
Onko  se  sota,  tai  rauha  maan 
Poistuuko  itkun  häivät? 

Vai,  tuoko  on  meidän  sunnuntai 
Kuin  kansat  kirkkohon  kulkee. 
Kuin  rikkaus  ajaa  vaunuillaan 
Ja  köyhyys  kulkevi  sauvoillaan 
Ja  itkun  syömmeensä  sulkee. 

Ei!  ei  silloin  meidän  oo  sunnuntai 
Vaikka  kaikuvi  kirkkojen  kellot. 
Ne  mielehen  soittavat  vain  ikävää 
Ja  rinnalle  vaipuvi  synkeä  pää 
Vain  rikkahan  kukkivi  pellot. 

Vain  silloin  vasta  on  sunnuntai 

Ja  silloin  on  riemujen  aika 

Kuin  kaikki  on  lapsia  kuin  yhdenmaan 

Ja  yksiä  aatteita  toimitaan 

Ja  poissa  on  sorron  taika. 

Attu. 


KÖYHILLE  JOULUKSL. 


eurahuoneen  ovipielessä  oli  laatikko,  jonka 
syrjässä  seisoivat  sanat  »Köyhillejouluksi». 
Kainosti  se  siinä  kyyhötti,  tuo  vaatimaton 
laatikko.  Tuskin  se  uskalsi  näyttää  si- 
vuaan,  jossa  seisoiilmoitus  sen  tarkoituk- 
sesta, kainosti  ja  pelonalaisesti,  rukoile- 
vaan asentoon  kumartuneilla  kirjaimilla  kuiskaten  »Köy- 
hille jouluksi»,  siten  jo  ulkoasullaan  ilmaisten  keitä  se 
edusti.  Mutta  sitä  enemmän  itsetietoisina  ja  arvonsa 
tuntevina  rehentelivät  kirjaimet  toisessa  ovenpielessä 
olevassa,  monivärisesti  painetussa  konserti  ilmoituk- 
sessa. Tämä  ilmoitus  oli  muukalais  kielinen  ja  kuului 
suomennettuna:  »Konsertin  antavat  kaksi  ranskalaista 
taiteilijaa,  neiti  Bourbon  ja  herra  Buffet  ensi  perjantaina 
klo  8  i.  p.  Seurahuoneen  suuressasalissa.  Pilettien  hin- 
nat: 8  mk.  Huom.!  Seuraava  konsertti  ensi  sunnun- 
taina». 

Paljo  kävi  ihmisiä  Seurahuoneella,  kaikki  hienosti 
puettuja  herrasihmisiä.  Siinä  näkyi  sekä  suomalaisen 
että  ruotsalaisen  puolueen  eturivin  miehiä,  pönäkkinä 
hienoissa  puvuissaan.  Siinä  oli  naisia,  tunnetulta  kir- 
jailijoina ja  naisemansipatsioonin  johtavina  henkilöinä 
ja  muina  valonsoihdun  kantajina,  hienoissa,  kahisevissa 
silkkipuvuissaan,  jalokivillä  koristetut  rannerenkaat  kä- 

sissä  ja  loistavat  kultasormukset  hienoissa,  valkoisissa 
sormissa.  Riisuttuaan  eteisensä  päällysvaatteensa  ja 
vaihdettuaan  kohteliaisuuksia  tuttaviensa  kanssa,  meni- 
vät vieraat  ravintolan  valoisiin,  upeasti  sisustettuihin 
huoneisiin,  huomaamatta  laatikkoa  ovipielessä. 

Suurella  kiiruulla  kantoivat  viinurit  monenmuotoisia 
pulloja  erivärisine  sisältöineen  vierasten  tyhjennettä- 
väksi. Kaikkialla  näkyi  iloista,  huoletonta,  täyteläistä 
ja  uhkuvaa  elämää. 

Eräs  hieno  seurue,  herroja  ja  naisia  astuu  sisään. 
Pari  vahtimestaria  kullalla  kirjailluissa  takeissa  rientää, 
liehakoivasti  kumarrellen,  auttamaan  tulijoita  päällys- 
vaatteiden riisumisessa.  Riisuttuaan  päällysvaattensa 
rientää  seurue  erääseen  yksityiseen  huoneeseen,  johon 
jo  ennen  oli  muutamia  heidän  tuttaviaan  saapunut. 
He  olivat  »Köyhäin  ystävät  »-seuran  jäseniä  muutamine 
hyvine  tuttavineen,  joita  olivat  tuoneet  mukaansa. 
Tulijat  järjestyivät  pöytien  ympärille.  Soitettiin  viinuria, 
ja  kohta  täyttyivät  pöydät  pulloilla,  joita  koristivat  lois- 
tavat etiketit. 

Siinä  nyt  olivat  koolla  »Köyhäin  ystävät-seuran 
johtavat  jäsenet:  arvokkaita,  vanhempia  ja  solakalta, 
hienosti  puettuja  nuoria  herroja,  kakkulat  nenillä,  naisia 
keski-ikäisiä,  pyyleitä  rouvia  silkkipuvuissa  ja  ranne- 
renkaat lihavilla  käsivarsilla  ja  nuoria,  hoikkia,  sima- 
suisia,  kukoistavia  neitosia,  käherrettyine  tukkineen  ja 
kureliivillä  nostettuine  kaarevine  rintoineen,  viini-,  samp- 
panja- ja  konjakkipulloja  loistavien,  monenmuotoisten 
juomalasien  seuraamina,  kaikki  yhtä  välttämättömästi 
asiaan  kuuluvia. 

Nyt  siis  piti  alkaa  johtokunnan  kokous. 

Lasit  helisivät  ja  virtana  valui  hurmaava  neste  ja 
yhtenä  solinana  sujui  muukalaiskielinen  keskustelu 
lasien  helinän  säestämänä. 

Keskustelun  ensi  aiheena  olivat  nuo  kaksi  ranska- 
laista taiteilijaa,  joiden  ilmoitus  oli  ovipielessä. 

»Nythän  meillä  helsinkiläisillä  on  taas  tilaisuus 
nauttia  oikeaa  musiikkia,  onpa  oikein  virkistävää  kuulla 

ulkomaalaista  täysin  kehittynyttä  taidetta»,  puheli  hovi- 
neuvos  Rönnbeck,  tyhjentäen  lasinsa  ja  asettuen  muka- 
vaan asentoon. 

»Neiti  Adelaide  Bourbon  laulaa  erinomaisesti»,  sa- 
noi valtioneuvoksetar  Haltijavuori. 

»Ja  herra  Buffet  soittaa  pianoa  sanomattoman  taita- 
vasti. Minä  en  tahtoisi  olla  kertaakaan  poissa  konser- 
tista silloin  kun  hän  esiintyy  pianistina»,  ehätti  neiti 
Berlin  sanomaan.  »Erittäinkin  muutamissa  kappaleissa 
on  hän  ihan  jumalallinen,  minä  olen  häneen  sanomatto- 
masti ihastunut». 

»Jokaisen  musiikintuntijan  täytyy  myöntää,  että  neiti 
Bourbonin  virtuositeetti  on  huippuunsa  kehittynyt. 
Hänen  lauluesityksensä  ovat  kerrassaan  helmiä  musiikki- 
taiteen  alalla,  joita  ihanimpia,  kirkkaammin  säteileviä  ja 
vienommin  värähteleviä  ei  voi  ajatella.  Hänen  laulus- 
saan soivat  kaikki  ihmistunteet  täyteläisinä,  rikkaina, 
elämännautinnon  haluisina.  Hänen  syväsointuinen, 
mehevä  äänensä,  silmien  puoleensa  vetävä  katse,  kas- 
vojen viehättävä  ilme  ja  huulien  veitikkamainen  väreily, 
hänen  täyteläisen  notkean  ruumiinsa  joustavat  liik- 
keet antavat  esitykselle  sen  täyteläisen  pyöreyden,  jolla 
hän  loihtii  esiin  mitä  moninaisimpia  tunteita  ja  väritys- 
vivahduksia.  Herra  Buffet  myöskin,  se  täytyy  myön- 
tää, on  hyvin  perehtynyt  pianisti.  Ikävä  vaan,  kun  he 
viipyvät  täällä  ainoastaan  kaksi  viikkoa.  Mutta  sitä 
suurempi  syy  on  pääkaupunkimme  sivistyneellä  ylei- 
söllä kannatuksellaan  osottaa  näille  suuren  maailman 
taiteilijoille,  ettemme  mekään  täällä  kaukaisessa  pohjo- 
lassa ole  aivan  sivistymättömiä  ja  tietämättömiä  sivis- 
tyneiden velvollisuuksista.  Meidän  tulee  näyttää,  että 
me  ymmärrämme  ja  tahdomme  uhrata  yhteisen  edis- 
tyksen ja  hyvinvoinnin  alttarille»,  puhui  innostuneena 
hovineuvos  Rönnbeck,  tyhjentäen  äsken  täytetyn  la- 
sinsa pitkästä  puhumisesta  kuivuneeseen  suuhunsa. 

»Oikein  hovineuvos  Rönnbeck»,  yhtyi  innostu- 
neena pyylevä  rouva  Honkaheimo.  »Olen  sanomatto- 
masti innostunut  puheestanne.  Niin  suuresti  kuin 
olenkin  ihastunut  näihin  taiteilijoihin,  erittäinkin  hra 

Buffetiin,  jonka  esiintyminen  on  minusta  ihan  hurmaa- 
vaa, on  minua  suuresti  huolestuttanut,  ja  häirinnyt 
nautintoani  se  seikka,  ettei  sivistynyt  yleisömme  kyl- 
lin runsaalla  kannatuksellaan  tulisikaan  palkinneeksi 
heidän  vaivojaan.  Meidän  tulee  tehdä  kaikki  voita- 
vamme sivistyneen  yleisön  innostuttamiseksi  kannatta- 
maan heitä  käymällä  konserteissa  sen  vähän  ajan,  minkä 
he  täällä  viipyvät». 

Keskustelu  kiihtyi  yhdeksi  sorinaksi.  Rouvat  ja 
neidit  kehuivat  herra  Buffetin  taidetta,  ja  herrat  neiti 
Bourbonin  sekä  taidetta  että  koko  olentoa. 

»Kuulkaapas,  hyvät  ystävät»,  kuului  pahimman 
melun  tauottua,  pitkän,  laihanpuoleisen  ja  tummaveri- 
sen, yli  neljäkymmentä  vuotta  vanhan,  neiti  Kärkelän 
ääni.  »Emmekö  jo  ottaisi  keskusteltavaksi,  mihin  toi- 
miin olisi  ryhdyttävä  sen  johdosta,  että  aikomamme 
arpajaisten  pitäminen  köyhien  avustamiseksi  jouluna, 
täytyi  sopivan  huoneuston  puutteessa  jättää  tois- 
taiseksi?» 

»Niin  voimmehan  jo  alottaa  virallisen  kokouksen», 
myönsi  valtioneuvos  Haltijavuori. 

Kun  oli  saavutettu  täysi  hiljaisuus,  puheenjohtaja 
ja  pöytäkirjuri  asettuneet  paikoilleen,  otti  neiti  Kärkelä 
puheenvuoron. 

»Tavallisuuden  mukaan  ja  noudattaen  seuramme 
sääntöjä,  olisi  meidän  jaettava  apua  köyhille  jouluksi, 
mutta  kuten  arvoisat  johtokunnan  jäsenet  tietävät,  ei 
seurallamme  ole  koottuja  varoja.  Kun  aikomamme 
arpajaisten  pitäminen  varojen  hankkimiseksi.  Seurahuo- 
neella pidettävien  konsertien  tähden,  on  myöhästynyt  em- 
mekö vielä  nyt  voisi  pitää  noita  arpajaisia  jossain 
muualla  koska  täällä  Seurahuoneella  ei  siihen  nyt  ole 
tilaa?  Tai  jollei  voitaisi  arpajaisia  pitää,  ehkä  voitaisi 
jollakin  muulla  tavalla  hankkia  edes  jonkun  verran 
varoja  köyhille  jaettavaksi?» 

Hovineuvos  Rönnbeck  puhui  arvokkaasti:  »Minun 
mielestäni  ei  meillä  ole  tällä  kertaa  tilaisuutta  eikä 
syytäkään  tämän  asian  suhteen  ryhtyä  mihinkään  toi- 
miin.   Tosin  kyJlä  on  ikävää,  kun  seuramme  toiminta 

häiriytyy  ja  köyhien  avustaminen  ensi  jouluna  tulee 
seuramme  puolesta  olemaan  vähäpätöinen,  ettei  se 
vastaa  seuramme  arvoa.  Ja  voitanee  ehkä  otaksua,  että 
moni  köyhä  perhe  kaupungissamme  tulee  sen  johdosta 
viettämään  puutteellisen  joulun.  Mutta  kun  otamme 
huomioon,  että  kaupungissamme  on  muitakin  hyvän- 
tekeväisyysseuroja,  jotka  kaikki  puolestaan  jakavat  köy- 
hille jouluapua,  niin  ei  meidän  tarvitse  huolehtia  jos 
seuramme  arpajaisten  pitäminen  lykkäytyykin  soveliaam- 
paan aikaan.  Viivytyksestä  on  vielä  se  etu,  että  arpa- 
jaiset, sitte  kun  ne  pidetään,  voidaan  pitää  suuremmat, 
joten  tulos  tulee  olemaan  suurempi,  seuramme  arvon- 
mukainen.  Olisihan  liikaa  voiteenhaaskausta,  jos  me 
nyt  rupeisimme  ponnistelemaan  varojen  kokoonhankki- 
misessa,  kun  tietääksemme  ei  ole  tavallista  suurempaa 
hätää.  Ja  yhteiskunnalliseltakin  kannalta  katsottuna 
olisi  se  epäterveellistä;  se  vaikuttaa  veltostuttavasti 
yhteiskuntaorganismiin.  Sillä  liian  avulias  hyvänteke- 
väisyys vaikuttaa  veltostuttavasti  työväestöön.  Me, 
hyvät  ystävät,  jokainen  tiedämme  miten  kävi  esim. 
Roomassa,  kun  siellä  hallituksen  puolesta  ruvettiin 
jakamaan  ilmaiseksi  elintarpeita  köyhälistölle.  Köyhä- 
listö tuli  päivä  päivältä  vaativammaksi.  Sama  se  vai- 
kuttaa meilläkin,  jos  avunantoa  liiallisesti  harjoitetaan. 
Kasvatuksellinen  periaate  se  on  tärkeä  tässäkin  asiassa 
ottaa  huomioon.  Kansaa  on  opetettava  turvautumaan 
itseensä,  eikä  toisten  ihmisten  apuun.  Nuo  suuret 
kansanjoukot  ovat  vaarallista  tavaraa,  jos  niitä  hellästi 
pidetään.  Ne  helposti  oppivat  vaateliaiksi  ja  laiskoiksi. 
Ehdotan,  että  jätetään  koko  puuha  nyt  joulun  edellä 
toistaikseksi». 

Täyteläisen  pyöreä  rouva  Bergblom,  jonka  kasvot 
olivat  pyöreät  kun  täysikuu  ja  silmät  vilkkaat,  nenä 
hiukan  pysty,  puhui:  »Seuramme  on  niin  kauan  kuin 
se  on  ollut  olemassa  toiminut  ripeästi  köyhien  auttami- 
seksi jouluna,  ja  niin  se  olisi  tehnyt  nytkin,  jos  tämä 
seurahuone  olisi  ollut  vapaa  seuran  arpajaisten  pitä- 
miseen. Mutta  nyt  kun  se  on  vuokrattu  konsertin- 
antajille,  niin  minkä  me  nyt  sille  teemme?  Emmehän 

voi  mennä  arpajaisiamme  pitämään  palokunnantalolle 
tai  muihin  samallaisiin  huoneustoiMn,  joissa  kaikenlai- 
set työväen  seurat  pitävät  huvejaan.  Vai  huvittaisiko 
ketä  teistä,  hyvät  ystävät,  mennä  moisiin  paikkoihin 
huveja  pitämään?  Mitä  muutoin  arpajaisten  toimeen- 
panemiseen tulee,  niin  emmehän  nyt  joulukiiruussa 
enää  kerkiäisikään  niissä  puuhissa  toimimaan,  kun 
meillä  itsekullakin  on  omia  jouluvalmistuksia.  Sen 
lisäksi  meillä  on  vielä  nuo  harvinaiset  konsertit,  jotka 
myöskin  vievät  aikaa.  Toivon,  että  me  pitemmittä 
keskusteluitta  voimme  jättää  koko  nämä  arpajaishom- 
mat  sopivampaan  aikaan». 

Kaikki  kannattivat  rouva  Bergblomin  ehdotusta, 
paitsi  neiti  Kärkelä,  joka  vaieten  vakavana  katsoi  eteensä 
ja  näytti  tutkivan  vaahtoavaa  viinilasiaan. 

Kun  asiasta  oli  päästy,  ilmoitti  seuran  esimies, 
tehtailija  Snell,  että  hän  oli  ravintoloitsijan  luvalla  kiin- 
nittänyt Seurahuoneen  ovipielen  sisäpuolelle  laatikon, 
johon  ravintolassa  kävijät  voivat  panna  rahalahjoja  seu- 
ran jaettavaksi  köyhille. 

Kokous  loppui  ja  »Köyhäin  ystävät»  hankkiutui- 
vat lähtemään  kotiinsa.  Lähtiessään^  antoivat  herrat 
palvelijoille  juomarahaa.  Hovineuvos  Rönnbeck  antoi 
eteisessä  eräälle  palvelijalle  viitosen.  Eräs  toinen  herra 
antoi  samalle  palvelijalle  viisikymmentä  penniä,  jonka 
tämä  otti  huomattavan  ylenkatseellisesti  ja  pisti,  kaik- 
kien nähden,  laatikkoon  »köyhille  jouluksi». 

N.  A. 


RUUKIN  KANTAJA. 


oi  ruukkia  joutuin  tänne!» 
muurarit  huutavat  näin. 
«Toki  tietäkää  tehtävänne! > 
]  hoki  pomokin  kiirehtäin. 

Ja  kilvan  kantaja-naiset 


koittavat  käskyä  täyttää, 
vanhatkin  huojuvaiset 
voimansa  ryhtiä  näyttää. 


Ja  kaikki  he  ahkerasti 
raatavat  raskasta  työtä, 
näin  aamusta  iltahan  asti 
he  voimansa  myödä. 

Käy  tuossakin  leskivaimo 
äiti  jo  lapsosen  viiden, 
harteilla  kantamus  aimo 
vuoksi  on  pienosten  niiden. 

On  leipää  saatava  heille, 
sit^  työtänsä  rikas  antaa, 
kun  rikkahan  rakenteille 
työvoimansa  hinnaks^  sen  kantaa. 

Ei  saa  hän  pienosiansa 
päivisin  holhota,  hoitaa. 
Ja  tuskinpa  ihoansa 
hän  seuraksi  heidän  uhraa. 

Hän  turva  on  lastensa  ainoo 
kuin  miehensä  kuollut  on; 
siksipä  puute  nyt  vainoo 
yhä  vaatien  raatelohpn. 

Lapsille  leipää  —  —  se  mieltä 
raskaasti  painostaa, 
sen  lisäksi  pilkka-kieltä 
saa  tyynenä  kuulostaa 

Vuoks'  lapsien  kaikki  hän  kestää 
jos  niille  vaan  leipää  saa, 
se  nurkumastakin  estää; 
yhä  työhön  se  innostaa. 

Ylös  rappuja  siksi  koittaa 
hän  nopeesti  kiiruhtaa 
ja  väsymyksenkin  voittaa; 
ettei  hän  nuhteita  saa. 

Pomo  se  vierellä  ärjyy 
»koittakaa  jouduttaa». 
Ja  rikaskin  siinä  värjyy: 
taloaan  eikö  jo  saa. 

Näin  rakennus  korkeneepi, 
pian  pilvihin  yllättää 
—  vaaii  kantaja  kalpeneepi 
kun  voimansa  muurille  jää. 

Vaan  sittekin  täytyy  jaksaa 
hänen  taakkansa  ylös  viedä; 
kum  rikas  se  palkan  maksaa 
niin  »laiskuutta»  hän  ei  siedä. 


35 


»Ruukkia  joutuin  tuokaa!» 
Yhä  muurarit  huutavat  vaan. 
Vaimo  ei  hetkeä  huokaa 
käy  sitä  hän  noutamaan. 

Voimatpa  loppuivat  häitä 
kuin  liiaksi  ponnistaa, 
ja  ylhäältä  käytävältä 
hän  ales  jo  horjahtaa. 

»Voi  lapseni  turvattomat», 
niin  huusi  hän  pudotessaan. 
Nuo  pienoset  avuttomat 
oli  huolenaan  kuollessaan. 


Rikas  hänestä  sanoa  siesi 
»Miksi  huoleton  olikaan?» 
ja  lehdet  kertoa  tiesi: 
»putos  ruukinkantaja  vaan». 

Emil  Elo. 


KUOLEMA 

Piirrelmiä. 


utkimus,  joka  ei  mitään  säikähdä,  on 
myös  uskaltanut  kolkuttaa  tuonen  portille 
ja  vaatia  manan  mahtavata  herraa  tilin- 
teolle. Meidän  kysyvä  aikamme  tahtoo 
saada  selville,  mikä  on  tuo  värähdys,  joka 
hermojen  sähkölennättimiä  pitkin  kulkee 


hartioillamme,  kun  mainitaan  kuoleman  kaamea  nimi; 
miksi  katkeaa  kesken  iloinen  nauru,  miksi  pila  pakenee 
ja  kasvot  saavat  säikähtyneen  ilmeen. 

Ajatteleva  ihminen  kysyy:  tarvitseeko  näin  olla  ja 
onko  näin  aina  ollut?  Ovatko  ihmiset  kaikkina  aikoina 
tuijottaneet  läpinäkymättömään  väliseinään  kuten  Ham- 
let-prinsi  pääkallo  kädessä  mietiskellen  elämän  arvoi- 
tuksia kuolon  valossa?  Ja  hyötyopin  kannalta:  mitä 
hyötyä  voi  olla  kuolon  mietiskelemisestä  elämälle;  mitä 
eletty  elämä  vaikuttaa  kuolon  tullen? 

Heittäkäämme  muutamia  hajanaisia  silmäyksiä 
sinne  tänne  näiden  asioiden  aloille,  mutta  koettakaamme 
ensin  pyyhkiä  sielumme  vahataulut  puhtaiksi  tätä  asiaa 
koskevista  edellisistä  vaikutuksista,  niin  että  saisimme 
kirjotetuksi  niiden  sijaan  uuden  luvun.  Sillä  me  pel- 
käämme kuolemaa,  —  ja  meidän  täytyy  siitä  pelosta 
päästä! 

Mitä  me  siis  tiedämme? 

Me  tiedämme,  että  syntymäin  katkeamaton  sarja 
on  heittänyt  meidät  maapallolle,  ja  vaikka  ruumiiltamme 
useita  tärkeitä  kykyjä  puuttuu,  on  kuitenkin  meidän 
sovitellen  onnistunut  saavuttaa  yhä  suureneva  herruus 
luonnon  voimiin  nähden.  Myös  kehittynyt  ajatus  ja 
sen  ihmeellinen  ilmaus,  kieli,  ovat  omiaan  kohottamaan 
ylpeyttämme.  Me  katsomme  olevamme  äärettömästi 
korkeammalla  eläimiä,  joista  harvat  vanhuuttaan  kuole- 
vat, vaan  kaatuvat  he  kesken  olemistaistelua.  Etenkin 
ihminen  pitää  huolta  siitä,  että  harvat  eläinkunnan 
oliot  saavat  maallisen  majansa  hajoamistilan  kautta 
astua  yli  tuonen  rajan,  sen  jälkeen  kuin  on  yhä  supis- 
tunut se  ala,  jolla  ihmiset  pelastavat  ijäkkäämmät  ystä- 
vänsä vanhuuden  heikkoudesta  tehden  pikaisen  lopun 
heistä  suupalan  toivossa.  Ja  sotien  joukkomurhissa 
sivistyneetkin  kansat  toisiaan  teurastelevat,  puhumatta- 
kaan kaikesta  siitä  hiljaisesta  myrkytyksestä,  jota  työn 
kurjistumisolojen  kautta  miljoonia  »veljiä  ja  sisaria» 
kohtaan  harjoitetaan.  Ei  ole  siis  ollenkaan  niin  suuri 
ihmisten  kunnioitus  toisensa  henkeen  nähden,  kuin 
juhlallisista  puheista  sopisi  odottaa. 

Mutta  mikä  on  sitten  kuolema? 

»Toiset  sanovat  sitä  nukkumiseksi,  toiset  herää- 
miseksi», lausuu  hirtehishumorilleen  Göran  Persson 
August  Strindbergin  näytelmässä  Kustaa  Vaasa,  kuva- 
ten siten  sattuvasti  kaksi  vastakkaista  käsitystä,  luon- 
nontieteellisen ja  uskonnollisen.  Jälkimäinen  näet  opet- 
taa, että  tämä  maallinen  elämä  on  vain  pieni  koetusten 
aika,  jonka  kuluessa  »vapaalla  tahdolla»  varustetun 
ihmisen  on  ratkaistava,  kumpaa  elon  kahdesta  ainaiseksi 
eroavasta  suunnasta  hän  tahtoo  noudattaa:  hyvääkö, 
joka  kestää  ijankaikkisesta  ijankaikkiseen,  vaiko  pahan, 
joka  joskus  enkelten  lankeamuksessa  syntyneenä  jat- 
kuu auttamattomasti  ikuisuuteen.  Mainittakoon  sen- 
tään heti,  ettei  hienoin  muoto  uskonnollisuutta  voi 
omistaa  tätä  »ikuista»  kahtia  jakoa,  vaan  uskotaan  kai- 
ken lopulta  puhdistuneena  palautuvan  elämän  alku-' 
lähteeseen  takaisin. 

Luonnontieteellinen  mailmankatsomus  taasen  sa- 
noo ihmisen  syntyvän  sukupuoliyhtymän  sattumuk- 
sesta ja  joutuvan  heti  mailmassa  niin  monien  perin- 
näisten, kasvatuksellisten  ja  taloudellisten  vaikutusten 
alaiseksi,  ettei  hänen  »vapaasta  tahdostaan»  voi  olla 
puhettakaan.  Korkeintaan  voi  hän  älyänsä  avoimesti 
kehittämällä  kohota  yhä  ylemmälle  itsetietoisuuden 
asteelle,  jolta  hän  voi  jotenkin  selkeästi  silmäillä  elämää, 
vieläpä  ehkä  tietoisesti  vaikuttaa  kehityksen  kulkuunkin. 

Erittäin  pelonalaisessa  asemassa  täytyy  sen  olla, 
joka  uskoo  olevansa  taikaisten  voimien  vallassa,  mutta 
ei  ole  varma,  kummatko,  hyvät  vai  pahat,  ovat  voitolla 
ja  kumpien  joukkoon  hänet  otetaan,  kun  hän  tekee 
kaamean  »hyppäyksen  pimeyteen».  Vielä  Augustinuk- 
sen valintaopissa,  jonka  mukaan  Jumala  aivan  mieli- 
valtaisesti valitsee  ja  vetää  jotkut  autuuteen,  jättäen 
toiset  oman  onnensa  nojaan,  ilmenee  tämä  käsitys 
täydessä  raakuudessaan.  Jonkun  verran  puhtaampaa 
on  protestanttisuuden  käsitys,  joka  selittää  kuolon- 
takaisten  asiain  oikeastaan  riippuvan  yksilön  sisällisestä 
suhteesta  Jumalaan.  Tämä  veisi  johdonmukaisesti  yksi- 
lölliseen riippumattomuuteen  uskonnollisissa  asioissa, 
jos  uskallettaisi  vetää  johtopäätökset.  Mutta  siksi 
houkutteleva  on  saarnanaiheena  ijankaikkisen  autuu- 
den ihanuus  ja  siksi  nautintorikasta  on  muutamista 
saada  töräytellä  tuomion  torvea  ja  kuveilla  helvetin 
ikuisia  liekkiä,  että  niistä  opeista  vain  vastahakoisesti 
luovutaan  hyvin  tietäen  niiden  vievän  paljon  muuta 
kuonaa  mennessään. 

Pöyristyttävää  on  ajatella,  kuinka  ollenkaan  on 
voinut  ihmismielissä  kehittyä  niin  pitkälle  moinen  oppi, 
»jonka  luulisi  lähteneen  hottentottipyövelin  aivoista  >, 
kuten  Georg  Brandes  sanoo.  Ja  samaan  aikaan  kuin 
tuo  oppi  vallitsi  olivat  ihmiset  niin  villiintyneet,  että 
keksivät  kidutusrangaistuksia,  joita  »hulluksi  tullut 
perkelekään»  ei  olisi  voinut  uneksia.  Mutta  kiitos  jär- 
jen voiton,  helvetinoppi,  jonka  vastustajia  on  aina  ollut 
'kirkonkin  etevimpien  opettajien  riveissä,  alkaa  olla  yhä 
laajemmalta  voitettu  kanta,  perkele  ei  enää  yhtä  roh- 

keasti  kulje  »kiljuvana  jalopeurana»,  ja  ihmiset,  jotka 
hänen  nielemistään  eivät  pelkää,  odottavat  koko  lailla  rau- 
hallisemmin elämänsä  epätietosta  loppukohtaa  koettaen 
asettaa  niin,  että  jotain  olisi  tehtynä  ennen  levolle  menoa. 

Ja  mihinpä  muuhun  pyrkisimmekään?  Sillä  eipä 
ole  hauska  muutaman  minuutin  armahdusta  rukoileva 
raukka,  eikä  myöskään  herätä  jakamatonta  ihailua  uh- 
mari,  joka  teatteritempuin  syöksee  vasten  elon  raja- 
muuria.  Kauniimpi  on  vanhain  kreikkalaisten  kanssa 
pitää  kuolon  unen  veljenä  ja  ajatella  häntä  ystävälli- 
senä pikku  haltijana,  joka  kaataen  kumoon  sammuttaa 
elon  soihdun.  Meillä  on  täysi  syy  pyrkiä  tähän  kau- 
niiseen käsitykseen  ja  unohtaa  keskiajan  viikatemies, 
irvistävä  luuranko,  jonka  kolina  niin  monia  on  järjiltä 
säikäyttänyt. 

Miksi  pelkäisimme  kuolemaa,  joka  niin  usein  on 
vapauttaja?  Toiveisiin  pettyneen  se  enemmistä  erheistä 
pelastaa,  harhaan  käyneen  synnit  sovittaa  ja  saattaa 
väsyneen  lepoon.  Tunnettuhan  on  taru  ihmetohtorista, 
joka  aikoi  taitonsa  näytteeksi  herättää  jonkun  kuolleista, 
mutta  jälkeen  jääneet  omaiset  sen  aina  estivät.  Ei 
toivo  monikaan  niin  täydellä  todella  ketään  tuonelta 
takasin,  jollei  taloudelliset  syyt  sitä  vaikuta.  Leski 
kyllä  tuntee,  mitä  hän  on  menettänyt,  ja  orvon  kohtalo 
on  katkera.  Mutta  me  tiedämme  että  yhteiskunta  voi 
paljon  näitä  kyyneleitä  kuivata.  Toiselta  puolen  tie- 
dämme taas,  kuinka  tämän  taloudellisen  järjestelmän 
aikana  perillisten  väkistenkin  väliin  täytyy  toivoa  jon- 
kun piakkoin  autuaasti  lähtevän.  Ja  kuka  nyt  voi 
sanoa  itsestään,  että  hän  on  niin  välttämätön!  »Men- 
kööt vaan,  kyllä  me  täällä  loput  toimitamme»,  lausui 
hienolla  huumorilla  muuan  vanha  kirkonpalvelija.  »Eikä 
sota  yhtä  miestä  kaipaa». 

Luulisipa  siis  monetkin  tyyneesti  tervehtivän  levon 
tuojaa,  kuten  keisari  Augustus  kuollessaan  näytelmän 
tavallista  loppulausetta  matkien  lausui:  »näytelmä  on 
päättynyt,  taputtakaa  käsiänne». 

Mutta  vielä  olemme  kaukana  tästä,  vielä  on  meissä 
orjan  verta,  ei  ole  tullut  aika,  »joka  ei  kuololle  ku- 

marra,  ei  matele  manalle  mennen».  Ja  siksi  tapahtuu- 
kin joskus,  että  kuolon  tullen  kaikki  vanhat  pelot  su- 
keltavat esiin  aivojen  salatuista  sokkeloista,  ja  kuoleva 
sairas  tai  vanhuus  sopertaa  itkevien  naisten  korviin 
opetuksia,  joita  käytetään  kumoomaan  kaikkea,  mitä 
hän  miehuutensa  päivinä  itsetietoisella  työllä  pystytti. 
Niin  kävi  Voltairen  ja  monen  muun.  Hieman  hurs- 
kasta väritystä  vain  ja  »katuvasta  syntisestä»  on  pyhi- 
mystaru  valmis. 

Kuolon  tuskallista  kamppausta  myös  monet  pel- 
käävät, vaikka  uusaikainen  tiede  yhä  varmemmin  selittää, 
että  tuo  kauhea  taistelu  elon  ja  kuolon  kesken  on 
enimmäkseen  vain  tiedottomia  lihasten  liikkeitä,  ja 
todeksi  osottautuu  roomalaisen  luonnontutkijan  Pli- 
niuksen  lause:  »Sielun  lähtö  ruumiista  tapahtuu  useim- 
miten ilman  tuskia,  joskus  vielä  nautinnollakin». 

Kun  kuolon  pelko  katoaa,  kääntyy  ihmisten  katse 
tähän  maahan,  ja  katso  eteen  aukenee  ihana  näky. 
Lyhyt  elämä  maan  laaksoissa  saa  suuremman  arvon. 
Kun  näkee  elämän  mahdollisuudet,  niin  tekee  mieli 
koettamaan,  mitä  kaikkea  se  voi  lapsilleen  antaa.  Yhä 
harvemmat  kurjuutta  kärsivät  enää  kuuntelevat  lörpö 
tyksiä  korvauksista  ja  hyvistä  oloista  haudan  tuolla 
puolen,  yhä  yleisemmäksi  tulee  käsitys,  että  maan  rik- 
kaudet riittävät  kaikille,  ja  katkera  taistelu  opettaa 
lopulta  ihmiset  rauhassa  järjestämään  asiat  yleiseksi 
tyydytykseksi. 

Mutta  vielä  olemme  alemmalla  asteella,  vielä  täytyy 
meidän  luokkataistelun  kovassa  kurissa  oppia  todelli- 
sen itsekkyyden  vaikeata  hyvettä,  joka  oikean  epäit- 
sekkyyden kanssa  havaitaan  sangen  läheiseksi.  Vielä 
ajautuu  yksilöitä  joukottain  niin  vaikeaan  asemaan 
elossa,  että  he  pitävät  parempana  itse  astua  ratkaiseva 
askel  yli  tuonen  rajan,  jota  oikeutta  suurimmat  ajatte- 
lijat m.  m.  Montesquieu  ja  Rousseau  puolustavat  ihmi- 
selle, joka  ei  omasta  tahdostaan  maan  päälle  tule,  ja 
jolla  siis  täytyy  olla  oikeus  lopettaa  olemassa  olon 
tuskat.  Itsemurhaa  ei  tarvitse  puolustaa,  sillä  sen 
tekijä  todistaa  itsensä  kuoloon  tuomitessaan  silmäil- 

leensä  syvemmälti  elämän  kuiluihin,  kuin  ne,  jotka 
hänestä  lörpöttelevät.  Sitä  paitsi  tapahtuvat  useimmat 
itsemurhat  taloudellisista  huolista,  joita  voidaan  hel- 
pottaa paremmalla  järjestelmällä.  Sillä  nekään,  jotka 
teoriiassa  elämää  vihaavat,  pessimistit,  eivät  suostu 
itsemurhaan;  päinvastoin  kehottavat  he  halveksuen 
sietämään  elämän  harmit.  »Tämäkö  oli  elämä,  siis 
kerta  vielä!»  sanoo  Nietsche. 

Kun  käsityksemme  saamme  puhdistetuiksi,  ei  mei- 
dän enää  tarvitse  riidellä  haudantakaisista  asioista  ja 
mahdollisuuksista  tämän  jälkeen.  Sen  me  ainakin  tie- 
dämme, että  tämä  yhä  uudistuva  ruumiimme  ei  voi 
»nousta  ylös»,  ja  että  sielun  ilmiöt  ja  käsitteemme 
syvästi  ovat  riippuvat  aineellisista  havainnoistamme. 
Monet  mutkikkaat  teoriiat  sielun  kuolemattomuuden 
puolesta  ja  sitä  vastaan  jääkööt  tämän  käsittelyn  ulko- 
puolelle, sillä  ne  eivät  saa  vaikuttaa  käsityksiimme 
kuolemasta,  vaikka  väliin  toivoisikin  muutamien  asiain 
edes  haudan  takana  selviävän  niille,  jotka  ovat  täällä 
maan  päällä  olleet  niin  perin  varmoja  kaikista  asioista 
taivaan  ja  maan  välillä. 

Mitäpä  oikeastaan  kellekään  kuuluu,  jos  jotakin 
lohduttaa  kuolon  kynnyksellä  kuvitella  enkelin  kultai- 
sella avaimella  avaavan  portin  taivaan  ihaniin  asun- 
noihin  samoin  kuin  viikinki  uskoi  nornain  vievän  hänet 
Valhallan  saleihin  ja  ylipäänsä  kaikki  kansat  ovat  uskoneet 
parhaan  aistillisen  nautintonsa  uusiutuvan  toisessa  elä- 
mässä. Omituiselta  vain  tuntuu,  että  monet  henkilöt, 
joitten  täytyy  turhuuksilla  »tappaa  aikaa»  sietääkseen 
tämän  elämän  ikävää,  vahvasti  uskovat  viihtyvänsä 
ijäisessä  yksitoikkoisuudessa.  Senpä  johdosta  lausuu- 
kin  ijäkäs  luonnontutkija  Ernst  Haeckel:  »Syvämieli- 
sen  tarinan  ikuisesta  juutalaisesta,  onnettomasta  Ahas- 
veruksesta,  joka  turhaan  lepoa  hakee,  tulisi  osottaa, 
mitä  tuommoinen  »ikuinen  elämä»  voi  tarjota.  Paras 
mitä  voimme  toivoa  kunnollisen,  parhaan  omantunnon 
mukaan  käytetyn  elämän  jälkeen,  on  haudan  ikuinen 
rauha.    »Herra  anna  heille  ikuinen  lepo!» 


<  =  %  =  < 


IKÄLOPPU  KULKURI. 

(BerangerMn  mukaan). 


uoppa  tämä  on  mun  hautanani. 
Kuoloon  sorrun  nyt  mä  vaivoissani  .  .  . 
Ohi  tän  käy  joukko  huoleton; 
Virkkaa:  juopunut  lie,  raukka,  surussansa! 
Joku  lantin  mulle  heittää  armostansa. 
Punastuen  luoden  silmät  pois  ... 
Mitä  säälis?    Seppelöity käätte! 
Vanha  kulkuri,  min  kuopassa  te  näette, 
Myötätunnottanne  kuolla  voi. 


Mursi  mun  jo  murhe,  vanhuus,  viha, 

Nälkäkulku  vei  nyt  kuoloon  ihan! 

Vuoden  halki  yhtä  haaveilin: 

Kuolla  kun  vain  edes  vuoteessa  mä  saisin,  — 

Vaan  ei  sairalaa,  mi  mua  hoivoaisi  .  .  . 

Sanovat:  ne  täyttyneet  jo  on,  — 

Väki  onnekas  se  suojan  saapi !  .  .  . 

Kuni  syntyi,  niinpä  ijäks  uinahtaapi 

Avotaivaan  alla  kulkuri. 


Oulun  työväenyhdistyksen  talo. 


Toimeentulla  mielin  kautta  töiden; 

Niitä  kerjäsin  mä  kyynelöiden,  — 

Hyväntuulen  aik'  ei  ollut  lie: 

Ei  vaan  koditonta  huolinunna  kukaan! 

Viskoi  ikkunoista  luita  mulle  mukaan,  — 

Monikertaan  niitä  kalusin 

Kuni  koira  loukkoon  nukkuessa  .  .  . 

Vaan  ei  vanha  kulkur'  elon  sammuessa 

Silti  kiroo  teitä,  äverjäät  ... 

Tuli  turvautua  ryöstöön,  varkauteenkin  .  .  . 
Mutta  omatunto  estää  koitti  senkin. 
Viettelystä  oli  jokapuoF! 
Niin  mä  maleksimaan  läksin  teitä  pitkin; 
Tuta  vankilat  sain  monet,  karsseritkin  .  .  . 
Parikymmenkertaan  suljettiin,  — 
Nielläksen^  sain  kyllin  ruununleipää!  .  . 
Muille  päivyt  loisteleepi,  kerjur'  eipään 
Auringonkaan  kirkkautta  saa. 


Kodittomiin  oisko  isänmaata? 
Mitään  hyvää  muir  ei  olla  saata 
Viljelyistä,  töistä  tehdasten, 
Kirkkokomeudesta,  linnaloisteloista, 
Maineseuroistanne,  mahti-istunnoista 
Kaunopuhujainne,  mairtajain!  .  . 
Vaan  kun  maanne  valtas  vihollinen,  — 
Itki  tyhmyydessään  kerjur'  vaivahinen, 
Vihollisten  kätten  ruokkima. 


Mato  kurja  —  tuonko  häiriöitä? 

Polkekaatte  jaloin  ilkiöintä. 

Mitä  säälis?  —  litistäkää  vain!  .  . 

Miksi  minua  te  ette  opettanna, 

Raakaa  voimoani  ette  ohjoanna? 

Muurahainen  tullut  madost^  ois. 

Öisin  kuollut  veljyyssyleilyihin  .  .  . 

Nyt  mä  kulkurina  kuollen  kelmihyihin,  — 

Huudan  ihmisille  kostoa! 


Santtu  Piri. 


VÄHÄVÄKISET, 


aukolahden  pitäjässä  olivat  mielet  tavallista 
enemmän  kiihdyksissä  eikä  vallan  suotta- 
kaan, sillä  tulisivathan  pitäjän  vähävarai- 
set tänään  ensi  kerran  koettamaan  oikein 
todentakaa  voimiaan  pitäjän  kukkaroval- 
lan  kanssa.  Erittäinkin  näki  kirkonkylässä, 
että  jotakin  pitäjän  oloissa  tavattomampaa  oli  tekeillä; 
sillä  missä  kaksikin  ihmistä  vaan  tulivat  vastatusten, 
alkoi  siinä  heti  vilkas  keskustelu,  keskustelu,  joka  usein- 
kin päättyi  riidalla. 

Syynä  tähän  mielienkiihtymiseen  oli  se,  että  K:lah- 
den  patruuna,  rikkain  mies  koko  pitäjässä,  omistaen 
monta  kartanoa  ja  taloa,  aikoi  kirkonkylään  rakennut- 
taa oluttehtaan  ja  oli  patruuna  luvannut  kunnalle,  jos 
tämä  myöntäisi  hänelle  rakennusluvan,  tuon  sievosen 
summan  kaksituhatta  markkaa.  Tämä  patruunan  hanke 
sekä  tarjous  kunnalle  oli  nyt  kiistan  alaisena  ukkojen 
akkojen  kesken  kylissä.  Patruunan  hanketta  kannattivat 
etupäässä  pitäjän  vallasväki,  herrat  ja  näitten  mukana 
rikkaimmat  talonisännät,  jotka  aina  tahtoivat  heilua 
häntänä  vallasväen  perässä.  Hankkeen  vastustajina 
olivat  taas  etupäässä  itselliset,  torpparit  ja  pienempäin 
talojen  isännät,  jotka,  kumma  kyllä,  tällä  kertaa  luo- 
puivat pohattain  jälessä  juoksemasta,  asettuen  ryysy- 

läisjoukon  puolelle.  Mutta  heitäkin  luultavasti  pelotti 
patruuna  Rahasen  yhä  kasvava  valta.  Hankkeen  kii- 
vaimpina vastustajina  olivat  sentään  itselliset  ja  torp- 
parit, jotka  täysin  käsittivät,  mitä  siitä  olisi  seurauk- 
sena, jos  tällainen  »myrkkytehdas»  perustettaisiin  pitä- 
jääseen. 

Heti  jumalanpalveluksen  päätyttyä  kirkossa,  oli 
kunnankokous  pidettävä  kunnantuvalla.  Siinä  olisi 
sitte  ratkaistava  tämä  oluttehdaskysymys.  Vähävaraiset 
olivat  päättäneet,  maksoi  mitä  maksoi,  ehkäistä  koko 
yrityksen  ja  sentähden  olivat  he  miehissä  keräänty- 
neet kirkonkylään.  Tosin  oli  patruunan  kätyrien  onnis- 
tunut saada  muutamia  näistä  kannattamaan  olutteh- 
taan perustamista  sillä  toivolla,  että  nämä  saisivat  teh- 
taassa työtä,  kun  tämä  vaan  saataisiin  käyntiin.  Mutta 
näitä  luopioita  ei  ollut  montakaan.  Pitäjän  pohatat 
tietäessään  ja  tuntiessaan  oman  mahtavuutensa  ja  voi- 
mansa kunnallisissa  asioissa,  naureskelivät  tälle  »ryy- 
syläisjoukon»  vastustuspuuhalle,  arvellen  vaan,  ettei 
»itikan  ääni  kauas  kuulu». 

Jo  kauan  ennen  kokouksen  alkamista  oli  kunnan- 
tupa  täpösen  täynnä  väkeä  »niinkuin  nuijalla  lyöty». 
Keskenään  kiistellen  odotti  väki  kokouksen  alkamista. 
Heti  kirkonmenojen  päätyttyä  saapui  kunnan  esimies 
muutamien  herrojen  seurassa.  Töin  tuskin  pääsi  esi- 
mies pujottelemalla  pöytänsä  taakse  istumaan.  Vaatien 
hiljaisuutta  alkoi  esimies  sitten  kysellä  tavan  mukaan 
oliko  kenelläkään  mitään  muistuttamista  kokouksen 
kuulutusta  tai  kokoonkutsumista  vastaan.  Kun  ei 
V  kenelläkään  ollut  mitään  muistuttamista,  alkoi  esimies 
jälleen  puhua: 

»Arvoisat  kuntalaiset!  Kuten  kaikilla  kuntalaisilla 
on  jo  ehkä  tiettyä,  aikoo  Kilahden  kartanon  omistaja, 
patruuna  J.  A.  Rahanen,  rakennuttaa  tänne  pitäjäämme 
oluttehtaan  ja  tarjoo  hän  kunnalle,  jos  hän  saa  kun- 
nan suostumuksen  oluttehtaan  perustamiseen,  kerta 
kaikkiaan  kaksituhatta  markkaa  tämän  rahastoon.  Ja 
on  tämä  kuntakokous  sentähden  kuulutettu  pidettä- 
väksi, että  äänivaltaiset  kuntalaiset  saavat  keskustella 

ja  päättää  tästä  patruuna  Rahasen  ehdotuksesta  ja  tar- 
jouksesta. Omasta  puolestani  olen  sitä  mieltä,  että 
patruuna  Rahasen  tarjous  on  kiitollisuudella  vastaan 
otettava,  sillä  summa,  jonka  hän  tarjoaa  tästä  oikeu- 
desta, on  kyllä  tarpeen  kunnalle,  jolla  on  niinkin  pal- 
jon menoja  kuin  meidän».  Kehottaen  muitakin  lausu- 
maan ajatuksensa  istuutui  hän  jälleen.  Puheen  loppu- 
puolella oli  jo  kuulunut  ovensuustapäin  huutoja:  »Ei 
oluttehdasta  meille».  Esimiehen  istuutuessa  alkoi  heti 
mitä  kovin  vastustusmyrsky :  »Ei  oluttehdasta  meidän 
pitäjääseen»  ja  »Hakekoot  pohatat  olutta  kaupungista, 
jos  olutta  janoavat»  y.  m.  tällaisia  huutoja  kuului  ehti- 
miseen. Melu  oli  ääretön.  Töin  tuskin  sai  esimies 
hiljaisuuden  palautumaan  tupaan.  Kun  tämä  vihdoin 
oli  palautunut,  nousi  eräs  pönäkkä,  pulleavatsainen 
isäntämies  puhumaan,  koettaen  kankeassa  ja  katkonai- 
sessa puheessaan  tuoda  esiin  syitä,  joiden  nojalla 
kunta  muka  on  pakotettu  ottamaan  vastaan  tämä  pat- 
ruuna Rahasen  tarjous.  Tämän  jälkeeen  nousi  eräs 
herrasmies  puhumaan.  Sujuvassa  puheessaan  koetti 
hän  terottaa  mieliin  sitä  siunausta,  jonka  tällaiset  teol- 
lisuuslaitokset paikkakunnalle  tuottavat,  erittäin  sen 
varattomalle  osalle  väkeä,  joka  tästä  tulisi  saamaan 
jokapäiväisen  leipänsä.  Puhuja  kannatti  mitä  lämpi- 
mimmin  oluttehtaan  perustamista  sekä  huomautti  vielä 
lopussa,  että  patruuna  Rahanen  oli  vaan  omasta  hy- 
västä tahdostaan  lupautunut  maksamaan  tästä  raken- 
tamisoikeudesta kunnalle  kaksituhatta  markkaa.  Mitään 
pakkoa  ei  hänellä  ollut  luvata  niin  paljoa.  Heti  tämän 
jälkeen  pyysi  ja  sai  puheenvuoron  eräs  torppari,  joka 
täydelleen  ja  asiallisesti  kumosi  edellisten  puhujain  syyt. 
»Ne  kaksituhatta  markkaa  jotka  kunta  saa  tästä»,  selitti 
puhuja,  »menevät  kyllä  monin  kerroin  kunnan  rahas- 
tosta, kun  täytyy  ruveta  oluttehtaan  uhreja  korjaamaan, 
lisätä  järjestysmiehiä,  jotka  vaativat  palkkaa,  kannattaa 
vankilaa  ja  siinä  pitää  vartijoita.  Vielä  lisääntyy  köy- 
hien luku  moninkertaisesti.  Näitä  on  elätettävä  kun- 
nan varoilla,  ja  kaikki  nämä  oluttehtaan  tuottamina 
menoina.    Minkäänlaista  hyötyä  ei  oluttehdas  kykene 

tuomaan  paikkakunnalle,  kaikkein  vähimmin  kunnan 
vähävaraisimmalle  väestölle.  Korkeintaan  oppivat  ne 
harvatkin,  jotka  siihen  oman  kunnan  miehistä  pääse- 
vät työhön,  juomaan  sitä  karvasta  olutta  ja  näin  hävit- 
tämään itsensä.  Se  paikkakunta,  jossa  oluttehdas  löy- 
tyy on  kirottu!»  Puhuja  vastusti  mitä  jyrkimmin  teh- 
taan perustamista  paikkakunnalle.  Puhujan  lopetettua 
kaikui  tupa  suostumushuudoista.  Vielä  käytettiin  toista- 
kymmentä puheenvuoroa,  melkein  kaikki  vastustavia. 

Päästiin  vihdoin  äänestämään.  Äänestäminen  toi- 
mitettiin siten,  että  huudettiin  nimi  kunnan  manttaali- 
kirjasta.  Huudettu  sai  vastata  joko  »kannatan»  tai 
»vastustan».  Tunnin  aikaa  kesti  tämä  äänestäminen. 
Äänestämisen  ajalla  kuultiin  isäntien  puoliääneen  puhe- 
levan torppareille  tai  itsellisille  oluttehtaasta  ja  sen  »siu- 
nausta tuottavasta  toiminnasta»  sekä  varoittelevan  vas- 
tustamasta tämän  perustamista,  sillä  siitä  voisi  seurata, 
että  —  —  — .  Isännät  eivät  lausuneet  ääneensä  mitä 
siitä  seuraisi,  mutta  tämän  ymmärsivät  puhutellut  kyllä 
sanoja  seuranneesta  katseestakin. 

Lopputuloksena  äänestyksestä  ilmoitettiin,  että 
»kannattajat»  olivat  voittaneet  kolmenkymmenen  neljän 
äänen  enemmistöllä.  Ja  kuitenkin  oli  »vastustajia»  ollut 
äänestämässä  mieskohtaisesti  144  miestä,  mutta  kan- 
nattajia ainoastaan  22  miestä.  Tämän  tuloksen  vaikutti 
ääniasteikko.  Sillä  kannattajilla  oli  kaikilla  kullakin 
kymmeniä  ääniä.  Kiroten  tyhmää  kukkarovaltaa  lähti- 
vät vastustajat  pois,  kauhulla  ajatellen  aikoja,  jolloin 
oluttehtaan  »siunaus»  alkaisi  näyttäytyä  paikkakunnalla. 


^  =  ^  =  ^ 


TIE  OIKEUDEN. 


un  räiskyy  ruoska  vääryyden 
jokaiseen  kohdistuin, 
vain  kurjin  lauma  raukkojen 
kumartuu  polvistuin. 
Useat  uhmailevat  pystypäin 
ja  käyvät  vastarintaan  rynnistäin. 

Mut  joukkohon  kun  kuoleman 

jo  haava  lyöty  on 

ja  vaippa  armon  lauhkean 

sen  peittää  piilohon  — 

jo  orjalauma  silloin  notkistuu 

ja  joukoin  sortajalle  polvistuu. 

Niin  monet  ruoskan  kiroojat, 

kun  lyö  se  ankaraan, 

sen  kumarrellen  nuolevat, 

jos  lauha  on  se  vaan. 

Vain  harvat,  olkoon  ilma  millainen. 

Yhäti  käyvät  tietä  oikeuden. 

Yhäti  käyvät  pystypäin 

ne  miehet  vapahat, 

yhäti  lyövät  rynnistäin 

ne  kansan  jaloimmat. 

Jos  väkivalta  kuin  ois  armias, 

ei  jätä  oikeaa  mies  urhokas. 

On  sankareista  urhokkain 

ken  kulkee  tietänsä 

niin  kautta  öitten  aukeain 

kuin  onnen  päivinä 

ja  vaikka  väärä  veisi  tähtihin, 

voi  oikealla  kuolla  silloinkin. 

Lauri  Soini 


>=>  =  > 


MURTUNUT  SINIVUOKKO. 

Kirj.  Anton  Hasti. 


eito  Lehtonen  kasvoi  kaunokaiseksi,  yleni 
immeksi  ihanaksi  sinisen  metsälammin 
rannalla  matalaisessa  majassa.  Ei  hän 
ollut  koulun  penkillä  istunut,  läksyn  pää- 
hänsä kätkemisessä  hikoillut,  sillä  hän  asui 
seudulla,  missä  ei  koulua  ollut.  —  Mutta 
jäikö  neito  Lehtonen  näinollen  tiedosta  perin  köyhäksi, 
opista  osattomaksi?  Eipä  toki.  Pitäjässä  oli  kirjalai- 
nasto,  suuri  ja  erittäin  rikas  kaikenmoisista  oppikir- 
joista. Äidinkielen,  maantiedon,  laskennon,  historian 
sekä  monet  muut  oppikirjat  sieltä  löytyi.  Niitä  käytti 
neito  Lehtonen  hyväkseen.  Tosin  tämä  kirjalainasto 
sijaitsi  kirkolla,  johon  oli  matkaa  hänen  kotoaan  lähes 
viisitoista  kilometriä.  Mutta  siitä  ei  haittaa  ollut.  Kir- 
kolla käydessään  sunnuntaisin  neito  Lehtonen  sieltä 
kirjoja  tavallisesti  haki.  Mutta  pistäytyipä  väliin  arki- 
päivinäkin noutamassa,  kun  sopiva  tilaisuus  sen  myönsi. 
—  Ensi  alkeita  laskennossa  ja  kirjoituksessa  opetti 
hänelle  isänsä,  joka  ennen  muinoin  oli  ollut  läänin- 
kansliassa  sihteerinä,  mutta  erään  odottamattoman  syyn 
takia  virastaan  pois  joutunut.    Nykyisin,  kun  neito 

Lehtosen  isä  oli  vaan  »musta  työmies»,  joka  päiväkaudet 
tarkkaan  ponnisteli  työssä  leipää  perheellensä  ansaiten, 
ei  hän  häntä,  opinhaluista  lastaan  juuri  ohjailemaan 
opin  tiellä  joutanut.  Mutta  sunnuntaipäiviä  siihen  si- 
jaan käytettiin  ahkeraan  koulutusajaksi,  varsinkin  ilta- 
puolta,  joka  on  monen  muun  nuorukaisen  ja  neitosen 
pahin  aika  viikossa.  Neito  Lehtonen  käytti  vielä  suu- 
ressa opinhalussaan  sitä  tapaa,  että  kun  jotain  käsi- 
työtä pirtissä  teki,  piti  hän  kirjan  pöydän  nurkalla  auki 
ja  silmillään  seurasi  kirjan  lukuja,  kun  kädet  työtä  nyp- 
läsivät.  Tästä  oppitavastaan  hän  kyllä  muutamilta  lähi- 
kylän naisilta,  jotka  joskus  sattuivat  Lehtosen  mökissä 
pistäytymään,  sai  kuulla  suoranaista  pilkkaa.  Sillä, 
ämmien  mielestä  ei  moinen  työntekotapa  oikea  ollut; 
olipahan  vaan  jonninjoutavata  ajanviettoa,  jota  eivät 
tavallisesti  muut  käytä  kuin  haaveilevat  herrasnaiset  tai 
niiden  jäljittelijät. 

Tähän  tapaan  ne  päivät  kuluivat  neito  Lehtosen 
nuoruuden  kukoistusvuosina. 

Aineellinen  toimeentulo  ei  ollut  Lehtosen  mökissä 
mikään  kehuttava,  jos  ei  varsin  surkuteltavakaan. 

Vaikka  neito  Lehtonen  rakasti  enemmän  yksinäi- 
syyttä kuin  toisten  seurassa  oloa,  joka  omistui  hänelle 
melkein  luontaisesta  pakosta,  etäällä  muita  asutuksia 
kun  oleli,  ei  hän  kuitenkaan  ollut  mikään  synkkämie- 
linen.  Päinvastoin  oli  hän  hyvin  iloinen.  Todisteena 
siihen  on  se,  että  hän  metsäteitä  kävellessään  lauleli, 
lauleli  niin  hurmaantuneena  ilosta,  jotta  kajahtelivat 
Tapion  tanhuat.  Ja  ten  metsänkulkija  sattui  kuule- 
maan lauleloa  metsälapsen,  tuon  yksinäisyyttä  rakas- 
tavan immen,  ei  voinut  olla  sydämensä  pohjasta  saakka 
nauttim.atta  siitä,  sillä  puhtaasta  ja  viattomasta  immen 
sydämestä  lähteneet  laulunsäveleet  vaikuttavat  usein 
hurmaavammin  kuin  ammattilaulajan  taide-soinnut. 


Kirjava  on  tikan  kylki,  ihmis-ikä  kirjavampi,  sano- 
taan. Pitkältä  ei  aikaa  tarvita,  kun  suuria  muutoksia 
elämäntavassaan  saa  ihminen  tahtomattaan  kokea. 

On  sunnuntai-iltapäivä  kesäkuun  lopulla.  Metsä- 
lammin  rantoja  piirittää  joka  taholta  syvä  hiljaisuus, 
sillä  ilma  on  tyyni  ja  metsä  seisoo  huojumattomana. 
Ellei  sirkkojen  sirkutusta  ja  lintujen  liverrystä  siellä 
täällä  lehdossa  kuuluisi,  muistuttaisi  seutu  kerrassaan 
kuolon  hiljaisuutta. 

Lähellä  autiota  mökkiä  pienen  niityn  laidassa  mät- 
täällä istua  nyyhöttää  nuori  naishenkilö,  huojuttaen 
silloin  tällöin  sylissään  olevata  kääröä.  Vaikka  ei  neit- 
seellinen viattomuus,  hilpeä  olotapa  ja  poskien  ruusun- 
punainen hohde  ilmene  istujassa  eikä  ilmaise  häntä 
Anna  Lehtoseksi,  joka  pari  vuotta  sitten  samoilla  tan- 
huilla laulellen  käyskenteli,  on  hänessä  kuitenkin  jotain 
perinnöllistä  oleellisuutta,  joka  esittää  hänet  siksi.  Vaikka 
kohtalon  murtava  voima  kyllä  muuttaa  ihmistä,  ei  se 
voi  kuitenkaan  perinpohjaista  muutosta  tehdä.  Neito 
Lehtonen  oli  vaan  saanut  nauttia  aavistamattomasta 
murheen  varastosta  uskomattoman  paljon. 

Palatkaamme  pari  vuotta  takaperin,  neito  Lehtosen 
murheen  jakson  alkuun. 

Tuonen  armoton  käsi  oli  korjannut  neito  Lehtosen 
rakastetun  isän.  Toteen  oli  käynyt  äitivainajan  eläes- 
sään lausuma  ennustus,  että  hän,  äiti,  kuolee  ensin  ja 
sitten  kuolee  isä  tyttärensä  Annan  yhdeksättätoista  ikä- 
vuotta eläessä.  Isän  kuoleman  jälkeen  oli  maanomis- 
taja L.  häätänyt  jälkeen  jääneet  lapset  ulos  maailmaan 
mökkitöllistä,  sillä  mökkikin  joutui  luonnollisesti  hänelle 
neito  Anna  Lehtosen  isävainajan  velkojen  tähden.  Siis 
neito  Lehtonen  ja  kaksi  hänen  veljeänsä,  jotka  olivat 
vasta  alle  kymmenen  vuoden  vanhat,  lähtivät  parisen 
viikkoa  isän  kuoleman  jälkeen  maailman  hartioille. 

Erään  oman  pitäjän  tytön  kehotuksesta  oli  neito 
Lehtonen  päättänyt  mennä  Helsinkiin  palvelemaan,  sillä 
siellähän  ovat  paremmat  palkat  ja  muuten  olento  sivis- 
tyneempää  kuin  jossakin  maaseutupaikassa. 

Ikävältä  ensin  tuntui  neitoselle  toisen  palveleminen, 
semminkin  kun  palveluspaikka  oli  herrastalo,  jossa 
piti  olla  iltasella  tavattoman  kauan  valveilla  ja  passata 

herrasväkeä.  Mutta  hänen  hyvä  sävyisä  luontonsa  loi 
siihen  kyllin  kärsivällisyyttä. 

Samassa  talossa  palveli  eräs  toinen  palvelijatar, 
paljon  kokenut  vanhapiika.  Tämä  yllytti  Lehtosta  pyy- 
tämään rouvalta  lupaa  saada  pistäytyä  loma-aikana  tutus- 
tumassa pääkaupungin  suuruuteen  ja  komeuteen.  Tämä 
onnistuikin.  Neito  Lehtonen  alkoi,  luvan  saatuaan, 
pyytää  vapaahetkiä  vastaisuudessakin,  niin  usein  kuin 
mahdollista.  Ensin  ei  olento  kaupungilla  tuntunut  niin 
miellyttävältä,  mutta  kun  hän  oli  siihen  tottunut,  rupesi 
se  tuntumaan  erinomaisen  hauskalta.  Rakastelijoita  ja 
hemmottelijoita  ilmestyi  useita  Lehtoselle.  Kauan  tar- 
vitsi kuitenkin  hemmottelijain  tai  oikeammin  sanoen 
viettelijäin  suutansa  soittaa  ja  monenmoisia  lupauksia 
tehdä,  ennenkuin  Lehtonen  otti  taipuakseen,  sillä  toi- 
saalta hänen  tunteissaan  vastaan  soti  lapsuuden  aikana 
saatu  oppi:  yksinäisyydessä  viihtyminen.  Usein  iltasin 
vapaahetkien  jälkeen  ei  hän  tuntenut  laisinkaan  tyyty- 
väisyyttä. Hän  tunsi  kaikissa  rakastajissaan  kylmyyttä, 
teeskentelyä  ja  tilapäisesti  kokoonpuristettua  hauskuutta. 
Kun  hän  vertaili  yksin  iltaisin  levolle  käydessään  ny- 
kyistä elämätään  entiseen  kotioloonsa,  niin  tunsi  hän 
näiden  olosuhteiden  välillä  suuren  juovan.  Pääkau- 
pungin oloissa  hänen  arvostelunsa  mukaan  esiintyi 
vaan  pintakiilto  sekä  hänen  hemmottelijainsa  puolelta 
pelkkä  oikullisuus  ja  teennäinen  hienostelu.  Mutta 
lapsuuden  ajalla  saatu  siveyden  oppi  vihdoin  murtui. 

Miltei  huomaamattaan  lankesi  Lehtonen  erään  pe- 
tollisen rakastajansa  virittämään  paulaan.  Hän  kyllä 
luuli  onnenpäivän  nousevan,  mutta  turha  oli  se  luulo. 
Häntä  oli  lapsuudesta  opetettu  useimmissa  aineissa, 
mutta  sitä,  että  ihmisissä  niin  alhaisissa  kuin  ylhäisissä 
piilee  valheellisuuden  ja  petollisuuden  paha  myrkky,  ei 
oltu  tarkoin  opetettu.  Ja  sitä  ei  hän  olisi  vielä  joku 
aika  sitten  uskonutkaan,  että  kristillistä  avioliittolupausta 
käyttävät  korkeiden  koulujen  käyneet  ja  luottamusta 
nauttivat  nuoret  miehet  keppihevosenaan. 


55 


Päivä  painui  verkkaan  vaaran  taa,  jättäen  hetkeksi 
ruskon  jälkeensä.  Utua  alkoi  tulla  laakson  liepeille  ja 
koko  seudun  valtasi  vihdoin  uinuva  yö.  Hento  nainen 
istui  yhä  vaan  samalla  mättäällä  syviin  ajatelmiin  vai- 
puneena. Hän  kärsi  ja  samalla  nautti  paljon  tästä 
hetkestä.  Hän  oli  sydämestään  halunnut  tulla,  pari 
vuotta  maailman  koulua  käytyään,  vanhalle  kotipaikal- 
leen, jossa  ennen  oli  niin  monet  herttaiset  hetket  elänyt, 
niin  viattomat  ja  puhtaat  eloa  uhkuvat  laulunsa  laula- 
nut. Mutta  mitä  kauemmin  hän  istui  ja  entisiä  aiko- 
jaan ajatteli,  sitä  voimakkaammin  rupesi  hänen  sydä- 
mensä lyömään  ja  sitä  polttavammaksi  kävi  hänen  rin- 
tansa tuska.  Kyyneleet  valahtivat  poskipäille,  kun  hän 
lausui:  »Oi  miksi  on  minun  osakseni  tullut  niin  paljon 
kärsimystä?...  Mutta  se  lienee  kuitenkin  ansaittua... 
Taivahan  luoja,  suo  minun  vielä  saada  nauttia  suuresta 
armostasi,  rajattomasta  hyvyydestäsi!  Murtuneena  olen- 
tona pakenen  turviisi  kuin  hätääntynyt  lapsukainen 
äitinsä  syliin!»g|  :  -  ! 

Nämä  yksinkertaiset  sanat  lausui  hän  niin  sydä- 
mensä pohjasta,  että  hänen  ruumiinsa  rupesi  värähtele- 
mään kuin  vilutaudissa.  Hän  tunsi  nyt  suurempaa 
vaikutusta  kohtalonsa  surkeudesta  kuin  koskaan  ennen. 
Hänen  ajatuksensa  saivat  nyt  syvimmän  ja  murtavim- 
man  kohtauksen  elonsa  näyttämöllä,  ja  hänet  saavutti 
suonenvedon  tapainen  kouristus  sydäntä  särkevän  itkun 
yhteydessä. 

Vihdoin  sai  hän  itkunsa  asettumaan.  Lapsi  oli 
vierähtänyt  sylistä  maahan  hänen  huomaamattaan  ja 
itki  niin  että  tahtoi  siihen  tukehtua.  Äkkiä  otti  hän 
lapsen  syliinsä,  painoi  rintaansa  vasten  ja  suuteli  sitä 
äidin  hellyydellä.  Lapsi  lakkasi  itkemästä.  Äiti  pyyhki 
omatkin  silmänsä  ja  koetti  olla  rauhallisempi.  Luo- 
tuaan katseensa  maata  kohti,  huomasi  hän  siinä  mät- 
tään vieressä  murtuneen  sinivuokon.  Se  oli  sitä  lajia 
kukkaa,  joka  aina  ennen  häntä  oli  eniten  miellyttänyt. 
Nyt  oli  hän  parhaan  lempikukkansa  jalallaan  tallannut 
ja  murtanut.  Hän  otti  sen  käteensä,  oikoi  sen  ryttyiset 
lehdet  ja  lausui: 

Sä  vuokko,  lempikukkani 
Lannistuit  murtumalla, 
Ennenkun  sun  ennätti 
Kuolettaa  syksyn  halla. 

Jonkun  ajan  hän  istui  vielä  mättäällä  ja  katseli  kä- 
dessään olevaa  vuokkoa.  Äkkiä  hän  taas  tunsi  sydä- 
mensä heltyvän  murheen  pisteeseen.  Hän  huomasi, 
että  hänen  oma  elämänsä  oli  verrattava  murtuneeseen 
vuokkoon. 

*    *  * 

Kesäyö  oli  puoleen  ehtinyt.  Sakea  usva  on  kie- 
tonut vaippaansa  niityt  ja  laaksot.  Kalpea,  nuori  äiti 
pienokainen  sylissään  kävellä  tallustelee  kaitaa  metsä- 
polkua pitkin.  Polku  johtaa  metsälammilta  suurempaan 
kylään.  Vaikka  kylässä  ovatkin  jo  kaikki  asukkaat 
ennättäneet  käydä  nukkumaan,  toivoo  yksinäinen  äiti 
saavansa  kuitenkin  täällä  vähän  hoivaa  väsyneille  raa- 
joillensa. Ehkä  sääliväisyydessään  suvaitsevat  ihmiset 
antaa  hänelle  edes  suolaa  ja  leipää  hiukaisevan  näl- 
känsä sammuttamiseksi. 


Taiteilija  Rissasen  seinämaalaus  (fresko)  Helsingin  kansankirjastossa. 


KÖYHÄ  TYTTÖ. 


"atukulmassa  hänet  mä  sivuutin, 
i  hän  arkana  tietään  hiipi. 
-Niin  ohuet  hälF  oH  vaatteetkin, 
g  hyy  kalsea  ruumista  riipi. 
iOli  kasvot  huolista  kelmenneet 
ja  silmissä  välkkyi  veet. 

Hän  ryki  ja  vaikeesti  hengitti. 
Oi  kuinka  se  koskea  mahtoi! 
Mun  rintani  itkusta  värisi 
ja  syleillä  siskoa  tahtoi. 

—  Hänet  illan  hämyhyn  peittyvän  näin 
ja  miettien  yksin  jäin. 

Liekö  tytöllä  tuttua,  ystävää 
ja  työtäkö,  leipää  laisin? 
Tuhat  turmaa  tyttöä  piirittää, 
hän  niihin  jo  hukkua  taisi. 
Pahat  kielet  kyllä  sen  kertoaa, 
kun  onneton  horjahtaa.  — 

Taas  kadulla  tyttösen  sivuutin, 
nyt  loisti  sen  silmissä  uhkaa. 
Minä  synkkään  sieluhun  tuijotin, 
näin  raunioita  ja  tuhkaa. 

—  Ja  oli  kun  poveeni  pistänyt  ois, 
kun  astelin  tietäni  pois. 

Hilja  Liinamaa. 


>  =  >  =  > 


PUNERTAVA  LAKKI. 


e  oli  syksyllä,  tuossa  vapaaviikon  aikana, 
kun  isäni  alkoi  tapansa  mukaan  sortaa 
äitini  naisellisia  oikeuksia.  Olin  jo  sil- 
loin täyttänyt  neljätoista  vuotta  ja  ym- 
märsin hieman,  mikä  on  oikeus  ja  vää- 
ryys; sentähden  koetin  puolustaa  äitini 
oikeuksia;  mutta  tuostakos  isäni  suuttui  ja  oli  heti  val- 
mis kirosanojen  säestämänä  käskemään  minua  pois  ko- 
distani. Eihän  minua  auttanut  muu,  kuin  alkaa  kä- 
vellä. Äiti  kyllä  itki,  koska  olin  hänen  mielestään  liian 
pieni  itseäni  elättämään.  Tuosta  huolimatta  olin  pa- 
koitettu  lähtemään  ja  menin  pohjoista  kohden. 

Ensimäinen  kylä  johon  saavuin,  menin  heti  va- 
rakkaamman näköiseen  taloon  sisälle  ajatellen:  jos  us- 
kaltaisin pyytää  palvelusta.  Oli  iltahämärä,  kaikki  ren- 
git ja  torpparit  olivat  tuvassa  tekemässä  iltatöikseen 
lehmille  »perukkeita»  koivuvitsoista.  Seisahdin  oven 
pieleen,  josta  sitte  emännän  kehoituksesta  siirryin  pen- 
kille istumaan.  Oli  minulla  ehjät  vaatteet  päälläni,  ne 
oli  äiti  tehnyt  lehmän  ja  vuohen  karvoista;  mutta  kui- 
tenkin nuo  rengit  ja  torpparit  katsoivat  minuun  niin 
alituiseen,  kun  olisin  ollut  joku  muukalainen.  Aavis- 
tinpa  jo  niinkin  pahaa,  että  he  voivat  luulla  olevani 

almua  anomassa,  joka  minusta  olifkaikin- häpeällsintäi; 
kyllä  todella  olikin  asiat  sillä  kannalla,  että  olisi  tar- 
vinnut pyytää  ruokaa,  koska  en  ollut  syönyt  koko  päi- 
vänä ja  oli  jo  ilta  käsissä.  Onni  oli  kuitenkin  minulle 
alussa  niin  suotuisa,  että  sain  ruokaa  tuossa  talossa 
ilman  pyytämättä,  sain  käskyn  mennä  renkien  kanssa 
syömään.  Kaiken  aikaa  tuossa  ruokapöydässä  ajattelin 
että  jospa  onnistuisin  pääsemään  tähän  taloon  palve- 
lukseen, koska  on  näin  varakkaan  näköinen  talo.  Heti 
samana  iltana  menin  isännän  luokse  js  koetin  esiin- 
tyä hyvin  ryhdikkäänä  ja  rohkeana.  »Onko  isännällä 
jo  kaikki  palvelijat  pestattuna,  vai  vieläkö  on  minulla 
tilaisuutta  tarjota  palvelustani?»  kysyin  häneltä.  Yl- 
peän näköisenä  puhalsi  isäntä  savun  suupielestään  ja 
sanoi:  »Onhan  meillä  yksi,  olen  aikonutkin  tulla  kah- 
della toimeen  tänä  vuonna,  muulloin  on  ollut  kolme. 
Mutta  sinähän  olet  liian  pieni,  meillä  tarvittaisiin  ai- 
kuinen mies.  Joko  olet  vanha?»  kysyi  hän  sitte.  Jo- 
hon vastasin  olevani  viidennellätoista  ja  lupasin  uutte- 
ruudellani palkita  pienuuteni  ja.  myöskin  olla  rehelli- 
nen, riensin  sanomaan.  »No  no!  mitä  sitten  tahtosit 
palkaksesi?»  »Jos  talosta  annetaan  vaatteet  ja  ruoka, 
niin  en  tahtoisi  kun  viisitoista  markkaa  tältä  vuodel- 
tani». »On  se  paljonlaisesti  noin  pienelle  pojalle; 
mutta  kun  koetat  olla  ahkera  ja  nöyrä  niin  saat  kym- 
menen markkaa,  sitten  annan  enempikin  jos  näen  että 
olet  enemmän  ansainnut».  Hetken  mietittyäni  sanoin: 
»Olkoon  menneeksi».  Ajattelin  että  onhan  tuokin  aika 
raha  vuoden  kuluttua  ja  onhan  se  miehekästä  kuulla 
sanottavan:  »Matti  Korpela  Metsolan  renki».  »Vaan 
muistakaahan  sitten  tuo  äskeinen  puheenne».  Isäntä 
nyökäytti  päätään  myöntyvästi  ja  meni. 

Kohta  tuotiin  minulle  samanlaisista  villoista  ku- 
dotut vaatteet  kun  oli  päälläni,  mutta  ne  oli  joka  koh- 
dalta monenkertaiset,  sillä  niitä  oli  paikattu  ennen  pai- 
katulla vaatteella,  kuitenkin  ne  oli  lämpimät;  sillä  en 
välittänytkään  oliko  ne  kauniit  eli  rumat. 

Tuossahan  meni  talvi;  muutoin  olisi  mennyt  hy- 
vinkin hauskasti,  mutta  kuumat  ja  tomuset  riihenpui- 

miset  tuottivat  minulle  selvän  kuvan  kuoleman  ^tus- 
kista. Olin  liian  heikko  kestämään  tuota  leikkiä.  Aina 
kun  kello  oli  ehtinyt  kahteentoista  yöllä,  oli  lähtemi- 
nen riiheen  elojen  ollessa  kuivia.  Joka  kerta  menin 
kaksi  tai  kolme  kertaa  tainnoksiin,  unen,  väsymyksen 
sekä  tomun  kanssa  taistellessa.  Hetken  virkistyttyäni 
pakkasessa,  koetin  taas  täyttää  velvollisuuttani  riihessä. 
Sitte  kun  tuli  päivä,  oli  lähteminen  pitkän  jäämatkan 
takaa  hakemaan  halkoja,  tai  muita  tarvepuita;  silloin 
pani  tuumimaan:  »voi  sentään  äiti  näitä  päiviä». 

Mutta  tulipa  suloinen  suvikin,  silloin  oli  toivossa 
hauskempaa.  Niin  olikin.  Kun  lumi  meni  maasta, 
saimme  mennä  koivumetsään,  jossa  rastaan  laulaessa 
pilstaroimme  halkoja  pinoon.  Hauskat  palon-teot,  pel- 
lon perkaukset,  heinän  niitot,  elonleikkuut,  kaskenkaa- 
tamiset  y.  m.  Se  vaan  oli  pahinta,  kun  isäntä  oli  aina 
takana  antamassa  tulista  kiirettä. 

Olipa  onni  samalla  kuin  onnettomuuskin,  että  ta- 
losta kuoli  emäntä  ja  isännän  vanha  äiti  jäi  emän- 
nyyttä  hoitamaan.  Tuon  jälkeen  emme  nähneet  isän- 
tää niin  usein  työmaalla;  emmekä  me  rengit  päässeet 
koskaan  enää  isännän  kanssa  kalalle,  niinkuin  ennen. 
Hän  tahtoi  mieluummin  kalastella  palvelustytön  kanssa. 
Eipä  hän  säästänyt  erästä  palvelustyttöä,  joka  oli  vielä 
nuorempi  minua;  vei  senkin  »kalaan»;  veipä  vielä  yk- 
sinäiseen saareen,  jossa  mitä  lienee  tehnyt?  —  Mutta 
tyttö  itki  koko  illan  tultuaan  tuolta  kalastusmatkalta. 
Sitten  hän  piti  aina  isompia  tyttöjä  mukanaan  huoma- 
tessaan tuon  yhden  liian  heikoksi  kalastajan  tehtäviin  . . . 

Ennenkuin  saavumme  tuohon  inhottavaan  puner- 
tavaan lakkiin  on  kertomukseni  siirrettävä  taas  »vapaa- 
viikkoon». Me  kaikki  palvelijat  olimme  jos  itse  kehun, 
kiltisti  tehneet  tehtävämme  tuon  vuoden  ajalla  ja  oli 
kauan  kaivattu  marraskuun  1  päivä,  jolloin  iloisina 
hyppelimme;  koska  tiesimme  saavamme  vähän  rahaa 
ja  yhden  viikon  lepoa.  Ensin  käskettiin  vanhemmat 
palvelioista  sisään  s.  o.  kammariin,  jossa  saivat  tehdä 
tilin  töistään  ja  sen  mukaan  palkankin.  Me  nuorem- 
mat vaan  iloisina  katselimme  kuinka  paksu  emäntämme 

laitteli  meille  viikon  eväitä.  Jopa  tuli  meidänkin  vuoro 
mennä  sisälle.  Hieman  minä  pelkäsin  ja  samoin  teki 
tuo  toinenkin  joka  palveli  samallaisella  kaupalla  kuin 
minäkin.    Kuitenkin  astuimme  sisälle. 

»Te  olette»,  sanoi  isäntä,  »te  olette  tehneet  pal- 
jon pahaa».    Heti  vavahdin. 

»Mitähän  pahaa  minäkin  olisin  voinut  tehdä?» 

»Ja  entä  sitte  minä?»  ehätti  tyttö  sanomaan,  katse 
alas  painettuna. 

»Sinä  Matti»,  sanoi  hän,  »olet  kadottanut  yhden 
setolkan  remmin  ja  olet  opettanut  siat  ja  porsaat  hei- 
näpeltoon, ynnä  muuta,  josta  kaikesta  on  seurauksena, 
että  saat  ainoastaan  kaksi  markkaa».  Koetin  puolus- 
taa itseäni,  koska  en  ollut  noihin  syytöksiin  syypää. 
Tuosta  huolimatta  oli  tuomio  pitävä.  Sitte  aloin  va- 
littaa: »Tuolla  rahalla,  jonka  lupasitte,  en  voi  ostaa 
talvilakkiakaan.  Sitä  paitse,  olen  ollut  niin  tarkka,  että 
en  penniäkään  ole  tuhlannut  koko  vuotena».  »Saat 
tästä  lakin».  Hän  ojensi  minulle  punertavan  »lippa- 
lakin», joka  inhotti  minua.  Sillä  tuo  ilkeä  nylkyri 
isäntä  oli  käyttänyt  kaiken  suven  tuota  lakkia  pääs- 
sään. »Eihän  tämä  ole  talvilakki;  mitä  minä  talvella 
tällä  voisin  tehdä?»  Otin  käteeni  ja  annoin  takasin. 
»En  huoli  tästä».  Nyt  julmistui  isäntä  ja  alkoi  kirota 
ja  sadatella:  »Et  sinä  niin  häävi  ollut,  tullessasi  meille 
ja  nyt  olet  niin  ylpeäksi  ylennyt;  etfei  kelpaa  minun 
lakkini».  Sitte  aloin  valittaa:  »Minun  olisi  puheitten 
mukaan  saatava  uudet  saappaatkin,  koska  olen  itsel- 
täni pitänyt  sellaiset,  täällä  ollessani».  »Se  on  suora 
totuus»,  alkoi  isäntä  kiihtyneenä,  »te  ette  ole  kumpi- 
kaan ansainneet  enemmän,  kuin  kaksi  markkaa  ja  yl- 
peydestänne tarvitseisitte  selkäänne».  Nyt  alkoi  kyy- 
neltyä  tuon  tytön  silmät;  mutta  minun  sydämeni  al- 
koi paatua.  »Tässä  on  sinulle».  Hän  antoi  tytölle 
kaksi  markkaa.  »Ja  tässä  on  sinulle».  Antoi  minulle 
saman.  »Ja  tässä  on  lakki!  jos  niskottelet  niin  saat 
maistaa  keppiäni».  »Minä  en  huoli  siitä»,  sanoin  hiu- 
kan vihastuneena,  »vai  kiskoisitte  kahdeksan  markkaa 
vanhalla  lakilla  jota  ette  enää  itse  käytä». 

>Tästä  minä  annan  sinulle!»  sanoi  hän  ottaen 
ryhmysauvan  nurkasta,  jolloin  tyttö  riensi  ulos.  Minä 
yritin  tehdä  samoin,  josta  kuitenkin  esti  minut  isän- 
nän voimakas  käsi.  Sitten  se  vasta  leikki  alkoi,  hän 
mätti  ja  mätti  tuolla  ilkeällä  »rusikallaan»  minua  siksi 
kunnes  sanoin  ottavani  tuon  lakin.  Nyt  riensin  lakki 
kainalossa  tupaan.'  Otimme  pussit  selkäämme,  jotka 
emäntämme  oli  meille  valmistanut  ja  läksimme  kukin 
kotiimme.  Minä  ja  tuo  ikäiseni  palvelustyttö  jouduimme 
samaa  tietä  kulkemaan,  kun  kotimme  oli  samalla  suun- 
nalla. Lakin  heitin  jo  heti  kädestäni,  päästessäni  en- 
simmäisen huoneen  taa.  Nyt  aloimme  keskustella 
tuosta  häijystä  isännästämme;  jolloin  tyttökin  tunnusti 
suoraan  tuon  suvellisen  kalastusmatkansa  vaiheet,  joka 
pani  vielä  enemmän  vereni  kuohumaan  tuota  hävy- 
töntä isäntää  kohtaan.  Siinä  vannoin  kaiken  mokomin 
kostavani  sekä  tytön  että  itseni  puolesta.  Tulleeko 
minusta  koskaan  tuota  miestä,  sillä  en  tahtoisi  kostaa, 
muuten  kuin  siveellisesti. 

Otettuani  jäähyväiset  matkatoveriltani,  saavuin  kohta 
kotiini.  Siellä  olikin  jo  kaikki  hyvin,  isäkin  oli  ystä- 
vällisempi,  kuin  vuosi  takaperin.  Koetinpa  minäkin 
teeskennellä  iloiseksi,  niin  paljon  kuin  mahdollista, 
mutta  nuo  saamani  ryhmysauvan  iskut,  tuottivat  tus- 
kia selkänahassani.  Ja  sitten  tuo  punertava  lakki  ja 
isännän  pelottava  naama  tulivat  aina  eteeni.  Kuiten- 
kin koetin  vanhemmiltani  salata  rauhattomuuttani. 
Mutta  tuo  sama  kammo  ei  jättänyt  yöksikään  minua 
rauhaan;  mentyäni  uneen,  olin  taistelevinani  ryhmy- 
sauvan iskuja  vastaan  ja  tein  tunnustusta  epäselvillä 
sanoilla  ja  huudoilla.  Tuosta  vanhempani  eivät  aluksi 
luulleet  muuta  kuin  olevani  tekemisissä  painajaisen 
kanssa.  Siitä  oli  seurauksena  vaan  se,  että  kaikki  sen 
kyläkunnan  tietäjäakat  saivat  vuorotellen  kylvettää  sau- 
nan lavoilla.  En  tullut  tuosta  paremmaksi.  Ja  sitten 
lopuksi  tunnustinkin  koko  asian. 

Vähitellen  haihtui  koko  asia  niin  hämäräksi  että 
ainoastaan  silloin  muistan  tuon  tapauksen,  kun  näen 
jonkun  käyttävän  punertavaa  tai  punasta  lakkia. 

N.  Korpela. 


MINÄ  OLEN  KUIN 


inä  olen  kuin  soutaja  purressaan, 
Joka  kotilahtehen  koittaa, 
Joka  rantaa  kohden  koittaa  vaan 
Vaikka  voimat  myrsky  on  voittaa. 

Minä  olen  kuin  soutaja  sumuyön, 
Joka  majakan  merkkejä  tähtää, 
Joka  soutavi  vain,  vaikka  pilvien  vyö 
Valon  peittävi  ilkkuen  häitä. 

Minä  olen  kuin .  soutaja  virran  veen 
Joka  kuohuja  tahtoi  murtaa 
Vaikka  venho  on  pieni  ja  puutteinen 
Ja  voimat  taistelo  turtaa. 

Kaarlo  Luukkonen. 


'^  =  '^  =  '^ 


SISÄLLISET  RIIDAT  SAKSAN  TYÖ- 
VÄEN  LIIKKEESSÄ  1868  -1875. 


atkera,  voimia  ja  varoja  suunnattomasti  tuh- 
laava veljestaistelu,  jonka  raatelemana  Saksan 
nykyinen  mahtava  työväenliike  alkuaikoinaan 
oli,  ei  ollut  syvien  rivien  taistelua  sosialismin 
periaatteista,  vaan  perustui  pääasiassa  siihen 
erimielisyyteen,  millä  työväen  silloiset  johto- 
miehet katselivat  muodostumassa  olevia  valtiollisia  oloja  ja 
asemaa  Saksassa,  sekä  tästä  erimielisyydestä  johtuvaan  me- 
nettelytavan erilaisuuteen.  Jos  mieli  tätä  taistelua  ymmärtää, 
on  sitä  katseltava  yhteydessä  Saksan  silloisten  valtiollisten 
olojen  kanssa. 

Helmikuun  vallankumous  Ranskassa  1848  oli  tulen- 
arkoihin aineisiin  singahtaneen  kipinän  tavoin  sytyttänyt 
kumouksellisia  yrityksiä  muuallakin  Europassa,  joka  kitui 
Metternichin  johtaman  toivottoman  taantumuksen  käsissä. 
Niinpä  puhkesi  vallankumouksellisia  liikkeitä  Saksankin  moni- 
lukuisissa pikkuvaltioissa.  Vapaamielinen  porvaristo  ja  köy- 
hälistö nousivat  rinnan  taisteluun  kansanvallan  puolesta. 
Karkoitettuja  työväenmiehiä  palasi  takaisin  Saksaan  ottamaan 
osaa  vapautustyöhön.    Näiden  joukossa  oli  Marx  ja  Engels, 

jotka  ryhtivät  Freiligrathin  ja  muutamien  muiden  kanssa 
julkaisemaan  Kölnissä  Saksan  innokkainta  ja  tarmokkainta 
kansanvaltaista  lehteä  »Neue  Rheinische  Zeitung».  Tämän 
kaikkialla  puhkeavan  kansanvaltaisuusliikkeen  tuloksena  oli 
Frankfurtin  kaupunkiin  kokoontunut  kansan  parlamentti, 
jonka  asettamista  eivät  heikot  hallitukset  uskaltaneet  estää. 
Tämä  ryhtyi  valmistelemaan  perustuslakia  Saksan  valtakun- 
nalle, jonka  tuli  yhdistää  yhdeksi  valtioksi  koko  saksalainen 
kielialue,  siis  Itävallankin  maat.  Toiset  tahtoivat  täten  syn- 
tyvää valtiota  kansalliseksi  tasavallaksi,  mutta  lopullisesti 
asiasta  päätettäessä  säädettiin  4  äänen  enemmistöllä,  että 
siitä  olisi  tuleva  perinnöllinen  keisarikunta,  keisarina  joku 
Saksan  silloinen  ruhtinas.  Tämän  päätöksen  johdosta  pois- 
tui tasavaltaa  vaatinut  vähemmistö  parlamentista,  ja  koqtti 
aseellisilla  kumouksilla  toteuttaa  tasavalta-aatettaan.  Mutta 
täten  syntyneet  kapinat  kukistettiin.  Neue  Rheinische  Zei- 
tung lakkautettiin  1849,  kumouksellisista  toiset  pakenivat, 
toiset  karkoitettiin  Saksasta  tai  suljettiin  vankiloihin.  Halli- 
tukset eivät  tietysti  hyväksyneet  Frankfurtin  kongressin  pää- 
töksiä. Yritys  oli  mennyt  turhaan,  taantumus  seurasi  hetken 
kuohahdusta.  Saksa  jäi  edelleen  Itävallan  johtamiksi  hajal- 
lisiksi pikkuvaltioiksi. 

Mutta  ennen  pitkää  nousi  Preussi  kilpailemaan  Itä- 
vallan kanssa  tästä  johtaja-asemasta,  ja  tämä  kilpailu  kär- 
jistyi huippuunsa,  kun  Preussin  valtioministeriksi  oli  tullut 
Bismark  1862.  Ratkaiseva  riita  näiden  kilpailijoitten  välillä 
puhkesi  ilmi  1866.  Tanskalta  oli  valloitettu  Schleswig- 
Holstein,  jonka  Preussi  tahtoi  omistaa  itselleen.  Itävalta  taas 
muodostaa  itsenäiseksi  valtioksi.  Siihen  ei  Bismark  voinut 
suostua,  sillä  hänen  silmämääränään  oli  Preussin  johtaman 
Saksan  valtakunnan  luominen,  jota  tuumaa  uuden  valtion 
syntyminen  vaikeutti.  Ja  kun  Itävalta  sai  Saksan  valtioiden 
liittopäivillä  hyljätyksi  Preussin  vaatimain  yleisten.  Saksan 
liittokunnan  uudestaan  muodostamista  tarkoittavain  valtio- 
päivien kokoonkutsumisen  sekä  kehotti  muita  Saksan  valtioita 
asettumaan  sotakannalle  Preussia  vastaan,  puhkesi  riidasta 
sota.  Preussi  valtasi  äkkiä  Saksin  ja  Hannoverin  kuningas- 
kunnat sekä  Kasselin  ruhtinaskunnan,  ja  sen  joukot  löivät 
peräti  Itävallan  armeijan  Sadovan  eli  Königgrätzin  tappelussa. 

Tämän  lyhyen  sodan  tuloksena  oli  Pohjois-Saksan  liitto- 
valtion muodostuminen  Preussin  johdolla. 

Tällainen  oli  pääpiirteissään  valtiollinen  tausta  Saksan 
molempain  työväenryhmäin,  lasallelaisten  ja  marxilasten 
välillä  raivonneen  riidan  alkuaikoina.  Ennenkuin  lähdemme 
seuraamaan  riidan  vaiheita,  on  meidän  vielä  luotava  lyhyt 
silmäys  riiteleviin  puolueihin. 

Kun  Ferdinand  Lassalle,  Saksan  ehkä  innokkain  agi- 
taattori, kuoli  erään  rakkausjutun  aiheuttamassa  kaksintaiste- 
lussa saamastaan  haavasta  Sveitsissä  1864,  jäi  hänen  edel- 
lisenä vuonna  perustamansa  »Yleinen  saksalainen  työväen- 
yhdistys» —  nykyisen  työväenliikkeen  ensimäinen  järjestö 
Saksassa  —  sangen  huonolle  pohjalle.  Se  oli  liian  lähei- 
sesti kiedottu  Lassallen  persoonaan  —  hän  oli  ollut  viideksi 
vuodeksi  valittu,  täysivaltainen,  eroittamaton  johtaja  —  eikä 
tätä  hänen  paikkaansa  ollut  helppo  täyttää.  Mies,  jonka 
hän  itse  oli  määrännyt  jälkeläisekseen,  Bernhard  Becker, 
oli  narrimaisen  itserakkautensa  ja  kyvyttömyytensä  tähden 
aivan  mahdoton  tähän  toimeen,  ja  hänet  täytyikin  eroittaa 
siitä  jo  ensimäisessä  kongressissa  1865.  Hänen  seuraajak- 
seen tuli  Karl  Wilhelm  Tölcke,  innokas  ja  tarmokas  mies, 
mutta  hänkin  luopui  jo  vuoden  kuluttua,  jättäen  toimensa 
A.  Testille,  jonka  sijaan  taas  vuoden  perästä  tuli  asianajaja 
Jean  Baptista  von  Schvv^eitzer,  puolueen  kyvykkäin  mies.  Hän 
oli  alkujaan  kuulunut  vapaamieliseen  puolueeseen,  mutta 
siirtynyt  siitä  sittemmin  Lassallen  työväenjärjestöön,  johon 
kuuluessaan  hän  harvinaisen  nopeasti  syventyi  sosialismin 
teoriaan.  Hänestä  tuli  Saksan  työväenliikkeen  veljestaiste- 
lussa  lassallelaisen  suunnan  valpas  ja  tarmokas  johtaja. 

Toisen  taistelevan  puolueen  alkuna  olivat  ne  työväen- 
yhdistykset, jotka  eivät  olleet  liittyneet  Lassallen  järjestöön. 
Nämä  olivat  jääneet  porvarillisen  »edistyspuolueen»  vana- 
veteen ja  liittyneet  1863,  siis  vielä  samana  vuonna,  jolloin 
Lassalle  perusti  järjestönsä,  Frankfurtin  kongressissa  »Saksan 
työväenyhdistysten  liitoksi».  Tämän  liiton  sieluksi  tuli  ennen 
pitkää  nuori  sorvari  mestari  August  Bebel,  joka  oli  edellisenä 
vuonna  liittynyt  Leipzigissä  »työväen  sivistysyhdistykseen» 
tullen  siten  mukaan  työväenliikkeeseen.  Hän  tuli  jo  1864 
Saksan  työväenyhdistysten  liiton  hallintoon,  sekä  1867  sen 

esimieheksi.  Tällä  välin  hänessä  oli  kuitenkin  tapahtunut 
valtava  muutos,  jonka  oli  aiheuttanut  Saksan  nykyisen  työ- 
väenliikkeen vaikuttavin  persoonallisuus,  Wilhelm  Liebknecht. 
Tämä  oli  karkoitettu  osanottonsa  tähden  1848  kapinoihin 
Saksasta  ja  elellyt  Lontoossa.  Siellä  hän  oli  joutunut  lä- 
heiseen yhteyteen  Marxin  ja  Engelsin,  nykyisen  sosiaali- 
demokratian tieteellisten  luojain  kanssa.  Armahduskirjeen 
nojalla,  jonka  Wilhelm  I  antoi  kruunauksensa  johdosta, 
palasi  Liebknecht  1862  takaisin  Berliniin.  Samana  vuonna 
vallan  ohjaksiin  tullut  Bismark,  joka  tahtoi  saada  työväen- 
liikettä välikappaleekseen  tarkoitusperiensä  saavuttamiseksi, 
koetti  voittaa  häntä  puolelleen.  Kun  ei  koe  onnistunut, 
joutui  Liebknecht  alituisten  poliisirettelöjen  alaiseksi,  kunnes 
hän  V.  1865  karkoitettiin  uudelleen  Preussista  ja  muutti 
Leipzigiin,  joutuen  siellä  yhteyteen  Bebelin  kanssa.  Hänen 
avullaan  Bebel  syventyi  Marxin  teorioihin  ja  he  yhdessä 
johtivat  marxilaista  ryhmää  taistelussa  lässallelaisia  vastaan. 

Ensimäinen  yhteentörmäys  näiden  eri  suuntien  välillä 
sattui  1865.  Sinä  vuonna  oli  Schweitzer  perustanut  Ber- 
linissä  ilmestyvän  »Socialdemokrat»  lehden,  jota  Lassalle 
jo  oli  suunnitellut.  Marx  ja  Engels  rupesivat  lehden  avus- 
tajiksi. Liebknecht  liittyi  sen  toimitukseen.  Mutta  enna- 
kolta voi  pitää  varmana,  ettei  yhteistoiminta  Schweitzerin 
ja  Liebknechtin  välillä  kauan  kestäisi.  Liebknecht  oli  vallan- 
kumouksen mies  vuodelta  1848.  Hän  oli  silloin  nuorena 
ylioppilaana  ase  kädessä  taistellut  kansan  vapauden  puolesta, 
istunut  sen  tähden  vankiloissa  ja  kärsinyt  maanpakoa.  Hän 
ei  ollut  unhottanut  nuoruutensa  aatetta,  yhtenäistä  saksa- 
laista tasavaltaa.  Schweitzer  taasen,  joka  oli  vuosikymmentä 
nuorempi  häntä,  katsoi  asioita  käytännöllisyyden  kannalta, 
tahtoen  rakentaa  olevien  olojen  pohjalle.  Hän  oli  Lassallen 
oppilas  ja  seurasi  tämän  aatesuunta,  kohdistaen  toimintansa 
etupäässä'  yleisen  äänioikeuden  saavuttamiseen,  josta  Lassalle 
oli  aikonaan  työväelle  sanonut:  »sillä  merkillä  voitatte». 
Schweitzerille  oli  Lassallen  järjestö  kaikki  kaikessa,  kun 
taas  Liebknecht  ihaili  yhtä  hartaasti  Internationalea,  kansain- 
välistä työväenliittoa,  joka  oli  perustettu  Marxin  aatteille 
Lontoossa  1864.  Vaikka  ei  Internationale  ollutkaan  sellai- 
nen laaja,  salainen,  valtavavoimainen  liitto,  joksi  vallanpitäjät 

sitä  kuvailivat  synnyttääkseen  pelkoa  porvarikunnassa,  oli 
sillä  kumminkin  hyvin  suuri  merkitys  työväenliikkeelle. 
Se  rohkaisi,  opetti  ja  tuki  työväestöä  kansainvälisessä  taiste- 
lussa ja  tuotti  siveellisenä  mahtina,  agitatsioonilietenä  un- 
hoittamattomia  tuloksia  työväen  vapautustaistelussa,  vaikka 
se  oli  peräti  huonoissa  varoissa,  kassa  miltei  aina  tyhjänä. 
Varsinkin'  Saksassa  tuli  Internationalen  merkitys  suureksi. 

Ei  Schweitzerkään  suinkaan  asettunut  Internationalea  vas- 
tustavalle kannalle,  päinvastoin  hän  julkaisi  sen  ohjelman  leh- 
tensä ensi  numeroissa,  ja  asettui  lehdessään  sosialismin  teoreet- 
tisissa kysymyksissä  paljoa  selvemmälle  ja  oikeammalle  kan- 
nalle, kuin  Liebknechtin  puoluelaiset.  Mutta  pian  hän 
joutui  riitaan  Internationalen  miesten  kanssa  erään  Bismarkin 
ministeristöä  koskevan  artikkelisarjansa  johdosta.  Liebknecht 
erosi  toimituksesta.  Marx  ja  Engels  kielsivät  lehdeltä  avus- 
tuksensa. Siitä  huolimatta  jatkoi  Schweitzer  innokkaasti 
toimintaansa.  Puolustaessaan  yhdistymis-  ja  kokoontumis- 
vapautta joutui  hänen  lehtensä  kerran  toisensa  perästä  taka- 
varikkoon ja  hän  itse  tuomittiin  16  kuukauden  vankeus- 
rangaistukseen. 

Kuten  sanottu,  oli  Lassallen  työväenyhdistyksen  ensi- 
mäisenä  pyrintöperänä  yleisen  äänioikeuden  saavuttaminen, 
jonka  suhteen  marxilaiset  alussa  olivat  välinpitämättömiä. 
Saadakseen  kansaa  kannattamaan  pyrintöjään,  oli  Bismark  jo 
luvannut  sille  äänioikeuden.  Schweitzerin  menettelyn  tar- 
koituksena oli  pakottaa  Bismarkia  yhä  etemmäs  äänioikeu- 
teen johtavien  lupausten  tiellä.  Ja  voitettuaan  Itävallan  ei 
Bismark  enää  voinut  peräytyä,  vaan  Pohjois-Saksan  liiton 
perustuslakiin  otettiin  yleinen  äänioikeus  1867.  Bismark 
toivoi  kuitenkin  voivansa  lieventää  tämän  myönnytyksen 
vaikutusta  osaksi  siten,  ettei  valituille  edusmiehille  maksettu 
palkkiota,  vaan  he  saivat  olla  valtiopäivillä  omalla  kustan- 
nuksellaan, osaksi  myöskin  maalaisväestön  tietämättömyyden 
kautta  (Bebel  oli  aikoinaan  vastustanut  yleistä  äänioikeutta 
juuri  siitä  syystä,  että  peräti  kehittymätön  maalaisväestö 
saataisiin  käyttämään  sitä  vallanpitäjäin  hyväksi).  Sitäpaitse 
koetti  Bismark  torjua  »punaista  vaaraa»  houkuttelemalla 
työväenliikkeen  kyvykkäimpiä  miehiä  puolelleen.  Paitse 
Liebknechtiä,  jota  koskevasta  yrityksestä  on  jo  edellä  mai- 

nittu,  oli  Bismark  aikoinaan  ollut  neuvotteluissa  Lassallen 
kanssa,  ja  Marxille  tarjosi  eräs  hänen  kätyrinsä  paikkaa  val- 
tion virallisen  äänenkannattajan  toimituksessa,  tietysti  tulok- 
setta. Sama  lienee  ollut  tarkoitus,  kun  Schweitzer  vapau- 
tettiin äskenmainitusta  vankeusrangaistuksesta  ennen  ran- 
gaistusajan loppumista. 

Pohjois-Saksan  liiton  ensimäisiin  valtiopäivämiesvaaleihin 
1867  otti  työväestö  innokkaasti  osaa.  Lassallen  työväen- 
yhdistys sai  valituksi  Schv^eitzerin  ja  erään  Reincken,  joka 
kuitenkin  pian  jälkeenpäin  erotettiin  puolueesta  epävarman 
kantansa  tähden.  Saksenin  kansanpuolue  lähetti  sinne 
Bebelin,  Liebknechtin  ja  kaksi  muuta,  jotka  kumminkin 
hetimiten  muuttuivat  työväenliikkeen  katkeroiksi  vastusta- 
jiksi. Kun  ottaa  huomioon,  että  Bebel  oli  vielä  puoliksi 
porvarillinen  radikaali,  puoliksi  sosialisti,  oli  valtiopäivillä 
vain  oikeastaan  kaksi  itsetietoista,  varmaa  työväenmiestä, 
Schweitzer  ja  Liebknecht,  joiden  välillä  vanha  erimielisyys 
puhkesi  heti  esiin.  . 

Liebknecht  oli  Leipzigissä  ollessaan  toimittanut  Preus- 
siläis-Itävaltalaisen  sodan  aikana  1866  »Keskisaksan  Kansan- 
lehteä»,  taistellen  siinä  vanhan  ihanteensa,  yleis-saksalaisen 
tasavallan  puolesta  ja  vastustaen  tarmokkaasti  Bismarkin 
»veri-  ja  rauta-politiikkaa»,  kunnes  lehti  lakkautettiin,  luul- 
tavasti Bismarkin  viittauksesta.  Sen  jälkeen  hän  oli  läpi- 
matkalla  joutunut  Berlinissä  3  kuukauden  vankeuteen  luvat- 
tomasta maahan  palaamisesta. 

Tultuaan  nyt  valtiopäiville,  ei  Liebknecht  aikonutkaan 
ottaa  osaa  niiden  käytännölliseen  työhön,  koska  hän  piti 
koko  Pohjois-Saksan  liittoa  vääryyden  ja  väkivallan  tulok- 
sena, ja  Preussin  voittoa  taantumuksen  voittona.  Hän 
katsoi  valtiopäiviä  vain  erinomaiseksi  agitatsioonipaikaksi, 
josta  hän  voi  saada  sanansa  kuulumaan  kauas  pannessaan 
vastalauseensa  koko  järjestelmää  vastaan.  Hänen  mielestään 
oli  sosialismi  valtakysymys,  josta  hän  sanoi,  että  sitä  ei 
voida  ratkaista  missään  parlamentissa,  vaan  katusuluilla  tai 
taistelutantereella.  Tässä  tarkoituksessa  oli  työväen  yhdyt- 
tävä porvarillisten  kansanvaltaisten  ainesten  kanssa.  Samaa 
suuntaa  hän  ajoi  Saksilaisen  kansanpuolueen  v.  1868  pe- 
rustamassa »Demokratische  Wochenblatt»  lehdessä,  jonka 

toimittajaksi  hän  tuli,  saaden  siten  Leipzigissä  vakavan  jalan- 
sijan ja  valtiollista  vaikutusta.  Tätä  suuntaa  kannattivat 
yleensä  Keski-  ja  Etelä- Saksan  työväenyhdistykset,  jotka 
melkein  poikkeuksetta  pysyivät  jotenkin  välinpitämättöminä 
paikallisten  parannusten,  esim.  Saksenin  äänioikeuskysymyk- 
sen  y.  m.  suhteen  haaveillessaan  vallankumousvuosien  ihan- 
netta, yleis-saksalaista  tasavaltaa.  Näistä  yhdistyksistä  tahtoi 
Liebknecht  muodostaa  tulevan  köyhälistöpuolueen  sekä  sa- 
malla hajottaa  kaikki  järjestöt,  jotka  tunnustivat  Bismarkin 
luoman  asiain  tilan  sekä  tahtoivat  työskennellä  sen  pohjalla. 

Täten  oli  hänen  kantansa  Schweitzerin  ja  lassallelaisten 
suhteen  määrätty.  .  Sillä  näiden  mielestä  oli  työväestön 
ajettava  mahdollisimman  käytännöllistä  politiikkaa  kerran 
muodostuneen  Pohjois-Saksan  liiton  puitteissa  ja  heitettävä 
haaveilut  sikseen.  Senvuoksi  teki  Schweitzer  valtiopäivillä 
ehdotuksen  englantilaismallisten  työväen  suojeluslakien  sää- 
tämisestä perustellen  sen  sangen  terävästi  ja  asiallisesti. 
Mutta  Liebknecht  kieltäytyi  jyrkästi  kannattamasta  ehdotusta 
ja  syytti  Schxveitzeriä,  että  tämä  tahtoi  jolitaa  työväenliikettä 
Bismarkin  palvelukseen.  Täten  alkoi  pitkä  ja  vaikea  veljes- 
riita  niiden  miesten  välillä,  jotka  Saksassa  jatkoivat  Lassallen 
työtä.  Yllä  kerrotusta  valtiollisesta  erimielisyydestä  johtui 
Liebknechtin  taistelu  toisaalta  Schxveitzeriä,  toisaalta  Bis- 
markin politiikkaa  vastaan.  Aika  on  osottanut,  että  Lieb- 
knecht kiihkeässä  vihassaan  Bismarkin  veri-  ja  rautapolitiik- 
kaa  vastaan  ja  rajattomasti  ihaillessaan  vallankumousvuosien 
luomaa  yleissaksalaisen  tasavallan  aatetta  kykeni  silloin  huo- 
nommin kuin  Schweitzer  arvostelemaan  historiallista  asemaa 
ja  Saksan  työväestön  tehtävää.  Mutta  hänen  katsantokan- 
tansa vastasi  Saksalaisten  työväenyhdistysten  liittoon  kuulu- 
vain työntekijäin  valtiollisia  tunteita,  ja  näistä  yhdistyksistä 
muodostuikin,  kuten  sanottu,  Liebknechtin  edustaman  marxi- 
laisuuden kantajoukko  Saksan  työväenliikkeessä. 

Näihin  yhdistyksiin  kuului  paljon  Saksenin  kansan- 
puolueen jäseniä.  Mutta  nämä  porvarilliset  ainekset  ero- 
sivat liitosta  Niirnbergin  puoluepäivien  jälkeen,  jossa  pää- 
tettiin Internationalen  ohjelman  mukaisesti  kannattaa  maan 
ottamista  valtion  omaisuudeksi.  Demokratische  Wochen- 
blatt  jäi   tämän   jälkeen   yksinomaan   työväestön  lehdeksi, 

jonka  toimitukseen  tuli  myöskin  Bebel.  Liiton  vanha 
äänenkannattaja  Deutsche  Arbeiterhalle  lakkasi. 

Nyt  alkoivat  marxilaisten  ja  lassallelaisten  välit  kiristyä. 
Schweitzer  oli  enimmäkseen  vastannut  vaitiololla  Demo- 
kratische  Wochenblattin  hyökkäyksiin,  mutta  kun  eräässä 
Nurnbergin  kongressin  synnyttämän  innostuksen  johdosta 
syntyneessä  kirjoituksessa  oli  ennustettu  molempain  ryhmäin 
pikaista  yhteensulautumista,  vastasi  Schweitzer  Socialdemo- 
kratissa,  ettei  Yleinen  saksalainen  työväenyhdistys  tule  kos- 
kaan luopumaan  lujasta  järjestöstään  sellaisen  lörpöttelyn 
edessä.  Liebknecht  selitti  kirjoituksen  solvaukseksi  Marxin 
aatteita  vastaan  —  tämän  suuri  teos  Das  Kapital  oli  ilmes- 
tynyt edellisenä  vuonna  — -  ja  julisti  Schweitzerin  sosialis- 
min ja  kansanvaltaisuusaatteen  pettäjäksi.  Ja  samaan  aikaan 
hän  toistamiseen  syytti  Schv^eitzeriä,  että  tämä  tahtoi  saattaa 
Yleisen  saksalaisen  työväenyhdistyksen  hallituksen  käsiin.  Sak- 
senin  poliisi  oli  nimittäin  alkanut  ahdistella  yhdistystä  koko 
maata  käsittävänä  valtiollisena  seurana,  jotka  olivat  luvattomia. 
Syytös  perustui  siihen,  että  paikallisyhdistykset  olivat  lähettäneet 
osan  jäsenmaksujaan  hallinnolle.  Schweitzer  oli  siksi  vii- 
sas, ettei  hän  vedonnut  asiaa  oikeuslaitoksen  ratkaistavaksi, 
jossa  tapauksessa  hän  luultavasti  olisi  saanut  hajoitustuomion 
liitolle,  vaan  hän  muutti  hiukan  sääntöjä  ja  siirti  liiton  hal- 
linnon Leipzigistä  Berliniin.  ,  Tästä  sai  Liebknecht  aiheen 
perusteettomaan  syytökseensä. 

Eripuraisuus  olisi  ehkä  sittenkin  loppunut  paljoa  vä- 
hempään, jos  ei  taistelua  olisi  siirretty  myöskin  ammatti- 
yhdistysliikkeen alalle.  Tämä  oli  Schweitzerin  syy.  Syys- 
kuun 5  p:nä  pidetyssä  Nurnbergin  kongressissa,  jossa  oli 
edustettuna  110  yhdistystä,  oli  Marxin  ja  Internationalen 
mielipiteen  mukaisesti  päätetty  perustaa  yleisiä  ammattiliit- 
toja, sillä  monet  silloisesta  liikepulasta  johtuneet  epäonnis- 
tuneet lakot  olivat  kiinnittäneet  huomiota  tähänkin  työväen- 
liikkeen puoleen  ja  panneet  alulle  ammattiliittojen  synty- 
misen. Niinpä  oli  Fritsche  perustanut  1865  sikarityön- 
tekijäin  liiton.  Seuraavana  vuonna  oli  syntynyt  kirjapaina- 
jain  liitto  ja  v.  1867  räätälien  liitto.  Nurnbergin  kongressi 
jätti  hallinnon  huoleksi,  jonka  esimiehenä  oli  Bebel,  ryhtyä 
toimiin  englantilaismallisten  ammattiyhdistysten  perustamiseksi. 

Kolmisen  viikkoa  Nurnbergin  kokouksen  jälkeen  pitivät 
lassallelaiset  kongressinsa  Hamburgissa.  Täällä  koettivat 
Schweitzer  ja  Fritsche  saada  järjestöään  myöskin  perustamaan 
ammattiliittoja.  Mutta  ehdotus  hyljättiin,  sillä  Lassallen 
»rautaisen  palkkalain»  mukaan  olivat  kaikki  palkkojen  ko- 
rottamista ja  työajan  lyhentämistä  tarkoittavat  yhteenliittymis- 
pyrinnöt  aivanj  turhaa  voimain  tuhlausta.  Schxveitzer  ja 
Fritsche  ilmoittivat  silloin  kongressille,  että  he  valtiopäivä- 
miehinä  —  Fritsche  oli  valittu  sinne  edellämainitun  Reincken 
sijaan  —  aikoivat  kutsua  kokouksen  ammattiliittojen  pe- 
rustamista varten. 

Kokous  puuhattiin  kiireen  kaupalla  Berliniin  Lokakuun 
26  p.  Siellä  oli  edustettuna  142,000  työntekijää  110  paikka- 
kunnalta. Päätettiin  perustaa  10  ammattiliittoa  tärkeim- 
mille aloille.  Täten  syntyvää  järjestöä  johtamaan  asetettiin 
3  miehinen  hallinto,  Schweitzer,  Fritsche  ja  Klein.  Järjes- 
tön äänenkannattajaksi  julistettiin  Socialdemokraten  lehti. 

Liebknechtin  Demokratische  Wochenblatt  ei  arvostellut 
tätä  lassallelaisten  puuhaa  erittäin  ankarasti.  Pääasiallisesti 
kohdistui  moite  liian  keskitettyyn  hallintoon,  joka  oli  laa- 
dittu Lassallen  työväenliiton  henkeen  ja  antoi  Schxveitzerille 
diktaattorin  vallan.  (Tästä  syystä  oli  esim.  kirjapainajain 
liitto  kieltäytynyt  yhtymästä  järjestöön.)  Mutta  estääkseen 
hajaannusta  päättivät  Leipzigin  marxilaiset  ammattiyhdistyk- 
set, koska  Bebel  oli  Niirnbergin  kokouksen  päätöksen  mu- 
kaan valmistanut  malHsäännöt  ammattiyhdistyksille  ja  levit- 
tänyt ne,  yhteisessä  kokouksessaan  ehdottaa  Liebknechtin  ja 
Bebelin  kehoituksesta,  että  olisi  kummankin  syntymässä 
olevan  ammattijärjestön  yhteensulattamiseksi  kutsuttava  niiden 
yhteinen  kongressi,  ja  että  kummankin  järjestön  olisi  tuet- 
tava toisiaan  avustuksilla,  kunnes  yhteensulautuminen  ta- 
pahtuu. 

Mutta  Schweitzer  hylkäsi  röyhkeästi  tämän  sovinto- 
ehdotuksen ja  vastasi,  että  jos  herrat  Bebel  ja  Liebknecht 
todella  haluavat  sovintoa,  yhtykööt  Berlinissä  perustettuun 
järjestöön.  Tämä  »sodanjulistus»  halkaisi  kahtia  ammatti- 
yhdistysliikkeenkin ja  vaikutti  siellä  vielä  turmioUisemmin 
kuin  valtiollisella  alalla. 

Kumpikin  ryhmä  ponnisti  voimiaan  voittaaksensa  alaa 

ja  lujittaaksensa  rivejään.  Bebel  työskenteli  tässä  suhteessa 
sangen  innokkaasti  marxilaisten  riveissä,  samoin  väsymätön 
Julius  Motteler.  Mutta  ei  levätty  vastapuolueenkaan  taholla. 
Schweitzerin  järjestö  ulotutti  agitatsiooninsa  Etelä-Saksaan, 
joka  siihen  saakka  oli  ollut  marxilaisten  alueena.  Tapahtui 
kokouksissa  yhteentörmäyksiä,  vaikka  ei  puuttunut  sovittelu- 
yrityksiäkään. Niinpä  ehdotti  eräs  kokous  Leipzigissä,  että 
molemmat  riitapuolet,  Schweitzer  ja  Liebknecht,  saapukoot 
yleiseen  kokoukseen  esittämään  kumpikin  syytöksensä  toi- 
siansa vastaan.  Tämä  ehdotus  toki  raukesi,  mutta  Lieb- 
knecht julisti  Demokratische  Wochenblattissa  olevansa  val- 
mis milloin  tahansa  todistamaan,  »että  h:ra  Schweitzer  joko 
maksusta  tai  taipumuksesta  oli  vuodesta  1864  alkaen  koet- 
tanut hajoittaa  puoluetta  ja  »pelannut  Bismarkin  peliä». 
Lassallelaiset,  vastasivat  syytökseen  haastamalla  Bebelin  ja 
Liebknechtin  seuraavaan  puoluekokoukseensa  Elberfeld- 
Barmeniin  perustelemaan  väitöstään.  Tämän  jälkeen  lakka- 
sivat Liebknechtin  hyökkäykset  joksikin  aikaa,  jopa  näyt- 
tivät taistelevat  ryhmät  hetkellisesti  lähestyvänkin  toisiaan, 
kun  marxilaiset  kehottivat  puoluetovereitaan  äänestämään 
parissa  täytevaalissa  1869  alussa  lassallelaisten  ehdokkaita 
Yorkia  ja  Hasencleveriä.  Viimeksimainittu  —  entinen 
vapaamielinen  sanomalehdentoimittaja,  sittemmin  innokas 
lassallelainen  —  tulikin  valituksi  ja  kiitti  myötätuntoisessa 
kirjoituksessa  marxilaisia  sekä  avusta  että  vaalitaisteluun 
luovutetuista  rahoista,  ennustaen,  ettei  se  aika  voi  olla  kau- 
kana, jolloin  Saksan  kaikki  sosiaalidemokraatit  taistelevat 
suljetuin  rivein  yhden  lipun  alla.  Työntekijäinkin  keskuu- 
desta alkoi  kuulua  ääniä,  jotka  vaativat  johtajain  erimieli- 
syyden lopettamista. 

Mutta  tämä  lähentyminen  oli  vain  ohimenevä  ilmiö. 
Riita  puhkesi  pian  taas  esiin,  vieläpä  alhaisempana  entis- 
tään. Leipzigissä  esim.  kutsuttiin  työväkeä  kadun  kulmiin 
naulatuilla,  lassallelaisten  allekirjoittamilla  suurilla  ilmoituk- 
silla kokoukseen  julistamaan  tuomionsa  Bebelistä  ja  Lieb- 
knechtistä.  Kokous  päättikin,  että  molemmat  ovat  »arvot- 
tomia» esiintymään  vast^edes  kokouksissa.  Ja  kun  jompi- 
kumpi heistä  aikoi  jossakin  kokouksessa  puhua,  tunkeutui- 

vat  lassallelaiset  niihin,  koettaen  melulla  ja  väkivallalla  saada 
päätöstään  toteutetuksi,  mutta  vähillä  tuloksilla. 

Tuli  sitte  lassallelaisten  puoluekokous  Elberfeld-Bar- 
menissa  maaliskuun  lopulla  1869.  Bebel  ja  Liebknecht 
saapuivat  sinne,  syyttäen  Schweitzeriä,  että  hän  oli  kulke- 
nut Bismarkin  asioilla,  pettänyt  työväen-  ja  kansanvaltaisuus- 
aatteen  hyväksyessään  Pohjois-Saksan  liiton  ja  kutsuessaan 
Niirnbergin  ohjelmaa  »lörpötykseksi»,  j.  n.  e.  Schweitzer 
ei  ryhtynyt  puolustamaan,  vaan  pyysi  kokoukselta  luottamus- 
lausetta syytöksiä  vastaan.  Sen  hän  saikin  42  edustajalta, 
mutta  14,  niiden  joukossa  vanhimmat  ja  etevimmät  lassal- 
lelaiset, eivät  ottaneet  osaa  äänestykseen.  Liebknechtin 
syytös  siis  täten  hylättiin,  mutta  sama  kokous  rajoitti 
Schweitzerin  rajatonta  valtaa,  joka  oli  jo  alkanut  loukata 
hänen  ystäviäänkin. 

Tämä  vallan  rajoitus  sattui  arkaan  paikkaan.  Schweit- 
zer  tahtoi  hallita  rajattomasti,  ja  voidakseen  edelleenkin 
menetellä  näin,  ryhtyi  hän  tekoon,  mikä  yhä  lisäsi  hänen 
epäsuosiotaan.  Ottaen  tekosyyksi  tahtovansa  jälleen  liittää 
Lassallen  puolueen  yhdeksi  kokonaisuudeksi,  ryhtyi  hän 
neuvotteluihin  kreivitär  Hatzfeldin,  erään  Lassallen  läheisen 
ystävän  kanssa.  Tämä  oli  aikoinaan  riitautunut  lassallelais- 
ten pääryhmän  kanssa,  josta  osa  oli  eronnut  erityiseksi 
hatzfeldilaiseksi  yhdistykseksi  ensin  Försterlingin,  sitte  Meu- 
den  johdolla.  Nämä  molemmat  miehet  oli  ryhmä  saanut 
valituiksi  Pohjois-Saksan  valtiopäivillekin,  olipa  sillä  oma 
sanomalehtikin  Die  freie  Zeitung.  Tähän  aikaan  ei  hatz- 
feldilaiseen  suuntaan  kuulunut  kuitenkaan  enempää  kuin 
puolitoistatuhatta  jäsentä,  kun  Schweitzerin  yhdistyksessä 
oli  ainakin  kymmenen  kertaa  niin  paljon. 

Schweitzerin  tarkoituksena  ei  suinkaan  ollut  yksin- 
omaan lassallelaisten  kokoaminen,  vaan  oman  rajattoman 
valtansa  säilyttäminen.  Hän  julisti  lehdessään  molemmat 
nämä  lassallelaisten  osastot  lakanneiksi  samana  päivänä  ja 
vaati  niiden  yhdistyksiä  kolmen  päivän  kuluessa  äänestä- 
mään, taktoivatko  he  liittyä  uuteen  järjestöön,  jonka  sään- 
nöiksi otettiin  Lassallen  v.  1863  laatimat,  johtajan  rajatto- 
malle yksinvallalle  perustuvat  säännöt.  Tämä  »vallankaap- 
paus»  onnistuikin  tavallaan,  sillä  valtava  enemmistö  yhtyi 

järjestöön,  mutta  samalla  se  riisti  Schvveitzeriltä  parhaat  ja 
kykeneimmät  puoluelaiset,  jotka  joukoissa  luopuivat  hänestä. 
Monet  ammattiliitotkin  siirtyivät  marxilaiseen  järjestöön. 
Eräät  luopuneet  ehdottelivat  kaikkien  saksankielisten  sosiaali- 
demokraattien yhteistä  kongressia  sovinnon  aikaansaamiseksi. 
Marxilaiset  kannattivat  ehdotusta  ja  Demokratische  Wochen- 
blatt  julkaisi  ennen  pitkää  kutsumuksen  Eisenachin  »sovinto- 
kongressiin».  Kutsumuksessa,  jonka  oli  allekirjoittanut  66 
entistä  lassallelaista  ja  106  marxilaista,  niiden  joukossa  Be- 
bel,  Liebknecht  ja  Wahlteich,  sanottiin  olojen  rautakourin 
pakottavan  kaikkia  Saksan  sosiaalidemokraatteja  yhtymään 
ainoan  lipun  ympärille,  mikä  voi  viedä  voittoon,  nimittäin 
kansainvälisen  järjestymisen.  Ilahduttavaa  oli  nähdä,  että 
muutamain  itsekkäisyys,  joka  oli  kiilana  tunkeutunut  puo- 
lueen sisimpään,  oli  nyt  paljastettu  ja  murrettu,  Sentähden 
oli  nyt  toimittava  nopeasti,  jotta  tästä  tapahtuneesta  kumouk- 
sesta syntyisi  yhtenäinen  järjestö  ja  periaatetten  puhtaus, 
mikä  oli  välttämätöntä  puolueen  voimain  täydelliselle  ke- 
hittymiselle. 

Kongressi  pidettiin  elokuun  7 — 9  p.  1869.  Schweit- 
zer,  joka  oli  silloin  taas  vankeudessa,  käsitti  uhkaavan 
vaaran  ja  lähetti  sinne  Tölcken.  Lassallelaisten  edustajia 
saapui  110,  marxilaisten  262.  Mutta  sovinnosta  ei  tullut 
mitään.  Päinvastoin  oli  ensimäinen  istunto  peräti  myrs- 
kyinen, ja  sen  jälkeen  kumpikin  puolue  vetäytyi  pitämään 
omaa  kongressiaan,  joka  lassallelaisille  muodostui  paljaaksi 
mielenosotukseksi. 

Marxilaiset  eli  tuo  useinmainittu,  6  vuotta  sitte  perus- 
tettu saksalaisten  työväenyhdistysten  liitto,  jossa  nyt  oli 
109  yhdistystä,  niissä  jäseniä  noin  10,000,  muodostivat 
yhdessä  luopuneiden  lassallelaisten  kanssa  »Sosiaalidemo- 
kraattisen työväenpuolueen,  jolle  Bebel  oli  laatinut  pääkoh- 
dissaan seuraavan  ohjelman: 

Sosiaalidemokraattinen  työväenpuolue  pyrkii  luomaan 
vapaan  kansanvaltion.  Jokainen  puolueen  jäsen  sitoutuu 
kaikin  voimin  esiintymään  seuraavain  periaatetten  puolta- 
jana: 

Nykyiset  valtiolliset  ja  yhteiskunnalliset  olot  ovat  mitä 
suurimmassa  määrässä  väärät,  jonka  tähden  niitä  vastaan  on 

taisteltava  kaikin  voimin.  Työväenluokan  vapautustaistelu 
ei  ole  taistelua  luokkaetuoikeuksien  puolesta,  vaan  taistelua 
samojen  oikeuksien  ja  samojen  velvollisuuksien  hankki- 
miseksi ja  luokkavallan  poistamiseksi.  Työntekijäin  talou- 
dellinen riippuvaisuus  kapitalisteista  on  kaiken  orjuutuksen 
perustuksena,  jonka  tähden  puolue  pyrkii  poistamaan  ny- 
kyistä tuotantotapaa,  palkkajärjestelmää,  ja  hankkimaan  jo- 
kaiselle täyden  työnsä  tuloksen  osuustoiminnallisen  työn 
kautta.  Valtiollinen  vapaus  on  välttämättömin  ehto  työn- 
tekijäin taloudellisessa  vapauttamisessa.  Yhteiskunnallinen 
kysymys  on  erottamattomasti  yhteydessä  valtiollisen  kanssa, 
josta  sen  ratkaisu  riippuu,  käyden  mahdolHseksi  ainoastaan 
kansanvaltaisessa  valtiossa. 

Edelleen  vaadittiin  ohjelmassa  yhtä  ainoaa  sosiaalidemo- 
kraattista järjestöä  ja  kansainvälistä  yhteenliittymistä,  mikäli 
vallitsevat  yhdistyslait  sen  sallivat.  Käytännöllisinä  vaati- 
muksina esitettiin  yleinen,  3^htäläinen  ja  välitön  vaalioikeus 
kaikille  20  vuotisille  miehille  ja  palkkio  edustajille.  Samoin 
välitön  lainsäädäntöoikeu  skansalle,  kaikkien  säätyyn,  varalli- 
suuteen ja  syntyperään  perustavain  etuoikeuksien  poistaminen, 
kansanasestus  sotaväen  sijaan,  kirkon  erottaminen  valtiosta 
ja  koulun  kirkosta,  kansakoulupakko  ja  maksuton  opetus 
kaikissa  oppilaitoksissa,  maksuton  oikeudenkäyttö  ja  oikeus- 
laitoksen uudelleen  järjestäminen,  yhdistymis-,  kokoontumis-, 
lausunto-  ja  painovapaus,  normaalityöpäivä,  naisten  työn  ra- 
joittaminen ja  lasten  työn  kieltäminen,  kaikkien  välillisten 
verojen  poistaminen  ja  sijaan  asteettain  nouseva  tulo-  ja 
perintövero,  valtion  avustus  osuuskunnille  ja  valtion  apua 
tuotanto  yhdistyksille. 

Puoluehallinnon  muodosti  5  miehinen  valiokunta  yh- 
dessä 1 1  henkisen  tarkastuskomitean  kanssa,  joiden  jäsenet 
valitsee  sen  paikkakunnan  järjestöt,  mihin  kongressi  määrää 
hallinnon.  Jotta  ei  yhdistymislakien  kanssa  jouduttaisi  te- 
kemisiin, ei  puolueella  ollut  paikallisyhdistyksiä,  vaan  jäsenet 
kullakin  paikkakunnalla  kokoontuivat  kerrakseen  kokoon- 
tumisoikeuden  turvissa.  Erityinen  luottamusmies  pitää  huo- 
len kunkin  paikkakunnan  rahojen  keräyksestä,  kokousten 
kutsumisesta  j.  n.  e.,  ollen  hallinnon  kanssa  yhteydessä 
ainoastaan  yksityisenä  henkilönä,  ei  yhdistyksen  edustajana. 


79 


Internationaleen  tuli  kunkin  yhtyä  persoonallisilla  avustuk- 
silla. Sen  lisäksi  tuli  jokaisen  vielä  kuulua  paikalliseen 
yhdistykseen,  siis  kunkin  yksityisen  suorastaan  kolmeen  jär- 
jestöön. Puoluehallinto  siirrettiin  Leipzigistä  Eisenachiin, 
josta  puolueelle  uusi  nimi  »eisenachilaiset».  Sen  äänen- 
kannattajaksi tuli  Demokratische  Wochenblatt,  joka  alkoi 
ilmestyä  kahdesti  viikossa  nimellä  »Volkstaat»,  (Kansan- 
valtio). 

Eisenachilaisten  ohjelma  ei  periaatteellisesti  eronnut 
sanottavasti  lassallelaisten  ohjelmasta.  Riita  perustui  yhä,  ku- 
ten sanottu,  pääasiallisesti  henkilö-  ja  taktiikkakysymyksiin,  ja 
sitä  jatkui  entiseen  tapaan.  Lassallelaiset  koettivat  edelleen 
häiritä  eisenachilaisten  kokouksia,  mentiinpä  niinkin  pitkälle, 
että  Sosialdemokraten  hyväksyi  nämä  kokousten  hajoitukset 
sillä  syyllä  muka,  ettei  sovi  kärsiä  »valheen»  järjestymistä. 
Ja  lopulta  päättivät  vastapuoluelaisetkin  samalla  tavalla  häi- 
ritä lassallelaisten  kokouksia.  Sanomalehdissä  syytettiin  toi- 
siansa lakkaamatta  työväenasian  pettämisestä. 

Riidasta  oli  kuitenkin  jonkun  verran  hyötyäkin.  Se 
pakotti  marxilaiset  luopumaan  porvarillisradikaalisesta  kan- 
sanpuolueesta ja  asettumaan  puhtaasti  sosialistiselle  kannalle 
Eisenachissa,  samalla  kuin  Berliinissä,  jossa  oli  lassallelaisten 
pääkortteeri,  riistettiin  yhä  laajempia  työläisjoukkoja  irti 
vapaamielisen  puolueen  talutusnuorasta.  Tässä  taistelussa 
lausui  1848  vuoden  vallankumousmies  Johan  Jakoby,  joka 
vielä  oli  porvarillis-kansanvaltaisella  kannalla,  eräässä  kokouk- 
sessa nuo  siivekkäiksi  käyneet  sanat:  »Pienimmänkin  työ- 
väenyhdistyksen perustaminen  on  tulevaisuuden  sivistys- 
historioitsijalle  tärkeämpi  tapahtuma  kuin  Sadovan  tappelu». 

Schweitzerin  diktaattorivalta  alkoi  hänen  onnistuneen 
»vallankaappauksensa»  jälkeen  käydä  yhä  häikäilemättömäm- 
mäksi.  Kun  baijerilaiset,  jotka  olivat  olleet  hänen  uskolli- 
simpia liittolaisiaan,  alkoivat  julkaista  Miinchenissä  pientä 
viikkolehteä  »Proletaari»,  vaati  Schweitzer  sen  lakkauttamista, 
sillä  samoin  kuin  tuli  olla  vain  yksi  järjestö,  samoin  tuli 
hänen  mielestään  olla  ainoastaan  yksi  puoluelehti,  Sosial- 
demokraten. Proletaari  oli  kuitenkin  tullut  baierilaisille 
rakkaaksi,  ja  kun  Schweitzer  ei  luopunut  vaatimuksestaan, 
erosivat  kaikki  baierilaiset  yhdistykset  Schweitzeristä  omaksi 

järjestöksi.  Schweitzer  oli  myöskin  riitautunut  uudelleen 
hatzfeldilaisen  ryhmän  kanssa,  joka  oli  eronnut  taas  itsenäi- 
seksi, ja  näin  oli  Saksan  työväenliikkeessä  nyt  neljä  järjestöä. 

Molemmat  riitapuolet  pitivät  v.  1870  kongressinsa, 
lassallelaiset  tammikuussa  Berlinissä  ja  sosiaalidemo^craatti- . 
nen  puolue  pari  kuukautta  myöhemmin  Stuttgärtissa. 
Schvv^eitzerin  puolue  oli  vieläkin  suurin,  ja  hänen  valtansa 
säilyi  kongressissa  jotenkin  entisellään,  samoin  myöskin 
lassallelaisten  ammattijärjestön  kongressissa,  vaikka  Schweitzer 
oli  alkanut  yhä  enemmän  lyödä  laimin  sen  asioita. 

Sosiaalidemokraattisen  puolueen  kokousta  Stuttgartissa 
koettivat  lassallelaiset  tapansa  mukaan  hajoittaa,  mutta  me- 
nestyksettä. Puolueessa  oli  jäseniä  nytkin  kymmenkunta 
tuhatta.  Sen  sisällinen  järjestys  (kolmeen  yhdistykseen 
kuuluminen)  oli  osoittautunut  epäkäytännölliseksi,  ja  sitä 
täytyi  muuttaa  enemmän  lassallelaisten  tapaiseksi.  Samoin 
oli  kongressin  päätöksissä  huomattavissa  periaatteellista  lä- 
hestymistä lassallelaisiin.  Niinpä  selitettiin  uudelleen  maan- 
omistuksen suhteen,  jossa  lassallelaiset  jo  kauan  olivat  olleet 
selvillä,  Bebelin  ehdotuksesta,  että  nykyisten  yhteiskuntien 
taloudellinen  kehitys  tekee  välttämättömäksi  maan  yhteis- 
omistuksen. Ja  menettelytavan  suhteen  päätettiin,  että  vaa- 
leihin on  otettava  osaa  agitatsioonisyistä,  ja  vaikka  puo- 
lueen edustajain  valtiopäivillä  on  yleensä  pysyttävä  kieltei- 
sellä kannalla,  on  heidän  »mikäli  mahdollista,  vaikutettava 
työtätekeväin  luokkain  eduksi».  Saksan  sosiaalidemokratian 
historioitsija  Mehringin  mukaan  erosi  tämän  päätöksen  jäl- 
keen valtiopäivämiesten  menettelytapa  käytännössä  toisistaan 
siinä,  että  Bebel  ja  Liebknecht  ottivat  harvoin  osaa  valtio- 
päiväneuvotteluihin  heittäen  silloinkin  jyrkästi  uhmaillen  tais- 
teluvaatimuksen  porvarillisille  puolueille,  kun  taas  Schvi^eitzer 
otti  säännöllisesti  osaa  istunnoihin  ja  edusti  asiallisella 
vaikka  silti  yhtä  purevalla  arvostelulla  sosiaalidemokraattista 
käsityskantaa  Marxin  Kapitaalin  nojalla,  osoittaen  siten,  kuten 
Engels  aikoinaan  oli  sanonut,  että  neljä  tai  viisi  köyhälistön 
edustajaa  jo  voivat  muodostaa  valtiopäivillä  mahdin,  jos 
he  osaavat  käyttää  asemaansa  ja  tietävät,  mistä  itse  asiassa 
on  kysymys,  jota  porvarit  eivät  aina  tiedä. 

Myöhempäin  vuosikymmenien  kokemus  on  osottanut. 

sanoo  yUämainittu  Mehring,  että  Schvveitzerin  menettelytapa 
oli  tässä  suhteessa  aivan  oikea.  Sitä  kummallisempaa  on, 
että  hän  antoi  vallanhimonsa  sokaista  itsensä  siihen  mää- 
rään, että  hänen  menettelynsä  toisessa  taktiikkakysymyksessä 
kaivoi  pois  maan  hänen  aitansa.  Stuttgartin  kongressi  oli 
päättänyt  äänestää  vaaleissa  muitakin  todellisia  työväeneh- 
dokkaita  kuin  oman  puolueen  miehiä,  jopa  heitä  lähellä 
olevia  porvarillisiakin  ehdokkaita  sellaisissa  piireissä,  missä 
ei  puolue  ollut  asettanut  omia  ehdokkaita.  Lassallelaiset 
taas  päättivät  asettaa  kaikkiin  piireihin  omia  ehdokkaita  ja 
äänestää  pienemmissä  vaaleissa  sekä  toiskertaisissa  vaaleissa 
vapaamielistäkin,  mutta  ei  koskaan  vanhoilHsta  tai  —  eise- 
nachilaista!  Jos  siis  näissä  vaaleissa  oli  ehdokkaana  vapaa- 
mielinen porvari  ja  marxilainen  työväenedustaja,  tuli  äänes- 
tää porvaria!  Tämä  oli,  kuten  sanottiinkin,  työmiehen  kii- 
hottamista työntekijää  vastaan,  eikä  Schvv^eitzerinkään  kyky 
olisi  voinut  pitää  yllä  tätä  mieletöntä  vaatimusta.  Mutta 
ennenkuin  sitä  tarvittiinkaan,  poistivat  Saksassa  sattuneet 
valtiolliset  tapahtumat  marxilaisilta  sen  pohjan,  jolle  kaikki 
erimielisyys  työväenliikkeessä  oli  perustunut. 

Bi$mark,  joka  oli  vakuuttanut,  että  Saksan  yhtenäisyyttä 
ei  luoda  parlamentissa,  vaan  »verellä  ja  raudalla»  ja  joka 
siltä  varalta  jo  oli  varustautunut,  sai  kiertoteitä  ja  petolli- 
suutta käyttäen  Ranskan  silloisen  hallitsijan  Napoleon  kol- 
mannen julistamaan  sodan  Preussia  vastaan.  Ranskan  köy- 
hälistö tuomitsi  joukkokokouksissaan  sodan  »rikokselliseksi 
hulluudeksi»,  ja  samaan  tuomioon  yhtyi  Saksan  työväestö 
monissa  suurissa  kokouksissa.  Kun  sota  kaikesta  huoli- 
matta kuitenkin  syttyi,  pani  se  Saksan  työväestön  valtiolli- 
sen kypsyyden  koetuksen  alaiseksi.  Oli  valittava,  kummanko 
voitto  olisi  suotavampi,  Bismarkin  vai  Napoleonin.  Inter- 
nationale oli,  tuomiten  yhtähyvin  Napoleonin  kuin  Bismar- 
kinkin  politiikan,  julistanut  sodan  saksalaisten  taholta  puo- 
lustussodaksi,  siis  oikeutetuksi,  kunhan  ei  mennä  puolustus- 
sodan  rajojen  yli.  Ja  samaa  katsantokantaa  edusti  Schweitzer, 
kannattaessaan  Hasencleverin  ja  Fritschen  kanssa  valtiopäi- 
villä varojen  myöntämistä  sotaan.  Sosialdemokraten  sanoi 
aivan  oikein:  »Napoleonin  voitto  merkitsee  Ranskan  sosia- 
listien  tappiota,  bonapartelaista  sotilasvaltaa  Europassa  ja 

Saksan  täydellistä  paloittelua».  Mutta  Bebel  ja  Liebknecht 
kieltäytyivät  äänestämästä,  mielenosotukseksi  Bismarkin  poli- 
tiikkaa vastaan. 

Muutenkin  oli  Liebknechtin  »Volkstaat»-lehden  menet- 
tely hyvin  horjuvaa.  Ensin  iloittiin  Preussia  odottavasta 
masennuksesta,  joka  muka  oli  selvää  jokaiselle,  joka  ei  elä- 
nyt kansallisvapaamielisten  haavemaailmassa.  Seuraavassa 
numerossa  sanottiin  Napoleonin  mahdollista  voittoa  kansan- 
valtaisuuden tappioksi  Europassa,  ja  seuraavassa  julistettiin 
»meillä  köyhälistöllä  ei  ole  mitään  tekemistä  sodan  kanssa». 
Tämä  puoluelehden  horjuvaisuus  sekä  Liebknechtin  ja  Be- 
belin  menettely  valtiopäivillä  aiheutti  yhteentörmäyksen  so- 
siaalidemokraattisen työväen  puoluehallinnon  kanssa,  joka 
eräässä  julistuksessaan  antoi  täyden  tunnustuksen  sosialisti- 
selle ja  kansanvaltaisuusaatteelle,  mutta  vaati  Saksan  työn- 
tekijöitä kannattamaan  sotaa  niin  kauan  kuin  se  oli  puo- 
lustussota. 

Mutta  täten  syntyneestä  erimielisyydestä  marxilaisten 
omissa  riveissä,  joka  alussa  näytti  pelottavalta,  tuli  pian 
loppu.  Preussin  nopea  eteneminen  Ranskassa  sekä  Sedanin 
voitto  sai  Saksan  porvarikunnan  vaatimaan  Elsas-Lothrin- 
genin  anastamista,  jolloin  sota  jo  muuttui  valloitussodaksi. 
Sitä  vastaan  asettui  koko  työväestö  yksimielisesti.  Bebel  ja 
Liebknecht  vastustivat  valtiopäivillä  uutta  määrärahaa  sodan 
jatkamiseksi  sekä  Ranskan  alueen  anastusta,  ja  vaativat  rau- 
haa Ranskan  kanssa,  josta  sillä  välin  oli  tullut  tasavalta, 
kunniallisilla  ehdoilla.  Heidän  puolellaan  äänestivät  myös- 
kin lassallelaiset.  Ja  sosiaalidemokraattinen  puoluehallinto 
kehotti  työväestöä  panemaan  samaa  tarkoitusta  varten  voi- 
makkaita vastalausekokouksia.  Kehotukseen  oli  liitetty  Marxin 
arvostelu  asiain  tilasta.  Hän  sanoi,  että  Elsas-Lothringenin 
anastus  —  jonka  porvarilliset  pitivät  ensimäisenä  ehtona 
sotavarustusten  vähentymiseen  Europan  maissa  —  päinvas- 
toin saattaa  Ranskan  ja  Saksan  verivihollisiksi,  jolloin  Venä- 
jän mahti  Europassa  kasvaa,  ja  rauhasta  tulee  vain  aselepo. 
Hän  ennusti  myöskin,  että  työväenliikkeen  painopiste  silloin 
siirtyy  Ranskasta  Saksaan  —  kaikki  seikkoja,  jotka  myöhem- 
min ovat  toteutuneet. 

Sedanin  voiton  jälkeen  esiintyi  täten  koko  työväestö 

yksimielisenä  Bismarkin  politiikkaa  vastaan,  ja  siitä  alkaa 
myöskin  eri  suuntien  yhdistyminen  yhdeksi  puolueeksi. 
Bismark,  joka  siihen  saakka  oli  kärsinyt  työväenliikettä,  toi- 
voen voivansa  käyttää  sitä  aseena  vapaamielisiä  vastaan, 
alkoi  huomata  tämän  toivonsa  turhaksi  ja  , ryhtyi  yhä  kas- 
vavalla kiukulla  työväenliikkeen  masentamisyrityksiin. 

Puoluehallinnon  kehotuksen  seurauksena  oli,  että  kaikki 
sen  jäsenet  vangittiin  vapaamielisten  ilmiannosta  ja  kuletet-- 
tiin  kahleissa  into-isänmaallisten  ivan  ja  kiihkon  esineinä 
Lötzenin  linnoitukseen  Venäjän  rajalle.  Samoin  kävi  muu- 
tamain  muiden  työväenmiesten.  Vankeutta  kesti  pari  kolme 
kuukautta.  Protestikokoukset  kiellettiin,  samoin  »Volkstaat»- 
lehden  levittäminen  Preussin  alueella,  mistä  koitui  suuri 
tappio  ahtaissa  oloissa  olevalle  lehdelle,  jonka  oli  jo  ennem- 
min täytynyt  parikin  kertaa  saada  apua  porvarilliselta  taholta 
eräästä  aikoinaan  Amerikassa  kerätystä,  nyt  entisten  kurnous-' 
miesten  hoitamasta  »vallankumousrahastosta«  Sweitsissä. 

Bebel  ja  Liebknecht  olivat  valtiopäivämiehinä  säilyneet 
vangitsematta  vaikka  Volkstaatin  joka  numerossa  oli  ollut 
vaatimus  »Kunniallinen  rauha  Ranskalle!  Ei  alueen  anas- 
tusta!» Mutta  kun  valtiopäivät,  joiden  istuntokautta  oli 
sodan  tähden  jatkettu,  olivat  hajaantuneet,  suuntasi  Bismark 
heitä  kohtaan  iskun,  jonka  piti  masentaa  sosiaalidemokratia. 
Heidät  vangittiin'  syytettynä  valtiopetoksesta,  mutta  pääsivät 
pian  vapaiksi  odottamaan  oikeuden  päätöstä. 

Sillä  välin  oli  Ranskan  kanssa  tehty  rauha,  jossa  se 
luovutti  Saksalle  Elsas-Lothringenin  ja  maksoi  5  miljardia 
sotakulunkeja.  Sodan  tuloksena  oli  myös  —  Bismarkin 
laskelmain  mukaan  —  Etelä- Saksan  valtioitten  yhtyminen 
Pohjois-Saksan  liittoon  nykyiseksi  Saksan  valtakunnaksi, 
jonka  keisariksi  julistettiin  Preussin  kuningas. 

Heti  sodan  loputtua  toimitettiin  vaalit  Saksan  ensimäi- 
sille  valtiopäiville.  Työväestö  otti  osaa  vaalitaisteluun  peräti 
epäedullisissa  oloissa,  se  oli  enin  kärsinyt  sodassa  ja  sen 
valitsijoita  oli  vielä  joukottain  sotajalalla.  Niinpä  tapahtui- 
kin, että  lassallelaisista  ei  tullut  valtiopäiville  ainoatakaan, 
eisenachilaisista  vain  Bebel  ja  eräs  Schraps.  Sosialistien 
koko  äänimäärä  oli  102,000  eli  3  prosenttia  kaikista  ää- 
nistä. 

Vaalien  jälkeen  ilmoitti  valitsematta  jäänyt  Schweitzer 
luopuvansa  yleisen  saksalaisen  työväenliiton  johdosta.  Hän 
oli  väsynyt,  uhrattuaan  kaikki  aikansa  ja  varansa  työväen- 
liikkeen hyväksi,  jota  hän,  virheistään  huolimatta,  oli  tavat- 
tomasti kehittänyt.  Hänen  sijaansa  valittiin  yhdistyksen  esi- 
mieheksi Wilhelm  Hasenclever  ja  Sosialdemokraten-lehti, 
joka  nyt  tuli  puolueen  omaisuudeksi  ja  alkoi  ilmestyä  ni- 
mellä »Uusi  Sosiaalidemokraatti»,  sai  toimittajakseen  jo 
Schweitzenn  aikana  aputoimittajana  työskennelleen  Wilhelm 
Hasselmannin.  Lehden  tilaajamäärä  oli  edellisenä  vuotena 
supistunut  2,700,  osaksi  sodan  tähden,  osaksi  siitä  syystä, 
että  Schweitzer  oli  vastapainoksi  edellä  mainitulle  baieri- 
laisten  lehdelle  perustanut  halpahintaisen  »Agitator»-nimisen 
lehden,  joka  nyt  lakkautettiin. 

Tuskin  oli  Saksan  uusi  keisari  palannut  voittoretkeltään 
Ranskasta,  kun  Pariisin  köyhälistö  nousi  vallankumoukseen, 
mikä  tunnetaan  nimellä  Pariisin  kommuuni.  Kaikkialla, 
missä  järjestynyttä  köyhälistöä  löytyi  Saksassa,  herätti  tämä 
ranskalaisten  yritys  syvää  osanottoa  ja  ihailua.  Lassallelaiset 
ja  eisenachilaiset  liittyivät  eroituksetta  suuriin  joukkokokouk- 
siin lausumaan  myötätuntonsa  ja  lähettämään  tervehdyksensä 
ranskalaisille  veljilleen  samaan  aikaan  kuin  porvarilliset  leh- 
det toitottivat  maailmalle  »kommuunikapinan  kauhuja», 
mitkä  sittemmin  on  osotettu  kapinan  kukistajain  eikä  sen 
kannattajain  toimeenpanemiksi. 

Pariisin  kommuuni  sai  Bismarkin  katsomaan  sosialis- 
mia toisessa  valossa  kuin  ennen.  Hänen  sanotaan  kerto- 
neen, että  »kommuuni  tuotti  hänelle  ensimäisen  unettoman 
yön».  Kun  hän  seuraavana  päivänä  valtiopäivillä  teki  sel- 
koa asiasta,  sanoi  Bebel:  »Olkaa  -  vakuutettuja,  että  koko 
Europan  köyhälistö  ja  kaikki,  joiden  rinnoissa  vielä  on  va- 
pauden ja  riippumattomuuden  tunnetta,  katsovat  tällä  het- 
kellä Pariisiin.  Ja  vaikkapa  Pariisi  on  masennettukin,  niin 
muistutan  teille,  että  taistelu  siellä  on  vain  vähäinen  etu- 
vartijakahakka,  että  ratkaiseva  taistelu  Europassa  on  vielä 
edessäpäin,  ja  että  ennenkuin  vuosikymmeniä  on  kulunut 
tulee  Pariisin  köyhälistön  sotahuuto:  sota  palatseja  vastaan, 
rauha  majoille,  kuolema  köyhyydelle  ja  työttömyydelle  — 
olemaan  koko  europalaisen  köyhälistön  taisteluhuuto». 

Tämä  puhe  avasi  Bismarkin  silmät,  kuten  hän  itse  on 
sanonut,  näkemään  sosiaahdemokraattisen  liikkeen  todellisen 
luonteen.  Tästä  alkaen  hän  näki  siinä  vihollisen,  jota  vas- 
taan valtion  ja  yhteiskunnan  on  asetuttava  puolustusasen- 
toon. Ja  hänen  toimenpiteensä  sen  kukistamiseksi  kävivät 
yhä  raivokkaammiksi  ja  epätoivoisemmiksi,  kunnes  hänen 
täytyi  nähdä  olevansa  voitettu. 

Ensimäisiä  ja  huomatuimpia  tämän  suuntaisia  ilmiöitä 
oli  oikeusjuttu  Bebeliä  ja  Liebknechtiä  vastaan  valtiopetok- 
sesta 1872.  Sitä  käytiin  tavattoman  puolueellisesti.  Vala- 
oikeuden  jäsenet  olivat,  kuten  myöhemmin  oikeudessa  todis- 
tettiin, olleet  joka  ilta  jutun  kestäessä  juopottelemassa  yleisen 
syyttäjän  ja  useiden  ylempäin  oikeusviranomaisten  kanssa, 
ja  Saksenin  valtopäivillä  lausui  eräs  porvarillinen  lakimies 
julkisesti,  että  hänelle  olivat  useat  tuomarit  lausuneet  ilonsa 
siitä,  etteivät  olleet  joutuneet  tähän  juttuun,  eikä  lakimie- 
histä muodostettu  tuomio-istuin  olisikaan  missään  tapauk- 
sessa rohjennut  tuomita  niin  ankaraa  rangaistusta  —  kah- 
den vuoden  vankeus  kummallekin  syytetylle  —  kuin  vala- 
oikeus  tuomitsi.  Syytettyjen  puolelta  ajettiin  asiaa  niin  tar- 
mokkaasti ja  loistavasti,  että  se  herätti  laajaa  huomiota,  ja 
syytetyt  kirjoitti vatkin  tuomion  julistettua  Volkstaat  lehdessä: 
»Tämä  asia  on  levittänyt  periaatteitamme  siinä  määrässä, 
että  mielellämme  kärsimme  meille  tuomitun  vankeusrangais- 
tuksen». Ja  Liebknecht,  joka  ei  ollut  saavuttanut  edellisellä 
toiminnalla  työväestön  luottamusta  läheskään  samassa  mää- 
rässä kuin  Bebel,  tuli  esiintymisensä  kautta  tässä  oikeuden- 
käynnissä puolijumalaksi.  —  Muutamia  kuukausia  myöhemmin 
tuomittiin  Bebel  majesteettiloukkauksesta  vielä  9  kuukaudeksi 
vankeuteen  ja  menettämään  valtiopäivämiespaikkansa.  Hän 
oli  näet  sanonut  eräässä  puheessaan,  ettei  Preussin  kuningas 
ollut  pitänyt  sanaansa,  kun  hän  oli  luvannut  Ranskan  sodan 
jälkeen  luoda  vapaan  ja  yksimielisen  Saksan.  Mutta  tämä 
Bismarkin  yritys  poistaa  vastenmielinen  rauhanhäiritsijä  val- 
tiopäiviltä meni  myttyyn.  Sillä  entiset  valitsijat  lähettivät 
Bebelin  1873  vaaleissa  valtiopäiville  10,000:11a  äänellä,  kun 
hän  edellisellä  kerralla  oli  saanut  vain  7,000  ääntä.  Nyt 
täytyi  valtiopäiväin  itsensä  ruveta  Bismarkin  pyöveliksi,  ne 
kun  "hylkäsivät  Schrapsin  anomuksen,  että  Bebel  vapautet- 

täisiin  vankeudesta,  jotta  hän  voisi  täyttää  velvollisuutensa. 
Samoin  hylkäsi  oikeusministeri  Bebelin  pyynnön  saada  lo- 
maa samassa  tarkoituksessa. 

Työväenliike  toipui  sangen  nopeasti  sodan  tuottamista 
vaurioista.  Summaton  ranskalaisilta  saatu  sotakorvaus  vil- 
kastutti suuresti  liike-elämää,  vaikka  siitä  käytettiin  suurin 
osa  sotalaitoksen  uudistuksiin,  ja  teki  Bismarkista  porvari- 
kunnan  puolijumalan.  Liike-elämän  vilkastumisesta  aiheutui 
tavaton  joukko  lakkoja,  joista  kyllä  useimmat  päättyivät  työn- 
antajain voitolla,  mutta  nämä  opettivat  samalla  työväelle, 
että  sosiaalidemokratia  oli  ainoa  todella  kykenevä  auttaja. 
Ilmautui  useita  taitavia  agitaattoreja,  kuten  Karl  Grillenberger 
ja  Johan  Most,  levoton  Aiigsburgilainen,  joka  oli  aikasem- 
min  ottanut  osaa  Itävallan  työväenliikkeeseen  ja  tuomittu 
siellä  5  vuoden  vankeuteen  valtiopetoksesta,  mutta  laskettu 
sittemmin  vapaaksi  ja  karkotettu  Wienistä,  jonka  jälkeen  hän 
alkoi  innokkaan  agitatsioonin  Saksassa. 

Vallanpitäjät  olivat  kauhuissaan  nuorelle  ammattiyhdis- 
tysliikkeelle. Yhdistyksiä  lakkautettiin  valtiollisina  yhdistyk- 
sinä, liittoja  hajoitettiin,  jäsenmaksujen  suoritus  hallinnoille 
kiellettiin  4  viikon  vankeusrangaistuksen  uhalla,  ja  sama 
rangaistus  uhkasi  Volksstaatin  toimitusta,  jos  se  kehottaa 
keräämään  varoja  lakkolaisille.  Syytettyjä  pidettiin  kohtuut- 
toman kauan  tutkintovankeudessa  ja  tuomittiin  ankaroihin 
rangaistuksiin.  Vaino  oli  niin  yleistä,  että  Saksenin  sosiaali- 
demokraattien kongressi  päätti  1872  asettaa  erityisen  toimi- 
kunnan laatimaan  tarvittavia  valituksia  aina  ylimpiin  oikeuk- 
siin saakka  tätä  poliisivaltaa  vastaan.  Tämä  vallanpitäjäin 
vaino  pakotti  työntekijät  pakottamalla  heräämään  luokkatie- 
toisuuteen ja  ajoi  heitä  yhä  enemmän  puhtaasti  valtiolliseen 
taisteluun.  Työväenliikkeen  ammatillisen  puolen  merkitys 
himmeni  täten  jossakin  määrässä,  seikka,  josta  on  näkynyt 
jälkiä  Saksassa  aina  viime  aikoihin  saakka. 

Kuten  sanottu,  oli  Sedanin  tappelu  saanut  marxilaiset 
ja  lassallelaiset  yksimielisiksi  varsinaisessa  riitakysymyksessä, 
joka  heidät  alkujaan  oli  erottanut.  Kumpikin  ryhmä  vas- 
tusti nyt  Bismarkin  politiikkaa  ja  kummallakin  oli  samat 
sosialistiset  periaatteet.  Eroa  oli  enää  vain  sisällisissä  oloissa. 
Lassallelaisten  vahvana  puolena  oli  luja,  vaikka  hiukan  jäykkä 

järjestönsä.  Eisenachilaisilla  taas  oli  vapaamman  järjestön 
edut  ja  sen  luoma  lukuisa  sanomalehdistö.  Paitse  3  kertaa 
viikossa  ilmestyvää  pää-äänenkannattajaa  »Volkstaat»,  tilaaja- 
määrä  6,600,  oli  heillä  ennenmainittu  Baierilaisen  ryhmän 
>Proletari» -lehti,  jonka  edustama  puolue  oli  liittynyt  heihin, 
ja  näiden  lisäksi  7  myöhemmin  syntynyttä,  sekä  Leipzigissä 
oma  kirjapaino  ja  kustannusliike,  kun  lassallelaisilla  oli  vain 
>Uusi  sosiaalidemokraatti»,  jonka  rinnalle  he  eivät  muita 
sallineet.  Mutta  huolimatta  tästä  sekä  monista  suoranai- 
sista puoluejäsenten  vaatimuksista  edistyi  sovinto  kummankin 
ryhmän  välillä  hitaasti.  Epäluulo  ja  veljesviha  oli  juurtunut 
molemminpuolisten  parjausten  kautta  liian  syvälle,  sen  täytyi 
ensin  hiukan  hälvetä,  ennenkuin  lähestyminen  voi  tapahtua. 

Tätä  hälventymistä  edistivät  muutamat  seuraavien  vuo- 
sien tapahtumat.  Sellainen  oli  lassallelaisten  johtomiesten 
omissa  riveissä  syntynyt  selvittely.  Siellä  oli  Tölcke  uudel- 
leen syyttänyt  Schweitzeriä,  että  hän  oli  ollut  liitossa  halli- 
tuksen kanssa  ja  käyttänyt  puolueen  rahoja  omaksi  hyödyk- 
seen, kun  taas  toiset  syyttivät  häntä  siitä,  että  hän  oli  yllä- 
pitänyt liikettä  hallituksen  varoilla.  Niin  järjettömiä  kuin 
nämä  syytökset  olivatkin  —  ne  ovat  kaikki  todistettu  päi- 
vänselvästi  perättömiksi  —  uskoi  lassallelaisten  kongressi 
ne  ja  erotti  Schv^eitzerin  v.  1872  yhdistyksestä  5,595  ää- 
nellä 1,177  vastaan,  palkiten  näin  kurjasti  sen  miehen,  joka 
oli  ihmeteltävällä  tarmolla  johtanut  yhdistystä  peräti  vaikeissa 
oloissa.  Vastaukseksi  tähän  nurjaan  menettelyyn  kirjoitti 
Schweitzer  lentokirjan  Saksan  työväelle,  jossa  hän  muun 
muassa  sanoo:  »Jos  olen  syytön,  on  kokous  tehnyt  minua 
kohtaan  häpeällisen  vääryyden;  jos  taas  olen  syyllinen,  on 
se  tehnyt  häpeällisen  vääryyden  työväenliikkeelle  jättäessään 
yhdistyksen  hallintoon  henkilöitä,  jotka  ovat  vuosikausia 
olleet  läheisimpiä  tovereitani,  tunteneet  jokaisen  toimenpi- 
teeni  ja  siis  ovat  rikoskumppaneitani».  Lopuksi  hän  ke- 
hottaa puoluetta  yksimielisyyteen:  »yksimielisyys  on  saavu- 
tettava millä  hinnalla  tahansa,  johtajain  kanssa,  jos  he  suos- 
tuvat, ilman  heitä,  jos  he  ovat  toimettomia,  heitä  vastaan, 
jos  he  asettuvat  vastustamaan».  Liikuttavaa  on  lukea,  sanoo 
sosiaalidemokraattinen  historioitsija  Mehring,  kellastuneilta 
lehdiltä  noita  rehellisiä  ja  viisaita  jäähyväissanoja  mieheltä. 

joka  oli  tarmokkaalla,  varmalla  kädellä  hoitanut  sosiaali- 
demokratian peräsintä  vaikeina  aikoina  ja  tehnyt  köyhälis- 
tölle unohtumattomia  palveluksia.  Schweitzer  kuoli  3  vuotta 
erottamisensa  jälkeen  Sweitsissä. 

Eisenachilaiset  olivat  riemuissaan  lassallelaisten  menet- 
telystä Schweitzeriä  kohtaan.  Nythän  oli  muka  todistettu, 
että  he  olivat  olleet  oikeassa  syyttäessään  häntä  hallituksen 
kätyriksi.  Ja  seuraten  Schxveitzerin  viittaamaa  ajatussuuntaa, 
leimasivat  he  Hasencleverin,  Hasselmannin  ja  Tölcken  joh- 
donmukaisesti kyllä  Schweitzerin  rikostovereiksi,  joita  oli 
kohdeltava  samalla  tavalla  kuin  Schweitzeriä. 

Tulivat  sitte  valtiopäivämiesvaalit  1874.  Lassallelaiset 
olivat  lieventäneet  edellisiä  vaaleja  varten  tekemänsä  pää- 
töksen kuulumaan,  että  yhdistyksen  jäsenten  tulee  aina  ää- 
nestää radikaalisinta  ehdokasta,  kuitenkaan  ei  kenenkään  ole 
pakko  äänestää  eisenachilaista.  Vaaleihin  otettiin  osaa  vilk- 
kaasti. Yhteensä  annettiin  sosialistisia  ääniä  351,670,  jotka 
jakautuivat  melkein  tasan  kummallekin  ryhmälle.  Valituksi 
tuli  9,  niistä  3  lassallelaista  ja  6  eisenachilaista. 

Eisenachilaisia  oli  tullut  valituksi  7,  mutta  yksi  paikka 
meni  hukkaan,  kun  John  Jacoby  kieltäytyi  valtiopäiviltä,  se- 
littäen tahtovansa  täten  panna  vastalauseen  uutta  Saksan  kei- 
sarikuntaa ja  koko  vallitsevaa  hallitusjärjestelmää  vastaan  ja 
olevansa  vakuutettu,  ettei  sotilasvaltiota  voida  muodostaa 
vapaaksi  kansan  vaiti  oksi  parlamentin  kautta,  joten  osanotto 
sen  toimiin  oli  hyödytöntä.  Tähän  vastasi  »Volkstaat»,  ettei 
Bismarkin  politiikan  luoma  tila  suinkaan  ollut  ihanne,  päin- 
vastoin, vaan  se  oli  välttämätön  läpikulkutila,  jonka  kautta 
täytyy  käydä,  jos  mieli  ihannetta  saavuttaa.  Vallitsevia  oloja 
ei  voida  poistaa  paljailla  vastalauseilla,  eikä  kansa  voi  ym- 
märtää sellaista  erilläänpidättymis-politiikkaa.  Sitäpaitse  ei 
Jacobykään  ollut  aina  seurannut  tätä  periaatteellista  protesti- 
politiikkaa,  koska  hän  oli  ottanut  osaa  parlamenttaariseen 
toimintaan  Preussissa  kolmiluokka-vaalijärjestelmän  vallitessa, 
joka  ei  ollut  rahtuakaan  parempi  kuin  Pohjois-Saksan  liiton 
tai  Saksan  valtakunnan  vaalijärjestelmä.  Luopuminen  oli  leh- 
den mielestä  poliittinen  virhe  ja  merkitsi  tappiota  puolueelle. 

Tämä  Volkstaat-lehden  kanta  Bismarkin  veri-  ja  rauta- 
politiikkaan  sekä  Saksan  kysymykseen  nähden  oli  jo  aivan 

toinen,  kuin  Liebknechtin  aikaisempi  kanta,  ja  tällä  pohjalla 
oli  jo  sovittelu  lassallelaisten  kanssa  mahdollista.  Ja  sen 
tarpeellisuutta  osottivat  vaalien  tulokset.  Sillä  vaikka  ääni- 
määrä olikin  sitte  viime  vaalien  kasvanut  kolmikertaisesti, 
olisivat  molemmat  ryhmät  yhdistyneinä  saaneet  vielä  enem- 
män edustajia  valtiopäiville,  se  oli  selvästi  huomattavissa. 
Siksipä  kävikin  Volkstaat  yhä  sovinnollisemmaksi.  Sen 
palstoilta  alkoi  huokua  sama  henki,  minkä  Schweitzer  oli 
tuonut  esiin  jäähyväiskirjelmässään:  yksimielisyyttä  millä 
hinnalla  tahansa. 

Samaan  suuntaan  pakottivat  ulkonaiset  olot  kumpaakin 
ryhmää.  Vaalien  tulos  oli  hämmästyttänyt  vallanpitäjiä, 
jotka  nyt  ryhtyivät  mitä  ankarimpiin  toimenpiteisiin  »puna- 
sen  vaaran»  torjumiseksi.  Oikeusjuttuja  ja  vangitsemisia 
tuli  oikein  satamalla.  Ja  vihdoin  lakkautettiin  Lassallen 
yleinen  saksalainen  työväenyhdistys  kokonaan.  Täten  oli 
poistettu  viimeinenkin  erimielisyys,  joka  koski  puolueen 
sisällistä  järjestystä,  marxilaiset  eivät  näet  olleet  tahtoneet 
alistua  Lassallen  jäykkään  kaavaan,  eivätkä  lassallelaiset  siitä 
luopua. 

Valtiopäivillä,  joihin  Bebel  ja  Liebknecht  voivat  ottaa 
osaa  vasta  vankeudesta  päästyään,  kun  lomanpyyntö  taas  hyl- 
jättiin, joutuivat  kummankin  ryhmän  edustajat  läheiseen  yhtey- 
teen keskenään.  Heidän  kesken  heräsi  ensin  neuvottelu 
yhtymisestä.  Neuvotteluja  jatkamaan  asetettiin  sitte  erityinen 
komitea,  johon  kuului  kummankin  ryhmän  miehiä.  He 
laativat  ohjelmaehdotuksen  kummankin  ryhmän  ohjelmain 
perustuksella,  joten  ei  kummankaan  ollut  tarvis  luopua  peri- 
aatteistaan, jotka  sopivatkin  aivan  hyvin  täydentämään  toi- 
siaan, kun  ei  mitään  varsinaista  ristiriitaa  ollut.  Lassalle- 
laiset saivat  ohjelmaan  valtion  kannattamat  tuotantoyhdis- 
tykset,  väitöksen  »palkkojen  rantalaista»  ja  vaatimuksen  täy- 
destä työn  tuloksesta.  Kummassakin  ohjelmassa  oli  jo  en- 
nen sanottu,  että  työ  on  kaiken  rikkauden  lähde.  Nyt  vaa- 
dittiin selvästi  tuotannon  välikappalten  saattamista  yhteis- 
omaisuudeksi  sekä  palkkatyön  poistamista  ja  osotettiin  luok- 
kataistelu ainoaksi  keinoksi  köyhälistön  vapauttamisessa. 

Marx  arvosteli  tätä  ohjelmaehdotusta  sangen  purevasti. 
Hän  ei  tiennyt,  että  se  kuvasti  kummankin  ryhmän  katsanto- 

kantaa,  vaan  luuli  sen  syntyneen  molemminpuolisesta  tinki- 
misestä. Sitä  paitse  hän  oloja  lähemmin  tuntematta  luuli 
eisenachilaisista  enemmän  ja  lassallelaisista  vähemmän,  kuin 
todellisuudessa  oli  laita.  Mutta  yleensä  hän  ei  pannut  oh- 
jelmiin suurta  merkitystä,  vaan  lausui  päinvastoin  suoraan: 
»jokainen  askel  käytännössä  on  tärkeämpi  kuin  tusina  oh- 
jelmia». 

Ohjelma  hyväksyttiin  Gothan  yhteisessä  kongressissa 
toukok.  22 — 27  p.  1875,  melkein  sellaisenaan  ja  yksimieli- 
sesti. Sovinnolle  osattiin  jo  panna  niin  suuri  arvo,  että 
sanottiin  hyväksyttävän  ohjelmaksi  vaikka  paljas  paperi  nyr- 
kin kuva  keskellä,  jos  sovinto  siitä  riippuisi.  Puoluehallin- 
non paikaksi  tuli  Hamburg.  Hyväksyttyjen  puoluesääntöjen 
käytännöllisyyttä  ei  ehditty  koetella,  kun  hallitus  pian  jäl- 
keenpäin kielsi  koko  järjestön.  Puolueen  sanomalehtien 
suhteen  oltiin  yksimielisiä  siitä,  että  tuli  olla  vain  yksi  pää- 
äänenkannattaja,  mutta  käytännöllisistä  syistä  pidettiin  tois- 
taiseksi sekä  Neue  Sozialdemokrat  että  Volkstaat.  Vasta 
seuraavana  vuonna  nämä  lakkasivat  ja  niiden  asemasta  alkoi 
ilmestyä  uusi  puoluelehti  Vorv^ärts  Leipzigissä,  toimittajana 
Liebknecht  ja  Hasenclever.  Paikallisten  puoluelehtien  pe- 
rustaminen sallittiin,  jos  puoluehallinto  suostuisi  siihen. 
Samoin  katsottiin  suotavaksi  osuuskirjapainojen  perustami- 
nen, joita  lassallelaiset  olivat  pitäneet  »liikana  painolastina», 
kun  ei  taistelevalla  puolueella  saanut  heidän  mielestään  olla 
takavarikkoon  otettavaa  omaisuutta. 

Gothan  kongressi  lopetti  vihdoinkin  erimielisyyden 
Saksan  nuoressa  työväenliikkeessä.  Kaksitoista  taistelun 
vuotta  oli  kulunut  siitä,  kun  Lassalle  oli  perustanut  Yleisen 
saksalaisen  työväenyhdistyksensä.  Gothan  kongressi,  jossa 
tämä  yhdistys  lakkasi,  osoitti  Lassallen  kyvyn  kirkkaampana 
kuin  koskaan  ennen.  Mehring  sanoo:  »huolimatta  siitä, 
että  Marx  oli  Gothan  ohjelmaa  arvostellessaan  monessa 
suhteessa  oikeassa,  näkyi  selvästi,  että  Lassalle  oli  valinnut 
oikean  tien,  jota  seuraten  Saksassa  voi  syntyä  mahtava  ja 
voittamaton  työväenpuolue  sosiaalisen  vallankumouksen  kan- 
nattajaksi». 

J.  K.  K. 

=  ^  =  ^ 


MIEROLAISEN  LAULU. 


aulaen  soutaa  lempeä  laine 
Rantahan  koivun  alle. 
Rannalla  istun,  poikanen  pieni, 
Matkalle  maailmalle. 

Kaukas  jäivät  kumpuni  armaat. 
Kauhaksi  äitikulta. 

Laulujas  konsa  ma  kuulla  saanen?  — 
Siksi  sun  peittää  multa. 

Vaaran  rintaa  kultaa  päivä, 
Päivä  jo  laskee  Herran. 
Eespäin  astun  reippahin  mielin 
Matka  kun  eessä  on  kerran. 

Äitini  matkalle  ohjasi  mua, 
Neuvot  syömmehen  suljen.  — 
Maailman  matkaa  eespäin  aina 
Äitiä  muistaen  kuljen. 

Kaarlo  Luukkonen. 


EREHTYMÄTÖN. 


Legenda. 


1. 

yhän  Syyrin  luostarin  apotti  Gubernaut 
oli  merkillinen  mies  kaikin  puolin.  Hän 
oli  hyväsydäminen,  armelias  ja  rehellinen. 
Ei  tarvinnut  kerjäläisen  tai  maankuleksi- 
jan  lähteä  hänen  luotaan  nälkäisenä  ja 
vihaisena.  Ei,  aina  oli  joukko  eväitä  mu- 
kana ja  lämpimät  vaatteet  yllä,  jos  niitä  vaan  oli  tar- 
vis. Ei  tarvinnut  jonkun  vaivaisen  pelätä  joutuvansa 
näkemään  nälkää,  kun  vaan  oli  ollut  apotin  pakeilla. 
Kaikkia  hän  auttoi,  paransi  sairaita  parhaan  taitonsa 
mukaan  ja  oli  sentään  suurista  rasituksistaan  huolimatta 
aina  iloinen.  Siksi  seurakuntalaiset  pitivätkin  hänestä 
kuin  omasta  isästään,  kunnioittivat  häntä  kuin  pyhi- 
mystä ja  rukoilivat  hänelle  onnea  ja  menestystä. 

Mutta  yksi  paha  vika  tässä  kunnon  apotissa  oli. 
Hän  nimittäin  ei  uskonut,  että  ihminen,  joka  rakasti 
ja  kunnioitti  Jumalaa  ja  pyhimyksiä,  voisi  siihen  mää- 
rään erehtyä,  että  tekisi  suuria  rikoksia,  kuten  varkauk- 
sia ja  murhia.  Hänen  mielipiteensä  mukaan  pyhään 
neitseeseen  turvaaminen  aikaansaattoi  sen,  että  ihmisen 
himot  vähenivät  ja  aikaa  myöten  hävisivät.    Se,  jolla 

aina  on  pyhimykset  mielessä,  ei  voi  niin  suuresti  ereh- 
tyä, että  unohtaa  näiden  antamat  pyhät  käskyt  ja  lait. 
Jos  ihminen  vaan  lujasti  luottaa  Jumalan  ja  pyhimys- 
ten ihmeelliseen  voimaan,  on  hän  erehtymätön. 

Päivät  pääksytysten  mietti  hän  tätä  kysymystä  ja 
aina  joutui  hän  samaan  tulokseen  .  .  . 

II. 

Apotti  Gubernaut  näki  eräänä  yönä  unta. 

Hän  kohosi  yläilmoihin  neitsyt  Maarian  pyynnön 
johdosta  käydä  taivasta  tarkastelemassa. 

Yhfäkkiä  aukeni  hänen  edessään  tavattoman 
suuri  portti.  Hän  meni  siitä  sisälle.  Portilta  johti 
leveä  kultainen  tie  suuren  säteilevän  muurin  luo,  joka 
häämöitti  vaan  kaukaisuudessa. 

Hän  alkoi  astella  ja  joutui  suuren  portin  luo,  joka 
oli  kullasta  ja  koristettu  timanteilla  ja  muilla  kalleilla 
kivillä.  Se  oli  taivaan  portti.  Hän  muisti  raamatun 
kuvausta  siitä,  mutta  huomasi  sen  kovin  puutteelliseksi, 
koska  ihmiskieli  ei  voi  kuvata  taivaan  ihmeitä. 

Aivan  portin  vieressä  oikealla  oli  suuren  suuri 
neitsyt  Maarian  kuva,  joka  kuvasi  pyhää  neitsyttä  juuri 
pitämässä  Jeesus-lasta  sylissään.  Kuva  oli  muuten 
aivan  saman  näköinen  kuin  hänen  luostarissaankin 
maan  päällä  oleva,  mutta  tämä  oli  vaan  paljon  kau- 
niimpi. Ei  ollut  apotti  koskaan  nähnyt  äidin  katselevan 
rakkaammin  lastaan  kuin  pyhä  neitsyt  siinä  teki.  Kyy- 
neleet tipahtivat  apotin  poskipäille  hänen  langetessaan 
polvilleen  kuvan  eteen  ja  nöyrästi  suudellessaan  pyhän 
neitseen  viitan  liepeitä,  jotka  olivat  puhtaimmasta  ja 
kiiltävimmästä  kullasta  ja  vallan  kalliiden  kivien  peit- 
tämät. 

Luoden  silmänsä  arasti  kuvaan  ja  useasti  ristien 
silmiään  alkoi  apotti  rukoilla: 

»Pyhä  neitsyt  ja  Jumalan  ainokainen  poika,  antakaa 
minulle  rohkeuteni  anteeksi,  että  uskallan  lähestyä  teitä. 
Mutta  ollen  tottelevainen  sinun  käskyillesi,  tulin  minä 
taivasta  katsomaan,  voidakseni  palattuani  ihmisille  ku- 

vata  sen  iloja.  Suo  myös  anteeksi,  että  nöyrin  pal- 
velijasi uskalsi  koskettaa  huulillaan  sinun  kalliin  viittasi 
liepeitä.  Amen». 

Hänen  koputuksestaan  aukeni  raskas  kultaportti, 
pyhä  Pietari  näyttäytyi  ja  lausui  apotin  sydämellisesti 
tervetulleeksi.  Apotti  pyyteli  anteeksi  rohkeuttaan,  kun 
uskalsi  tulla  taivasta  katsomaan. 

Apotin  piti  muuttaa  vaatteet  ennenkuin  hänet  pääs- 
tettiin edemmäksi.  Hän  sai  kultakirjaisen  viitan  ylleen. 
Nyt  tarttui  Pietari  häntä  käteen,  vei  erään  oven  luo, 
avasi  sen  ja  pyysi  apottia  astumaan  sisään. 

Mutta  tuskin  hän  oli  astunut  askeltakaan  kyn- 
nyksen yli,  kun  hän  jo  hämmästyneenä  pysähtyi.  Sali 
oli  niin  suuri,  jotta  toista  päätä  ei  näkynytkään  ja 
kattoon  oli  ripustettu  lamppuja  niin  paljon  kuin  vaan 
mahtui,  joten  sali  oli  kuin  ääretön  tulimeri. 

»Taivasko  tämä  on»,  kysyi  apotti  ensi  hämmäs- 
tyksestään toinnuttuaan. 

»Ei  ole.    Tämä  on  elämän  salh,  vastasi  Pietari. 

»Miksi  on  sen  nimi  elämän  sali»,  jatkoi  apotti  tie- 
dustelujaan. 

»Lamput  ovat  sille  sen  nimen  antaneet»,  vastasi 
Pietari.  »Jokaisella  maailmassa  elävällä  ihmisellä  on 
täällä  oma  lamppunsa,  joka  silloin  syttyy  palamaan, 
kun  ihminen  tulee  maailmaan.  Kuten  näette,  on  öljyä 
lampuissa  eri  määrät.  Kun  öljy  jostakin  on  loppunut, 
sammuu  lamppu,  ihminen  kuolee  ja  lamppu  viedään 
pois.  Korkein  tuomari  ottaa  sitten  haltuunsa  ne  lam- 
put, jotka  ovat  sammuneet». 

»Ettekö  tahtoisi  olla  hyvä  ja  näyttää,  missä  minun 
lamppuni  on?» 

»Kyllä  se  oikeastaan  on  kielletty,  mutta  te  luotatte 
lujasti  pyhimyksiin,  joten  himonne  eivät  ole  suuret. 
Kas,  tässä  se  on»,  sanoi  Pietari,  mennen  erään  lähellä 
olevan  lampun  luo.  »Nyt  pyrkii  joku  taasen  taivaa- 
seen! Kuka  on  tulija?  Täytyy  mennä  häntä  vastaan- 
ottamaan. Olkaa  te  yksin  täällä  se  aika,  mutta  älkää 
vaan  millään  muotoa  koskeko  lamppuihin,  sillä  silloin 
teidän  ei  ole  hyvä  olla!  Hyvästi!» 

Pietari  lähti  jättäen  apotin  tarkastelemaan  lamp- 
puaan. 

Apotti  oli  kauhusta  jähmettyä,  kun  huomasi,  että 
öljy  hänen  lampussaan  oli  aivan  lopussa.  Ei  hän  sen- 
tään vielä  haluaisi  muuttaa  maailmasta  ja  hyvien  seura- 
kuntalaistensa  parista.  Ei,  asia  on  saatava  muuttu- 
maan! 

Hänen  huomionsa  osui  viereiseen  lamppuun,  joka 
oli  täynnä  öljyä.  Ei  hän  enää  muistanut  pyhimyksiä, 
vaan  hänen  himonsa  heräsivät  ilmiliekkiin  ja  hän  pu- 
heli itsekseen: 

»Minäpä  kaadan  tuosta  vähäsen  omaan  lamppuuni! 
Ei  Pietari  sitä  huomaa». 

Ja  hän  yritti  kaataa. 

Mutta  öljy  ei  vaan  lähtenytkään.  Se  kyllä  kasaan- 
tui astian  syrjässä  olevan  pienen  reijän  kohdalle,  mutta 
ei  virrannut  siitä. 

»Täytyy  keksiä  parempi  keino  ja  sekin  joutuisasti 
ennenkuin  Pietari  palaa.    Ah,  nyt  keksinkin!» 

Hän  pisti  sormensa  tuon  vieraan  lampun  reikään, 
nosti  sen  sitten  oman  lamppunsa  reijän  kohdalle  ja 
sai  siten  pari  tippaa.    Näin  hän  jatkoi  .  .  . 

Mutta  yhtäkkiä  sysäsi  hän  omaa  lamppuaan;  se 
sammui,  hän  pyörtyi  ja  vielä  kuuli  hän  Pietarin  anka- 
ralla äänellä  sanovan: 

»Sinä  petollinen  mies!  Varas,  murhaaja!  Kuolema 
on  synnin  palkka!» 

Enempää  ei  hän  enää  kuullut.. 

III. 

Seuraavana  sunnuntaina  puhui  apotti  Oubernaut 
saarnassaan  ankarasti  sitä  luuloa  vastaan,  että  Jumalaan 
ja  pyhimyksiin  uskova  on  erehtymätön. 

Hän  oli  sen  itse  kokenut,  hän  sen  itse  tiesi  ja 
muisti. 

Orvokki. 


5C  ==  < 


AIKAIN  VAIHTEISSA. 

(Kansikuvaan.) 


hä  taivas  on  pilvien  peitossa 
ja  myrkkyjen  saasta  on  ilmassa, 
yhä  vallass'  on  tuhosat  kauhut. 
Elo  ihmisten  yhä  on  tuskainen 
ja  maa  on  niin  musta  ja  usvainen 
—  sen  peittävi  tehtahan  sauhut. 


Yhä  vallass'  on  puoltajat  sorron  yön 
ja  puutetta  kärsien  tekiä  työn 
yhä  riuhtovi  viimesin  voimin. 
Hän  työssänsä  raskaassa  raataen, 
kivet  vääntäen,  kaskea  kaataen, 
saa  leipänsä  tuskasin  toimin. 


Vaan  riistäjät,  armotta  heikompain 
yhä  ottavat  leivän  ja  tiedot  vain; 
—  ne  hengenkin  herkkuhun  myövät. 
Mutt'  työmies  se  uupuvi,  kuihtuvi, 
veri  suonissa  hyytyvi,  loppuvi, 
kuin  voimansa  sortajat  syövät. 

Ja  sorrettu  apua  vaikertaa, 
epätoivossa  koittavi  ahertaa, 
yhä  toivoen  onnensa  koittoon. 
Hän  valoa  vaativi,  leipääkin 
ja  taistoja  tuimia  kestääkin, 
kuin  usko  vi  oikean  voittoon. 

H:  *  Hi 


Ajan-vaihde  jo  alkavi  lähetä, 
savupatsahat  häipyä,  vähetä, 
valo  vilkkua  mustahan  maahan. 
Se  lomista  paksujen  pilvien, 
läpi  sauhun  ja  usvankin  huurteisen 
elon  virkeyttä  tänne  jo  saahan. 

Oi,  katso  jo  työmies  valohon  päin, 
kuin  ilmasta  hallan  se  hävittäin 
punaruskoja  maahan  jo  luopi! 
Se  tunkevi  tieltänsä  usvat  pois 

—  ei  estää  sen  pääsyä  kenkään  vois  — 
se  tuhoa  yölle  jo  tuopi. 

Sä  nouse  jo,  hengitä,  ahmaise 
nyt  raitista  ilmaa  —  katkaise 
jo  kahlees,  ne  murskaksi  murra! 
Jos  väsynyt  oot  epätoivoissa, 
niin  voimaa  uutta  saat  voitoissa! 

—  Ei  aikaa  enää  nyt  surra! 

Sun  onnesi  aika  jo  heijastaa, 
pian  oikeus,  vapaus  voiton  saa 
ja  loppuvi  riita  ja  sota. 
Käy  työhön  sä  voittohon  luottaen, 
pois  estehet  tieltä  sen  raivaten 
sun  onnesi  ohjat  jo  ota! 

Emil  Elo. 


ELÄMÄN  JA  TAISTELUJEN  MIEHIÄ. 


mme  saa  jumaloida  ihmisiä,  sillä  se  olisi 
suuri  vääryys  heitä  itseänsä  kohtaan.  Ju- 
maloimisella  on  niin  monta  pilattu.  Näin 
me  »oikeauskoiset»  sosialistit  sanomme, 
jos  jumaloimisemme  muuttuu  personalli- 
seksi,  kohdistuu  vaikkapa  johonkin  tove- 
reistamme sokeana  henkilökohtaisena  ylistyksenä.  Tässä 
olemmekin  oikeassa.  Mutta  sittenkin,  jos  me  oikein 
käsitämme,  on  meillä  oikeus,  enempikin,  meillä  on  vel- 
vollisuus antaa  täysi  tunnustuksemme  ja  ihailumme 
heidän  henkensä  suuruudelle  ja  jaloudelle  aina  siinä 
määrässä  kuin  se  kohdistuu  tosityöhön  ihmiskunnan 
onnellistuttamiseksi.  Saakoot  siis  kunnian  joukossamme 
ne,  jotka  ilman  itsekkäitä  tarkoituksia  ovat  aina  valmiit 
uhraamaan  koko  henkisen  hehkunsa  edistyksen  pyhi- 
tetyllä alttarilla.  Kunnianhimokin  saa  silloin  toisen 
merkityksen,  kannustakoot  vaikkapa  silläkin  ratsunsa 
lentoisaa  juoksua.  Semmoisten  miesten  henkisen  työn 
ylistykseksi  tahdon  tässä  nyt  kohottaa  »korkean  vei- 
suni:» eläkööt  oikean  aatteellisen  elämän  ja  taistelujen 
miehet! 

Aina  kun  mieleeni  muistuvat  kaukana  eri  suun- 
nilla maatamme  työtä  tekevät  ja  kärsivät  sankat  köy- 
hälistön joukot,  tuntuu  kuin  näkisin  miehen,  halvassa 
pukimessa,  vaatimattomana  »hengenjohtamana»  samoi- 

lemassa  paikkakunnalta  toiselle,  syrjäisissä  sopukoissa, 
köyhissä  torpissa  ja  muurahaisten  tavalla  henkensä 
eteen  ahertavissa  mäkitupalaisten  mataloissa  majoissa. 
Hän  on  kuin  entisajan  apostolit,  ottanut  elämäntehtä- 
väkseen julistaa  kärsiville  luokkatovereilleen:  »tulkoon 
valkeus!»  Se  mies  on  yksi  työväen  »eturivin  mies» 
sanan  oikeassa  merkityksessä.  Hänen  työnsä,  vaikka 
se  näin  ensi  silmäyksellä  peittyy  vielä  läpinäkymättö- 
män verhon  varjoon,  on  kuin  kylväjän  tointa  »Herran 
suuressa  viinimäessä  ».  Hän  on  jo  vuosikausia  samoil- 
lut talvisissa  tuiskuissa,  pyryssä  ja  pakkasessa  yli  asu- 
mattomien seutujen,  nietoksissa  teillä,  jossa  useasti 
päiväkausiin  ei  ole  ihmisjalka  astunut.  Toisinaan  taas- 
kin syksysinä  myrskyöinä,  loitolla  ihmisasunnoista  jat- 
kaen matkaansa  johonkin  soppeen,  jossa  saisi  puhua 
työväelle  yhteenliittymisen  tärkeydestä.  Tämmöisillä 
matkoilla  useasti  kylään  päästyään  ei  hän  ole  tahtonut 
saada  yösijaa  missään,  sillä  kaiku,  joka  hänen  saapu- 
misestaan on  hänen  edellään  samoillut,  on  saanut  mo- 
nen vihalla  pimitetyn  näyttämään  hänelle  tietä  maan- 
tielle. Ja  vielä  enempikin  on  hän  saanut  kärsiä.  Use- 
asti on  hän  vangittu  »kansanvillitsijänä»,  mutta  taas- 
kin uudelleen  päästyään  vapauteensa  on  hän  vaan  yhä 
suuremmalla  innolla  ryhtynyt  alkamaansa  työhön.  Mikä 
on  se  voima,  joka  näin  on  voinut  saada  hänet  val- 
taansa? Se  on  veriin  ja  ytimiin  saakka  imeytynyt  va- 
kaumuksen usko  asian  oikeuteen.  Sellaista  uskoa  ja 
toimintaa  sekä  henkeä,  johon  tuo  usko  johtaa,  on  meillä 
oikeus  ihailla  ja  jumaloida.  Onhan  moista  innostusta 
vaan  harvoissa.  Sitä  suuremman  ihailumme  saakoon- 
kin  hänen  jalo,  epäitsekäs  uhrautuvaisuutensa. 

Lähestyköön  pian  se  aika,  jolloin  maalaisköyhä-  ^ 
listö  yhä  suuremmassa  määrin  alkaa  häntä  ymmärtä- 
mään.   Sitä  lähempänä  on  heidän  pelastuksensa  ja  sitä 
suurempi  sen  asian  voitto,  jonka  »airuttorveen>>^  hän 
puhaltelee  vielä  pimeydessä  vaeltaville. 

Unhoittumattoman  ilmielävänä  on  sydämeni  sop- 
peen  painunut  eräs  rautainen  soturi,  jonka  sana  on 
kuin  ruoska  tai  toisinaan  kuin  satojen  rakettien  rätinä. 
Mutta  silloin  kun  hän  kansansa  keskellä  päästää  irroil- 
leen  sattuvan  purevan  leikillisyytensä  valtavana  vyö- 
rynä, yllätyksiä  täynnä  kuin  Alppien  lumet  pilviä  tavoit- 
televilta vuorilta  alas  vyöryessään  on  hän  vasta  oike- 
assa elementissään.  Oletteko  nähneet  hänet  lakkolais- 
ten keskuudessa  puhumassa  toverillisen  kunniasanan 
tärkeydestä  ja  sen  voittavasta  voimasta?  Semmoisina 
hetkinä  on  hän  voinut  parhaiten  kuin  kukaan  saada 
sydämet  sykkimään  sekä  veret  hehkuvina  liekkeinä  roi- 
huamaan sorrettujen  vaivatuissa  aivoissa.  Nyrkkiin 
ovat  puristuneet  silloin  työn  känsistämät  kädet  ja  yh- 
tenä särisevänä  sihinänä  on  kuulunut  hammasten  ra- 
tina. Ja  lukuun  ottamatta  kaikkia  »suurimpia  anteeksi- 
antamattomia virheitä»  ei  häneltä  ole  puuttunut  tun- 
teellisuutta. On  sekin  ääni  useasti  sortunut  sekä  silmä 
vettynyt  kyynelten  virtana  poskille  valuessa,  mutta  pel- 
kuruudesta ei  koskaan.  Ehkäpä  hetken  tunnerikkai- 
den väreilyjen  keskellä  on  aina  silloin  muistunut  hä- 
nen mieleensä  lapsuusaikansa  kerjuuretket  sydämettö- 
mien keskuudessa.  Sieltäpä  jo  jäi  sieluunkin  luokka- 
kammo,  joka  yhä  enemmän  vaan  häneen  imeytyi,  sitä 
mukaa  kuin  sai  nähdä  ympärillään  aina  uutta  ja  uutta 
vääryyttä.  Ja  kun  se  kerran  oli  kehittynyt  huippuunsa, 
astui  hän,  kuin  korvesta  kansansa  keskuuteen,  pur- 
kaakseen  maailmalle  sen  mitä  itse  ja  lukemattomien 
toisten  oli  kehdosta  hautaan  saakka  nähnyt  kärsivän. 
Tämmöisten  olosuhteitten  keskellä  ja  ympäröimänä  eikö 
hienontunut  henki  puhunut.  Siksipä  meillä  onkin  oi- 
keus sitä  jumaloida. 

Onko  hän  ollut  sitten  virheetön?  Ei.  Mutta  sik- 
sipä juuri  meillä  onkin  ollut  tilaisuus  yhä  suuremmassa 
määrässä  nähdä  hänen  hyvät  puolensa.  Muuten  on 
kunniaksi  hänelle,  ettei  hän  ole  koskaan  tahtonutkaan 
etsiä  eikä  esiintyä  pyhimyksen  valkeassa  vaipassa. 
Toisinaan  heikkona  ihmisenä  harhaillen,  useasti  into- 
himoisena mielitekojensa  perässä  on  hän  aina  tarpeen 

tullessa  kyennyt  kokoamaan  jättiläisvoimansa,  joka  on 
vaan  ollut  omiansa  yhä  uudelleen  ilmoille  loihtimaan 
hänen  henkensä  hehkuvan  ja  säkenöivän  voiman.  Luu- 
limme hänen  vetäytyneen  syrjään,  omien  taloudellisten 
puuhiensä  keskellä  toimiessaan.  Ja  moni  meistä  oli 
jo  silloin  valmis  hänet  tuomitsemaan  kapitalististen 
pyyteitten  pilaamaksi.  Mutta  siinä  erehdyimme.  Hän 
vaan  tahtoi  parantaa  asemaansa,  voidakseen  edes  hiu- 
kankin kunnolla  elää  ja  sitä  suuremmalla  innolla  itse- 
näisenä seuratakseen  kehityksen  voittoisaa  kulkua.  Hän 
ei  sammunut  kuten  lentotähti.  Hänen  rinnassaan  pa- 
laa liekki  suuren  aatteen  pyhitetyllä  alttarilla  ja  siksipä 
meillä  on  oikeus  sitä  ylistellä. 

Laulan  hänen  ylistyksekseen  »korkean  veisuni», 
syystä  että  hänet  tunnen  aina  menneitten  vaiherikkai- 
den vuosien  takaa,  ajoilta  jolloin  oli  raivattava  kaikki, 
alotettava  koko  työ.  Sanompa  suoraan,  että  kun  ensi- 
kerran hänet  näin  ja  kuulin  hänen  lausuvan  »niin  sen 
pitää  olla!»  eräälle  kansanopiston  opettajalle,  tunsin 
mitä  suurinta  vastenmielisyyttä  häneen.  Ja  niitä  on 
paljo,  sen  näin  ja  vieläkin  näen,  jotka  samoin  hänestä 
ajattelevat.  Sanovatpa  ja  luulevatpa  häntä  mitä  ilkeim- 
mäksi  ja  itserakkaimmaksi  ihmiseksi.  Mutta  tuhansia 
on  jo  niitä,  jotka  ovat  voineet  vaihtaa  vastenmielisyy- 
tensä ihailuun  ja  parjauksensa  ylistykseksi.  Mikä  es- 
täisi siis  meissä  jumaloimasta  hänessä  sitä  voimaa,  joka 
kaiken  tämän  on  saanut  aikaan?  Eikö  tämä  ole  myös- 
kin tarpeeksi  viittaamaan  siihen,  että  meissä  jokaisessa 
asuu  suurempi  tai  pienempi  määrä  jumaluutta,  henkistä 
»inspiratsioonia»,  luonnossa  ilmenevästä  jumaluudesta? 

Läpi  menneitten  vuosien  säilyvät  aina  muistossani 
hetket,  jolloin  olimme  taaskin  joutuneet  yhteen  eräässä 
suuressa  lakossa.  Siellä  meidän  »pääkortteerimme»  oli 
ahtaammalla  kuin  koskaan.  Ja  keksiessämme  kaikkia 
keinoja,  mitä  nykyoloissa  on  mahdollista,  jouduimme 
sittenkin  häviölle.  Se  koski  ihan  sydämeen.  Se  sattui 
niin  voimakkaasti  että  eräänä  hetkenä  löysimme  toi- 
semme vedet  silmissä  ikäänkuin  hentomieliset  lapset, 
jotka  ovat  koulussa  komennetut  nurkkaan  seisomaan. 


103 


Mutta  vesistelemisen  syy  oli  sittenkin  nyt  toinen.  Se 
johtui  siitä,  etteivät  mitkään  keinot  auttaneet. 

Vuosia  kului  tuosta  tapahtumasta.  Rautanen  so- 
turi alkoi  unhottua  omiin  puuhiinsa.  Kuuluipa  joskus 
yhä  julkeampia  huomautuksia  siitä  miten  »sekin  mies 
oli  jo  kokonaan  pilaantunut».  Toiset  taaskin  sanoivat 
hänet,  jo  kokonaan  kuihtuneeksi  ja  väsähtäneeksi. 

Äkkiä  alkoivat  taaskin  torvet  soida,  ikäänkuin  olisi 
arpakapula  käynyt  talosta  taloon,  rummuttaen  joukkojä 
koolle.  Silloin  ilmestyi  hänkin  taas  joukkojen  kes- 
kelle, yhdellä  iskulla  tehden  tyhjäksi  ajatuksen  henki- 
sestä raihnaantumisestaan.  Taas  vipui  hänen  kätensä 
puhuessaan  tunnetussa  tahdissaan  kuin  ruoskaa  hei- 
lutellen, toisinaan  täydellä  voimalla  kuin  iskien  rat- 
sunsa kylkeen.  Silmät  iskivät  tulta,  ääni  väreillen  en- 
tistä mestarillisemmin  kunkin  lauselman  ajatuksen  mu- 
kaan. Ja  kun  hän  oli  tuonut  esille  laajan  alustuksensa 
mitä  painavimmassa  kysymyksessä,  sanoivat  nuoret  ja 
vanhat:  »Eipä  olisi  uskonut  hänen  juuri  osaavan  ot- 
taa asiata  tuolta  kannalta».  Niin  sanoivat  kaikki  sen 
vuoksi,  etteivät  edes  osanneet  aavistaa  hänen  löytävän 
suolaa  keittoonsa  sieltä,  jossa  sitä  olisi  vähimmin  luul- 
lut löytyvän.  Hyvää  suolaa  se  sittenkin  oli,  sillä  se 
esti  mätänemästä  alustuksen  arvon  ikuisiksi  ajoiksi. 

Mutta  yhdessä  seikassa  hän  pettyi,  siinä  näet,  että 
koetti  kaikkea  puhetaitoansa  enemmistön  saavuttami- 
seksi omille  mielipiteilleen.  »Ei  tullut  yhtään  takaisin 
kadonneista  lampaista».  Jokaisella  oli  jo  omat  vakaan- 
tuneet mielipiteensä  kokoukseen  tullessaan.  Se  ettei 
hän  voittanut  oli  hetkellisesti  hänen  tappionsa,  mutta 
samalla  oli  se  myöskin  hänen  ainainen  ja  saarin  voit- 
tonsa, omiansa  juuri  osottamaan,  ettei  hänen  työnsä 
ole  ollut  turha.  Toverit  kaikkialla  olivat  jo  vakaantu- 
neet myöskin  uskossaan  asiansa  oikeuteen.  Se  oli 
kehityksen  tulos.  Ja  kun  hänen  henkinen  työnsä  tässä 
kehityksessä  on  ollut  yhtenä  suurimpana  tekijänä,  on 
meillä  myöskin  täysi  oikeus  ja  velvollisuus  ihailla  ja 
jumaloida  hengen  voittokulkua,  aatteellisella  vainiolla, 
ilmetköön  se  kenessä  hyvänsä.  —  


Sortavalan  työväenhuoneuston  näyttämöltä. 


Näin  lopettaissani  tämän  »korkean  veisuni»  lukija 
varmaankin  ihmetyksestä  huudahtaa:  Mitä  tämä  kaikki 
oikeastaan  on!  —  Siinä  tapauksessa  annettakoon  sen 


Sortavalan  työväenhuoneuston  ravintolasta. 

ollakin  unelmana,  joka  tosiasioitten  lomissa  on  an 
teeksiantamattofnana  utoopiana  singahdellut  tunteek 
kaan  ajatuksen  pilviin  leuhottelevana  haaveena! 

Otto  Tiuppa. 


KUOKKAMIES. 


eisoo  tuolla  turpeellaan 
kuokkamies,  vakaa,  vankka. 
Komeroinen  korpi  sankka 
yksin  katsoo  poikoaan. 

Rypyss'  otsin  vaiti  ain' 
1  hän  siellä  kuokkaa, 
livaa,  turpeet  muokkaa 
espäin  hievahtain. 

Katso  kuinka  pingoittaa 
hänen  täytyy  jäntereltään.  — 
Raskain  mielin  säveleitään 
korpikin  tuo  huokajaa. 

Yhä  seisoo  turpeellaan 
hiki-otsin  synkin  aattein, 
repaleisin  ryysyvaattein 
korven  uljas  urho  vaan. 


Kova  leivänkannikka 
särpimeksi  suolakalaa, 
piimää  painamahan  palaa,  - 
siinä  hänen  ruokansa. 

Huolta  siihen  lisäksi 
kahdeksan  kun  pientä  suuta 
leipää  aamuin  illoin  huutaa. 
—  Kuulkaa  korpi  huokaapi.  — 

Korpi  huokaa  raskaasti, 
komeroiss'  on  hohto  tumma 
miehen  rintaa  tuska  kumma 
pusertaapi,  vaivaapi. 

Mutta  kerran  hervahtaa 
jännervoimat  sankarilta. 
Saapuu  elonpäivän  ilta, 
tuoni  tuskat  lopettaa. 

Hilja  Liinamaa. 


Helsingin  Työväenyhdistyksen  talon  piharakennus^ (teatteri). 


TEINKÖ  SILLOIN  VÄÄRIN? 


li  kevättalvi  1890.  Minä  harhailin  lounais- 
Suomessa  kirjalaukku  kädessä.  Muun  toi- 
men puutteessa  olin  hankkinut  vähän  rait- 
mmt^  tiuskirjallisuutta,  jota  myymällä  toivoin  saa- 

^^^pl^^H  vani  hengenpidintä.  Tarkoitukseni  oli  myös 
M[^^^^mJ  pitää  raittiusesitelmiä  ja  erittäin  niissä  ti- 
laisuuksissa kaupata  kirjoja.  Mutta  esitelmistä  ei  tah- 
tonut tulla  mitään.  Parissa  paikassa  sain  luvan  pitää 
esitelmän,  mutta  kuulijoita  ei  tullut  enempää  kuin  kym- 
menkunta henkeä.  Kirjoja  ei  kukaan  ostanut.  Yhtä 
huonolla  menestyksellä  kävin  niitä  tuvasta  tupaan 
kauppaamassa. 

Kun  kukkarossani  oli  enää  60  penniä  rahaa,  enkä 
mitenkään  saanut  sinne  lisää,  rupesi  minua  arvelutta- 
maan. Eräässä  yösijapaikassa,  jossa  oli  puhelijasta  ja 
hyväntahtoiselta  näyttävää  väkeä,  otin  puheeksi  raha- 
pulani. Tulin  siinä  m.  m.  maininneeksi,  että  olin  saar- 
naillut kirkoissa  ja  saanut  joskus  »kolehdinkin».  Sil- 
loin teki  hyväntahtoinen  emäntä  hyvin  lupaavan  ehdo- 
tuksen. 

»Saarnatkaa  ensi  sunnuntaina  V — n  kirkossa.  Kun 
se  silloin  muutenkin  on  kiinni,  niin  sopii  teidän  siellä 

saarnata.  Kun  vaan  ilmoitatte  kirkkoväärtille  ja  kylä- 
läisille, niin  tulee  väkeä  kirkko  täyteen.  Toivottavasti 
saatte  niin  hyvän  kolehdin,  että  pysytte  ruokarahoissa, 
kunnes  pääsette  kotipuoleenne.  Siellä  ovat  koululaiset 
ennenkin  saarnanneet  ja  kolehdin  kantaneet»,  selitti 
emäntä. 

V — n  pienessä  puukirkossa  saarnasivat  emäkirkon 
papit  ainoastaan  kerran  kuukaudessa.  Kun  kirkko 
seuraavana  sunnuntaina  olisi  lukossa,  näytti  tilaisuus 
saada  siellä  silloin  saarnata  ja  kantaa  pieni  kolehti 
hyvin  houkuttelevalta. 

Seuraavana  päivänä  puolenpäivän  ajoissa  olin  jo 
V — n  kylässä.  Poikkesin  ensimäiseen  asuntoon  ja 
kysyin,  missä  kirkkoväärtti  asuisi.  Neuvot  saatuani 
menin  häntä  puhuttelemaan.  Kirkkoväärtti  oli  kylän 
parhaan  talon  isäntä.  Eihän  semmoiseen  toimeen  va- 
litakaan  muita  kuin  varakkaita  isäntiä.  Kun  esitin  asiani, 
suostui  hän  mielihyvällä  siihen. 

»Kyllähän  se  mainiosti  sopii  ensi  sunnuntaina, 
kun  kirkko  muutenkin  on  kiinni.  Mutta  kyllä  teidän 
sentään  olisi  käytävä  provastille  ilmoittamassa.  Tie- 
tysti ei  hän  saarnaamasta  kiellä,  kun  saa  kuulla  että 
olette  ennenkin  saarnannut.  Kun  nyt  on  vielä  kyllin 
aikaa,  niin  menkää  tästä  talvitietä  A — n  pappilaan. 
Tulkaa  sitten  minulle  ilmoittamaan,  mitä  provasti  sa- 
noi», kehotti  kirkkoväärtti. 

Minä  lähdin  runsaasti  peninkulman  pituista  oiko- 
tietä taivaltamaan  emäseurakuntaa  kohden.  Pitäjään 
halki  kulkevalle  isolle  maantielle  päästyäni  näin  eräässä 
tienristeyksessä  osottajan,  jossa  luettiin  sana:  Pappi- 
laan. 

Noin  puolen  kilometrin  päästä  näkyi  komea  talo. 
Sydämeni  tuntui  vähän  pamppailevan,  kun  lähdin 
sinnepäin  astumaan.  Siihen  aikaan  minä  hieman  pel- 
käsin isoja  herroja  enkä,  toden  sanoakseni,  vielä 
nytkään  ole  siitä  pelosta  täysin  vapaa.  Rohkasin 
kuitenkin  itseni  ja  astuin  keittiön  ovesta  sisään.  Her- 
rasväen käytävästä  en  tohtinut  mennä.  Kysyin  pal- 
velustytöltä, olisiko  provasti  kotona.    Tyttö  vastasi 

myöntävästi  ja  meni  kutsumaan  provastia.  Hetkisen 
kuluttua  seisoin  arvokkaan  näköisen  herran  edessä, 
jolla  oli  kultasankaiset  lasisilmät  nenällä. 

Kumarsin  syvään  ja  esitin  asiani.  Sanoin  m.  m. 
että  olin  kokonaisen  kesäkauden  tehnyt  kotipitäjääni 
provastin  virkaa,  kun  tämä  piti  kesälomaa. 

»Onko  teillä  tuomiokapitulista  saarnalupa»,  kysäsi 
provasti. 

»Ei  ole,  mutta  kyllä  minä  siltä  saarnata  osaan, 
kun  olen  jo  monta  vuotta  sitä  tointa  harjoitellut», 
vastasin  minä. 

»En  minä  anna  lupaa»,  tiuskasi  provasti,  painoi 
oven  kiinni  ja  meni  omiin  huoneisiinsa. 

Minulla  ei  tietysti  ollut  muuta  neuvoa  kuin  kään- 
tyä paluumatkalle.  En  mitenkään  voinut  odottaa  noin 
jyrkästi  kieltävää  vastausta  provastilta.  Olivathan  mo- 
net muut  papit  minua  päinvastoin  pyytäneet  saarnaa- 
maan. Mitä  nyt  tekisin?  Ristiriitaiset  ajatukset  pyö- 
rivät päässäni  koko  ajan  kun  olin  paluumatkalla.  Re- 
hellistä menettelyä  olisi  kauniisti  totella  provastin  kiel- 
toa ja  pysyä  poissa  kirkosta  Mutta  toisaalta  järkeilin 
itsekseni  provasti  kieltoa  vastaan.  Mitähän  pahaa  pro- 
vastille  siitä  koituisi,  että  minä  V-  n  kyläläisten  har- 
taita toivomuksia  noudattaen  saarnaisin  heidän  kir- 
kossaan ja  saisin  muutaman  vaskikolikan  ruokarahoik- 
seni? Olivathan  V — n  kirkossa  kyläläisten  puheen 
mukaan  monet  muut  koululaiset  ennenkin  saarnanneet 
ja  kolehdin  kantaneet.  Kentiesi  eivät  he  olleet  uhkaa- 
van nälänkään  ahdistamia  kuten  minä.  Olisiko  pa- 
rempi, että  kylän  nuoret  miehet  kuluttaisivat  kortti- 
pelissä koko  sunnuntaipäivän?  Eikö  olisi  yhtä  hyvä, 
että  he  edes  pari  tuntia  istuisivat  kirkossa? 

Näin  järkeilin  itseksesi  paluumatkalla.  Mutta  kun 
lähenin  V — n  kylää  ja  kirkkoväärtin  taloa,  täytyi  tehdä 
ratkaiseva  päätös.  Mitä  vastaisin  kirkkoväärtille,  kun 
tämä  kysyisi  provastilta  saamaani  vastausta?  Jos  pu- 
huisin toden,  ei  kirkkoväärtti  laskisi  minua  sunnuntai- 
aamulla kirkkoon.  Olin  näet  jo  tullut  huomaamaan, 
että  hän  oli  hyvin  yksitoikkoinen,  rutivanhoillinen  mies. 

Lykkäisinkö  valheen  ja  sanoisin  provastin  suostuneen 
pyyntööni?  Minua  arvelutti  valehteleminen.  Rupesin 
taas  järkeilemään  äskeiseen  tapaan.  Jo  oli  päätös  val- 
mis. Minä  päätin  saarnata  provastin  kiellosta  huoli- 
matta. Eihän  olisi  mikään  rikos,  jos  minä  ihmisille 
saarnaisin  sitä  oppia,  jota  he  tahtovat  kuulla  ja  nälkäni 
lieventämiseksi  saisin  heiltä  muutaman  rovon. 

Kun  astuin  kirkkoväärtin  tupaan,  kysäsi  isäntä  heti: 

»No  mitä  provasti  sanoi?» 

»Ei  hänellä  mitään  vastaan  ollut»,  vastasin  minä. 
Mutta  sydämeni  jyskähti  pahasti,  sillä  tiesin  valeh- 
delleeni. 

Tuli  sunnuntaiaamu.  Kirkon  ovet  avattiin  ja  kel- 
loja soitettiin.  Kirkkoon  mennessäni  poikkesin  kylän 
kansakoululle.  Esitin  itseni  opettajalle  ja  hänen  vai- 
molleen. Kansakoulunopettaja  teki  lukkarin- ja  urkurin- 
virkaa.  Kansakoululla  tapasin  erään  miehen,  jonka 
joku  aika  sitten  sattumalta  olin  tullut  tuntemaan,  koh- 
datessani  hänet  maantiellä  L — n  pitäjäässä.  Tämä  mies, 
joka  oli  virkaheitto  kansakoulunopettaja  T.,  oli  oikea 
koiransilmä,  niitä  ensi  luokan  velikultia,  joita  eivät 
elämän  huolet  näy  painavan.  •  Hän  kävi  huoneesta 
huoneeseen,  myyskennellen  kirjoittamiaan  ja  kustanta- 
miaan  kirjoja.  Näitä  osti  nuoriso  kilvalla,  kun  ne  si- 
sälsivät kaikenmoisia  lemmenjuttuja. 

Tämä  velikulta,  joka  nyt  majaili  kansakoululla  — 
oli  näet  opettajan  seminaaritoveri  —  rupesi  minulle  il- 
veilemään.  »Ethän  sinä  saa  saarnatuoliin  nousta,  jos 
ei  sinulla  ole  liperiä  leukasi  alla»,  sanoi  hän,  sieppasi 
sakset  ja  paperinpalan  käsiinsä  ja  rupesi  leikkaamaan 
minulle  liperiä.  Minä  panin  ankaran  vastalauseen  hä- 
nen hommalleen.  Selitin  jyrkästi,  etten  huolisi  paperi- 
liperistä,  koska  ei  kerran  kankaasta  tehtyä  sattunut 
olemaan.    Sanoin  tyytyväni  olemaan  ilman  liperiä. 

Olin  pahemmassa  kuin  pulassa  tuon  koiransilmän 
kanssa,  joka  piti  hauskaa  minun  kustannuksellani,  saa- 
den vielä  opettajan  ja  hänen  vaimonsakin  makeasti 
nauramaan. 


112 


Eihän  siitä  liperistä  sentään  valmista  tullut,  kun 
minä  ehdottomasti  hylkäsin  tarjouksen. 

Nyt  oli  jo  aika  lähteä  kirkkoon.  Se  oli  täpötäynnä 
väkeä.  Minua  hieman  pelotti.  Pelkäsin  näet  sitä 
mahdollisuutta,  että  provasti  olisi  lähettänyt  jonkun 
pitämään  silmällä,  tottelisinko  hänen  kieltoaan.  Mutta 
kun  ei  mitään  häiriötä  tapahtunut,  toimitin  kirkonmenot 
vanhaan  totuttuun  tapaani.  Saarnan  lomassa  ilmoitin, 
että  kolehti  lankeaa  saarnaajalle.  Kun  olin  toimitukset 
suorittanut,  menin  sakaristoon,  riisuin  papinkauhtanan 
selästäni  ja  laskin  pöydälle  kaadetut  rahat.  Niitä  oli 
5  m:kaa  96  p.  Kaunis  summa  melkein  rahattomalle 
miehelle! 

Kirkosta  tultuani  poikkesin  kansakoululle,  jossa 
minulle  tarjottiin  päivällistä.  Syötyäni  kiitin  ruoasta, 
heitin  jäähyväiset  ja  lähdin  taivaltamaan  Turkua  kohden. 
Tuo  hulivili  entinen  kansakoulunopettaja  teki  minulle 
seuraa.  Jonkun  matkan  kylästä  ehdittyämme  pääsi 
minulta  kauan  tukahutettu  nauru. 

»Mille  sinä  naurat?»  kysyi  seuralaiseni. 

»Sille  seikalle,  että  minä  tänään  saarnasin  V — n 
kirkossa  A — n  provastin  nimenomaisesta  kiellosta  huo- 
limatta», selitin  minä. 

»Hyvä  vaan,  kun  kaikki  meni  niin  onnellisesti, 
ettet  kiikkiin  joutunut»,  hymähti  T.  joka  sivumennen 
sanottu  ei  kujeitakaan  tehdessään  koskaan  naurannut. 

En  ole  saanut  tietää,  tuliko  petokseni  jos  me- 
nettelyäni semmoiseksi  voi  nimittää  —  myöhemmin 
ilmi  ja  millä  mielellä  provasti  sen  johdosta  oli.  Mutta 
kaikessa  tapauksessa  pääsin  minä  muutamaksi  päi- 
väksi nälkää  näkemästä. 

Tuo  asianomaisesta  kiellosta  huolimatta  V— n 
kirkossa  pidetty  saarna  oli  viimeinen,  minkä  luterilai- 
sessa kirkossa  olen  pitänyt.  Nälkä  pakotti  minut  kiel- 
losta huolimatta  saarnaamaan. 

Lukija  päättäköön,  teinkö  silloin  väärin. 

Aate. 


^  =  ^  =  ^ 


YHTEISNUOTTA. 


li  kartanon  herralla  kauhea, 
Suur  hurtta;  se  monta  söi  lammasta 
Ja  haavotti  vieF  useamman. 
Kylä  siit'  oli  rauhaton,  tuskainen 
Ja  valitteli  kartanon  herrallen. 
Mut  hurtta  söi  vieP  useamman. 

»Sido  hillitön  hurttasi  kahleisiin!» 

Niin  kansan  joukosta  huudeltiin. 

Mut  herra  se  ääneti  loikoi.  — 

»Puri  koirasi  eilen  jo  lapsia! 

Tapa  villitty!»  —  »Miks'ette  paimenna!» . — 

Huus'  herra  ja  selkäänsä  oikoi. 

Kylän  paimenet  juoksivat  metsiä, 
Sielt'  etsien  suuhunsa,  säkkiinsä. 
Ja  kartanon  paimen  ei  huoli. 
Vaan  syrjässä  väijyvä  metsämies 
Hän  pyssynsä  luodissa  keinon  ties: 
Hän  ampui  —  niin  koirapa  kuoli. 

Kylä  riemuitsi,  mutta  ei  aännellyt; 
Vaan  kartanon  herra  on  hurja  nyt  — 
Hän  loikomasohvansa  jätti! 
Hän  ympäri  maata  on  huudellut: 
»Jalon  koirani  tappoivat  kirotut!»  — 
Ja  kansaa  hän  ruunulle  sätti. 

Oli  ääneti  kansa  ja  kuulosti, 
Se  joukkoja  järjesti,  hommasi. 
Ei  kiistaten  riidellyt  suotta. 
Jos  herrakin  haalasi  joukkojaan, 
Niin  kansalla  valmis  on  puolestaan 
Suursuuntainen  yhteisnuotta. 

- 1904.  J.  H.  Erkko. 


^   :   ^      I? 


t 

MIKKO  PIRHONEN 

oli  syntynyt  huhtikuun  14 
p:nä  1874  talonpoikaisper- 
heessä  Hiitolan  pitäjässä. 
Jo  nuorena  oli  hänessä 
huomattu  erikoisluonne, 
joka  esiintyi  yhä  kasvavana 
tiedonhaluna.  Käytyään 
Sortavalan  seminaarin  tuli 
hän  apulais-opettajaksi 
Kuopion  kansakouluun  v. 
1895  ja  vakinaiseksi  opet- 
tajaksi V.  18Q7.  Opettaja- 
toimessaan  saavutti  hän 
pian  etevänä  ja  hyväsydä- 
misenä miehenä  oppilaittensa  täyden  suosion  ja  luot- 
tamuksen. Hän  työskenteli  tarmolla  ja  miehen  taita- 
vuudella, ei  ainoastaan  määrätyillä  oppitunneilla,  vaan 
myöskin  loma-aikoina,  kansanlasten  kasvattamiseksi. 
Kansakoulumme  kadotti  hänessä  etevän  ja  tosi-innolla 
työskentelevän  opettajan.    Koulun  tarkastaja  lausuikin, 


116 


että  siihen  työhön,  minkä  hän  teki  koulun  hyväksi  va- 
jaassa vuosikymmenessä,  tarvitsevat  toiset  työskennel- 
läkseen kaksi-,  kolmekymmentä  vuotta,  ja  että  hänen 
kuolemansa  jätti  opettajistoon  aukon,  joka  toistaiseksi 
pysyy  täyttämättä. 

Hän  ei  ollut  noita  pintapuolisia  edistyksen  rai- 
vaajia, hän  tahtoi  aina  kajota  asian  yhtimeen.  Hänellä 
oli  selvillä  velvollisuudet  opettajana.  Hän  tiesi,  että 
koulun  ulkopuolellakin  kipeästi  kaivataan  valistustyötä. 
Siksipä,  jo  heti  paikkakunnalle  saavuttuaan,  liittyi  hän 
raittiusrientoihin,  toimien  useita  vuosia  aina  kuole- 
maansa asti  Puijo-nuorisoraittiusseuran  esimiehenä,  uut- 
terasti työskennellen  nuorison  kasvattamiseksi.  Edis- 
tyksen miehenä,  kansan  riveistä  lähteneenä,  huomasi 
hän,  etteivät  yksistään  raittiusriennot  voi  kansamme 
pohjakerroksia  kohottaa  henkisestä  ja  taloudellisesta 
rappiotilasta.  Hän  tunsi,  että  köyhälistön  asema  — 
nykyisten  järjestelmien  vallitessa  —  ei  voi  muuttua 
ennen  kuin  kansan  pohjakerrokset  heräävät  itsetietoi- 
siksi. Velvollisuudentunteen  pakottamana  ryhtyi  hän 
kohdistamaan  herätystyönsä  työväestön  keskuuteen  ja 
liittyi  paikkakunnan  työväenyhdistykseen  v.  1898.  Yh- 
distys oli  vielä  porvarien  vaalittavana.  Hänen  ensi- 
mäisiä  tehtäviään  oli,  työväenyhdistykseen  liittyessään, 
saada  yhdistys  nimensä  arvoiseksi,  sillä  yhdistyksessä 
oli  vaan  nimeksi  työväestöä,  jolla  ei  ollut  mitään  mer- 
kitystä. Työväen  tilan  parantamiseksi  toimivat  vielä 
silloin  herraskaiset  oman  makunsa  ja  etunsa  mukai- 
sesti. Vaatimattomalla  esiintymisellään,  sekä  tarmok- 
kaalla ja  rehellisellä  toiminnallaan  työväestön  hyväksi 
saavutti  hän  pian  sen  luottamuksen.  Heti  seuraavana 
vuotena  tuli  hän  valituksi  yhdistyksen  porvarilliseen 

johtokuntaan  sekä  sittemmin  yhdistyksen  esimieheksi. 
Siinä  toimessa  hän  oli  viime  päiviinsä  saakka.  Lukui- 
sien puheitten  ja  esitelmien  avulla  sekä  tosi-innolla 
koetti  hän  herättää  vähäosaisia  kanssaveljiään  itsetie- 
toisiksi. Antautuessaan  työväenliikkeen  edistystyöhön, 
menetti  hän  työtoveriensa  suosion,  mutta  siitä  huoli- 
matta hän  jatkoi  varmana  alettua  työtään.  Hänen  väsy- 
mätön työnsä  paikkakunnan  työväenliikkeen  porvarien 
holhouksen  alaisuudesta  vapauttamiseksi  todistaa,  että 
työväenkysymys  oli  hänelle  sydämen  asiana.  Aina  hän 
oli  tarvittaessa  valmis  antamaan  neuvoja  ja  ohjauksia. 
Hän  oli  paljon  käytetty  mies  monenmoisissa  toimi- 
kunnissa. Hänen  esiintymisensä  oli  aina  yhtä  tyyni 
ja  vilpitön  niin  ryysyläistä  kuin  parempiosaistakin  koh- 
taan. Hänen  työnsä  ei  rajoittunut  yksistään  paikka- 
kunnan työväestön  hyvään.  Häneltä  riitti  vielä  aikaa 
toimia  väsymättömällä  uutteruudella  kirjallisellakin 
alalla.  Sanomalehdissä  —  usein  Työmiehessä  —  jul- 
kasi  hän  hyvin  harkittuja  kirjoituksia  työväen-  ja  rait- 
tiusliikkeen alalta  sekä  samoja  kysymyksiä  esittäviä 
näytöskappaleita,  joista  »Aatteen  voima»  on  suurin  ja 
työväenkysymystä  parhaiten  valaiseva. 

Hän  on  nyt  päässyt  lepoon  ja  makaa  turpeen  alla, 
tuo  vilpitön  ja  puhdas  aatetoverimme.  Rauha  hänelle! 
Mutta  me,  jotka  vielä  elämme  kunnioittakaamme  hänen 
muistoansa  siten,  että  tosi-innolla  ja  tarmolla  työsken- 
telemme köyhälistön  aseman  kohottamiseksi. 

Eräs  toveri. 


LÄPI  MAAILMAN  HUOKAUS  KÄY. 


äpi  maailman  raskas  huokaus  käy, 
suurpyövelit  kuristaa  kaulaa, 
ja  ihmiset  ilkkuen  itseään 
ne  toisensa  ristiinnaulaa. 

Kas  toistensa  syliin  syöksähtää 
tulituskissa  mies  ja  nainen, 
ja  onnen  aurinko  pimenee, 
yöss'  ilkkuvi  paholainen. 

Tienvarsia  ihmiset  hoipertaa, 
ja  usko  oikeaan  sammuu, 
tulipaloja  taivaat  heijastaa, 
ja  turmion  torvet  ammuu. 

Läpi  maailman  kulkee  kirous 
kuin  myrkkyinen  samumtuuli, 
ken  kuuli  sen  siipien  kahinan, 
se  kuolemanlaulunsa  kuuli. 

Larin  Kyösti. 


HUUTO  YÖSTÄ. 


e  kamasaksat,  poroporvarit, 
te  jotka  elätte  vain  vanhan  tuhan  poroissa 
ja  mittailette  tätä  maailmaa 
ja  sieluja  vain  kullan  koroissa. 

Syytöksen  heitän  vasten  naamaanne: 
aika  on  päästä  yhteiskunnan  salavoroista, 
te  imupilleillänne  riettailla 
imette  elämämme  noroista. 

*     ❖  * 

Näättekö  nälkäisiä  silmiä, 
näättekö  kättä,  jonka  kurjuus  nostaa, 
näättekö  hädän,  vietin  mustat  nielut, 
kullalla  tahdotteko  vielä  ostaa 
elämän,  onnen,  kurjat  lokasielut! 

Ettekö  kuule^/yöstä  huutoja, 
kaukaista  humua  mi  kasvaa,  kulkee, 
sorretut  nousee,  puistaa  kahleitaan, 
piiriinsä  veljet  kaikki  kurjat  sulkee! 

Mut  patjoillanne  te  vain  venytte 
ja  näätte  Iskariotin  kulta-unta, 
palatsein  ulkopuolia  herää  jo, 
valtava  pohjavoimain  yhteiskunta. 


Aaltoilee  aika,  jolloin  kaikki  mittaillaan, 
hätä  on  suuri  kansan  voroilla. 
Teillekin  kerran  maksetaan, 
ei  kullassa  —  vaan  verikoroillaj 

Larin  Kyösti. 


^  =  ^  =  # 


PUNAINEN  LIPPU. 

Kirj.  Arvid  Mörne. 


as  joukot  tuhatlukuiset 

ne  retkeilevät  tuolla. 
He  saapuu  kautta  kujien 

kaupungin  laitapuolia, 
käy  luolistansa  ahtaista 

ja  asunnoista  tuskan 


ja  luota  neulan,  naskalin 

ja  alasimen  mustan 

tai  leipäuunin  leimusta 

yötyöstä  latomon 

luo  lipun  tulipunaisen 

kaikk'  kertyy  joukkohon. 

Jo  muinen  seuras'  lippua 

kansamme  monta  kertaa, 
sen  lippukulun  poimekkeet 

siins'  urohitten  verta. 
He  hurmetanterilla  näin 

käi  kaikuessa  rumpuin, 
ja  sinne  hukkui  tuhannet 

luo  kaukaisien  kumpuin. 

Niin  tyynest  Ruotsin  armeijaa 

ain'  seuras'  isät  armaat, 
nuo  suomalaiset  pilkatut, 

nuo  sarkanutut  harmaat. 
Pois  temmattiin  he  etelään 

ja  kolkon  Pohjan  periin, 
kun  sota  kotitölleissä 

löi  vaimot,  lapset  veriin. 
Ei  tienneet  miksi,  mihinkä 

he  maastaan  temmattiin, 
ja  luona  lipun  vierahan 

kuoF  meidän  kansa  niin. 

Nyt  eipä  rummut  pärise, 

eik'  eessä  miekkaretki, 
vaan  punalippu  hulmuaa, 

ja  keväinen  on  hetki. 
Ja  luona  lipun  tulvehtii 

nyt  ihmisvirta  taaja, 
ja  mielten  tenho  puhkeaa, 

uus'  herää  aatos  laaja. 
Tuo  lippu,  tulkki  tuhanten, 

on  pyhäin  unelmitten, 
nyt  kansa  rientää  taistohon 

eest'  toivoin  kallehitten. 
Se  tietää  miksi,  mihinkä  — 

se  itseään  nyt  johtaa 
ja  yllä  lippu  punainen 

halk'  kevät-ilman  hohtaa. 

Suomensi  Hilja  Liinamaa. 


%  =  %  =  ^ 


VALOKUVA-ALBUMEJA 


NÄKÖALA-KORTTEJA 
^    NÄKÖALAKORTTl-ALBUMEJA  y.  m.,  y.  m.  J 


JOULUNÄYTTELY 

Dahlbergl^  Paperikaupassa 

HELSINKI 

Aleksanterink.  15.  —  Pohjois  Esplanaatink.  23. 


POHJOLA 

välittää 

JP  A     O  V  A  K  U  U  T  U  K  S  1  A. 


OSAKEPÄÄOMA : 
5  milj.  tntkaa. 


edullisimmal  cMot. 


TA  PATU  RMAVA  KUUTUKSIA 


välittää 


KULLERVO 


HUOM.  !  Monelle  kymmenelle  hengelle  maksettiin  viime 
vuonna  vahingonkorvausta  KULLERVOSSA  sen  joh- 
dosta että  heille  oli  sattunut  tapaturma  ajaessaan  maan- 
tiellä. Vakuutusmaksu  on  ainoastaan  20  m:kaa  vuodessa 
10,000  markan  vakuutuksesta.  


KESKINÄINEN  HENKIVAKUUTUSYHTIÖ 


Henkivakuutuskanta  yli  126,000,000  markkaa. 
Henkivakuutettujen  lukum.  yli  38,000  henkilöä. 


n  kunkin  kansalaisen  ensimäinen  velvollisuus  pitää  huolta  sekä  omasta 


toimeentulostansa  vanhoilla  päivillään  kuin  myös  perheensä  toimeen- 
tulosta siinä  tapauksessa  että  hän  kuolee  ennenkuin  hän  on  voinut  saattaa 
talotitensa  varmalle  pohjalle.  Ainoa  keino  tämän  tarkoitusperän  saavutta- 
miseksi on  henkivakuutus.  Siinä  suoritetaan  määrätyt]  vakuutusmaksut, 
jotka  eivät  koskaan  voi  kohota  vaan  päinvastoin  vastaisuudessa  melkoi- 
sesti alenevat  voitto-osuuksien  kautta.  Vakuutussumma  on  henkivakuutus- 
laitoksessa  täysin  taattu,  joten  ei  ole  tai  edes  voi  olla  laita  n.  k.  hautaus- 
apurenkaissa,  joissa  hautausapumaksut  ajan  pitkään  melkoisesti  kohoavat 
ja  siten  aikaansaattavat  renkaan  hajoamisen;  tästä  seuraa  että  moni,  joka 
on  eläessään  suorittanut  monta  hautausapumaksua,  ei  saa  itse  mitään. 

Ylläolevista  numeroista  nähdään,  että  koko  38,000  henkilöä 
on  päättänyt  yksin  Suomiyhtiön  avulla  hankkia  itselleen  ja  perheelleen  sen 
siunatun  varmuuden,  jonka  henkivakuutus  tuottaa.  Ja  näitten  vakuutus- 
summat nousevat 


yli  128  miljoonan  markan. 


TOIMINTANSA  AIKANA  ON  YHTIÖ  SUORITTANUT;" 


r 


Kuolemantapauksista  

Voitto  osuuksista  vakuutetuille 


yli  6,000,000  markkaa 
yli  2,500,000  markkaa 


YHTIÖN  KAIKKI  RAHASTOT 

nousevat  yli  30  miljoonan  markan. 


Keskinäisenä  yhtiönä  jakaa  SUOMI-YHTIÖ 
k.Ols.0  voittonsa  yksinomaan  vakuutetuilleen. 


{  '  "  ^ 

SÖURIN  ROTIMAIEN  HENKIVAKUUTUSIHTIÖ 

